
Džeisis Montgomeris atvyko į Čendlerį. Aukštas, išdidus ir 
atšiauriai gražus, jis būtų galėjęs priversti smarkiau plakti kiek- 
vienos moters širdį. Netgi drovios, mielos Nelės Greison, galvo- 
jusios tik apie savo gražiosios jaunėlės sesers meilę. Padedama 
nepavargstančios Nelės, Terel lengvai tapo Čendlerio gražuole. 

Bet Džeisiui, išsiilgusiam draugiškos savo šeimos, gyve- 
nančios Meine, iš karto krito į akį Nelė. Ji tapo dėmesio centru. 
Tai buvo karštas, žavus jausmas... beveik toks pat, kaip ir apė- 
męs ją tada, kai Džeisis pirmą kartą ją pabučiavo. 

Nelė neabejojo, kad romantiška idilė baigsis. Ar ilgai Džei- 
sis atsispirs gražiosios Terel kerams? Bet padedama naujos drau- 
gės, Nelė supranta, kad nebūtinai jos lengvabūdė sesuo bus ta 
moteris, kuri užkariaus galantiškąjį Džeisį Montgomerį. 


Birinas skprius 


RITZ 


Vėliau žmonės kalbėjo, kad geriau aprengtos velio- 
nės kaip Berni nebuvo matę bemaž dvidešimt metų. Tiesa, 
nė viena jos draugė neprisipažino nugyvenusi daugiau kaip 
du dešimtmečius, o plastinės chirurgijos stebuklai neleido 
nustatyti tikslaus jų amžiaus. 

Jos susispietė aplink ištaigingą karstą ir susižavėju- 
sios Žiūrėjo į Berni. Veide nė raukšlelės. Mažiausia duobu- 
tė ar net poros pilnos kolageno. Net ir po mirties pūpsojo 
silikono pripildytos krūtys. Plaukai gražiai nudažyti, blaks- 
tienos pajuodintos, nagai lakuoti. Liemuo suspaustas iki 
dvidešimt trijų colių kaip paauglės. Velionė aprengta šešių 
tūkstančių dolerių vertės kostiumėliu. Mirusi ji atrodė taip 
pat gerai, kaip būdama gyva. 

Susirinkę į šermenis žmonės dūsavo susižavėję ir ti- 
kėdamiesi, kad po mirties atrodys irgi gražiai. Tik du žmo- 
nės liejo ašaras dėl Berni mirties. Abu jie buvo vyriškiai. 
Vienas — jos kirpėjas. Jis neteko ne tik savo klientės, bet 
kartu jam trūko ir aštraus jos liežuvio bei visų tų paskalų, 
kurias pasakodavo jam. Antrasis — buvęs jos ketvirtas vy- 
ras. Jo ašaros veikiau buvo džiaugsmo, jog nereikės mokė- 
ti armijai darbuotojų, dirbusių tam, kad penkiasdešimtme- 
tė atrodytų kaip dvidešimt septynerių. 

— Ar važiuosi į kapines? — paklausė viena moteris 
kitos. 

— Norėčiau, bet negaliu, — atsakė antroji. — Skubu į 
susitikimą. Labai svarbų, — pridūrė. Jos manikiūrininkė 
Dženina galėjo ją priimti tik antrą valandą, o jai būtinai 
reikėjo padailinti nulūžusį nagą. 


— Aš irgi, — tarė pirmoji ir nužvelgė budriu ir piktu 
žvilgsniu Berni, gulinčią karste. Praeitą savaitę ji nusipirko 
lygiai tokį patį kostiumėlį, kokiu buvo pašarvota Berni, ir 
dabar privalėjo jį grąžinti atgal. Visada Berni pasirodydavo 
su naujausiais, madingiausiais ir prabangiausiais drabužiais. 
“Pagaliau daugiau to nebebus", — pamanė ji ir išspaudė šyp- 
seną: — Aš irgi norėčiau važiuoti. Juk žinai, kad mes su 
Berni buvome tokios geros ir artimos draugės. — Ji palygi- 
no savo šilkinį Geoffrey Beene darbo kostiumėlį. — Man 
tikrai laikas eiti. 

Ilgainiui daugiau lankytojų murmėjo atsiprašymus, tei- 
sindamiesi, kad jų laukia skubūs susitikimai, tad į kapines 
limuzinu važiavo tik Berni kirpėjas. Paskui katafalką ri- 
kiavosi dvidešimt limuzinų, kuriuos iš anksto savo laido- 
tuvėms užsakė ir užmokėjo pati Berni, tik jie važiavo tuš- 
ti, be laidotuvininkų. 

Buvo išsakytos ilgos paskutinio atsisveikinimo kalbos 
(Berni suplanuotos), nuskambėjo gedulinga muzika ir gies- 
mės (irgi parinktos Berni), ir vienintelis laidotuvių dalyvis 
išvažiavo namo. Kapo duobė buvo užpilta, ant tos vietos už- 
dėta nauja velėna, prie skoningo antkapio meniškai išdėlio- 
tos gėlės, ir saulė pakreipė savo spindulius į Berni kapą. 

Nepraslinkus nė keturioms valandoms po laidotuvių, 
žmonės nebegalvojo apie moterį, užėmusią tiek daug vie- 
tos jų gyvenime. Jie valgė jos maistą, dalyvaudavo jos va- 
karėliuose, liežuvavo be galo su ja ir apie ją, bet dabar, kai 
jos nebebuvo, niekas jos nesiilgėjo. Visiškai niekas. 


Wiarstpkla 


Berni, sutrūkčiojusi vokais, atsimerkė. Jautėsi lyg 
būtų per ilgai miegojusi. Pirmiausia galvoje šmėkštelėjo 
mintis, kad ji pavėlavo pas manikiūrininkę Dženiną, o to- 
ji kalė būdavo negailestinga pavėlavusioms klientėms. Ji 
pasakytų Berni, kad įrašo ją į eilę kitai savaitei ir pri- 
verstų kentėti be manikiūro. “Aš jai parodysiu, — pama- 

nė Berni. — Pasakysiu Dianai, kad Dženina miega su jos 
vyru. Žinant Dianos temperamentą, Dženinai pasiseks, jei 
ištrūks gyva iš Dianos nagų." 

Šypsodamasi Berni ėmė keltis iš lovos ir staiga supra- 
to, jog ji ne lovoje. Ji pamatė, kad čia kažkas ne taip. Ber- 
ni nebuvo apsivilkusi raudono šilko Christian Dior nakti- 
nių baltinių, o vilkėjo savo naujuoju šilkiniu baltu Dupio- 
ni kostiumėliu, tokiu pačiu, kokį nusipirko ir Luiza Sai- 
mons. Berni ketino juo apsirengti pirmoji, kad Luiza nega- 
lėtų jo vilkėti. Ji bandytų kostiumėlį grąžinti, bet iš jos ne- 
priimtų. Luiza turėtų pasilaikyti keturių tūkstančių dolerių 
vertės kostiumėlį, kuriuo taip niekada ir neapsirengtų. Nuo 
tos minties Berni nusišypsojo. 

Bet apsidairiusi aplink, ji liovėsi šypsotis. Visur rū- 
kas. Nesimatė nieko, tik auksinė šviesa toli priekyje. “Kas 
čia?" — pamanė ji ir prisimerkė, nors jos regėjimas po per- 
nai atliktos akių operacijos buvo nepaprastai puikus. 

Ji paėjėjo keletą žingsnių pirmyn. Rūke ryškėjo take- 
lis. Ji jau norėjo susiraukti, bet susilaikė, kad neatsirastų 
raukšlių. Gal čia kvailas jos paskutinio meilužio sumany- 
mas? Jis buvo raumeningas dvidešimtmetis paplūdimio vai- 
kinas, kurį ji surado prieš keletą mėnesių, ir jis jau ėmė jai 
nusibosti. Jis vis kalbėjo, kad norėtų tapti filmų direkto- 
riumi, ir tikėjosi Berni finansinės paramos. Gal tas rūkas 
— jo išmonė, kad ji išrašytų jam čekį. 

Ji ėjo keletą minučių, kol kažką pamatė. Auksinės švie- 
sos nušviestas stovėjo didelis rašomasis stalas, 0 už jo sė- 
dėjo malonus žilaplaukis vyras. 

Išvydusi vyriškį, Berni atsilošė ir atstatė į priekį aukštą 
krūtinę. 

— Labas, — tarė-gomuriniu, gundančiu balsu. 

Vyras dirstelėjo į ją ir vėl įniko į popierius, gulinčius 
ant stalo. 

Berni visada sunerimdavo, kai vyrai tarsi nepastebė- 
davo jos grožio. Gal jai kitą savaitę vėl apsilankyti pas sa- 
vo chirurgą? 

— Ar jūs Lansio draugas? — paklausė ji, turėdama 
omenyje savo meilužį. 


Šudt Suo 


Vyras dėbsojo į savo popierius ir jai neatsakė. Berni 
pažvelgė į jo stalą ir išsigandusi nustebo: didžiulis rašo- 
masis stalas buvo iš dvidešimt keturių karatų aukso. Prieš 
daugelį metų Berni išmiklino akį brangenybėms taip, kad 
galėtų pavydėti kiekvienas juvelyras. Ji lengvai ir greitai 
galėjo atskirti dvylikos karatų auksą nuo aštuoniolikos, o 
šį — nuo gryno dvidešimt keturių karatų aukso. 

Ji ištiesė ranką, norėdama paliesti stalą, ir atitraukė ją 
atgal, kai vyriškis pažvelgė į ją. 

— Bernardina, — tarė jis. 

Berni krūptelėjo. Jau daug metų ji negirdėjo šio var- 
do. Jis skambėjo taip senamadiškai, o ji kovojo su senatve. 

— Berni, — pataisė ji, — 1 gale. 

Ji stebėjo, kaip vyriškis rašo senovišku rašaliniu par- 
keriu, paskui ėmė pykti: 

— Klausykite, man jau gana. Jei čia kokia jūsų su Lan- 
siu užmačia, tai aš... 

— Jūs mirusi. 

— ... ketinu jį vis tiek mesti. Neketinu jo išlaikyti tr... 

— Mirėte praeitą naktį miegodama. Širdies smūgis. 

— ... jo nemokšiški ketinimai man... — ji nutilo ir pa- 
žvelgė į vyriškį. — Aš? Ką? 

— Mirėte praeitą naktį miegodama ir dabar esate 
Skaistykloje. 

Berni stovėjo mirksėdama akimis, o paskui ėmė juok- 
tis. Ji pamiršo raukšles ir tai, kaip nepatraukliai atrodo mo- 
teris, kai ji juokiasi balsu užuot šypsojusis. 

— Nieko sau, — atsakė ji, — bet be reikalo stengia- 
tės. Žinau, kad čia tik triukas išvilioti iš manęs pinigų Lan- 
ciui, todėl galite išjungti savo rūko įrenginį ir... 

Ji nutilo, nes vyriškis jos nesiklausė. Jis paėmė nuo 
stalo didelį antspaudą, prispaudė prie popieriaus, paskui 
mostelėjo jai į dešinę nuo savęs. Iš rūko išniro Berni metų 
moteris — jos tikrų metų — vilkinti 11gą suknią su nėri- 
niais iki alkūnių. Ji atrodė taip, tarsi ką tik nužengusi iš 
vaidinimo apie Martą 1r Džordžą Vašingtonus. 

Berni galvojo apie tai, kad jos meilužio geriau nebūtų 
tuo metu, kai ji sugrįš. 


Mazė 


— Eikite su manimi, — tarė moteris ir Berni nuėjo jai 
iš paskos. 

Jas tebesupo rūkas, bet, joms einant, jis sklaidėsi. Ne- 
trukus moteris sustojo prie arkos formos durų, irgi padary- 
tų iš dvidešimt keturių karatų aukso. Virš arkos buvo užra- 
šas: “Netikėjimas". 

— Tikiu, kad jums šito reikia, — tarė moteris ir pasu- 
ko atgal. 

Nenoromis Berni įėjo į rūką anapus arkos. Praėjo dar 
valandėlė. Ji dabar nebebuvo pikta, veikiau nustebusi ir šiek 
tiek išsigandusi. Ji matė vaizdus: savo mirtį, laidotuves, 
netgi save šarvojamą. 

Už Netikėjimo patalpos jos laukė moteris. 

— Dabar geriau? — paklausė ji. 

— Kas jūs? — sušnibždėjo Berni. — Ar čia Dangus, 
ar Pragaras? 

Moteris nusišypsojo. 

— Aš Paulina. O čia nei Dangus, nei Pragaras. Skais- 
tykla. 

— Skaistykla? Aš ką tik numiriau ir mane siunčia į 
Skaistyklą? — isteriškai paklausė ji. 

Neatrodė, kad Pauliną trikdytų moters elgesys. 

— Skaistykla yra... Tikiu, kad savo laiku vadinai ją 
pusiaukele. Ji tarp Dangaus ir Pragaro. Ji moterims. Nei 
blogoms, nei geroms. Toms moterims, kurios nenusipelnė 
Dangaus ar Pragaro. 

Berni stovėjo prasižiojusi. 

— Tai vieta moterims, kurios... — Paulina valandėlę 
pagalvojo. — Pavyzdžiui, visoms toms religingoms mote- 
rims, citavusioms Bibliją ir laikiusioms save geresnėmis 
už kitas. Iš tikrųjų jos nebuvo, taip sakant, blogos, kad bū- 
tų galima jas nusiųsti į Pragarą, bet ir ne tokios nekaltos, 
kad tikrai patektų į Dangų. 

— Vadinasi, jos siunčiamos čia? — sušnibždėjo Berni. 

— Taip. 

Atrodo, Paulina nebuvo linkusi daugiau nieko sakyti, 
ir Berni bandė atsigauti sužinojusi apie savo pačios mirtį. 


— Graži suknelė, — galų gale įstengė išspausti ji. — 
Halstono? 

Paulina nusišypsojo ar nesupratusi, ar praleidusi ne- 
girdomis Berni pataikavimą. 

— Moterys čia susirinko iš įvairių laikotarpių. Pama- 
tysi iš visų Žemėje praėjusių amžių. Čia daug puritonių. 

Berni pajuto, kad nuo visko, ką išgirdo, jai sukasi galva. 

— Ar galima kur nors atsigerti? 

— O taip. Ką tu gersi? Džiną? 

— Seniau gėriau, — atsakė Berni, kai jos ėjo priekyje 
sklaidantis rūkui. 

— Čia rasi visko, ką gėrei, visko, ko nori. 

Po valandėlės Paulina sustojo priešais mažytį stalelį. 
Ant jo stovėjo aukšta, apšerkšnijusi “Margaritos" taurė. 
Berni dėkinga atsisėdo ir nugėrė didelį gurkšnį. Paulina sė- 
dėjo priešais ją. Berni pažvelgė į ją tr paklausė: 

— Kodėl ši vieta taip vadinama? 

— Vadinama, tir tiek. Esu tikra, kad yra ir kitas pava- 
dinimas, bet niekas jo nebeprisimena. Tai kaip moters gy- 
venime ten, Zemėje. Mirdama galvoji patekti į Dangų, kaip 
tekėdama tikiesi atsidurti žemiškame danguje. Bet abiem 
atvejais patenki į virtuvę — Skaistyklą. 

Berni vos neužspringo. Užuot nusijuokusi, ji baimin- 
gai išplėtė akis. 

— Ar tik nenorite pasakyti, kad praleisiu amžinybę vir- 
dama ir valydama šaldytuvą? 

Ji pamanė, ar gali negyvėlis nusižudyti. 

— Oi, ne. Nieko panašaus. Čia puiki vieta. Labai pui- 
ki. Tiesą sakant, čia taip puiku, jog dauguma moterų neno- 
ri šios vietos palikti. Jos niekada gerai neatlieka savo už- 
duočių ir čia būna šimtmečiais. 

— Kokių dar užduočių? — įtariai paklausė Berni, vis 
dar neatsikračiusi siaubingos minties, kad jai teks šveisti 
metų metais grindis, kriaukles, virykles ir kepti prakeiktą 
kalakutą kiekvieną Padėkos dieną. 

— Šitoje virtuvėje kiekvienai moteriai retkarčiais ski- 
riama užduotis. Ji turi padėti kam nors Žemėje. Užduotys 
visada kitokios. Kartais ji turi padėti sielvartaujančiam 

žmogui, kartais privalo padėti kitam apsispręsti. Yra dau- 
gybė visokiausių užduočių. Jei neįvykdai — lieki čia. 

— O jei pavyksta padėti tam Žmogui, kas tada? 

— Žinoma, Dangus. 

— Ar ir Danguje toks rūkas? 

Paulina patraukė pečiais: 

— Nežinau. Niekada ten nebuvau. Bet įsivaizduoju, 
kad Danguje geriau negu čia. 

— Gerai, — tarė Berni stodamasi, — palydėkite mane 
iki pirmosios užduoties. Nenoriu likti šioje vietoje, nors ji 
ir vadinama Skaistykla. 

Paulina atsistojo. Stalelis, kėdės ir tuščia taurė dingo. 
Ji nuėjo. Berni paklusniai pasuko iš paskos, įtemptai gal- 
vodama apie tai, ką jai pasakė Paulina. 

— Padėti kam nors Zemėje, — sumurmėjo ji ir sustojo. 

Paulina sustojo irgi ir atsigręžė. 

— Ar mes, — paklausė Berni, — esame pasakų krikš- 
tamotės? 

— Panašiai, — atsakė Paulina, nusišypsojo ir vėl nuėjo. 

Berni nuo jos neatsiliko. 

— Norite pasakyti, kad teks būti gerąja krikštamote? 
Stebuklinga burtų lazdele? Pelene su puikiais palinkėjimais 
ir visa kita? 

— Tu gali laisvai rinktis, kaip norėtum atlikti užduotį. 

Jei Berni kolageno prišvirkštą veidą būtų galėjusi su- 
raukti, tai taip ir būtų padariusi. 

— Man visa tai nepatinka, — tarė ji. — Aš turiu savo 
gyvenimą. Nenoriu būti storulė žilaplaukė ponia, bėgiojanti 
paskui kitą, kuždanti burtažodžius ir keičianti moliūgus į 
karietas. 

Paulina sumirksėjo visiškai nesupratusi Berni. 

— Už tai, kad gyvenai tik savo malonumui ir patekai 
čia, o ne į Dangų. 

— Kaip čia yra? Savo gyvenime aš niekam nepada- 
riau nieko blogo. 

— Bet niekam ir nepadėjai. Gyvenai vien tik sau. Net 
būdama maža nepaisei kitų norų. Ištekėdavai dėl vyrų pi- 


nigų, o kai jie skųsdavosi, išsiskirdavai su jais ir pasiim- 
davai pusę jų turimo turto. 

— Bet dvidešimtajame amžiuje šitaip gyvena visi. 

— Ne visi. Tau labiau rūpėjo drabužiai negu tavo vyrai. 

— Drabužiai teikė daugiau malonumo, — tarė Ber- 
ni. — Ir, beje, vyrai gavo, ko norėjo. Nebuvo jau tokie 
nekalti. Jei būtų suteikę, ko man reikėjo, nebūčiau išsi- 
skyrusi. 

Paulina neturėjo ką daugiau pasakyti. Augusi aštuo- 
nioliktajame amžiuje, ji nežinojo, kad Berni žodžiai — pla- 
čios terapijos vaisius. Berni vaikščiojo tik pas tuos tera- 
peutus, kurie klausdavo: “Ko jūs norite iš gyvenimo? Ko 
jums reikia? Kokie jūsų prioritetai?" Berni visada rasdavo 
priežastį, kuri patvirtindavo jos įsitikinimą, kad jos norai 
daug svarbesni už kito Žmogaus norus. 

Tyliai atsidususi Paulina nusisuko ir nuėjo toliau. 

— Atrodo, kad turėsi čia kiek pabūti, — ramiai tarė ji. 

Berni1 nusekė paskui ją manydama, kad Paulina kalba 
kaip ir jos keturi vyrai. Jie buvo perdėm savanaudiški, vi- 
sada skųsdavosi, kad Berni niekada nesirūpino jais, kad ji 
tenorėjo tik to, ką jie galėjo jai gera padaryti. 

Paulina stabtelėjo. Berni irgi sustojo. Aplinkui sklai- 
dėsi rūkas ir ji įžiūrėjo, kad dabar jos stovėjo apskritame 
tuščiame kambaryje su arkomis sienose. Virš arkų švytėjo 
užrašai: "Romantika", “Fantazija", “Drabužiai", “ Vaišės", 
"Nekaltybė", “Prabanga", “Pobūviai". 

— Rinkis, — tarė Paulina. 

— Kąrinktis? — paklausė Berni, gręžiodamasi ir skai- 
tydama užrašus. 

— Turi palaukti, kol tau bus rasta užduotis vienoje iš 
šitų salių, — Paulina matė, kad Berni vis tiek nesuprato. — 
Ką labiausiai norėtum dabar daryti? 

— Nuetti į pobūvį, — netruko atsakyti Berni. Galbūt 
triukšmingas, judrus vakarėlis nuvytų mintis apie jos pa- 
čios laidotuves ir priverstų užmiršti visas tas kalbas apie 
keturis buvusius vyrus. 

Paulina pasuko prie arkos su užrašu “Pobūviai". Ber- 
ni nuėjo paskui ją. Prie durų arkos dešinėje ji pamatė kitą 


10 


Mad 


rūko pilną arką. Virš jos buvo užrašas: “Karalienės Elžbie- 
tos I laikai". 

Paulina žengė pro rūką, ir Berni išvydo sceną iš Šeks- 
pyro laikų. Vyrai aptemptomis kelnėmis, su pelerinomis su- 
ko įmantrias šešioliktojo amžiaus šokio figūras su moteri- 
mis, susiveržusiomis korsetais. 

— Norėtum prisidėti prie jų? — paklausė Paulina. 

— Ne tokio vakarėlio noriu, — atsakė Bernt. 

Paulina vėl sugrąžino ją pro tą arką į salę. Jos priėjo 
prie kitos arkos. Jos apžiūrėjo pustuzinį pobūvių, kol Ber- 
ni aptiko vieną, kuris jai tiko. Jos išvydo regentystės laikų 
pobūvį, kuriame moterys muslino suknelėmis siurbčiojo ar- 
batą 1š lėkštelių ir kalbėjosi apie paskutinį ledi Karolinos 
Lamb pabėgimą iš kalėjimo. Ten vyko kaubojų šokiai, Vik- 
torijos laikų pobūvis su saloniniais žaidimais, tryliktojo am- 
Žiaus fiesta su neprastai atrodančiais jaunais akrobatais, ku- 
rie patiko Berni, japoniška arbatos gėrimo ceremonija, 
nuostabūs Taičio šokiai. Galų gale ji pasirinko šio amžiaus 
šeštojo dešimtmečio vakarėlį. Griaudėjanti “Rolling Stones" 
muzika, ryškios mini suknelės 1r Nehru švarkai, marihua- 
nos kvapas ir besiraitantys ilgaplaukių kūnai priminė jos 
pačios jaunystę. 

— Taip, — sušnibždėjo ji, ir jos plaukai pasidarė tie- 
sūs. Čia pat atsirado vaikinas ir pakvietė ją šokti. Ji net 
neatsigręžė atgal pasižiūrėti, kur dingo Paulina. 

Berni grūdosi krūvoje kartu su kitais gėlių vaikais, rū- 
kančiais žolę ir besiklausančiais Frenko Zapos, kai jos paimti 
atėjo Paulina. Berni pažvelgė į ją 1r suprato, kad turi eiti iš 
čia. Nenoromis paliko vakarėlį ir nuėjo paskui Pauliną. 

Vos jos praėjo pro auksinę arką, rūkas uždengė vaiz- 
dus ir nuslopino garsus. Berni apranga dingo kartu su gal- 
vos raiščiu, galva išsiblaivė nuo marihuanos poveikio. Ji 
vėl vilkėjo tuo šilko kostiumėliu, kuriuo buvo palaidota. 

— Aš tik atsidūriau ten, — apgailestavo Berni, — tik 
pradėjau mėgautis. 

— Žemės laiku tu praleidai tame vakarėlyje keturioli- 
ka metų. 

Berni beliko tik sumirksėti. Keturiolika metų? Jai at- 

rodė, kad tik prieš akimirką pateko į vakarėlį. Ji Žinojo, 
kad jos drabužiai tada ir dabar buvo kitokte, bet juk ji tik- 
rai negalėjo ten išbūti keturiolikos metų. Ji nemiegojo, ne- 
valgė, labai mažai gėrė ir netgi nepasikalbėjo su vyriškos 
lyties vakarėlio dalyviais. Ji norėjo pasikalbėti apie Skais- 
tyklą ir apie jų užduotis, bet nebuvo progos. 

— Tau yra užduotis, — tarė Paulina. 

— Puiku, — nusišypsojo Berni. Jeigu ji ištvertų šį 1š- 
bandymą ir patektų į Dangų, kokie džiaugsmai jos lauktų 
tenai? Danguje turėtų būti daug geriau negu Skaistykloje. 

Paulina vedė ją koridoriumi pro auksines arkas. Berni 
tiesi0g mirė nekantraudama pamatyti, kas už jų. Virš vienos 
buvo užrašyta “Svajonių haremas", virš kitos — "Piratai". 

Galiausiai Paulina pasuko prie arkos su užrašu “Rank- 
darbių kambarys" ir įvedė Berni į didelį kambarį su pusra- 
čiu sustatytomis abrikoso spalvos aksomu aptrauktomis ku- 
šetėmis. Viską aplinkui dengė tirštas baltas rūkas. 

— Įsitaisyk patogiai. 

Berni susmuko į minkštą aksominę sėdynę ir žiūrėjo, 
ką veikė Paulina rūke. Akimirksniu rūkas išsisklaidė ir prieš 
jas atsivėrė scena. Tai buvo tarsi filmas, bet ne ekrane, tar- 
s1 vaidinimas, bet daug tikroviškesnis. 

Priešais didelį, visu ūgiu atspindintį veidrodį stovėjo 
jauna liekna ir graži moteris šviesiai rudais plaukais, ati- 
dengiančiais veidą. Ji vilkėjo 11gą suknią su labai didelė- 
mis pūstomis rankovėmis. Suknia buvo tamsiai žalio šilko 
su žibančiais juodais karoliukais ant krūtinės ir taip su- 
smaugta per liemenį, kad Berni stebėjosi, kaip toji moteris 
galėjo kvėpuoti. Ant grindų stovėjo trys dėžės, ir moteris 
matavosi iš jų skrybėles vieną po kitos. Kambarys buvo 
Jaukus: lova, spinta, tualetinis stalelis, praustuvas, skudu- 
rinis kilimėlis, židinys. Tai tikrai nebuvo rūmai. Ant židi- 
nio gulėjo atversti kvietimai. 

— Nemanau, kad ji mus matytų, — tarė Berni. 

— Ne. Ji net nenutuokia, kad ją stebime. Tai Terel 
Greison. Jai dvidešimt metų. Ji gyvena Čendleryje, Kolo- 
rade. Dabar 1896 metai. 

— Jūs turite omenyje, kad aš turėsiu padaryti Pelenę 

iš šitos senamadiškos merginos? Aš nieko apie ją tr jos lai- 
kus nežinau. Man reikia žmonių iš mano pačios laikų. 

— Skaistykloje visi Žemės laikai vienodi. 

Berni vėl pažvelgė į "ekraną" ir atsiduso. 

— Gerai. Tik kur žavusis princas? Ir jos nedorėlė ne- 
tikra sesuo? 

Paulina neatsakė, todėl Berni stebėjo tylėdama. Terel 
greitai sukosi kambaryje skaitydama kvietimus, paskui 
rausdamasi didelėje raudonmedžio spintoje. Ji dūsavo ir su 
pasibjaurėjimu žvilgčiojo į ištrauktas iš spintos sukneles, 
kurias vieną po kitos mėtė ant lovos. 

— Visai kaip aš, — nusišypsojo Berni. — Visada tu- 
rėdavau daugybę kvietimų ir visada būdavau susirūpinusi, 
kuo apsirengti. Žinoma, rūpintis nebuvo dėl ko. Būčiau ga- 
lėjusi apsivilkti skarmalais ir tapti baliaus gražuole. 

— Taip, — tyliai tarė Paulina, — Terel yra kaip tu. 

— Galėčiau iš jos šį tą padaryti, — tarė Berni. — Šiek 
tiek kosmetikos. Suminkštinčiau plaukus. Daug nereikia. 
Na, ji nėra tokia graži, kokia jos amžiaus buvau aš, bet aš 
Ją padarysiu gražią. Ji turi tam daug galimybių, — ji pa- 
žvelgė į Pauliną. — Tai kada aš pradėsiu? 

— Oi, — tarė Paulina, — ateina Nelė. 

Berni pažvelgė į sceną. Atsidarė durys ir įėjo kita mo- 
teris, vyresnė už Terel ir dvigubai už ją stambesnė. 

— Stambi, — tarė Berni žiūrėdama į Nelę. Berni buvo 
liekna ir bijojo nutukti. Apkūnumo baimė vertė ją badauti. 
Giliai širdyje ji jautė, kad jeigu neprisižiūrėtų, būtų dabar 
kaip Nelė. — Du šimtai svarų. 

“ Iš tiesų šimtas šešiasdešimt du, — atsakė Paulina. — 
Nelė — vyresnioji Terel sesuo. Jai dvidešimt aštuoneri. Nete- 
kėjusi. Ji rūpinasi Terel ir tėvu. Judviejų motina numirė, kai 
Terel buvo ketveri, o Nelei — dvylika. Po žmonos mirties 
Carlsas Greisonas neleido Nelės į mokyklą ir jai teko rūpintis 
namais ir Terel. Taip sakant, Nelė atstojo Terel motiną. 

— Suprantu, — atsakė Berni, — nedorėlės sesers ir 
motinos mišinys. Vargšelė Terel. Nenuostabu, kad jai rei- 
kia gerosios fėjos, galinčios padėti, — ji pažvelgė į Pauli- 
ną. — Ar aš gausiu šiam darbui burtų lazdelę? 

— Jei tik panorėsi. Mes galime tave aprūpinti visokia 
magija, bet pati privalai pasitelkti išmintį. 

— Tai bus lengva. Aš pasirūpinsiu, kad Terel gautų 
viską, ko nusipelno, ir neleisiu, kad storulė sesuo jai truk- 
dytų 1mti iš gyvenimo viską. Ar jūs žinojote, kad aš irgi 
turėjau vyresnę storą seserį? Ji labai man pavydėjo. Visa- 
da stengėsi gadinti mano gyvenimą, — Berni pajuto, kaip 
prisiminimai sukėlė pyktį. — Sesuo nekentė manęs. Ji taip 
pavydėjo, kad būtų padariusi viską, kad tik aš kentėčiau, 
nors aš jai atsilyginau už tai. 

— Ką tu padarei? — paklausė Paulina. 

— Mano pirmasis vyras buvo jos gerbėjas, — atsakė 
šypsodamasi Berni. — Jis buvo nuobodžiausias vyras, bet 
turėjo truputį pinigų, taigi priverčiau jį domėtis manimi. 

— Ar jį suviliojai? 

— Galima sakyti. Bet jį reikėjo suvilioti. Mano sesuo 
buvo tokia nuobodi ir... — ji skvarbiai pažvelgė į Pauliną. — 
Nežiūrėkite į mane šitaip. Per penkerius mūsų vedybinio 
gyvenimo metus tas vyras su manimi patyrė daugiau malo- 
numo, negu būtų per visą gyvenimą patyręs su stora, nuo- 
bodžia, kvaila mano seserimi. Beje, viskas baigėsi gerai. 
Ji ištekėjo ir susilaukė poros rubuilių vaikelių. Jie visi lai- 
mingi pasiturinčiai gyvena. 

— Neabejoju, kad visi buvo laimingi, o labiausiai tu. 

Berni nebuvo tikra, ar jai patiko moteriškės tonas, bet, 
nespėjusi nieko atsakyti, Paulina paklausė: 

— Ar žiūrėsime? 

Berni pažvelgė į sceną priešais su dviem moterimis 
miegamajame ir nutarė stebėti toliau. Ji turėjo perprasti, 
kaip padėti plonutei, gražutei Terel. 


Rozdleris. CK OloFdaKTS, 
7606-17 


Nelė vaikščiojo po kambarį, rinko Terel drabužius 

ir kabino juos atgal į spintą. Ji taip pat surinko skrybėles, 
kurias Terel išėmė 1š dėžių, ir rūpestingai sudėjo atgal. 

— Nežinau, — irzliai tarė Terel, — kodėl mes turime 
gyventi šitame užkampyje? Kodėl negalime gyventi Den- 
veryje, Sant Luise ar Niujorke? 

— Tėvas čia turi verslą, — švelniai atsakė Nelė, ly- 
gindama plunksną, puošusią skrybėlę. Skrybėlės nebuvo jų. 
Jas paskolino modistė. Jai buvo gaila, kad jos galėjo įsigy- 
ti tik vieną skrybėlę, o kitas privalėjo grąžinti. Modistė pra- 
šė grąžinti skrybėles, kurių nenorės Terel, kiek galima tvar- 
kingesnes. 

— Verslas! — tarė Terel ir klestelėjo ant lovos. — Ši- 
tame miesčiuke visi tik ir kalba apie jį. Verslas! Kodėl čia 
negali būti jokios draugijos? 

Nelė palygino kitą skrybėlę, perbraukė ranka kolibrio 
iškamšą ir padėjo ją į dėžę. 

— Praeitą savaitę ponai Mankinsai surengė puikų po- 
būvį sode, o Tagertai kviečia į derliaus šventę. 

— Ta šeima — tikri šiurkštuoliai, — sušnarpštė Te- 
rel. — Visi žino, kad Tagertai nedaug pranašesni už pa- 
prastus angliakasius. 

— Jie atrodo labai puikūs. 

— Ak, Nele, tau visi puikūs, — Terel pasirėmusi al- 
kūne žiūrėjo, kaip jos sesuo dėliojo drabužius. Praeitą sa- 
vaitę kokį tūkstantąjį kartą ji girdėjo sakant, kokio nepa- 
prastai dailaus veido yra Nelė, tik blogai, kad ji apkūnoka. 
Terel netgi matė, kaip Markas Fentonas nenuleidžia akių 
nuo Nelės. Markas gražus ir turtingas ir turėtų Žiūrėti ne į 
ką kitą, o į Terel. 

Terel pakilo nuo lovos, priėjo prie tualetinio stalelio, 
ištraukė stalčių ir išėmė dėžutę šokoladinių saldainių. 

— Turiu tau dovaną, Nele, — tarė. 

Nelė atsigręžė ir nusišypsojo savo numylėtai jaunėlei 
seseriai. 

— Tu neprivalai man nieko dovanoti. Turiu viską, ko 
reikią. 

Kai Nelė šypsojosi, jos visas veidas švytėjo. Terel gir- 

dėjo moteris sakant, kad Nelės šypsena galėtų apšviesti ir 
sušildyti kambarį. 

— Bet tu juk neatsisakysi mano dovanos? — paklausė 
Terel, gražiai patempusi apatinę lūpą. Ji ištiesė dėžutę, ir 
Nelės šypsena dingo. — Tau nepatinka, — tarė Terel vos 
neverkdama. 

— Žinoma, patinka, — Nelė paėmė dėžutę su šokola- 
diniais saldainiais. — Tik aš bandau mažiau valgyti ir nors 
šiek tiek sublogti. 

— Tau nereikia sublogti, — tarė Terel. — Man tu at- 
rodai graži. 

Nelė vėl šypsojosi. 

— Ačiū, mieloji. Kaip puiku, kad nors vienas žmogus 
myli mane tokią, kokia esu! 

Terel uždėjo savo liauną ranką ant putnių Nelės pečių. 

— Niekam neleisk savęs pakeisti. Tu graži tokia, ko- 
kia esi, o tai, kad nepatinki vyrams, visiškai nieko nereiš- 
kia. Ką jie išmano? Abu su tėvu mylime tave taip stipriai, 
kad atstotume visų pasaulio vyrų meilę. 

Nelė staiga pasijuto labai alkana. Ji nežinojo, kodėl! 
Terel Žodžiai apie meilę kėlė jai alkį, bet jie 1š tikrųjų kė- 
lė. Nežinia kaip, bet atrodė, kad meilė ir valgis buvo tar- 
pusavyje susiję. Terel pasakė, kad myli Nelę, i1r Nelė pasi- 
juto išalkusi. 

— Gal suvalgysiu vieną saldainiuką, — tarė Nelė. Dre- 
bančiomis rankomis ji atidarė dėžutę ir iš karto susikimšo 
į burną tris saldainius. 

Terel nusigręžė ir nusišypsojo. 

— Kuo man šį vakarą apsirengti? — paklausė. 

— Kad ir kuo apsirengtum, viskas tau puikiai tinka, — 
Nelė nurijo ketvirtą saldainį. Alkis apmažėjo. 

— Šitomis senienomis? Nele, aš jau jomis vilkėjau 
pustuzinį kartų. Visi šias sukneles matė. 

— Du kartus, — pataisė Nelė, uždengdama dangteliu 
paskutinę dėžę su skrybėle. — O mūsų šio vakaro svečias 
niekada nebuvo tavęs sutikęs, tai ir negalėjo matyti tavo 
suknelių. 

— Nele, iš tiesų! Tu nesupranti, ką reiškia būti jauna, 

patrauklia moterimi, kokia esu aš, kurios visas gyvenimas 
dar prieš akis. Juk pati neseniai buvai jauna ir turėtum pri- 
siminti. 

Nelė vėl pasijuto alkana. 

— Terel, nesu tokia sena, kaip tu, atrodo, manai. 

— Žinoma, tu nesena. Tu tik... na, Nele, nenorėčiau 
būti nemaloni, bet tavo laikai jau praėjo. Mano — ne. Ir aš 
noriu atrodyti labai gerai. 

Nelė suvalgė dar keturis saldainius. 

Tuo metu pasigirdo skubus beldimas į duris ir pasiro- 
dė vienintelė Greisonų namų tarnaitė Ana. Ji buvo jauna ir 
stipri, bet tingi ir stengdavosi išsisukti nuo darbo. Kai Ne- 
lė pasiskųsdavo, kad Ana jai per mažai padeda, Čarlsas 
Greisonas atsakydavo, kad negali pasamdyti naujos ar dar 
vienos tarnaitės, ir Nelė likdavo nieko nepešusi. 

— Jis čia, — tarė Ana. Jos plaukai buvo išsprūdę iš po 
kepuraitės. 

— Kas? — paklausė Terel. 

— Tas vyras, kuris atvyko pietų. Jis čia, o jūsų tėvo 
nėra. 

— Ir ką tas vyras sau mano? — karščiavosi Terel. — 
Jis pasirodė visa valanda anksčiau. Aš dar net neapsiren- 
gusti. Nele, ar pietūs jau išvirti? 

— Taip, — atsakė ji. Mergina praleido visą popietę 
virdama ir kepdama. Dar ir dabar nešvari prijuostė dengė 
irgi nešvarią rudą sunešiotą suknelę. 

— Ana, nuvesk jį į svetainę ir paprašyk palaukti, kol 
pasirengsime jį priimti. 

— Nele! — sušuko pasibaisėjusi Terel. — Tu negali 
leisti tam vyrui sėdėti vienam visą valandą. Tėvas užpyks. 
Pasak jo, tas vyras išgelbėjo jam gyvybę, o ir dabar jie ban- 
do drauge imtis bendrų reikalų. Negali taip sau jo palikti. 

— Terel, pažvelk į mane. Aš nešvari. Aš negaliu tokia 
j0 priimti. O tu atrodai gražiai, kaip ir visada. Tu eik pas 
JI, tr vos tik aš... 

— Aš?! — nustebo Terel. — Aš? Bet man reikia persi- 
rengti ir susitvarkyti plaukus. Ne, Nele, tu esi vyresnė. Esi 
antra šeimininkė po tėvo. Tu eik pakalbėti su tuo vyru ir 

leisk man persirengti, o kai aš persirengsiu, pakeisiu tave. 
Tik šitaip. Ir, beje, ką aš turiu pasakyti tam seniui. Tau ge- 
riau sekasi kalbėti su vyresniais žmonėmis negu man. Gali 
duoti jam palaikyti siūlus, kai vyniosi, ar dar kuo užimti. 
Tėvas sakė, kad jis našlys, tai gal galėsi su juo pasikalbėti 
apie gyvenimą. Ir jeigu, Nele, tu nesavanaudiškai pažvelg- 
Si į šitą padėtį, suprasi, kad turi būti taip, kaip sakau. 

Ir vėl Nelė pajuto nepaprastą alkį. Ji žinojo, kad Terel 
teisi. Ji buvo šeimininkė ir mokėjo kalbėti su tėvo vienme- 
čiais, o Terel vyresnių Žmonių draugijoje tik Žžiovaudavo. 
Nelė nenorėjo įžeisti Žmogaus, kurį tėvas bandė įtikinti va- 
dovauti savo krovinių kompanijai. 

— Pasakyk jam, kad tuojau ateisiu, — ramiai tarė Ne- 
lė Anai. Ji norėjo išeiti iš kambario, bet Terel ją sulaikė. 

— Juk tu nepyksti ant manęs? — paklausė Terel, uždė- 
jusi rankas Nelei ant pečių. — Nesvarbu, kaip tu atrodai, 
nes visiems patinki. Tu patiktum Žmonėms, nors ir būtum 
dramblio storumo. O aš visada privalau stengtis atrodyti ge- 
rai. Nele, prašau ant manęs nepykti. Neištverčiau to. 

— Ne, — atsiduso Nelė. — Aš ant tavęs nepykstu. Per- 
sirenk ramiai ir gražiai atrodyk. Aš pasirūpinsiu tėvo sve- 
čiu. 

Terel nusišypsojo ir pabučiavo ją į skruostą. Nelei iš- 
einant iš kambario, padavė jai dėžutę su saldainiais: 

— Nepamiršk. 

Nelė paėmė. Koridoriuje ji susikimšo į burną šešis sal- 
dainius, kol nusirišo prijuostę tr ėmė lipti laiptais. 

Terel, likusi viena, nusišypsojo ir priėjo prie spintos. 
Ji suko galvą, kuo apsirengti sutinkant tėvo svečią. Mintis 
aple persirengimą kėlė jai nuobodulį. Nelė buvo teisi: tai, 
kuo ji vilkėjo, visiškai tiks per pietus su kažkokiu seniu, 
atvykusiu ne pas ją, ojos tėvą. Koks skirtumas, kaip ji bus 
apsirengusi? Jis tikriausiai per daug senas, kad pastebėtų 
gražią merginą. 

Ji nuklojo lovatiesę, pakišo rankas po čiužintu ir 1š- 
traukė ten slėptą meilės romaną. Kadangi nereikėjo persi- 
rengti, ji turėjo maždaug valandą laiko paskaityti iki pietų. 

Nelė stabtelėjo laiptų apačioje ir skubiai žvilgtelėjo 
į veidrodį, kabantį ant sienos. Jos kaštoniniai plaukai drai- 
kėsi ant kaklo, lūpų kamputis buvo išteptas šokoladu, o ant 
apykaklės — žalia dėmė, greičiausiai nuo špinatų. Ji net 
nepasižiūrėjo į savo seną rudą medvilninę suknelę, nes ži- 
nojo, kad jos kraštelis Žemėtas, o ant sijono neišskalbiama 
dėmė. Terel vis kalbėjo, kad Nelei reikia naujų drabužių ir 
netgi siūlėsi padėti juos išrinkti, bet Nelė, atrodo, niekada 
neturėjo tam laiko. Virdama ir tvarkydama namus, ko ne- 
spėdavo Ana, nuolat tupinėdama apie Terel, kad jai būtų 
gerai, Nelė tikrai neturėjo laiko tokiems menkaverčiams 
dalykams kaip nauji drabužiai. 

O dabar, kai jai dar reikėjo rūpintis pietumis ir aiškin- 
ti Anai, kad toji nors kiek padėtų šį vakarą per pietus ap- 
tarnauti svečią, tas svečias atvyko visa valanda anksčiau. 
Nelei rūpėjo kodėl. 

Kai ji įėjo į svetainę, jis stovėjo nusisukęs ir Žiūrėjo 
pro langą. Ji iš karto pamatė, kad tas vyras nesenas. 

— Pone Montgomeri, — tarė eidama prie jo. 

Jis atsigręžė, tir Nelė vos neaiktelėjo. Jis buvo gražus 
vyras: Labai gražus. Terel maloniai nustebs, pamačiusi jį. 

— Atsiprašau, kad priverčiau jus laukti. 

— Prašau neatsiprašinėti, — jo balsas malonus kaip 
veidas ir figūra. Buvo jis aukštas, lieknas, raumeningas, 
tamsių plaukų ir akių. — Tai aš ne itin mandagus, nes pasi- 
rodžiau per anksti ir... — jis nuleido akis į savo rankas. 

Nelė visada perprasdavo žmones. Kažkaip žinodavo, 
ko jiems reikia. “Jis vienišas", — pamanė ji ir nusišypso- 
jo. Šitas gražus vyras buvo vienišas. Su gražiu vyru, užsu- 

kusiu pas ją, Nelė jaustųsi nepatogiai, bet su vyru, kuris 
jautėsi vienišas, nesvarbu, gražus jis ar ne, Nelė mokėjo 
elgtis. Ji visai pamiršo savo nešvarią suknelę. 

— Mums malonu jus visada matyti, — tarė Nelė ir nu- 
sišypsojo ta šypsena, kuri jos gražų veidelį paversdavo ne- 
apsakomai gražiu. Ji nepastebėjo, kad pono Montgomerio 
veido išraiška pasikeitė. Jis liovėsi atrodyti sutrikęs dėl to, 
kad atvyko valanda anksčiau, ir ėmė žiūrėti į ją kaip į mo- 
terį. 

Jeigu Nelė ir būtų pastebėjusi tą veido išraiškos pasi- 
keitimą, nebūtų supratusi, ką tai reiškia. Gražūs vyrai Žiū- 
rėjo į Terel, o ne į ją. Ji tebesišypsojo. 

— Mūsų sodas gražus, — tarė, — ir ten daug vėsiau. 
Gal norėtumėte jį pamatyti? 

— Labai, — atsakė jis nusišypsodamas jai. Jo deši- 
niajame skruoste atsirado duobutė. 

Ji nuvedė svečią per svetainę, koridorių ir pro šonines 
lauko duris į sodą už namo. Sodą Nelė labai mėgo. Jos tė- 
vas manė, kad skirti vietos gėlėms — tuščias dalykas, bet 
šiuo atžvilgiu Nelė nenusileido jam ir laikėsi savo. 

Besileidžianti saulė apšvietė sodą, ir jis atrodė gra- 
žus. Tarp aukštų kukurūzų augo medetkos, o chrizantemos 
taikiai sugyveno su kopūstais. Palei tvorą žydėjo aguonos, 
o priešais augo prieskoninės žolelės, Nelės naudojamos vir- 
tuvėje. 

— Gražu, — tarė jis, ir Nelė nusišypsojo iš pasitenki- 
nimo. Ji retai kada galėdavo parodyti kam nors sodą. — Ar 
jūs pati viską padarėte? 

— Porą kartų per savaitę ateina vienas berniukas ir 
padeda man ravėti, o visa kita dirbu pati. 

— Sodas toks mielas kaip ir jo šeimininkė, — tarė jis 
žiūrėdamas į ją. 

Akimirką Nelė vos nenuraudo, bet suvokė, kad sve- 
čias buvo tik mandagus. 

— Gal norėtumėte atsisėsti? — parodė ji nedideles sū- 
puokles, įtaisytas po vynmedžiu. Ji pati nuskubėjo lukš- 
tenti ankštinių pupelių, kurių buvo priskynusi, kai Terel 
pašaukė ją padėti matuotis skrybėles. 

— Taip, ačiū, — tarė jis. — Ar neprieštarautumėte, 
jeigu jums padėčiau? — paklausė jis, imdamas iš jos dube- 
nėlius. — Tada pasijusčiau lyg namuose. 


— Žinoma, ne, — ji padėjo tuščius indus tarp judvie- 
jų: vieną ankštims, kitą pupelėms, ir pažėrė jam ant kelių 
pupelių ankščių, pasidėjo ir sau. 

— Kurjūs gyvenate, pone Montgomeri? — paklausė ji. 

— Varbruke, Meine, — atsakė jis, o kai pradėjo kal- 
bėti, nenorėjo sustoti. 

“Jis toks pat vienišas, kaip ir aš", — pamanė Nelė ir 
čia pasitaisė: kaip ji galėjo jaustis vieniša, turėdama Terel 
ir tėvą? 

Jis papasakojo jai apie savo gyvenimą, apie tai, kaip 
užaugo prie vandenyno, kad plaukiodamas laivu praleido 
tiek pat laiko, kiek ir vaikščiodamas žeme. 

— Būdamas dvidešimt penkerių sutikau Džiuliją, — 
tarė jis. 

Nelė žiūrėjo į jį, į jo veidą ir matė jo akyse liūdesį, 
girdėjo balse sielvartą. Tėvas sakė, kad ponas Montgome- 
ris buvo našlys. 

— Ar ji buvo jūsų Žmona? 

Jis pažvelgė į ją skausmo pilnomis akimis, ir ji taip 
pat pajuto skausmą. 

— Taip, — tyliai tarė jis. — Ji mirė gimdydama prieš 
ketverius metus. Netekau ir jos, ir kūdikio. Iki mano tris- 
dešimtojo gimtadienio buvo likusios dvi dienos. 

Ji ištiesė ranką per indus su pupelėmis ir ankštimis ir 
spustelėjo jo ranką. Prisilietimas privertė jį atsitokėti. Jis 
sėdėjo valandėlę mirksėdamas, paskui nusišypsojo. 

— Atrodo, panele Greison, kad jūs užbūrėte mane. Aš 
su niekuo nesikalbėjau apie Džiuliją po jos... 

— Tai pupelės, — tarė ji Žvaliai, nenorėdama, kad jis 
liūdėtų. — Jos užkerėtos. Tos pačios, kurias pasodino Dže- 
kas, kai išaugino pupos stiebą lipti į dangų. 

— Ne, — atsakė jis, įdėmiai į ją žiūrėdamas. — Tikiu, 
kad tai jūs pakerėjote mane. 

Nelė pasijuto raudonuojanti. 

— Pone Montgomeri, nebūkite išdykęs, neerzinkite to- 
kios senmergės kaip aš. 

Jis nusijuokė nuo jos žodžių. Jo veidas vėl surimtėjo. 

— Kas jums sakė, kad esate senmergė? 

Nelė sutriko. 

— Niekam ir nereikia sakyti. Aš... — ji nežinojo, ką 
sakyti toliau. Dar niekada toks gražus vyras neflirtavo su 
ja. “Reikia palūkėti, kol jis pamatys Terel"“, — pagalvojo 
ji. Terel, apsivilkusi viena iš daugybės puikių vakarinių suk- 
nelių, apstulbintų visą kambarį gražių vyrų. — Oi, pone 
Montgomeri, pažiūrėkite, kiek jau laiko. O man dar reikia 
pabaigti pietus. Ir tėvas tuoj sugrįš, ir Terel nusileis Že- 
myn. Ir turiu persirengti. Ir... 

— Gerai, — tarė jis juokdamasis. — Žinau, kad esu 
nereikalingas, — jis paėmė dubenis, neleidęs nešti jų Ne- 
lei, ir užtvėrė jai taką. — Sakykite, panele Greison, ar jūs 
tokia pat puiki virėja, kaip ir gražuolė? 

Nelė pajuto, kaip jos veidą užliejo ryškus raudonis. 

— Koks jūs pokštininkas, pone Montgomeri. Jūs pri- 
versite raudonuoti pusę Čendlerio moteriškosios giminės. 

Jis paėmė jos ranką ir Žiūrėjo į akis. 

— Tiesą sakant, — švelniai tarė jis, — aš visai neflir- 
tuoju. Po Džiulijos mirties aš net nepažvelgiau į jokią mo- 
terį. 

Nelė nutilo. Neištarė nė žodžio. Tai, kad gražus vy- 
ras, galintis uždegti gaisrą kiekvienos merginos širdyje, su- 
sidomėjo ja, buvo vienas dalykas, bet kad jis elgėsi su ja, 
stora senmerge, taip, tarsi ji būtų vienintelė — visai kitas. 

Ji ištraukė ranką iš jo. 

— Aš ne kvailė, pone Montgomeri, — tarė ji. — Be 
reikalo eikvojate man savo švelnius žodžius. Geriau pa- 
bandytumėte suvilioti jaunesnę ir kvailesnę už mane. 

Ji ketino taip pastatyti jį į vietą, bet jis tik nusišypso- 
JO jai parodydamas duobutę skruoste. 

— Nežinojau, kad esu pagunda, — pasakė jis, ir jo 
juodos akys suspindo. 

Namo viduje — tikras sąmyšis. Tėvas buvo grįžęs ir, 
užuot radęs savo dukras, užimančias svečią, išvydo tuščią 

namą. Ana kažkur dingo, kaip ir visada, niekur nėra dukte- 
rų ir nė ženklo jo laukto garbingo svečio. Staiga pasirodo 
Nelė, paskui ją ponas Montgomeris, nešinas dubenimis su 
ankštinėmis pupelėmis, o laiptais kaip tik nusileidžia Te- 
rel ir ne su vakarine suknia, kaip pageidavo tėvas, 0 su pa- 
prasta kasdienine. Čarlso Greisono nervai neišlaikė. 

čią taip prastai, kaip tu dabar. O tu pasitinki svečią apsi- 
rengusi kaip indų plovėja! — jis mostelėjo ranka į indus su 
pupelėmis. 

Nespėjus Nelei nieko atsakyti, ponas Montgomeris įsi- 
spraudė tarp jos ir tėvo, tarsi norėdamas ją apginti. 

— Panelė Greison maloniai sutiko pasėdėti su mani- 
mi, kai aš taip nemandagiai per anksti atvykau pietų. 

Nelė sulaikė kvėpavimą, nes pono Montgomerio bal- 
se išgirdo piktą gaidelę: jis beveik prieštaravo jos tėvui. 
Niekas tokiu tonu nekalbėdavo su Čarlsu Greisonu. 

Kol tėvas žiojosi atsakyti, kol ponas Montgomeris ke- 
tino tarti dar žodį, nuo laiptų nuskrido Terel. Jos akys su- 
žibo, pamačiusios gražų vyriškį. 

— Koks čia triukšmas? — nutaisė Terel balsą, kokiu 
kalbėdavo, kai kambaryje būdavo gražus vyras. Ji ėjo tie- 
siai prie pono Montgomerio. — Prašau mums atleisti, sere, 
— ji nuolankiai nulenkė galvutę ir Žiūrėjo į jį per blakstie- 
nas. — Paprastai mes nesame tokie nesvetingi. — Neatit- 
raukdama akių nuo jo veido, ji tęsė: — Kaip tau ne gėda, 
Neli? Nepasakei man, kad ponas Montgomeris atvyko. Jei 
būčiau žinojusi, būčiau metusi savo labdaringus darbus ir 
užimčiau jus pati. Buvau taip užsiėmusi, kad net nespėjau 
persirengti. Ar galiu paimti šituos? 

Ji paėmė iš jo dubenis ir įbruko juos Nelei. 

— Kodėl nepasakei man, kad jis jaunas ir gražus? — 
sušnypštė ji. — Ar tik nebandei prisivilioti jį sau? 

Nelė nespėjo jai atsakyti, nes Terel paėmė poną Mont- 
gomerį už parankės ir nuvedė į E 

Nelė apsisuko ir nuėjo į virtuvę. “Stai tau ir šios po- 
pietės flirtas, — pamanė ji, — Štai tau gražaus vyro žo- 

džiai, kad jis neflirtavo". Nors Nelė įtikinėjo save, kad bū- 
tent šito ji ir turėjo tikėtis, staiga pasijuto tokia alkana. To- 
kia alkana, kokia dar niekada nesijautė gyvenime. 

Ant virtuvinės lentelės lėkštėje buvo padėtas desertui 
vyniotinis su uogiene. Lengvas biskvitas, apteptas naminė 
uogiene ir susuktas į ritinėlį. Nelė net negalvojo, ką ji da- 
rė. Vieną minutę desertas buvo, o kitą jo jau nebeliko: ji 
suvalgė visą vyniotinį. Po to ji stovėjo ir stebėdamasi žiū- 
rėjo į tuščią vietą. 

Į virtuvę įbėgo Ana: 

— Jie nori pietauti. Ir nori tuoj pat, — tarnaitė žiūrėjo 
čia į tuščią lėkštę, čia į uogiene išteptą Nelės burną. Ji 1š- 
sišiepė: — Jūs ir vėl suvalgėte visą desertą? 

Nelė nusuko akis. 

— Nueik į kepyklą, — paprašė ji, mėgindama sulai- 
kyti gėdos ašaras. 

— Uždaryta, — atsakė Ana, o jos balso tonas išdavė, 
kaip ji džiūgavo. 

— Eik pro užpakalines duris. Pasakyk, kad labai sku- 
bus reikalas. 

— Kaip Ir praeitą kartą? 

— Eik, — tarė Nelė beveik maldaudama. Ji nenorėjo 
prisiminti visų tų kartų, kai suvalgė desertus, skirtus visai 
šeimai. 

Iš gėdos, kad dar kartą viena suvalgė visą vyniotinį, 
per visus pietus ji sėdėjo nuleidusi galvą. Ana tingiai pa- 
tarnavo prie stalo. Čarlsas ir Terel be paliovos šnekučia- 
vosi su ponu Montgomeriu. Nelė neįsiterpė į pokalbį. Ji 
baimingai galvojo apie tą akimirką, kai visi sužinos jos 
gėdą. Jos tėvas pageidavo šiam vakarui būtent vyniotinio 
su uogiene. Ji žinojo, kad jis supyks, išgirdęs, jog vynio- 
tinio nebėra. Taip pat juto, kad jis tučtuojau supras, kas 
atsitiko. Ji prisiminė kiekvieną jo pasakytą žodį apie duk- 
ters apetitą. Per tuos prailgusius pietus ji mintyse malda- 
vo, kad tik tėvas nieko neprasitartų pono Montgomerio 
akivaizdoje. 

Labai greitai Ana įnešė pirktinį tortą. Tėvas ir Terel 
nutilo, o Nelė dar žemiau nulenkė galvą. 

— Ar ir vėl atsitiko tas pats, Nele? — paklausė Čarl- 
sas Greisonas. 

Nelė vos linktelėjo, ir stojo ilga tyla. 

— Ana, — tarė Čarlsas, — gali visiems įdėti torto, tik 
mano vyresniajai dukrai, manau, jau pakaks. 

— Nelė trupučiuką nesusilaiko, — šnibždėjo ponui 
Montgomeriui Terel. — Ji dažnai suvalgo visą tortą ar py- 
ragą. Vieną kartą ji... 

— Prašau atleisti, — tarė Nelė ir, padėjusi savo serve- 
tėlę ant stalo, išbėgo iš valgomojo. Sustojo tik tada, kai 
pajuto sodo vėsą. Valandėlę stovėjo laukdama, kol paliaus 
daužytis širdis, ir pati sau kartojo įprastus pažadus. Ji pri- 
siekinėjo ateityje saikingai valgyti ir numesti svorį. Ji pri- 
siekinėjo sau daugelį dalykų, kuriuos buvo prižadėjusi tė- 
vui, kai daugybę kartų šnekučiuodavosi jo kabinete. 

— Kodėl tu mums su Terel darai gėdą? — šimtus kar- 
tų klausė jis. — Kodėl mes negalėtume tavimi didžiuotis? 
Dabar bijome su tavimi kur nors išeiti. Bijome, kad nesu- 
sivaldysi ir suvalgysi pustuzinį pyragaičių, padėtų visiems 
svečiams. Mes... 

— Ei, atsiliepkit! 

Nelė pašoko išgirdusi balsą. 

— Ak, pone Montgomeri, aš nemačiau, kad jūs čia. Ar 
1eškote Terel? 

— Ne. Aš ieškojau jūsų. Tiesą sakant, jūsų šeima ne- 
žino, kad aš čia. Aš išėjau pro paradines duris pasakęs, kad 
turiu išvykti, ir įėjau čia pro šoninius vartelius. 

Ji negalėjo žiūrėti į jį, apšviestą mėnesienos. Jis toks 
aukštas ir gražus, o ji dar niekada nesijautė tokia stora ir 
niekinga kaip dabar. 

— Pietūs buvo labai skanūs, — tarė jis. 

— Ačiū, — įstengė sumurmėti ji. — Man laikas eiti į 
vidų. Ar norėtumėte pasimatyti su mano seseria? 

— Ne. Su jūsų seseria aš nenoriu matytis. Palaukite. 
Nenueikite. Prašau, Nele. Nele, ar negalėtumėte truputį pa- 
sėdėti su manimi? 

Ji pažvelgė į jį išgirdusi, kad jis pavadino ją vardu. 

— Gerai, pone Montgomeri. Pasėdėsiu, — ji atsisėdo 

ant sūpuoklių, kur kiek anksčiau jiedu taip draugiškai gliau- 
dė pupeles. Nelė neištarė nė žodžio. 

— Ar yra kur išeiti Čendleryje? 

— Į bažnyčią, į parką, jodinėti. Ne kažin kas. Mūsų 
miesčiukas nuobodus. Terel čia pažįsta visus ir galėtų jus 
supažindinti. 

— Ar eitumėte su manimi į derliaus šventę pas Tager- 
tus po poros savaičių? 

Ji įdėmiai pažvelgė į jį. 

— Pas kuriuos Tagertus? — paklausė ji, vilkindama 
laiką. 

— Pas Keiną ir jo žmoną Houston, — atsakė jis, nors 
miestelyje kitų Tagertų ir nebuvo. 

Nelė sėdėjo mirksėdama. Keinas Tagertas buvo vie- 
nas turtingiausių Žmonių visoje Amerikoje ir gyveno pui- 
kiame name ant kalvos priešais miestelį. Jo gražuolė žmo- 
na keldavo vakarėlius jų draugams. Kartą į tokį elegantiš- 
ką vakarėlį kvietimą gavo tr jos su Terel. Terel nuėjo vie- 
na. Nelė pasiliko namie. Kažkas ten atsitiko ir, dideliam 
Terel siaubui, jos daugiau kvietimų nebegavo. 

— Terel norėtų nueiti, — tarė Nelė. — Ji... 

— Aš kviečiu jus, o ne jūsų seserį. 

Nelė nežinojo, ką atsakyti tam vyrui. Kai jai buvo dvi- 
dešimt tr ji buvo daug plonesnė negu dabar, vyrai ją keletą 
kartų kvietė kartu su jais išeiti, bet ji negalėjo jų kvietimų 
priimti. Būdama dvidešimties, ji turėjo rūpintis namais, 
dvylikamete seserimi ir tėvu. Jos tėvui nepatikdavo, kai pie- 
tūs vėluodavo. 

— Pone Montgomeri, aš... 

— Džeisi. 

— Prašau man atleisti. 

— Mano vardas Džeisis. 

— Aš negaliu vadinti jūsų vardu, pone Montgomeri. 
Mes ką tik susipažinome. 

— Jei eisite su manimi į balių, susipažinsime geriau. 

— Aš negaliu... Aš... — ji negalėjo sugalvoti menkiau- 
sios priežasties, dėl kurios negalėtų eiti su juo į pokylį. 

— Jei eisite, aš imsiuosi to darbo, kurį siūlo jūsų tė- 
vas. Ir jei vadinsite mane Džeisiu. 

Nelė žinojo, kaip jos tėvas norėjo, kad šitas Žmogus 
perimtų jo darbą, žinojo, kad jam reikia, jog kas nors pa- 
dėtų vadovauti krovinių kompanijai, bet vis tiek nesupra- 
to, kodėl jis taip stengiasi ją įtikinti eiti su juo į pokylį. 

— Aš... aš nežinau, pone Montgomeri. Nežinau, ar tė- 
vas išleis mane. O ir Terel reikia... 

— Tai jaunai panelei reikia tik... — jis nebaigė saki- 
nio. — Aš nesiimsiu to darbo, jei neisite su manimi. Pra- 
šau jūsų paaukoti vieną vakarą. 

Nelė įsivaizdavo, kaip ji įeina į didelį baltą namą, įsi- 
kibusi į parankę tam nepaprastai gražiam vyrui, ir staiga 
labai panoro ten nueiti. Ji sušnibždėjo: 

— Gerai. 

Jis nusišypsojo, ir netgi tamsoje ji įžiūrėjo duobutę 
skruoste. 


— Puiku, — tarė jis. — Aš labai patenkintas. Labai 
lauksiu. Apsirenkite ką nors gražaus. 
— Aš neturiu ko nors... — ji nebaigė sakyti. — Aš irgi 


lauksiu to vakaro, — sušnibždėjo ji. 

Jis dar kartą nusišypsojo, susibruko rankas į kišenes 
ir švilpaudamas išėjo 1š sodo. 

Nelė dar liko sėdėti. “Koks nepaprastas vyras, — gal- 
vojo ji. — Labai neįprastas vyras." Ji sėdėjo traukdama į 
save saldų gėlių aromatą. Ji eis į pokylį su vyriškiu. Ir ne 
su bet kokiu. Ne su storu mėsininko sūnumi, kurį jai visa- 
da perša Terel, ne su bakalėjininko septyniolikmečiu vai- 
kėzu, sprogdinusiu akis į Nelę, ir ne su šešiasdešimtmečiu 
seniu, su kuriuo ją supažindino tėvas. Ir ne su... 

— Nele! Kur tu buvai? — prieš ją iš tamsos išniro Te- 
rel. — Mes visur tavęs ieškome. Tėvas nori, kad padėtum 
Anai virtuvėje, o man reikia, kad atraišiotum suknelės raiš- 
telius. O tu čia sėdi ir svajoji. Kartais, Nele, atrodo, kad 
nesirūpini kitais, o tik savimi. 

— Taip, tu teisi. Atleisk. Einu pas Aną, — nenoromis 
ji pakilo nuo sūpuoklių ir išėjo iš sodo į labai realų pasaulį 
namo viduje. 

Po valandos ji buvo sutvarkiusi virtuvę, išklausiusi dar 
vieną tėvo pamokslą apie besaikį valgymą ir galėjo eiti į 
Terel kambarį. 

— Ana jau atraišiojo suknelės raištelius, — piktai ta- 
rė Terel, sėdėdama su chalatu ir naktiniais baltiniais prie- 
šais veidrodį bei šukuodamasi šepečiu plaukus. 

Nelė ėmė dėlioti Terel drabužius. Ji jautėsi labai pa- 
vargusi, norėjo išsimaudyti ir atsigulti. 

— Argi jis nenuostabus? — paklausė Terel. 

— Kas? 

— Ponas Montgomeris. Ai, Nele, kaip tu nieko nesu- 
sigaudai? 

— Taip, jis nieko sau. 

— Nieko sau? Daug daugiau negu nieko sau. Savo gy- 
venime nemačiau už jį gražesnio vyro. Na, nebent daktarą 
Vestfildą. Bet jis jau vedė. Tėvas mano, kad jis dar ir pini- 
gingas. 

— Manau, kad daktaras Vestfildas gali jų turėti, — 
pavargusiu balsu tarė nelė. 

— Ne Vestfildas! Nele, kodėl nesiklausai? Tėvas sa- 
ko, kad Montgomeris gali turėti pinigų. Kaip jis kitaip tar- 
tųsi su tėvu dėl to darbo, jei būtų be pinigų. Na, nebent... 

— Kas nebent? 

— Na... Nenorėčiau girtis, bet ar tu nematei, kaip jis 
žiūrėjo į mane per pietus. 

Nelė džiaugėsi, kad pro atdaras spintos duris Terel ne- 
gali įžiūrėti jos veido. 

— Ne, bijau, kad nieko nepastebėjau. Bet Terel, bran- 
gute, tu turėtum būti įpratusi prie to, kaip vyrai Žiūri į tave. 

— Taip, — atsakė ji žiūrėdama į savo veidą veidrody- 
je. Ponas Montgomeris iš tiesų žiūrėjo į ją, bet ne taip, kaip 
kiti vyrai. Tiesą sakant, jo juodų akių žvilgsnis buvo be- 
veik šaltas. Ji uždėjo ranką ant kaklo. “Aš jį laimėsiu", — 
pamanė. 

— Džeisis, — nepagalvojusi tarė Nelė. 

Terel Žiūrėjo į sesers atvaizdą veidrodyje. Nelė stovė- 
jo taip, kad veidrodyje atsispindėjo jos veidas. Žvakių švie- 
soje Nelė atrodė graži. Veido oda lygi, blakstienos ilgos, 

lūpos putnios. Žiūrėdama į save, Terel matė, kad jos vei- 
das ne toks gražus: per ilgas, nosis per smaila, oda ne to- 
kia lygi kaip Nelės. 

Terel ištraukė stalčių, išėmė nedidelį pakelį karameli- 
nių saldainių ir apkabino Nelę. 

— Man labai gaila, kad tėvas buvo toks negailestin- 
gas tau per pietus. Jam nereikėjo sakyti ponui Montgome- 
riui, kad suvalgei visą vyniotinį. Tu nežiūrėjai į poną Mont- 
gomerį, bet būtum mačiusi jo veido išraišką! 

Nelė pasitraukė toliau nuo Terel. 

— Nele, atleisk. Nenorėjau tavęs įžeisti. Maniau, kad 
tu pažvelgsi į tą įvykį su humoru. Juokinga, kad moteris 
pati viena gali suvalgyti visą tortą. 

— Man nejuokinga, — atrėžė Nelė. 

— Gerai. Aš liausiuosi juoktis. Iš tikrųjų, Nele, tau ne 
kartą būtų lengviau gyvenime, jei išmoktum pasijuokti iš 
savęs. Kur eini? 

— Išsimaudysiu ir eisiu gulti. 

— Tu pyksti? 

— Ne. Nepykstu. 

— Taip, pyksti. Aš matau. Pyksti ant manęs dėl to, ką 
pasakė tėvas. Tai neteisinga. Niekada negalėčiau pasakyti 
svečiui, kad mano sesuo viena gali suvalgyti visą tortą. 

Nelė vėl pajuto alkį. 

— Turiu tau dovanėlę, — tarė Terel ir ištiesė jai kara- 
melių pakelį. 

Nelė nenorėjo imti, bet pagalvojusi, kad ponas Mont- 
gomeris žino visą tiesą apie ją, pajuto alkio priepuolį. 

— Ačiū, — sumurmėjo Nelė, paėmė pakelį ir išėjo iš 
kambario. Kol nuėjo į vonią, jau buvo suvalgiusi pusę sal- 
dainių. 


BPkaistykla 


Rūkas apgaubė sceną, ir Paulina atsigręžė į Berni. 
— Tai čia mano užduotis? — paklausė susimąsčiusi Ber- 

ni. — Manau, kad galėsiu su ja susidoroti. Tas vaikinas — 
tikras kelmas. Jeigu būčiau ten, apsukčiau jam galvą. Ar jis 
turi pinigų? Būtų gerai, kad turėtų, nes tada galėtų nupirkti 
Terel daugiau drabužių. Ji galėtų... 

— Tavo užduotis — Nelė. 

— ... galėtų nupirkti jai dvarą, ar dar geriau — pasta- 
tyti. Galėtų... Ką? 

— Tavo užduotis — padėti Nelei. 

Berni nutilo kaip kuolu trenkta. 

— Kokios dar jai pagalbos reikia? Ji turi viską. Turi 
ją mylinčią šeimą tr... 

— Argi jos šeima ją myli? 

— Myli. Jie pakenčia ją. Matėte, kaip ji suvalgė visą 
tortą. Pasibaisėtina. Negalėčiau gyventi su tokia. 

— Net jeigu ji tau virtų, viską tvarkytų ir sudėliotų į 
vietą tavo drabužius? 

-— Suprantu, kad tai užuomina imti gailėtis tos storu- 
lės. Niekas jos nepražiodė ir nesugrūdo į burną to vynioti- 
nio. Ji pati suvalgė. Ji visą dieną valgo saldainius. Niekas 
juk jos neverčia. 

— Hmm, — tepasakė Paulina. 

Berni nebeteko kantrybės. 

— Jūs esate kaip tie nelaimėliai Žemėje, visada kal- 
bantys, kad juos graužia rūpesčiai ir Žmonės negali jiems 
padėti. Ar manote, kad aš be pastangų būčiau išlikusi liek- 
na visą gyvenimą? Aš nesustorėjau tik todėl, kad badavau. 
Kiekvieną dieną stodavausi ant svarstyklių ir, jeigu sver- 
davau nors puse svaro per daug, tą dieną badaudavau. Štai, 
kas leidžia nesustorėti! Režimas! 

— Nemanau, kad Nelė tokia stipri kaip tu. Tokie žmo- 
nės kaip tu gali susitvarkyti savo gyvenimą, bet Nelei rei- 
kia padėti. 

— Jai yra kas padeda. Turi šeimą. Štai jums: tėvas iš- 
laiko storą senmergę. 

— Atrodo, kad ji veltui nevalgo jo duonos. 

Berni įdėmiai žiūrėjo į Pauliną. 

— Jums atrodo, kad pažįstate tą storulę, bet taip nėra. 
Aš pažįstu tokias nutukėles, kokios jos yra iš tikrųjų. Ji 

atrodo lyg pavyzdinga duktė, besirūpinanti tėvu ir seseria, 
dvejojanti, kai dailus vyras kviečia ją pasivaikščioti. Ji ga- 
li atrodyti kaip nuostabus angelas, bet jos širdis kupina ne- 
apykantos. Aš žinau. 

— Tu taip gerai pažįsti Nelę? — švelniai paklausė Pau- 
lina. 

— Pažįstu tokią pat moterį kaip ji. Mano sesuo stora. 
Ir ji nekentė manęs. Ji negalėjo pakęsti, kaip vaikinai žiū- 
rėdavo į mane ir nė vienas net nepažvelgdavo į ją. Sakau 
jums, jeigu įžvelgtumėte tikrąją Nelės prigimtį, nežiūrėtu- 
mėte į ją kaip į angelėlį, o matytumėte joje demoną. 

— Sunku tuo patikėti. 

— Žinau, ką kalbu. Visos storos merginos norėjo at- 
rodyti kaip aš. Jos visos nekentė manęs, nes buvo pavy- 
džios. Tokios kaip Nelė, kuri dabar pavydi tai mielai Terel. 

— Ar tu įsitikinusi, kad Nelė tikrai nekenčia sesers? 

— Visiškai. Jei Nelei būtų duota, ko ji iš tiesų nori, 
Terel rankos nusvirtų. Ji būtų... — Berni nutilo. — Ką aš 
turiu daryti, kad padėčiau Nelei? 

— Galvok pati. Sakiau, kad galime suteikti tau magi- 
jos, bet išmintį privalai turėti savo. 

— Išmintį, — nusišypsojo Berni. — Nežinau, kas pa- 
renka tas kvailas užduotis. Nelei nereikia jokios pagalbos, 
o štai Terel reikia. Galėčiau tai įrodyti, jei Nelė gautų tai, 
ko iš tikro nori. 

— Įrodyk. 

Berni pagalvojo. 

— Gerai. Aš įvykdysiu tris jos norus. Ne kokius buka- 
galviškus, kaip tarkime: “Tegul visos lėkštės susiplauna pa- 
čios", bet tokius, kurie Nelei tikrai svarbūs. Jai nereikės jų 
ištarti, užteks tik panorėti. Suprantate, ką noriu pasakyti? 

— Atrodo, kad taip. Tu manai, kad yra ne vienas ir tas 
pats, ko Nelė atrodo norinti ir ko nori iš tikrųjų? Keista. 

— Keista? Jūs juokaujate. Mažoji geroji Pelenė pano- 
rės, kad tas stuobrys priklausytų jai, kad Terel be laiko nu- 
keliautų į kapus. Įsidėmėkite mano žodžius. Kai aš grįšiu, 
Terel šluos grindis. Ir dar Nelė tikriausiai panorės tėvą už- 
daryti į prieglaudą. 

— Grįši? — paklausė Paulina. — Tu nori įvykdyti tris 
j0s norus ir pasišalinti? Tu neketini pasilikti ir pasižiūrėti, 
kas atsitiks? 

— Man patinka Terel. Ji primena mane. Negaliu sto- 
vėti ir žiūrėti, ką jos storoji sesuo ketina jai padaryti. 

— Ar tu tikra, kad Nelės širdis pilna neapykantos? 

— Visiškai. Pažįstu storules. Na, ką turiu daryti, kad 
išsipildytų trys norai? 

Paulina atsiduso: 

— Tik ištark, ir daugiau nieko. 

— Gerai, storule. Išpildysiu tris norus, kurių tu iš tik- 
ro nori. Atleisk, Terel, — Berni pamojavo ranka į “ekra- 
ną". — Na, — kreipėsi į Pauliną, — kokių dar patalpų yra 
šitoje buveinėje? Kaip tas "Prabangos" kambarys? 

Paulina pažvelgė į "ekraną", atsiduso ir nuvedė Berni 
pro arką į koridorių. 


Credias shkprius 

Džeisis Montgomeris nulipo nuo arklio, pamėtėjo va- 
deles berniukui, laukusiam prie Tagertų dvaro, ir įėjo į vI- 
dų. Liokajus net nepakilo nuo savo kėdės, kurioje sėdėjo 
skaitydamas laikraštį, tik dirstelėjo į Džeisį ir linktelėjo jam. 

— Kabinete? — paklausė Džeisis. 

Liokajus linktelėjo galvą ir skaitė toliau. Džeisis ži- 
nojo, kad liokajus nelaikė jo svečiu. Jis skirstė Žmones į 
svečius ir į giminaičius. Džeisį jis laikė giminaičiu. 

Kai Džeisis ėjo per didelį, daugiausia marmuru išpuoš- 
tą namą, visur skambėjo Žmonių balsai, ir triukšmas vertė 
Ji šypsotis. Namas buvo panašus į jo paties Meine. 

Dideliame, labai sename jo tėvo name prie vandenyno 
Varbruke, Meine, visada aidėjo Montgomerių ir Tagertų gi- 
minių balsai, iš tolo nuolat skambėdavo muzika. Tai grojo 
motina ir jos draugai. 

Po žmonos mirties Džeisis negalėjo ištverti aplinkui 
tvyrojusios laimės. Nepajėgė klausytis vaikų juoko, nega- 
lėjo žiūrėti į poras, su meile žiūrinčius vienas į kitą žmo- 
nes. Palaidojęs žmoną ir trijų dienų sūnelį, po mėnesio jis 
sėdo į traukinį ir ketverius metus keliavo. Tik keliavo ir 
daugiau nieko neveikė. Jis beveik nesusitikinėjo su žmo- 
nėmis, nenorėjo šalia savęs jokios kitos žmogiškos būty- 
bės, kuria reikėtų rūpintis. Bet maždaug prieš šešis mėne- 
sius jis pradėjo atsigauti, galėjo galvoti ir apie ką nors ki- 
tą, ne vien apie savo sielvartą. Jis nuvyko į Kaliforniją ap- 

lankyti motinos tėvų ir kiek laiko praleido su kalniečiu, 
gyvenusiu jo senelių rančoje. 

Kai jis paviešėjo pas senelį Džefą ir tetą Ardis, šie ėmė 
rašyti jam laiškus ir siūlyti aplankyti savo pusbrolį Tager- 
tą, gyvenantį Kolorade. Jis sutiko, sužinojęs, kad pusbro- 
lis Keinas Tagertas su Žmona ketino atvykti į San Francis- 
ką. Džeisis sėdo į traukinį ir prisistatė pats. Pasirodė, kad 
Keinas kalbėjo tokiu pačiu gergždžiančiu balsu ir buvo toks 
pat kilniaširdis kaip ir Meino Tagertai. Jie greitai susibi- 
čiuliavo. Džeisis taip pat beveik įsimylėjo gražiąją Keino 
žmoną Houston. 

Tagertai grįžo į Koloradą, Džeisis — į šiaurę, ir dar po- 
rą savaičių paviešėjęs pas senelius, išsirengė į Koloradą. 

Taip atsitiko, kad vienoje traukinių stotyje jis susitiko 
su Čarlsu Greisonu. Bemiegę naktį Džeisis žiūrėjo pro langą 
ir matė, kaip pora banditų ketino apiplėšti vyriškį. Akies 
mirksniu jis iššoko iš traukinio ir pora taiklių kumščio smū- 
gių lengvai nuvijo plėšikus. 

Čarlsas buvo labai dėkingas ir jau sėdėdamas trauki- 
nyje prakalbo, kad labai norįs, jog toks Žmogus, kaip Džei- 
sis, dirbtų pas jį. Džeisis nesivargino aiškindamas, kad jam 
nereikia darbo ar jo nenori, jis tik klausėsi, kaip Čarlsas 
pasakojo apie save ir gražuolę dukterį. Išgirdęs, kad Grei- 
sonas gyvena Čendleryje, nusprendė priimti jo kvietimą 
pietums ir apsilankyti jo šeimoje. 

Čendleryje Džeisis staiga pasijuto labai išsiilgęs na- 
mų šilumos. Žinodamas, kad Carlsas tebebuvo savo krovi- 
nių įstaigoje, jis valandą anksčiau nuėjo į Greisonų namus, 
norėdamas pamatyti tą dukterį, kurią Čarlsas laikė malo- 
numo ir grožio įsikūnijimu. 

Po dešimties minučių pokalbio su Nele jis pritarė kiek- 
vienam Čarlso žodžiui apie dukrą. Ji buvo maloni, meili, 
nuoširdi, ir pirmą kartą po ketverių metų jis prakalbo jai 
apie žmonos mirtį. Buvo labai malonu sėdėti su ja sode ir 
gliaudyti pupeles. Ji neflirtavo su juo, kaip mėgdavo dau- 
guma moteriškų būtybių. Ji raudo lyg mokinukė, ir mielas 
bei gražus jos veidas vertė jį jaustis taip gerai, kaip bebu- 
vo seniai jautęsis. 

Jis negalėjo patikėti savo ausimis, išgirdęs Čarlsą Grei- 
soną keikiant Nelę, vos grįžus namo. Valandėlę Džeisis ap- 
stulbo ir nesumojo, kaip elgtis. Traukinyje Čarlsas beveik 
nekalbėjo apie nieką kitą, tik apie savo mylimą dukterį, o 
namuose elgėsi taip, tarsi gėdytųsi jos. 

Sutrikęs Džeisis sėdėjo per ilgus, nuobodžius pietus, 
per kuriuos Nelė neištarė nė žodžio, 0 jos sesuo nenustojo 
tauškėjusi. Tik kiek vėliau Džeisis suprato, kad Čarlsas, 
kalbėdamas apie dukterį, turėjo omenyje jaunesniąją. Džei- 
sis prisiminė, kad Čarlsas net nebuvo minėjęs, kad turi dar 
vieną dukterį. 

Baigiantis pietums, Džeisis pagaliau suvokė, kas darėsi. 
Atrodo, ir tėvas, ir jaunylė laikė Nelę per stora. Džeisis ati- 
džiai pažiūrėjo į ją. Iš tiesų ji buvo kiek apkūnesnė už kitas 
merginas, bet tai jam netrukdė. Jis Žiūrėjo į jaunesniąją, į tą, 
kuri buvo laikoma talentinga ir gražia, ir tegirdėjo vienintelį 
žodį Aš. Terel, atrodo, domino tik jos pačios asmenybė, ir ji 
buvo įsitikinusi, kad tr kiti ja be paliovos žavisi. 

Atrodė, kad pietūs niekada nesibaigs. Jis vos įstengė 
sulaukti, kada galės palikti Čarlsą ir j0 tuščią dukterį. Jis 
dingo iš ten vos tik galėjo ir sugrįžo pro šoninius vartelius. 
Džeisis teisingai spėjo, kad Nelė bus sode. O pabūti sode su 
ja viena — tikras malonumas. Net nesuvokdamas, ką daro, 
jis pažadėjo dirbti Čarlsui — žmogui, apie kurį jis dabar gal- 
vojo prasčiau, — jet Nelė sutiks eiti su juo į derliaus šventę. 

Jis šypsojosi eidamas į Keino kabinetą. Džeisis tikėjo- 
si, kad jam su Nele pavyks pašokti daugiau negu porą šokių. 

Keinas buvo palinkęs prie didelio rašomojo stalo su 
savo draugu ir bendradarbiu Edanu Nylandu, beveik tokio 
pat ūgio kaip ir Keinas, tik Keinas buvo tamsus, o Edanas 
šviesus. Aplink ant grindų, ropodami kaip šunyčiai ir pūkš- 
dami kaip garo varikliai, žaidė trys vaikiukai nuo vienerių 
iki trejų metų. Du buvo juodaplaukiai, o vienas blondinas. 
Džeisis pamanė, kad du buvo Keino, o vienas — Edano, 
bet mergaitės ar berniukai, jis negalėjo pasakyti. 

— Sveiki! — sušuko Džeisis, perrėkdamas vaikų 
triukšmą. 

Keinas pažvelgė į jį. 


Diau DVeoso 


— Kas čia tave atvijo? 

— Atvykau čia, kad pabėgčiau su tavo žmona, — pa- 
juokavo jis ir linktelėjo sveikindamasis su Edanu. 

— Puiku, — atsakė Keinas. — Tik žiūrėk, kad ji pasi- 
imtų kartu tuos velnio vaikus. Nutilkite jūs ten! — suriko 
jis, bet vaikams jo žodžiai buvo nė motais. 

Po valandėlės vaikai pritilo, ir Džeisis pažvelgė į du- 
ris. Ten stovėjo Houston, tokia graži kaip sirena. 

— Vaikai, — tarė ji, — palikite tėvą vieną. Eikite ir 
suraskite dėdę Janą. 

Vaikai paklusniai išėjo iš kambario. Vyriausias laikė 
paėmęs jauniausiąjį už rankutės. 

— Na, — tarė ji šypsodamasi, — kuo galėtume būti 
naudingi, Džouselainai? 

Džeisis krūptelėjo. Už jo sušnarpštė Keinas. Tik jo mo- 
tina vadino jį pilnu vardu, ir per savo gyvenimą jis sukru- 
vino ne vienam akiplėšai nosį už tai, kad tas pavadindavo 
jį Džouselainu. Bet Houston vadino jį taip 1š pat pradžių, 
ir jis neprieštaravo jai. 

— Aš tikrai atvykau tik aplankyti jūsų, — atsakė jis. 
Houston stovėjo ir žiūrėjo į jį. Jis buvo metais vyresnis už 
ją, bet kažkodėl jos akivaizdoje jausdavosi lyg vaikas. Jis 
atsikrenkštė gerklėje įstrigusį kamuolį. 

Už jo nugaros nusijuokė Keinas: 

— Gali nesiaiškinti. Jei ji sako, kad atvykai čia ne vel- 
tui, tai klok visą tiesą. 

Džeisis nusišypsojo: 

— Gerai, pasiduodu. Houston, ar galėčiau pasišnekėti 
asmeniškai? — jis pažvelgė į Keiną. — Turiu pasiūlymą. 

 — Jai pakanka mano pasiūlymų, kad šie namai būtų 
pilni vaikų, — tarė Keinas. Jo balse skambėjo daugiau nei 
pasididžiavimas. 

Houston apsimetė neišgirdusi vyro žodžių, bet jos vei- 
dai nuraudo. 

— Eime su manimi, — tarė ji ir nusivedė Džeisį į ma- 
Žytį, gražų, ramų poilsio kambarį. 

— Kaip sekėsi viešnagė Čendleryje? — paklausė ji, 
kai abu susėdo. — Ar sutikai ten ką nors? 

Džeisis nusijuokė: 

— Iš ko aišku? 

— Kai sutikome tave San Franciske, atrodei toks ne- 
laimingas. Net tavo veidas buvo papilkėjęs. O dabar tavo 
akys spinduliuoja, ir, jeigu neklystu, atrodai taip, tarsi tau 
kas nors būtų kritę į akį. 

— Taip ir yra, — atsakė jis ir lėtai, tingiai nusišypso- 
jo. Tokią šypseną matė nedaugelis moterų, bet tos, kurios 
matė, sakė jam "taip". — Ketinu merginti vieną. 

Houston nurijo seiles. Ji buvo laimingai ištekėjusi, bet 
nebuvo mirusi. 

— Neabejoju, kad laimėsi kiekvieną patikusią moterį. 

— Norėčiau, bet man reikia tavo pagalbos, — Džeisis 

atsistojo ir nuėjo prie lango. — Ką žinai apie Greisonų šei- 
mą? 
„ — Nelabai daug. Jis yra našlys su dviem dukterimis. 
Cendleryje gyvena vos keletą metų. Aš nebeturiu laiko pri- 
iminėti atvykėlių, kaip darydavau anksčiau. Du vaikai per 
ketverius metus atima daug laiko. 

— Taip, įsivaizduoju, — jis atsigręžė į ją. — Ar pa- 
kvietei juos į derliaus šventės pokylį? 

— Keinas... — ji patylėjo. — Keinas prašė manęs jų 
nekviesti. 

— Tik nesakyk man, kad tau nepatinka Nelė? 

— Nelė? Nelė miela. Ji pati nesavanaudiškiausia bū- 
tybė pasaulyje, visada pasiruošusi padėti visiems, kam tik 
reikia. Bet pernai du jauni vyrai susimušė dėl jaunesnės 
dukters. Keinas pasakė nemalonių žodžių apie jaunėlės bū- 
dą, taigi šįmet kvietimo Greisonams nenusiunčiau. Bijau, 
kad koks nors jaunas vyras gali ją atsivesti su savimi, — ji 
įdėmiai pažvelgė į jį. — Juk tu nesi vienas iš jos gerbėjų? 

Džeisis nusišypsojo: 

— Mane domina Nelė. 

Houston ilgokai žiūrėjo į jį. Ji menkai buvo pažįstama 
su Nele, bet visada manė, kad vyrai yra kvailiai, jei nema- 
to tikrosios Nelės, o tik jos apkūnią figūrą. Vyrai varžėsi 
tarp savęs dėl tuščios, lengvabūdiškos Terel, ir nė vienas 
nekviesdavo Nelės net į bažnytinius renginius. O štai šitas 

gražuolis Keino pusbrolis sako, kad jį sudomino Nelė. Jos 
ir taip gera nuomonė apie Džeisį pakilo dar keliais laipte- 
liais aukščiau. 

— Iš karto siunčiu Nelei kvietimą. Ar dar galėčiau ką 
nors padaryti? 

— Nelabai ką išmanau apie panašius dalykus, bet ma- 
nau, kad Nelė neturi tinkamos suknelės. Ar negalėtum... 

— Žinoma, — neleido jam baigti Houston ir dar la- 
biau juo susižavėjo. 

— Kaip manai, ar Nelė neatrodys nuostabiai sidabro 
spalvos suknele? Sidabras ir perlai? 

— Manau, kad Nelė atrodys nuostabiai su bet kuo, — 
jis paėmė Houston ranką ir pabučiavo. — Esi tikra dama. 

Jis nesuprato, kodėl Houston taip garsiai nusijuokė, ir 
buvo patenkintas pamaloninęs ją. 

Nelė jautėsi nusivariusi nuo kojų. Dvi dienas po pono 
Montgomerio apsilankymo ji nėrėsi iš kailio dėl savo šei- 
mos. Virė labai skanius pietus, o pati valgė labai mažai, 
liejo savo energiją tvarkydama namus. Jos su Ana nukabi- 
no svetainės naktines užuolaidas, išnešė į kiemą ir valandą 
daužė 1š jų dulkes. 

Vakarais ji jautėsi labai pavargusi, bet vis tiek iki vė- 
lumos siuvinėjo švarkelio, kuriuo Terel turėjo pasipuošti 
per Kalėdas, atlapus. 

Ji vylėsi, kad jeigu bus gera, šeima atleis jai, kad ap- 
sikvailino ir padarė jiems gėdą svečio akivaizdoje. Ji tik- 
rai norėjo, kad tėvas ir sesuo ja didžiuotųsi. 

Dabar jos rankos iki alkūnių buvo miltuotos: ji kočio- 
jo tešlą obuolių pyragui šios dienos pietums. Nelė jau bu- 
vo paruošusi kepti šonkauliukus, net iškirpusi iš popieriaus 
"garbanotas" tūteles užmauti ant jų galų. Kepsnys buvo pa- 
rengtas šauti į krosnį. 

Ji buvo tiek įnikusi kočioti tešlą, kad pašoko, kai kaž- 
kas pasibeldė į kiemo durų staktą. Durys buvo atidarytos, 
nes krosnyje kūrenosi ugnis ir virtuvėje buvo karšta. 

— Beldžiausi į paradines duris, bet niekas neatsilie- 
pė, — tarė šypsodamasis Džeisis. Jis gniaužė puokštę vė- 
lyvų rožių. 

— Labai atsiprašau, — tarė Nelė, padėjusi kočėlą ir 
šluostydamasi rankas. — Ana turėjo valyti dulkes, bet tik- 
riausiai... — ji prikando liežuvį, prisiminusi tėvo pamoky- 
mus nepasakoti pašaliniams šeimos reikalų. Ji pažvelgė į 
gėles ir šyptelėjo. — Spėju, kad atėjote pamatyti Terel, bet 
bijau, kad prasilenkėte su ja. Ji... 

— Aš atėjau pasimatyti su jumis, — jis neprašytas įžen- 
gė į karštą virtuvę. — Čia jums, — tarė ir ištiesė jai rožes. 

Nelė stovėjo ir mirksėjo netardama žodžio. Ji nepaė- 
mė rožių. 

Džeisis priėjo prie stalo, paėmė obuolio skiltelę iš du- 
benėlio ir suvalgė. 

— Jūs nemėgstate rožių? Maniau, kad jos patinka jums. 
Bet jei ne, tai atnešiu kitokių gėlių. Ką jums dovanoja kiti 
vaikinai? 

Nelė atsigręžė pasižiūrėti, ar už jos virtuvėje nestovi 
mergina, kuriai jis taip kalba. 

— Man patinka rožės, — sušnibždėjo ji, — ir aš netu- 
riu vaikinų. 

— Puiku, — tarė jis ir šiltai jai nusišypsojo. 

Nelė neįstengė pajudėti. Ji tik stovėjo ir žiūrėjo į jį, 
valgantį obuolių skilteles. 

— Nenorite pamerkti jų į vandenį? 

— Ko? 

— Rožių, — tarė jis ir vėl nusišypsojo. 

— O! Taip, — ji kiek atsitokėjo ir paėmė iš jo rožes. 
Greisonų namuose buvo keletas vazų pamerkti puokštėms, 
kurių daug gaudavo Terel, bet Nelė tik vieną kartą gavo 
saulučių. Ji lėtai pamerkė gėles, patvarkė jas: jai reikėjo 
laiko, kad išblaivėtų galva. Nusiraminusi atsigręžė į jį. 

— Ačiū jums už gėles, pone Montgomeri, bet bijau, 
kad Terel be ketvirtos valandos nesugrįš. Ji... 

— Noriu pakviesti jus pasivaikščioti. 

— Pasivaikščioti? Norite pasakyti — nuvesti jus ten, 
kur yra Terel? Esu tikra, kad... 

— Aš visai nenoriu susitikti su jūsų seseria, — griež- 
tai atšovė jis. — Nele, aš atėjau susitikti su jumis ir su nie- 
kuo kitu. Noriu pasivaikščioti su jumis. 

Nelė nustebusi net paėjėjo du žingsnius atgal. 

— Tai neįmanoma. Aš negaliu. Turiu daug darbo. Rei- 
kia suminkyti pyragą. Netrukus reikės pašauti į krosnį keps- 
nį ir... 

— Vieną valandą, — tarė jis. — Prašau jūsų tik vie- 
nos valandos laiko. 

— Neįmanoma, — Nelė pasitraukė nuo jo dar toliau. 
Jai buvo nė motais, kaip jis į ją žiūrėjo. Ji labai susidrovė- 
jo ir sutriko. — Aš turiu per daug darbo. 

— Tuomet trisdešimt minučių. Skirkite trisdešimt mi- 
nučių vienišam svetimšaliui, atvykusiam į jūsų miestą. Pa- 
sivaikščiokite su manimi po komercinę miesto dalį ir su- 
pažindinkite su gyventojais. 

— Aš daugelio jų nepažįstu, — skubiai atsakė ji. — Ir 
turiu pabaigti pyragą. Aš negaliu... 

— Pyragą su obuoliais? 

— Taip. Pietums. Mano tėvas jį labai mėgsta. Jis... 

— Koks gi obuolinis pyragas be obuolių? 

Ji pažvelgė į jį, paskui į dubenėlį, kuriame ką tik gu- 
lėjo obuolių skiltelės. 

— Pone Montgomeri! — tarė ji lyg mokyklos moky- 
toja. — Jūs suvalgėte visą pyragą! 

— Tai visai paprasta, — tarė jis, stebėdamas ją. 

Nelė tučtuojau suprato, kad jis prisiminė tą dieną, kai 
ji viena suvalgė desertui skirtą vyniotinį, Džeisiui atvykus 
pietauti. Kraujas suplūdo į veidą, prisiminus patirtą gėdą. 
Bet šį kartą mergina pažvelgė į jį. Jo akyse šokinėjo ki- 
birkštėlės, o skruoste ryškėjo duobutė. Jis erzino ją. 

Ji nustojo varžytis ir nusišypsojo jam ta savo šilta šyp- 
sena, kuri ją paversdavo gražuole. 

— Man — tikrai, — atsakė ji juokdamasi. — Bet ką 
aš duosiu desertui? Obuolių daugiau neturime. 

Kibirkštėlės jo akyse šokinėjo toliau: 

— Manau, kad teks pasivaikščioti iki parduotuvės ir 
nusipirkti. 

— Atrodo. 

— Gal galėčiau eiti su jumis? Šiaip sau, kad kas nors 
neatsitiktų? 

— Taip, galėtumėte. Čendlerio gatvėse gali būti pa- 
vojinga. Štai tik pernai du berniukai, važinėdami dviračiais, 
susidūrė vienas su kitu. 

— Ką? Tai baisu! Kas žino, kada vėl gali nutikti kas 
nors panašaus? Manau, kad jums būtinai reikia palydos. 

— Aš trgi taip manau, — atsakė Nelė. Pareigos balsas 
liepė pasilikti jai namie ir baigti virti pietus. Ji turėtų iš- 
prašyti tą vos pažįstamą vyrą ir dirbti savo darbus. Ji ma- 
nė, kad jis pasielgė nederamai įlindęs į virtuvę. Bet širdies 
balsas liepė eiti su juo. Būtų labai malonu pasivaikščioti 
su tokiu gražiu vyru ir pasisveikinti su žmonėmis. Gal šią 
vieną popietę ji galėtų pasijusti kita jauna moterimi, pas 
kurią užėjo gražus vyras. 

Ji nusirišo prijuostę ir pakabino ant kablio prie durų. 
Tikriausiai reikėtų užlipti laiptais aukštyn ir pasiimti skry- 
bėlaitę, reikėtų dirstelėti į veidrodį, bet ji bijojo, kad jeigu 
paliks tą vyrą vieną, jis dings. Jai trūko Terel pasitikėjimo 
savimi versti vyrus laukti valandą. Jie nuolankiai laukda- 
vo, kol ji teiksis pasirodyti. 

Nelė atsigręžė į Džeisį 1r nusišypsojo: 

— Aš pasiruošusi. 

Jis irgi jai nusišypsojo ir apsidžiaugė, kad jai nepri- 
reikė valandos staipytis prieš veidrodį išeinant iš namų. Jis 
jau turėjo patirties, kad tokios gražios moterys kaip Nelė 
daug laiko sugaišdavo besigražindamos. 

Jis pasitraukė į šalį praleisdamas ją pirmą po duris. Jį 
žavėjo jos eisena, švelnus klubų lingavimas. Ant jos kaklo 
draikėsi plaukų sruogelė. Jam knietėjo pakelti ją ir pabu- 
čiuoti jos švelnią odą. 

— Atsiprašau, aš neišgirdau, — tarė Džeisis, supra- 
tęs, kad Nelė kažką pasakė. Jis atidarė jai vartelius ir jie 
Išėjo į lentomis grįstą taką. 

— Pamiršau pasiimti krepšį, — ji atsigręžė į namą. 

Jis negalėjo paleisti jos iš akių: bijojo, kad jeigu ji su- 
grįš atgal į namus, niekada jos neištrauks iš ten dar kartą. 

— Aš panešiu visus pirkinius. 

Jis neįstengė susivaldyti. Ištiesė ranką ir pakėlė tą ma- 

žytę plaukų sruogelę. Pirštai užgaišo ant kaklo. Jos oda bu- 
vo tokia švelni ir šilta, kaip jis ir tikėjosi. 

Nelė išsigando, kai jis prisilietė prie jos, paskui sutri- 
ko. Ar jos plaukai susivėlę? Žinoma, susivėlę. Ji ravėjo, vi- 
rė valgį, šluostė dulkes, skalbė, todėl dabar atrodė baisiai. 

— Aš norėčiau... — pradėjo ji ir skubiai apsisuko. Stai- 
ga ji atsimušė tiesiai į panelę Emilę, aukštą, ploną, labai 
padorią vyresnio amžiaus moterį, turėjusią “Panelės Emi- 
lės arbatinę". Nustebusi panelė Emilė paleido iš rankų sa- 
vo pirkinius. Dabar jie mėtėsi ant tako. 

— Labai atsiprašau, — tarė Nelė, pykdama ant savęs, 
kad nieko nepadaro kaip reikiant. Ji puolė rinkti paketus. 

Panelė Emilė stovėjo nejudėdama ir Žiūrėjo į du jau- 
nus žmones, renkančius jos ryšulėlius. Ji galėjo paliepti par- 
duotuvės tarnautojams pristatyti jos pirkinius į namus, bet 
jai atrodė, kad visada nutinka kas nors įdomaus, kai jos 
metų Moteris pati neša ryšulius. 

— Na, Nele, — tarė panelė Emilė, kai jiedu atsitiesė. 
Jaunasis vyras laikė jos nešulius ir visas švytėjo žiūrėda- 
mas į Nelę lyg katinas, sulaižęs grietinėlę, — ar nesupa- 
Žindinsi manęs su tavo jaunikiu? 

— Ponas Montgomeris nėra... Noriu pasakyti, kad mes 
ne... — stenėjo paraudusi Nelė. 
vo labai gražus. 

— Dar nesu, bet galiu būti jos išrinktuoju, — lėtai ta- 
rė jis. — Esu Džeisis Montgomeris. 

— Emilė, — tarė ji, — arba panelė Emilė, kaip jums 
patinka, — ji smalsiu žvilgsniu nužvelgė Džeisį. — Turiu pa- 
sakyti, jaunuoli, kad jūs atrodote labai patenkintas savimi. 

— Taip ir yra, — jis dirstelėjo į Nelę, kurios veidas 
tebebuvo rožinis. — O kaip turėtų atrodyti vyras, lydintis 
tokią gražią moterį? 

Nelė vos neatsigręžė pasižiūrėti, ar jis nekalba apie 
kitą, bet pamatė, kad šypsosi jai. 

— Gerai, gerai, — tarė panelė Emilė, — pagaliau ši- 
tame miestelyje atsirado nuovokus vyras. Nelė yra puiki 


42 


Mas 


jauna moteris. Nepaprastai puiki. Ir jūs labai gerai pada- 
rysite, jei nepaleisite jos. 

Džeisis paėmė Nelės ranką. 

— Manau, taip ir padaryti, — atsakė šypsodamasis pa- 
nelei Emilei. 

— Užeikite į mano arbatinę išgerti arbatos, — pakvietė 
panelė Emilė. 

— Man labai gaila, bet turiu grįžti namo ir... 

— Ačiū. Užeisime, — sutiko Džeisis, kai panelė Emi- 
lė paėmė savo nešulius ir ketino eiti. 

Džeisis nuėjo į priešingą pusę, saugiau laikydamas Ne- 
lės ranką savojoje. 

— Pone Montgomeri, — pradėjo Nelė, — jūs negalite 
sakyti tokių dalykų... 

— Kokių? 

— Kad aš graži ir kad jūs mano išrinktasis. Žmonės 
susidarys apie mus klaidingą įspūdį. 

Džeisiui net nebuvo kilusi mintis, kad Nelė nežinotų 
esanti graži. Jis 1š patyrimo žinojo, kad gražios moterys 
mėgsta skųstis išvaizda, kad susilauktų vyrų komplimen- 
tų. Jis neketino žerti ekstravagantiškų komplimentų Nelei. 
Jis norėjo apkabinti ją ir pasakyti, kad ji graži. 

— O ką turėčiau sakyti, kad būtų gerai? 

— Kad jūs dirbate pas mano tėvą ir aš, kaip šeiminin- 
kė, turėčiau... 

“Ką gi turėčiau?" — pamanė ji. Ji niekada neidavo pa- 
sivaikščioti su jokiu kitu tėvo darbuotoju. 

— Turėtumėte pristatyti mane Čendlerio gyvento- 
jams, — baigė jis už ją. — Todėl manau, kad turėtume nu- 
eiti į panelės Emilės arbatinę, — jis staiga sustojo ir pa- 
žvelgė į ją. Jo veidas buvo labai rimtas, tarsi jis ką tik būtų 
pagalvojęs kažką baisaus. — Juk taip nėra, kad manęs ne- 
mėgtumėte, Nele? Gal aš... na... nepatinku jums? 

Nelė negalėjo ištarti nė žodžio, tik žiūrėjo į jį. Ne- 
mėgti jo? Jis jai nepatinka? Jis gražiausias vyras Iš visų, 
matytų jos gyvenime. Jis toks malonus, linksmas, jautrus 
ir Žavus. 

— Jūs man patinkate, — sušnibždėjo ji. 

— Puiku, — jis dar tvirčiau suspaudė jos ranką ir jie- 
du nuėjo. — O dabar papasakokite man apie miestą. 

Nelė bandė nusiraminti, bet jai sunkiai sekėsi. Ji nesu- 
prato jo, nes jis skyrėsi nuo visų kitų jos pažįstamų vyrų. 
Dauguma vyrų nužvelgdavo ją nuo galvos iki kojų, o paskui 
nebesidomėdavo. Jei kuris ir parodydavo dėmesį, tai tik dėl 
jos kulinarinių ir šeimininkavimo įgūdžių. Prieš ketverius 
metus našlys su penkiais vaikais paprašė jos rankos. Nelė 
būtų tekėjusi už jo, nes jai patiktų auginti vaikus, bet Čarl- 
sas ir Terel labai nusiminė, tad Nelė atsakė tam vyrui. Tėvas 
ir sesuo prikalbėjo jai, kad našlys veda ją vien dėl vaikų, 
kad pati Nelė jam nerūpi ir turinti palaukti tinkamo jauni- 
kio. Nelė nebuvo tokia kvaila, kad manytų, jog našlys ją myli. 
Taip pat ji žinojo, kad, sulaukusi dvidešimt ketverių, neturi 
per daug iš ko rinktis, bet ji paklausė Terel ir tėvo ir atsisa- 
kė našlio pasiūlymo. Po to ji tiek daug valgė, kad priaugo 
dvidešimt svarų. Tėvas nieko garsiai nesakė apie jos svorį, 
bet Nelė jautė jo žvilgsnį. Jautėsi nuvylusi jį visais galimais 
būdais. Ji buvo jam našta, netekėjusi duktė, kurią reikėjo 
išlaikyti, ir netgi radusi netinkamą vyrą. 

Vieną dieną Terel, grįžusi namo, papasakojo naujie- 
ną, kad vyras, prašęs Nelės rankos, vedė kitą moterį ir nu- 
pirko didelį seną Farnonų namą prie upės. Terel sušvelni- 
no tą žinią dovana — keturių svarų šokoladinių saldainių 
dėže. Nelė visus juos ir suvalgė tą popietę. 

— O koks čia pastatas? — paklausė Džeisis. 

Jie ėjo pagrindine alėja į komercinę miestelio dalį ir ji 
rodė jam parduotuves ir kitas verslo įstaigas. Jie praėjo pro 
Denverio viešbutį, Farelo metalo dirbtuvę, pono Beglio siu- 
vinių parduotuvę, Frejerio vaistinę, paskui pasuko kairėn į 
Trečiąją gatvę ir ėjo toliau. 

Netrukus Nelė liovėsi jaudintis, nes Džeisis buvo ge- 
ras pašnekovas. Jis, atrodo, domėjosi viskuo. Norėjo žino- 
ti, kokio senumo pastatai, kas kam priklauso, kas kur par- 
duodama. 

— Klausinėjate, lyg ketintumėte čia nuolat gyventi. 

— Gal ir gyvensiu, — atsakė jis žiūrėdamas į Nelę 
taip, kad ji nuleido akis. 

Prie Seileso meno parduotuvės Džonas Bovenas ir Bo- 
bas Dženkinsas pamatė Nelę ir tuoj pribėgo. 

— Ar Terel ne su jumis? 

— Ar ji namie? 

— Ar galėčiau ją vėliau pamatyti? 

— Kas šiandien pietums? — juokdamasis paklausė Bo- 
bas. 

Nelė pasijuto nutrenkta į žemę. Valandėlę, šildoma 
Džeisio akių spindesio, ji buvo pamiršusi savo gražuolę jau- 
nylę seserį. 

— Ji... — pradėjo Nelė. 

— Jeigu jūs mums atleisite, — tvirtai tarė Džeisis, iš- 
didžiai žiūrėdamas į tuos du jaunus vyrus, — tai mudu su 
Nele esame užsiėmę. 

Abu vyrukai taip nustebo, kad valandėlę neištarė nė 
žodžio. 

— Tai jūs tas naujokas, dirbąs pas Terel tėvą? 

— Taip, pas poną Greisoną, — pataisė Džeisis. 

— O, suprantu. Boso duktė Nelė... 

Džeisis paleido Nelės ranką ir prisiartino prie jaunuo- 
lio. Džeisis buvo vyresnis, stambesnis ir labiau pasitikin- 
tis savimi. 

— Abejoju, sere, kad jums pakanka proto, ką nors su- 
prasti. Patarčiau jums skuosti šalin ir daugiau nebelaikyti 
panelės Greison jos sesers sekretore. 

Vyrukai Žžvilgčiojo čia į Džeisį, čia į Nelę. Džonas žiū- 
rėjo į ją taip, tarsi matytų pirmą kartą gyvenime. Žiūrėjo 
ne kaip į storą vyresnę Terel seserį, tylutėliai paduodančią 
arbatą, pyragaičius ar pietų patiekalus, o kaip į moterį. Jis 
niekada nebuvo pastebėjęs, koks gražus jos veidas ir nors 
pagal jo skonį ji buvo per aukšta, bet figūra buvo puiki. 

Džonas stuktelėjo Bobui į petį. 

— Atsiprašome, sere, kad sutrukdėme. Geros dienos, 
Nele, — jis kilstelėjo skrybėlę, ir abu vyrukai nuėjo, bet 
Džonas dar kartą atsigręžė pro petį į Nelę. 

— Įžūlūs pienburniai, — sumurmėjo Džeisis. Jis su- 
gniaužė Nelės ranką ir pabruko ją sau po paranke. Jam atro- 

dė, kad visas tas miestelis pilnas lunatikų. Ar tie visi vyrai 
akli, ar visai kvaili? Jis nepajėgė suprasti, kaip vyrams ga- 
lėtų rūpėti smailaveidė, tik iš kaulų ir odos, egocentriška 
Terel, kai tikra vertybė buvo Nelė. 

Antrosios ir Anglių gatvių kampe stovėjo panelės Emt- 
lės arbatinė. 

— Jaučiuosi praalkęs. O jūs? — paklausė Džeisis. 

Nelė vis dar galvojo apie kivirčą su Terel kavalieriais. 
Ponas Montgomeris elgėsi taip, tarsi būtų sudavęs tiems 
vyrukams. Ir jis dar pasakė, kad Nelė nėra Terel sekretorė. 

— Ne, — sąžiningai atsakė ji, — aš visai nealkana. 

Ji jautėsi per daug laiminga, kad norėtų valgyti. Ji pa- 
ti to dar nesuprato, bet jos tiesūs pečiai ir nušvitęs veidas, 
dar prieš valandą buvęs kitoks, išdavė jos laimę. 

— Ar jūs nieko prieš, kad aš užvalgysiu? 

Ji pažvelgė į Džeisį. Tą akimirką ji būtų leidusi jam 
bet ką. 

— Žinoma, ne, — švelniai atsakė ji. 

Arbatinėje Nelė susikrimto, pamačiusi tris lieknas, 
simpatiškas Terel drauges. Visos trys vilkėjo sukneles ir 
švarkelius, glaudžiai aptempusius jų puikias, lanksčias fi- 
gūras. Jų liemenys atrodė apimami sprindžiais. 

— Manau, kad laikas grįžti namo, — sušnibždėjo Ne- 
lė, pagalvojusi apie savo seną kasdieninę suknelę, išsitar- 
šiusius plaukus, o svarbiausia — apie figūrą. Ji nenorėjo ma- 
tyti pono Montgomerio veido, išvydus tas mielas būtybes. 

Viena mergina pamatė Nelę, nusišypsojo pasisveikin- 
dama (ji daug kartų buvo valgiusi Nelės namuose), paskui 
pažvelgė į savo drauges, o tada pasižiūrėjo į Džeisį. Va- 
landėlę ji neteko amo: taip tr žiūrėjo prasižiojusi. 

Nelė žiūrėjo į šalį, kai Džeisis lydėjo ją prie stalelio. 
Ji atsisėdo ir įniko Žiūrėti pro langą. Ji nenorėjo matyti 
Džeisio veido, kai tas pastebės gražias merginas. 

— Nele, kaip malonu tave matyti! 

Ji pamažu nusigręžė nuo lango ir pažvelgė į merginas, 
stovinčias prie jų stalelio. Jos atrodė kaip gėlės su nėri- 
niais apvedžiotomis suknelėmis, kailiu apsiūtais švarke- 

liais, brangakmeniais ausyse, mažytėmis skrybėlaitėmis ant 
savo gražių galvučių. 

Ji žinojo, ko jos nori: susipažinti su Džeisiu. Ji sulai- 
kė kvapą. Geriau greičiau visa tai baigti. 

Ji supažindino juos ir vis dar nepažvelgė į Džeisį, kad 
nematytų, kaip jis Žiūrės į jas. Viena mergina nusimovė pirš- 
tinaites, ir Nelė matė, kaip grakščiai ji judino mažas ran- 
kutes. 

Ji girdėjo, kaip Džeisis kalbėjo su merginomis, bet iš 
tiesų nesiklausė. Ji praleido nuostabią valandą, vaikščio- 
dama už parankės su šiuo vyru ir manydama, kad jis buvo 
jos gerbėjas. 

— Prašau mums atleisti, — išgirdo ji sakant Džeisį, — 
mudu su Nele išalkę. 

Nelė meldė, kad prasivertų grindys ir ji prasmegtų. Jos 
storio Žmonės nuduodavo, kad jie niekada nevalgo. 

— Ą, — tarė viena, smalsiai žiūrėdama į Nelę. 

— Pone Montgomeri, ar jūs tas Žmogus, kuris, kaip 
sakė Terel, dirbate pas jos tėvą? 

Nelė pagaliau vogčia žvilgtelėjo į Džeisio veidą ir, 
užuot išvydusi susidomėjusią išraišką, kaip ir tikėjosi, pa- 
matė susierzinimą. 

— Aš sutikau dirbti pas Nelės tėvą, — atsakė jis, — tik 
su viena sąlyga, kad Nelė išeis su manimi pasivaikščioti. 

Nelė nežinojo, kas labiau apstulbo: ji ar tos trys mer- 
ginos. Jos visos kartu atsigręžė į Nelę, o iš jų veidų buvo 
aišku, kad jos niekaip nesupranta, kaip tokiam vyrui kaip 
Džeisis galėtų patikti Nelė. 

Jos tylėdamos grįžo prie savo stalelio ir netrukus vi- 
sos trys galvutės palinko žvilgčiodamos čia į Nelę, čia į 
Džeisį. 

Nelė atsisuko į Džeisį. Ji vėl pritilo. 

— Pats keisčiausias miestas iš visų mano matytų, — 
tarė Džeisis ir pykdamas, ir sutrikęs. — Galima pamanyti, 
kad čia žmonės anksčiau niekada nematė vyro ir moters, 
vaikščiojančių drauge. Negi Koloradas taip skiriasi nuo 
Meino? 

Ji norėjo pasakyti, kad skirtingos ne valstijos, 0 mote- 

rys. Žmonėms pasirodė keista, kad jis panoro pasirodyti su 
Nele. Bet kažkas vertė ją tylėti. Jeigu jis nematė, kad ji 
niekieno netrokštama senmergė, ji neketino jam to pasa- 
kyti. Jis ir pats netrukus supras, tad kam spartinti įvykius. 

— Tikriausiai Koloradas skiriasi nuo Meino, — atsa- 
kė ji. — Papasakokite man daugiau apie Meiną ir savo lai- 
vus. 

— Mtelai, — tarė jis šypsodamasis, nes ilgėjosi jūros. 


CKatvirtas skyrius 
m 2 


Jaukiai pasėdėję arbatinėje, kurioje Nelė valgė la- 
bai mažai, jie išėjo į gatvę. 

— Laikas eiti namo, — tarė Nelė ir tą pačią akimirką 
pajuto, kad niekada nenorėtų grįžti į namus. 

— Jūs labai gražiai atrodytumėte su šita suknele, — 
tarė Džeisis, Žiūrėdamas į gretimos parduotuvės vitriną — 
į Čendlerio didžiausios, ištaigingiausios parduotuvės, va- 
dinamos “Garsiąja". 

Nelė niekada nesukdavo galvos dėl savo drabužių. Ji 
buvo per daug užsiėmusi rūpindamasi namais ir virdama val- 
gyti, o jeigu ir rasdavo kiek laiko, tai padėdavo ponui To- 
masui dirbti labdaros darbus. Dabar, žiūrėdama į gražius dra- 
bužius vitrinoje, ji panoro turėti ką nors dailaus pasipuošti. 

— Gal užeitume į vidų? — paragino Džeisis. 

— Ne, — atsakė ji traukdamasi atgal. Ji negalėjo žiūrė- 
ti į visas tas plonas, lieknas pardavėjas, o mintis nusipirkti 
suknelę kėlė jai baimę. — Ne, turiu eiti namo. Tėvas bus... 

Džeisis pažvelgė į savo didelį auksinį kišeninį laikrodį. 

— Tik pamanykit, dar tik dešimt minučių, kai mes 1š- 
ėję iš namų. Liko daugybė laiko. 

— Dešimt... — norėjo sakyti Nelė ir pradėjo juok- 
tis. — Gerai, pone Montgomeri, atrodo, turime dar pen- 
kiasdešimt minučių. Kur mes eisime? 

Jis paėmė ją už parankės. 

— Bet kur. Visur, kad ir kur būčiau su jumis, jaus- 
čiausi laimingas. 

Nelė paraudo. Ji jautė, kaip ją užliejo maloni šiluma. 

— Fentono parkas netoli, — pamelavo ji, žinodama, 
kad iki ten koks pusmylis ir kad vėliau jai neduos ramybės 
šonkauliai ir nebaigtas obuolių pyragas. 

Jie pamažu nuėjo. Sulig kiekvienu žingsniu Nelė jau- 
tėsi vis laisviau. Džeisis buvo labai rūpestingas, nepalikęs 
jos vienos, kaip ji baiminosi. 

Antrosios gatvės gale Nelė sustojo. Priešais juos ply- 
tėjo Fentono parkas, bet nuo jo juos skyrė keturių pėdų 
aukščio akmeninė tvora ir gilus griovys. 

— Mums reikėjo eiti Pirmąja gatve, — sumurmėjo 
kvailai pasijutusi Nelė. — Dabar turėsime grįžti atgal. 

— Visai neaukšta tvorelė. Aš jus pakelsiu ir jūs per- 
lipsite. 

Nelė vos nenusijuokė. Negi jis mano galįs pakelti arklį 
ar namą? 

— Per daug nepadoru? — paklausė jis, žiūrėdamas jai 
į akis. 

Ji galėjo pritarti, bet atsakė taip: 

— Pone Montgomeri, trys vyrai neperkeltų manęs per 
Šią tvorą. 

Vieną minutę ji dar stovėjo ant žemės, o kitą pajuto jo 
rankas ant liemens ir nepamatė, kaip atsidūrė aukštai. Džei- 
sis daug metų kilnojo inkarus, skleidė bures. Jis buvo tik- 
rai stiprus ir tokia Nelė nepasirodė jam per sunki. 

Nelė nusijuokė užkelta ant tvoros. “Kokia diena! — 
galvojo ji. — Kokia nenusakoma, neįtikėtina diena!“ Ne- 
reikėjo stovėti prie karštos krosnies, sunkiai skalbti. Užuot 
plušėjusi, ji vaikščiojo su itin gražiu vyriškiu, šokinėjan- 
čiu aplink ją taip, tarsi ji būtų gražuolė. 

Ji atsistojo ir ėmė vaikščioti akmenine tvora, išskėtu- 
si rankas į šalis, kad išlaikytų pusiausvyrą. Jos vaikystė 
pasibaigė vieną gražią dieną, kai jai tebuvo dvylika. Tą die- 
ną, kai mirė motina. Ir štai šešiolika metų ji gyveno ne- 
kvailiodama ir tuščiai neeikvodama laiko. 

Džeisis stovėjo apačioje ir žiūrėjo, kaip ji vaikšto. Per 
minutę ji tapo jaunesnė ir laimingesnė. Jis įsibėgėjo ir taip 
pat atsidūrė ant tvoros. Kai ištiesė Nelei savo ranką, ji pa- 
ėmė ją. 

— Jei krisime, tai abu kartu, — tarė jis. Jam patiko 
mintis nusiversti kartu į griovį. — Eime čia. 

Nelė, laikydamasi jo rankos, nužingsniavo paskui jį į 

pietų pusę prie Vidurnakčio ežero. Bloškė smarkus vėjo gū- 
sis. ir Nelė vos nenupuolė susverdėjusi, bet jis pagavo ją į 
glėbį ir prisiglaudė prie savęs. Nelės nebuvo apkabinęs joks 
vyras, ir dabar ji pajuto, kaip smarkiai suplakė širdis. 

Vienu rankos mostu Džeisis ištraukė iš jos plaukų 
smeigtukus ir išmetė. Ilgi kaštoniniai Nelės plaukai suvil- 
nijo ant pečių. 

— Gražu, — sušnibždėjo jis ir priglaudė skruostą prie 
jos veido. 

Nelė pamanė, kad ji jau turbūt numirė. 

Jis atsitraukė per colį. 

— Pabučiuočiau, bet į mus, atrodo, žiūri. 

Nelė pažvelgė į parką už griovio. Ten pustuzinis jau- 
nų porų žaidė kroketą. Tik dabar visi stovėjo ir Žiūrėjo į 
Nelę ir Džeisį ant akmeninės tvoros. 

— Nuleiskite mane žemyn, kol nenumiriau iš gėdos, — 
sušnibždėjo ji. 

— Jūsų noras — man įsakymas. 

Nelė išsigando, ką jos tėvas pasakytų, išgirdęs apie 
tai, bet tučtuojau nuvijo tą mintį. Dabar jai niekas nebebu- 
vo svarbu. 

Džeisis nušoko pirmas ir ištiesė jai rankas. Ji sudve- 
jojo, ar jis išlaikys ją, bet pasitikėjo juo. Jis lengvai suga- 
vo merginą ir valandėlę laikė prisiglaudęs. 

— Žmonės stebi, — atstūmė jį Nelė nuraudusi ir juok- 
damasi. 

Jis paėmė ją už rankos, ir abu nubėgo žemyn vienu 
griovio krantu, užbėgo antru, paskui tarp medžių nulėkė į 
rytus nuo ežero, paskui dar toliau, kol atsidūrė kitame par- 
ko pakraštyje. Džeisis sustojo. Nelė irgi. Jos širdis daužėsi 
nuo bėgimo. Priešais driekėsi platuma, o tolumoje dunk- 
sojo kalnai. Toli važiavo traukinys. Jie girdėjo jo švilpuką. 

“Aš pradedu įsimylėti, — pagalvojo Džeisis, — imu įsi- 
mylėti šią moterį, žiūrinčią į mane taip, tarsi būčiau dvide- 
šimties pėdų milžinas." Ji žvelgė į jį pro savo tankias blaks- 
tienas, ir jis juto, kad jam daugiau nieko nebereikia. Šitaip į 
Jį Žiūrėdavo Džiulija. Ir kai jis vedė Džiuliją, jam daugiau 
nieko nebereikėjo. Po jos mirties jam irgi nieko nereikėjo. 

O dabar sulig kiekviena minute, praleista šalia Nelės, 

jis vis labiau atgijo. Nelė bandė susitvarkyti plaukus, bet 
neturėjo nei smeigtukų, nei raištelio. 

— Tegul plaikstosi, — tarė jis, žiūrėdamas į ją ir trokš- 
damas ją paliesti, bet suprato, kad dar per anksti. Jis Žino- 
j0 turįs prieiti prie Nelės pamažu. Jis ir norėjo eiti taip pa- 
mažėle, kaip reikėjo. 

— Gerai, — tyliai tarė Nelė ir nuleido rankas. 

Jis užvedė ją ant nedidelio kalnelio, pasisodino šalia 
savęs ir padėjo galvą jai ant kelių. Nelė vieną akimirką ne- 
teko žado. 

— Pone Montgomeri, — vargais negalais sušnibždėjo 
ji, — nemanau, kad... — ji nutilo. Kažkaip blėstančioje po- 
piečio šviesoje atrodė, kad taip ir turi būti, kad šitas vyras 
padėtų galvą pailsėti jai ant kelių. Visa ši popietė buvo ste- 
buklinga, o čia tik dalelė tų stebuklų. Rytoj ji vėl virs val- 
gyti ir tvarkys namus, bet šiandien stebuklinga diena. 

Jis užsimerkė, ir ji neatsispyrė pagundai pirštų galiu- 
kais paliesti jo plaukus ant smilkinio. Jis neatsimerkė, tik 
šyptelėjo. To pakako, kad jo skruoste išryškėtų duobutė. Ji 
palietė pirštu tą duobutę. 

— Ar jūs paveldėjote duobutę skruoste iš tėvo, ar iš 
motinos? — tyliai paklausė ji. Tą valandėlę ji pasijuto vi- 
sai kita moterimi, ir tas vyras buvo josios. 

— Iš tėvo šeimos, — atsakė jis atsimerkęs. — Mont- 
gomeriai turi duobutes skruostuose, 0 jų giminės mergai- 
čių plaukai kartais raudoni. 

— O motinos giminė? Kokia ji? 

Džeisis šypsojosi, kai Nelė švelniai glostė jo plaukus. 

— Talentinga. Visi jie kuo nors garsėja. Mano motina 
dainuoja, jos sesuo piešia, senelis dainuoja, senelė piešia, 
kaip ir jos tėvas. 

— O ką darote jūs? — Nelė klausinėjo vis daugiau, 
kai jis gulėjo užmerktomis akimis. Kai Terel buvo mažytė, 
Nelė laikydavo ją ant kelių ir glamonėdavo, bet paaugusi 
Terel panoro būti nepriklausoma ir veržėsi iš Nelės moti- 
niškos globos. Siandien Nelė vėl pajuto, kaip malonu lies- 
ti kitą Žmogų. Ji perbraukė pirštais jo plaukus, jausdama, 
kaip jie banguoja. Palietė jo antakius, smakrą, jausdama 
po oda raumenis. 


52 


Masas 


— Ir viena, ir kita po truputį, — atsakė jis dusliu bal- 
su. Jam buvo sunku ramiai išgulėti, padėjus galvą ant jos 
kelių, neapkabinus jos. “Dar ne, Montgomeri, — ramino 
jis save. — Ne dabar." 

— Motina mėgino mane išmokyti dainuoti, — tarė 
jis, — bet nebuvau drausmingas. Užuot lankęs dainavimo 
pamokos, mieliau būdavau laive. Senelė pamokė mane šiek 
tiek piešti ir braižyti, aš netgi nubraižiau keletą laivų tėvo 
kompanijai, bet dažniausiai dariau tai, ką sugebėjau. 

Nelė įtarė, kad jis kuklinosi. Kaip ji pajuto, kad jis 
vienišas per patį pirmąjį jų susitikimą, taip ir dabar supra- 
to, kad jis nesako jai visos teisybės. 

— Neabejoju, kad jūsų tėvas mokėjo jums algą, ne- 
žiūrėdamas, kad jūs toks netikęs. 

Jis atsimerkė. 

— Aš ją užsidirbau. Tiesą sakant, suprojektavau jach- 
tą, kuri aplenkė visas kitas Rytų pakrantėje. Nė vienas ma- 
no brolis nemokėjo projektuoti irklinių valčių. Namuose 
turiu medalių už... — jis nutilo ir nusišypsojo. — Viskas 
per jus, Nele. Tai jūs privertėte mane girtis kaip mokinu- 
ką, — jis paėmė jos ranką ir pabučiavo į delną. — O dabar 
papasakokite apie save. 

— Aš neturiu ką pasakoti, — sąžiningai atsakė ji. — 
Nepasižymiu jokiais talentais, neturiu jokių ypatingų su- 
gebėjmų. “Išskyrus valgymą", — karčiai pagalvojo ji: vie- 
ną kartą ji suvalgė tris tortus. 

— Grojate? 

— Ne. 

— Tapote? 

— Ne. 

— Jūs puikiai gaminate valgyti. 

— Tą sugeba dauguma moterų. 

Jis atsimerkė ir suraukė antakius. 

— Jūs man nesakote tiesos. Turi būti kažkas, kas jums 
patiktų labiau už viską pasaulyje. 

— Myliu savo šeimą, — pareigingai atsakė ji ir, pa- 
mačiusi, kad jis susiraukęs, atsiduso. — Man patinka vai- 
kai. Kartais pagalvoju, kad norėčiau jų turėti visą tuziną. 

— Mielai jums padėčiau, — tarė Džeisis. 

Nelė ne iš karto suprato jo atsakymo potekstę, o su- 
pratusi piktai paraudo ir pastūmė jo petį. 

— Jūs nedoras, pone Montgomeri! 

— Tai jūs verčiate mane jaustis nedoru, Nele, — atsa- 
kė jis, suraukęs antakius. 

Nelė nusijuokė. Saulė leidosi, stojosi prieblanda. Ji ne- 
žinojo, kaip čia yra, bet blėstančioje šviesoje jis darėsi vis 
gražesnis. 

— Paklausykite, — tarė jis. 

Šiaurinėje parko dalyje stovėjo bažnyčia, ir tyloje gir- 
dėjosi Kalėdų himnas. 


— Choro repeticija, — sušnibždėjo Nelė. — Jau ren- 
giasi Kalėdų vakaro pamaldoms. 
— Kalėdos, — tyliai tarė Džeisis. — Net neprisime- 


nu, kur buvau pernai per Kalėdas. Zinau, kad pasigėriau. 
Buvau girtas dvi dienas. 

— Dėl žmonos? Ž 

Džeisis atsisėdo ir žiūrėjo į Nelę. Ziūrėjo į jos mielą 
veidą. Paskui pridėjo ranką prie jos skruosto, palietė plau- 
kus. Jis pažvelgė į jos kūną: į dideles krūtis, liemenį virš 
plačių klubų ir panoro uždėti ant jų rankas. Jis galvojo, ar 
jos šlaunų oda tokia pat balta kaip ir kaklo. 

Jam toptelėjo, kad po Džiulijos mirties jis nėra turė- 
jęs moters. Per keturis klajonių metus nė viena moteris ne- 
patraukė jo akies. Žiūrėdamas į moteris, jis regėjo tik Džiu- 
liją, ir visos jos nublankdavo prieš ją. Bet dabar, žvilgsniu 
glamonėdamas Nelę, jis taip smarkiai jos geidė, kad ėmė 
drebėti rankos. 

— Eime pasiklausyti muzikos, — galiausiai pasiūlė 
Džeisis. Jis norėjo išvesti ją iš nuošalios parko vietos, nes 
nežinojo, ar pajėgs valdytis. 

Nelė nieko nesuprato, kas jam darėsi. Ji žinojo viena: 
iš to parko išeiti nesinorėjo. Nė vienas vyras dar į ją taip 
nežiūrėjo. Nors tai gąsdino, bet kartu ir žavėjo bei jaudi- 
no. Ji buvo įsitikinusi, kad jų pažintis vienadienė, kad ry- 
toj nebus jokio pasivaikščiojimo su gražiu vyru, todėl šian- 
dien turi imti viską, ką tik gali. 

— Nele, nežiūrėk į mane šitaip. Aš esu tik paprastas 
vyras. 

Nelė nenorėjo išeiti iš parko. Džeisis pasisūpavo ant 
kulnų ir sudejavo. Jo dejonė sukėlė Nelės juoką. Ji nežino- 
jo, kas jam darosi, bet jo veido išraiška vertė ją jaustis ga- 
linga ir gražia. 

— Gerai, eime pasiklausyti Kalėdų giesmių. 

Jis padėjo jai atsikelti ir negalėjo atitraukti rankų. Ne- 
lės širdis daužėsi kažkur galugerklyje, o kraujas tvinkčio- 
jo smilkiniuose. 

— Eikime, — tarė Džeisis, paėmęs ją už rankos ir 
traukdamas pirmyn. 

Tamsaus dangaus fone švytėjo nedidukė balta bažny- 
čia. Dvigubos durys buvo atidarytos, ir auksinė žibintų šviesa 
sklido į vėsų vakaro orą. Džeisis apkabino viena ranka Nelę 
ir virpančią įvedė į bažnyčią. Jie stovėjo bažnyčios gale ir 
klausėsi, kaip mišraus choro vadovas repetavo su choristais 
vieną giesmę po kitos. Kai kurie choristai šypsojosi Nelei ir 
klausiamai žiūrėjo į Džeisį, stovintį greta jos. 

Nelė atsirėmė į bažnyčios sieną. Ji žinojo, kad nieka- 
da gyvenime jai taip gera nebuvo. Jos drabužiai lietėsi prie 
jo. Jos platus sijonas dengė judviejų rankas nuo choristų, 
ir jis suspaudė jos ranką savojoje. 

Jie klausėsi gražių giesmių, susiėmę už rankų, džiaug- 
damiesi vienas kito artumu, ir daugiau jiems nieko nereikėjo. 

Kai choro vadovas nuo giesmių perėjo prie himno, Ne- 
lė pajuto, kaip Džeisis įsitempė. 

— Kas yra? — sušnibždėjo jt. 

— Mums laikas eiti, — nekantriai tarė jis. 

Kažkoks instinktas kuždėjo jai jokiomis aplinkybėmis 
neišeiti iš bažnyčios. Ji stipriau suspaudė jo ranką ir kaip 
įnoringam vaikui tarė: 

— Pasilikime čia. 

Džeisis liko stovėti kaip stovėjęs. Nelė bandė atspėti, 
kas jį taip nuliūdino. Kai choras užgiedojo “Nuostabiąją 
giesmę", nuo pat pirmųjų gaidų Džeisio ranka jos rankoje 
pradėjo virpėti. Choras tik buvo pradėjęs giedoti giesmę, 
kai Džeisis paleido Nelės ranką ir nuėjo į bažnyčios vidu- 
rį. Nelė matė, kaip jis užmerkė akis ir pradėjo giedoti him- 
ną. Jis giedojo gražiu, sodriu baritonu. Jo balso skambėji- 

mas išdavė, kad jis buvo mokęsis dainavimo. Vienas cho- 
ristas liovėsi giedojęs ir klausėsi. 

Džeisis negirdėjo žodžių, kuriuos giedojo: jis jautė juos. 
Paskutinį kartą jie giedojo per Džiulijos laidotuves. Jis sto- 
vėjo prie jos kapo vienplaukis, sausomis akimis stingdančia- 
me Meino vasario šaltyje ir nieko nejuto. Nei šalčio, nei savo 
gilaus liūdesio. Įsivaizdavo savo gražiąją žŽmonelę su mažučiu 
kūdikėliu prie krūtinės, gulinčią karste, ir nieko nejuto. 

Jis giedojo giesmę ir, ko! kiti verkė, neišliejo nė 
ašarėlės. Ketverius metus po to jis nieko nejautė. Jis 
vaikščiojo, valgė, miegojo, bet nieko nejautė. Ketverius 
metus jis nesijuokė, neverkė ir netgi nepyko. 

Dabar giedodamas gedulingus seno himno žodžius, jis 
prisiminė Džiuliją, prisiminė ją besijuokiančią, prisiminė, 
kaip ji kentėjo gimdydama jų kūdikį. 

Atėjo laikas atsisveikinti su moterimi, kurią jis labai 
mylėjo. Jo akyse susitvenkė paskutinės atsisveikinimo aša- 
ros. “Sudie, manoji Džiulija, — tarė jis mintyse. — Sudie". 

Kai Džeisis liovėsi giedojęs, bažnyčioje stojo tyla. 
Niekas net nekvėptelėjo, ir visų akyse žibėjo ašaros. Visi 
suprato Džeisio jausmus ir atsiliepė į juos. Galų gale kaž- 
kas nusišnypštė nosį, ir tyla liko suardyta. 

— Sere, — tarė choro vadovas, — mes norėtume, kad 
jūs giedotumėte chore. Mes... 

Nelė atskubėjo prie jų. 

— Pasikalbėsime apie tai vėliau, — tarė ji baigdama 
pokalbį. Ji beveik išstūmė Džeisį už durų. Lauke jis vėl 
atsirėmė į bažnyčios sieną, Nelė išėmė iš jo kišenės nosinę 
(jos pačios buvo nešvari) ir padavė jam. 

Džeisis garsiai išpūtė nosį ir vos pastebimai nusišyp- 
sojo Nelei. 

— Nieko sau vyras pasielgė savo merginos akivaizdo- 
je? — sumurmėjo jis. 

Jo žodžiai suvirpino Nelės širdį, bet ji susitvardė. 

— Prisiminėte žmoną? 

Jis linktelėjo. 

— Giedojau šią giesmę per jos laidotuves. 

— Jūs labai ją mylėjote? 

Jis atsitokėjo. Pirmą kartą Džiulijos bruožai jo atmin- 

tyje iškilo ne tokie ryškūs. Jis matė Nelės veidą vietoj Džiu- 
lijos. 

— Taip, mylėjau, — atsakė jis, pabrėždamas būtąjį lai- 
ką. Jis palietė ranka Nelės skruostą. — Ar galiu jus paly- 
dėti namo, panele Greison? 

— Namo? — paklausė ji taip, tarsi niekada anksčiau ne- 
būtų girdėjusi šio žodžio. Ir staiga, lyg vandeniui užliejus ug- 
nį, ji grįžo į realybę. — Kiek dabar laiko? Oi, nesakykite man. 
Tėvas bus įtūžęs. Jie negaus pietų. O, ne! Ką aš pridirbau? 

— Ką nors kitaip. Kai ką sau, — atsakė Džeisis, bet 
Nelė jau skuodė į namus. Jis nubėgo paskui ją. 

Kol Nelė su Džeisiu buvo parke, Terel lankėsi daktaro 
Vestfildo klinikoje. Ji buvo apsirengusi gražiu tamsios sly- 
vų spalvos kostiumėliu. Jos aptemptas švarkelis buvo įman- 
triai išsiuvinėtas juodomis juostelėmis. 

Laukiamajame sėdėjo dar viena persona — Merė Ali- 
sa Pendergast, jauna smailianosė moteris, keleriais metais 
vyresnė už Terel. Terel manymu, Merė Alisa buvo senmer- 
gė kaip ir Nelė, todėl neverta didelio dėmesio. 

Ji pasisveikino su Mere Alisa ir atsisėdo. 

— Man atrodo, kad daktaras Vestfildas geriau nusi- 
mano už gydytoją moterį. O kaip jums atrodo? — paklausė 
Merė Alisa, turėdama omenyje daktaro Vestfildo žmoną, 
vadovavusią moterų klinikai. 

— Žinoma, — sutiko Terel. — Aš nepatikėčiau mote- 
riai gydyti, ypač kai rimtai negaluoja mano širdis. 

— Mmm, — pritarė jai Merė Alisa. — Ir daktaras Vest- 
fildas labai gražus. Tiesa? 

— Tai nieko bendra neturi su gydymu, — atkirto Te- 
rel, žiūrėdama į šalį. Jos nuomone, daktaras Vestfildas bu- 
vo gražiausias iš visų jos pažįstamų vyrų, kol, žinoma, čia 
atvyko Montgomeris. Tiesą sakant, sunku būtų teikti pir- 
menybę kuriam iš šių vyrų. 

Po to, kai Montgomeris pas juos pietavo, Terel šiek 
tiek pasidomėjo juo. Atrodė, kad jis turėjo pinigų. Kiek tiks- 
liai, ji nežinojo, bet patikimi šaltiniai pranešė, kad jis ne- 
buvo vargšas. Jis buvo to vulgaraus Keino Tagerto gimi- 
naitis, o tas vyras buvo labai turtingas. 


57 


Piku Duos 


Terel suko galvą, kodėl ponas Montgomeris apsiėmė 
dirbti pas jos tėvą. Kodėl jis nedirba savo turtingam pus- 
broliui? Ji prisiminė, kaip jis žiūrėjo į ją tada per pietus, ir 
pamanė, kad, be jokios abejonės, jis priėmė tėvo siūlomą 
darbą, kad būtų arčiau jos — Terel. Ji buvo pratusi prie 
vyrų žvilgsnių, bet pono Montgomerio žvilgsnis buvo ki- 
toks. Jis privertė ją parausti keletą kartų. 

Žinoma, jis buvo pirmas vyras, pažvelgęs į ją. Visi ki- 
ti, palyginti su juo, tebuvo berniūkščiai. 

Terel visą dieną užgaišo pas savo siuvėją. Jos many- 
mu, drabužių spintai niekada nepakenks naujas drabužis. 
O naujas drabužis buvo užsakytas dėl Montgomerio. Jis bu- 
vo pasiturintis, jei ne turtingas, gražus ir, atrodo, kraustėsi 
iš galvos dėl Terel. Žinoma, puiku, kad jis giminiuojasi su 
Tagertais. Ištekėjusi ji taps jų giminaite, 1r Tagertai dau- 
giau nebegalės jai užverti savo namų durų. Gal susituokę 
jie su Montgomeriu galės gyventi Tagertų name. Jis buvo 
toks didelis. “Taip, — svajojo ji, atsilošusi kėdėje, — būtų 
labai neblogai ištekėti už pono Montgomerio". 

Staiga atsidarė durys ir įėjo trys geriausios Terel drau- 
gės. 

— Štai kur tu, Terel! — tarė Čarlina, neleidusi išsi- 
žioti Merei Alisai. — Mes visur tavęs ieškojome. 

— Kas tas gražus vyras, vaikštinėjantis su Nele? — 
paklausė Mėja. 

— Su Nele? Nelė namuose. 

Merginos susižvalgė. Jos retai išgirsdavo, kad Terel 
ko nors nežinotų. Jos ratu sustatė medines kėdes ir susėdo 
aplink Terel. Žinoma, pastebėjo, kad Merė Alisa klausosi 
pastačiusi ausis. 

— Jis nusivedė Nelę į arbatinę, — tarė Luiza. 

— O Nelė buvo apsirengusi pasibjaurėtina sena suk- 
nele. Rankovės per trumpos. Jau keturi metai kaip tokios 
suknelės nemadingos. 

— Ir jos sijonas buvo miltuotas. 

— Su kuo ji buvo? — paklausė Terel. 

— Su aukštu, labai aukštu, juodaplaukiu ir juodaakiu, 
gražiu... 

— Labai gražiu. 

— Plačių pečių ir... 

— Kas jis? — jau supykusi paklausė Terel, nors žino- 
jo, kas jis toks. 

— Montgomeris. Nelė sakė, kad jis ketina dirbti pas 
tavo tėvą. 

— Nė vienas vyras, dirbęs pas mano tėvą, taip neatro- 
do, — tarė Luiza, pridėjusi ranką prie krūtinės. 

Terel sunerimo. 

— Jis dirba pas mano tėvą ir Nelė tikriausiai aprodė 
jam Čendlerio įžymybes. Ji... 

— O ką ji rodė, kai jiedu stovėjo apsikabinę ant ak- 
meninės tvoros, juosiančios parką? 

Merė Alisa aiktelėjo ir palinko į priekį, kad geriau gir- 
dėtų. 

— Negaliu patikėti... — pradėjo Terel. 

— Matė mažiausiai tuzinas žmonių! — sušuko Mėja. — 
Visas miestas apie tai kalba. Ponas Montgomeris užkėlė 
Nelę ant tvoros ir... 

— Užkėlė Nelę? — sukluso Merė Alisa. 

— Taip. Tikrai, — tarė Čarlina, — jis užkėlė ją ant 
tvoros, paskui užlipo pats ir visų akivaizdoje jis... jis... 

— Prisitraukė ją prie savęs, — svajingai tarė Mėja. 

— Ir jis ištraukė iš jos plaukų smeigtukus! Va, šitaip! 
Jie apsikabino visiems matant, jis išleido jos plaukus ir, 
kaip mes girdėjome, beveik pabučiavo ją. Visiems spok- 
sant! 

Jos sėdėjo laukdamos, ką sakys Terel. 

— Aš jumis netikiu, — atsakė ji. 

— Gali pasiklausti kitų, — tarė Luiza. — Ir jų pasi- 
vaikščiojimas ant tvoros — dar ne viskas, kas nutiko. Pa- 
sak Džono Boveno ir Bobo Dženkinso, ponas Montgome- 
ris vos nesudavė jiems gatvėje vien todėl, kad jie paklausė 
Nelės apie tave. 

— Paklausė apie mane? — sukuždėjo Terel. Džonas 
su Bobu buvo du jos gerbėjai. Jie nieko Terel neprašė ir 
visada buvo pasirengę jai tarnauti. 

— Džonas sakė, kad Montgomeris supykęs išdrožė, jog 

Nelė nėra tavo sekretorė, — tai pasakiusi, Mėja paklausė 
Luizos: — Tai teisybė, taip? Juk jis taip sakė? 

— Taip, — patvirtino Luiza, — ponas Montgomeris 
išdrožė, kad Nelė nesiteiks atsakinėti į klausimus apie ta- 
ve. Ir Džonas dar sakė, kad Montgomeris tiesiog negalėjo 
akių atplėšti nuo Nelės. 

— Arbatinėje, — tarė Mėja, — jis Žiūrėjo į ją taip... 
na, taip, tarsi būtų įsimylėjęs. 

— Nelę? — negalėjo patikėti Merė Alisa. — Nelę Grei- 
son? 

Terel išgirdo daugiau, negu norėjo išgirsti. Ji atsistojo. 

— Ponas Montgomeris — labai malonus vyras. Jis už- 
jaučia tokias moteris kaip Nelė. Mano vargšė sesuo retai 
kur išeina, ir jam jos pagailo, taigi ji ir išsivedė jį į miestą. 

— Norėčiau, kad ponas Montgomeris pasigailėtų ir ma- 
nęs, — prabilo Mėja, bet tučtuojau nutilo, nes Terel už- 
čiaupė ją žvilgsniu. 

Terel užsimovė slyvų spalvos pirštinaites. 

— Aš atsiprašau, jei pono Montgomerio veiksmai bu- 
vo ne taip suprasti, ir būčiau labai dėkinga, jei liautumėtės 
platinti tas iš piršto laužtas paskalas. 

Ji prasispraudė pro merginas, tyčia užmynė ant Mėjos 
suknelės nėrinių praeidama pro ją. 

— O kaip jūsų širdies virpesiai? — įkandin paklausė 
Merė Alisa. 

— Jos širdis sveika, o štai temperamentą reikėtų gydy- 
ti, — supyko Čarlina, ir visos keturios merginos sukikeno. 

Labai įpykusi Terel skubėjo namo. Kaip Nelė drįso ši- 
tokį pokštą jai iškrėsti! Juk ir taip jai pavydi visos netekė- 
jusios Čendlerio moterys. O čia dar jos pačios sesuo išda- 
vė ją. To jau buvo per daug! 

Ji susierzinusi skubėjo Anglių gatve, ir kiekviename 
žingsnyje Žmonės vis klausinėjo jos apie Nelę. 

— Kas buvo tas dieviškai gražus vyras? 

— Atrodo, kad Nelė pirma ištekės, — juokdamasi tarė 
ponia Mankin. 

— Girdėjau, kad jie kartu eina į derliaus šventės po- 

kylį, — tarė ponia Eplgeit. — Kaip manai, ar tave pakvies 
po pernykščio incidento? 

— Iki šios dienos nepastebėjau, kokia Nelė graži, — 
postringavo Leora Vaun. — Manau, kad teks pakviesti ją į 
savo vakarėlį. 

— Terel, — prašė Sara Oklėjį,. — atsivesk Nelę kitą 
savaitę į susirinkimą bažnyčioje, — ji nusijuokė. — Šitas 
miestas neleis tau ilgiau slėpti Nelės. 

Kai Terel priėjo savo namų šventovę, jos kraujas virte 
virė. Ji ketino suplėšyti Nelę į gabaliukus. Kaip ji drįso 
šitaip pasielgti? Kaip drįso visiems rodytis? 

Terel pirmiausia nuskuodė į virtuvę, paskui į sodą, bet 
Nelės ir ten nebuvo. Namuose niekur jos nesimatė. Terel 
prireikė kelių minučių, kol susivokė, kad Nelė tebebuvo 
su ponu Montgomeriu. 

Terel sunkiai atsisėdo ant suolelio kojom pasidėti sve- 
tainėje. Nelė visada būdavo namuose. Dar tada, kai Terel 
buvo maža, Nelė visada laukdavo jos namuose. Prisiminė, 
kaip grįžusi iš mokyklos rado Nelę, virtuvėje lyginančią skal- 
binius. Nelei tada buvo keturiolika, ir ji turėjo pasistoti ant 
dėžės, kad pasiektų lyginimo lentą, bet pamačiusi grįžusią 
Terel, ji nulipo žemyn ir padavė seseriai pieno su sausai- 
niais. 

Dabar Terel pasidėjo savo rankinuką ant stalo ir pasi- 
baisėjo pamačiusi, kad nuo stalo nenuvalytos dulkės. Ji lė- 
tai pakilo ir grįžo į virtuvę. Paprastai čia būdavo švaru ir 
tvarkinga, bet dabar stalas buvo miltuotas ir dar ant jo gu- 
lėjo apdžiūvęs tešlos gabalas. Durys paliktos atidarytos, ir 
virtuvėje zvimbė musės. Ugnis krosnyje buvo užgesusi. 

Ir kituose kambariuose apačioje dulkės nevalytos. Jei 
Nelė nuolat nemygo Anos, toji tinginė nieko neveikdavo. 
Dabar, kai Nelės nebuvo namie beveik visą pusdienį, Ana 
tikriausiai kur nors įlindusi miegojo. 

Ir viršuje kambariai buvo netvarkyti. Vonios kamba- 
rys nevalytas, praustuvėje pilna muilo putų po tėvo prausi- 
mosi. Terel kambaryje visur mėtėsi drabužiai. Rytą ji ilgai 
svarstė, kuo apsirengti, ir visi drabužiai, kuriuos matavo- 
si, taip ir liko išmėtyti po kambarį. Ant lovos gulėjo roži- 


61 


Diaus Dhuoso 


nės spalvos taftos sijonas. Terel prašė jį skubiai pataisyti, 
bet jis tebegulėjo perplėštas per juosmenį. 

Ji įkišo galvą į tėvo kambarį. Ten tvarka buvo ne ką 
geresnė. Jo vakarykščiai drabužiai tebegulėjo numesti ant 
grindų. Ten pat stovėjo šešios poros batų, paliktų Nelei nu- 
šveisti, bet batai tebebyvo dulkini. 

Terel nuėjo koridoriumi. Nelės kambarys buvo tvar- 
kingas kaip ir visada — vienintelė graži salelė visuose na- 
muose, kuriuose tvyrojo chaosas. 

Susimąsčiusi Terel grįžo Žemyn į svetainę. Iš to, ką 
kalbėjo miestiečiai, buvo aišku, kad tarp Nelės ir Montgo- 
merio mezgėsi rimti santykiai. Tokie rimti, kad galėjo būti 
visam gyvenimui. Kas būtų, jei Nelė paliktų namus? 

Terel dairėsi po dulkiną svetainę ir galvojo apie kam- 
barius viršuje. Jeigu Nelė ištekėtų ir išeitų iš namų, kas 
rūpintųsi virimu ir tvarkymu? Ji žinojo, kad tėvas tuo nesi- 
vargintų. Nelė žiūrėjo į tėvą pro rožinius akinius, bet Terel 
matė jį tokį, koks jis buvo iš tikrųjų: labai šykštus žmogus. 
Terel žinojo, kad tėvo krovinių kompanija davė pelno, bet 
Čarlsas Greisonas neketino skirtis su pinigais, jeigu būda- 
vo galima apsieiti ir taip. Štai kodėl jis gyveno labai pa- 
S name ir laikė vieną netikusią, bet pigią tarnaitę. 

arlsas neketino švaistyti brangių pinigėlių, norėdamas 
pagerinti jų nusistovėjusį gyvenimo standartą. 

Terel išmoko apgaudinėti tėvą. Kai ji užsimanydavo 
naujų drabužių, nueidavo į parduotuvę ir užsisakydavo. Iš- 
didus tėvas nusileisdavo ir apmokėdavo pateiktas sąskaitas. 

Bet Nelė neperprato tėvo. Užtekdavo Čarlsui pasaky- 
ti, kad jie negali daugiau samdyti tarnų, ir Nelė dirbdavo 
dukart daugiau, kad tik padėtų jam “sudurti galą su galu". 

“Kas gi bus, jei Nelė išeis?" — galvojo Terel. Kas bus, 
jei ji paliks Terel su Čarlsu vienus? Terel žinojo, kad Čarl- 
sas pavers jos gyvenimą pragaru. Be jokios abejonės, jis 
tikėsis, kad Terel leis dienas prie puodų ir vers tą tinginę 
Aną ką nors padaryti. Terel tik per kraują pavyktų išsisukti 
nuo darbo. Jos tėvas galėjo būti malonus, bet tik tada, kai 
būdavo sotus ir tam išleisdavo nedaug pinigų. Bet jis galėjo 
virsti tironu dėl paprastų dalykų, net laiku nepatiektų pietų. 

Terel išsigando pamaniusi, kaip jis įpyktų, jeigu pati jam 
virtų pietus: ji ničnieko nenutuokė, kaip gaminti valgį. 

— Nelė negali išeiti iš šių namų pirma manęs, — su- 
šnibždėjo Terel. Jokiu būdu ji neketino leisti Nelei ištekėti ir 
palikti ją vieną rūpintis tėvu. Terel piktai suraukė nosį. Nelė 
negali ištekėti už tokio kaip Montgomeris. Jau šiandien Terel 
pasimokė, ką tektų išgirsti, jei toji stora nuobodybė Nelė gautų 
tokį vyrą. Jau dabar ji girdėjo Čarliną sakant: 

— Tavo vyras neblogas, bet jis ne toks turtingas ir ne 
toks gražus kaip Nelės. Kas galėjo pamanyti, kad Nelė ne- 
liks senmerge, vilkėdama tokias bjaurias sukneles? Terel, 
gal tu galėtum išmokti virti? 

“Ne, — galvojo Terel. — Neištversiu pajuokos." Ir ji 
ketino padaryti, kad nebūtų dingsties pajuokai. 

Lygiai šeštą tėvas Įėjo pro duris; kaip ir visada tuo 
laiku, ir Terel nusišypsojo, nes Nelė vis dar nebuvo grįžu- 
si. Ji išsitraukė nosinaitę, keletą kartų nusišnypštė ir nubė- 
go pasitikti tėvo. 

— Oi, tėveli, — apsivijo ji rankomis tėvo kaklą, — aš 
taip džiaugiuosi, kad tu namie! Aš labai išsigandusi. 

Čarlsas abejingai nuėmė Terel rankas nuo savo kaklo. 
Jis nemėgo taip rodyti savo jausmų. 

— Kas gi tave išgąsdino? 

Terel prispaudė nosinaitę prie akių. 

— Nelės nėra namie. 

— Nelės nėra namie? — paklausė Čarlsas tokiu tonu, 
tarsi klaustų: “Ką, Žemė nustojo suktis?" — Tad kurgi ji? 

— Bijau tau ir sakyti, tėveli. Tikiuosi, kad mūsų gero 
vardo nesuterš skandalas. 

— Skandalas? Kas atsitiko? — jis stumtelėjo Terel į 
dulkėtą svetainę. — Dabar klok viską. Nieko neslėpk. 

Terel, neva labai ašarodama, papasakojo, ką žinojo, ir 
dar daugiau pridėjo nuo savęs. 

— Jie stovėjo apsikabinę ant parko tvoros! Ir visi mies- 
te tą matė. Nenustebsiu, jei žmonės nutrauks sutartis su ta- 
vo kompanija po šito. Nelei mes visai nerūpime. Ji rūpina- 
si tik savimi. Pietūs nepagaminti ir visur viršuje netvarka. 

Čarlsas išplėtė akis, paskui užlipo pasižiūrėti į viršų. 
Po dešimties minučių nulipo žemyn. Nepaisydamas Terel 

spektaklio, Čarlsas labai puikiai suprato, kas atsitiko. Jis 
nesusirūpino dėl Nelės skandalingo elgesio, galėjusio pa- 
kenkti jo verslui, nes jei tai būtų įmanoma, Terel elgesys 
būtų pakenkęs jau pernai. 

Nenublizginti batai sukėlė jo susirūpinimą. Kai prieš 
dvejus metus Nelė panoro tekėti, jis atkalbėjo ją, nes neži- 
nojo, kaip būtų apsiėjęs be Nelės. Jei Nelė išeitų, jam vie- 
nam tektų susidurti su tingine Terel, su jos atsikalbinėji- 
mais dirbti. Ji rūpinosi tik savimi. 

Kai Čarlsas pirmą kartą sutiko Džeisį Montgomerį, jis 
jau žinojo, kas Džeisis toks. Prieš metus vienas Žmogus pa- 
rodė jam Džeisį Montgomerį, “Varbruko laivininkystės" sa- 
vininko sūnų. Čarlsas norėjo, kad jį supažindintų su Mont- 
gomeriu, bet šis išvyko nespėjus jiems susitikti. Po metų 
Carlsui nusišypsojo laimė: tas vyras atsirado pats ir dar i1š- 
gelbėjo jį nuo užpuolikų. Tada Čarlsas nedelsdamas ėmė kurti 
planus. Koks puikus būtų jo žentas! Džeisis sujungtų Grei- 
sonų firmą su “Varbruko laivininkyste". Čarlsas jau įsivaiz- 
davo didelę sausumos ir jūrų kompaniją “Greison- Varbru- 
kas". Taigi Čarlsas ėmė pasakoti jam apie savo gražią duk- 
terį ir po valandos — prikalbino Džeisį atvykti pietų. 

Viskas išėjo atvirkščiai. Terel, kaip paprastai, nesiklau- 
sė, kai Čarlsas pasakojo, koks Montgomeris svarbus, ir pa- 
liko Nelei pasitikti jį. Vienas Dievas žino, kodėl jis susi- 
domajo Nele. Bet jis susidomėjo, matyt, rimtai. 

arlsas manė, kad Džeisis turėtų vesti Terel, o ne Nelę. 
Ar bent nevestų jos, kol neištekės ir neišeis Terel. Čarlsas 
neketino likti vienas su savo išlepinta jaunesniąja dukterimi. 

— Kvailys! — murmėjo Čarlsas. — Ir ką jis rado Ne- 
lėje? Nelė skiriasi nuo Terel kaip senas darbinis arklys nuo 
lenktynių žirgo. 

Jis Įėjo į svetainę. 

— Nusiųsiu Žmones jos paieškoti, — tarė jis Terel. — 
Nemanau, kad mūsų šeima ištvertų šį skandalą. Aš uždrau- 
siu jai matytis su Montgomeriu, — jis pervėrė Terel žvilgs- 
niu. — Gal tu pasirūpintum, kad tas vyras būtų pristatytas 
Cendlerio visuomenei. 

— Su mielu noru, — atsakė Terel rimtai. — Tu gi ži- 
nai, tėveli, kad aš visada noriu tau padėti. 


Beouktas skvrius 
A3t-I— ZL 


Nelė valgė trejetą dienų. Ji negalėjo sustoti. Išsike- 
pė tris pyragus ir vieną suvalgė. Kepykloje užsisakė ketu- 
ris tortelius ir vieną pati suvalgė. Ji iškepė šešis tuzinus 
sausainių ir suvalgė du tuzinus dar neataušusių. Vos tik ji 
prisimindavo vakarą, praleistą su ponu Montgomeriu, jaus- 
davosi išbadėjusi. 

Nuo tada kasdien ją persekiojo to vakaro siaubas: Terel 
verksmas, tėvo nusivylimas. Tris dienas ji gyveno kankina- 
ma baimės, kad žmonės nutrauks sutartis su tėvu dėl jos skan- 
dalingo elgesio. Tėvas, nesigailėdamas niūrių spalvų, nupa- 
sakojo, kas jų laukia: jie bus išmesti į gatvę ir neturėdami ko 
valgyti, privalės ištverti Kolorado žiemą. Viskas dėl to, kad 
Nelė buvo per daug savanaudiška ir galvojo tik apie save. 

Kad Nelės elgesys buvo nekoks, patvirtino ir daugybė 
kvietimų, atsiųstų jos vardu. 

— Tave žmonės laiko laisvo elgesio moterimi, — su- 
pyko Čarlsas ir nusviedė kvietimus į ugnį. 

Nelė norėjo pasakyti, kad Terel irgi gaudavo kvieti- 
mų, bet nebuvo laikoma pasileidusia. Tarsi perpratusi jos 
mintis, Terel atsakė, kad jos niekas nematė apsikabinusios 
su vyriškiu viso miesto akivaizdoje. Ji nepraleido beveik 
viso vakaro su svetimu vyru parke. 

Nelė bandė gintis sakydama, kad pusę devynių ji jau 
buvusi namie, bet tik apsipylė ašaromis, kai tėvas paklau- 
sė, ar tik ji neparnešianti pavainikio nuo to vyro. 

Terel prikalbėjo Nelei, kad toks pasaulio matęs vyras 
kaip ponas Montgomeris prasidėjęs su ja tik todėl, kad ji 
buvo tyra ir jis galėjo gauti iš jos viską, ką panorėjęs. 

— Pasižiūrėk į save, Nele. Ko dar kito jis būtų iš ta- 
vęs norėjęs? — klausinėjo Terel. — Tokie vyrai pasinau- 

doja moterimis, kurios praleidžia su jais naktį, o paskui 
veda padorias moteris. Jeigu jis būtų nors kiek gerbęs ta- 
ve, argi būtų įslinkęs pro kiemo duris? Jis būtų įėjęs pro 
paradines ir paprašęs leisti tave pasivaikščioti. Vyras, ger- 
biantis moterį, elgiasi su ja pagarbiai. 

Nei Terel, nei tėvas nepaliko Nelės ramybėje. Jie kal- 
bėjo, kalbėjo, kalbėjo. O Nelė valgė, valgė ir valgė. 

Ji neabejojo, kad jie teisūs. Ji Žinojo, kad pridarė jiems 
daug rūpesčių, bet kartais naktį ji prisimindavo, kaip į ją 
žiūrėjo Montgomeris. Niekas nežinojo, kad jis buvo padė- 
jęs galvą ant jos kelių. Nelė manė, kad jeigu jie tai žinotų, 
neturėtų jokios vilties jos išgelbėti. Kartais ji jausdavo jo 
plaukų sruogas ant savo pirštų. Prisiminė, kaip jis paklau- 
sė jos, ką ji mėgstanti daryti. Prisiminė ašaras ant jo skruos- 
tų, kai jis giedojo bažnyčioje. 

Jos prisiminimuose jis neatrodydavo niekingas suve- 
džiotojas, kaip manė Terel. Tėvas minėjo, kad ponas Mont- 
gomeris flirtuodavo su visomis gražiomis moterimis, už- 
ėjusiomis į krovinių kompaniją. O Terel sakė, kad sekma- 
dienį bažnyčioje jis sėdėjo šalia Mėjos ir Luizos. Čarlsas 
sakė, kad Nelei tą sekmadienį nereikėtų rodytis bažnyčio- 
je. Jis tikėjosi, kad jai likus namuose, nurims kalbos apie 
jos skandalingą elgesį. Taigi sekmadienį Nelė liko namuo- 
se, o kai Terel pasakė jai, kad mačiusi Džeisį, sėdėjusį su 
kita liekna jauna moterimi, Nelė suvalgė pustuzinį keksų. 

Dabar ji buvo viena namuose. Tėvas dirbo įstaigoje, 
Terel išdūmė pas savo siuvėją, o Ana buvo išsiųsta į turgų. 
Nelė šveitė keptuves po vakarykščių pietų. 

— Labas. 

Ji atsigręžė ir pamatė priešais stovintį Džeisį Mont- 
gomerį. Ją užliejo nuostabaus jų susitikimo prisiminimai. 
Ji nusišypsojo jam, bet, prisiminusi tris dienas, susiraukė. 

— Išeikite, — tarė ji ir nusisuko prie savo indų. 

Džeisis padėjo gėlių puokštę ant stalo, priėjo prie jos, 
suėmė už pečių ir atgręžė į save. 

— Nele, kas atsitiko? Aš nemačiau tavęs visas tas die- 
nas. Ateidavau čia kas vakarą, bet jūsų tėvas sakė, kad jūs 
negalavote. Juk jūs nesergate? Tiesa? 


66 


Mas 


Niekas jai nepasakė, kad jis buvo atėjęs. Ji pasitraukė 
toliau nuo jo. 

— Aš visiškai sveika, o jūs privalote išeiti. Negalite 
likti su manimi vienas. Tai netinka. 

— Netinka? — paklausė jis nieko nesuprasdamas. Jei- 
gu ji nesirgo, tai gal neišėjo pasimatyti su juo vien todėl, 
kad to nenorėjo? 

— Nele, ar aš kuo nors jus įžeidžiau? Gal per choro 
repeticiją aš... — jis nutilo. 

Ji baugščiai pažvelgė į jį. Ar jis pamanė, kad ją įžeidė 
jo ašaros? 

— O ne, ne. Nieko panašaus. Tai... — ji negalėjo pa- 
sakyti jam. 

— Ką? Ką aš padariau ne taip, kad jūs nenorite maty- 
tis su manimi? 

Nelė puolė į ašaras. Ji delnais užsidengė veidą. Pečiai 
krūpčiojo nuo verksmo. Tą pačią akimirką Džeisis atsidū- 
rė šalia, apglėbė ją ranka, padavė taurelę brendžio. 

— Išgerkite, — paliepė, kai ji atsisėdo. 

— Negaliu. Aš... 

— Išgerk! 

Ji pakluso. Gerdama užspringo, bet pasijuto geriau. 

— O dabar, — tarė jis imdamas tuščią taurelę ir sės- 
damasis priešais ją, — papasakok man, kas darosi. 

— Mes elgėmės skandalingai, — tarė ji, bet, išgėrus 
brendžio, tai, ką jie padarė, jai nebeatrodė taip baisu. 

Džeisis nesuprato. Gal jų poelgis buvo kiek valiūkiš- 
kas, bet niekam Cendleryje, atrodo, neužkliuvo. Tiesą sa- 
kant, kur tik jis ėjo, visur žmonės smalsavo apie Nelę. At- 
rodo, kad anksčiau niekas jos net nebuvo pastebėjęs. 

Jis paėmė merginos rankas. 
nes, jei tai tave taip jaudina, — tarė jis ir pagalvojo, kad 
būdamas tarp Žmonių jis turėtų laikyti rankas toliau nuo jos. 

— Tvora, — tarė ji šnopuodama. 


— Tvora? — nusišypsojo jis. — Tu nusiminei, kad aš 
apkabinau tave ant tos tvoros? Bet tu galėjai nukristi. 
— Aš... Aš... — ji negalėjo jam nieko daugiau pasa- 


5* 67 


Liauds Vbuoso 


kyti. Negalėjo prasitarti, kad Žmonės nutrauks kontraktus 
su tėvo kompanija, ar pasakyti, kad jis negerbė jos. Kai jis 
šitaip Žiūrėjo į ją, ji nepajėgė blaiviai galvoti. 

Anapus virtuvės durų pasigirdo žingsniai. Nelės akys 
išsiplėtė 1š baimės. 

— Tai Terel. Turite eiti, — jos balse girdėjosi panika. 

— Aš jai pasakysiu “labas". 

— Ne, ne. Išeikite. Privalote išeiti. 

Džeisis nesuprato, kodėl jį taip varo, bet neketino iš- 
eiti. Jis įsmuko į sandėliuką kaip tik tuo momentu, kai į 
virtuvę įėjo Terel. Jis stovėjo atsišliejęs į lentynas. Pro pra- 
viras duris puikiai matė virtuvę ir Nelę su seserimi. Iki šiol 
jis težiūrėjo į Nelę, o dabar, pamačius abi, jam pasirodė 
keista, kad seserys tokios skirtingos. Terel buvo apsiren- 
gusi ištaigingu vilnoniu kostiumėliu, jos plaukai išpuose- 
lėti, o Nelė vilkėjo seną suknelę. 

— Tu anksti grįžai, — tarė užsikirsdama Nelė. 

— Taip, — Terel movėsi pirštinaites, — negalėjau bū- 
ti mieste ir daugiau klausytis apie tą skandalą. Niekas apie 
nieką nekalba, tik apie tave ir tą vyrą. 

Nelės akys nukrypo į sandėliuką. 

— Nemanau, kad būtina kalbėtis čia. Gal geriau nuei- 
tume į svetainę? 

— Nenoriu eiti į svetainę, — Terel atsisegė skrybėlai- 
tę. — Negalėjau netgi užeiti priešpiečių, nes visi tik ir no- 
rėjo pakalbėti apie tave ir tavo elgesį su tuo vyru. Aš vos 
ištvėriau. 

— Terel, prašau eiti į svetainę. Mes negalime... 

— O, gėlės! Nele, kodėl nepasakei, kad man atsiuntė 
gėlių? Nuo ko jos? Nuo Džono? Nuo Bobo? Tikriausiai ne 
nuo Laurencijaus? — paėmusi gėles, Terel ieškojo korte- 
lės, suradusi išskleidė ją. — Čia parašyta: “Gražiausiai vi- 
so pasaulio moteriai". Kaip miela! Jos turi būti nuo Lau- 
rencijaus. 

Tik dabar ji pamatė, kad kortelėje užrašyta: “Nelei. 
Su meile. Džeisis". 

Terel teko skaityti užrašą tris kartus, kol jį suprato. Ji 
nusviedė gėles ant grindų. 


— 


— Jis čia buvo? Tiesa? — suriko ji. — Jis čia buvo. 
Po viso to, ką tau su tėvu sakėme, tu ir toliau netinkamai 
elgiesi. Kaip tu gali, Nele? Kaip tu gali? 

— Terel, prašau, — maldavo Nelė. — Eikime į... 

— O kas čia? Brendis? — laikė ji tuščią taurelę. — To 
jau per daug! Palauk, pasakysiu tėvui. Nele, nemaniau, kad 
tu kvaila. Negi nemanai, kad tave mylintys Žmonės geriau- 
siai Žino, ko tau reikia? Negi nesupranti, ko jis nori iš to- 
kios moters kaip tu? Jis nori tave nugirdyti ir... 

Terel stovėjo nusisukusi nugara į sandėliuką, bet Nelė 
žiūrėjo į jo duris ir, dideliam jos siaubui, Džeisis išlindo 
raminti Terel. Nelė papurtė galvą, paskui liuoktelėjo prie 
sandėliuko. Terel glamžė prie akių nosinaitę, ir Nelė tuo 
metu įstūmė Džeisį atgal į sandėliuką. 

— ... Ir pasinaudoti tavimi, — užbaigė ji. 

Tai išgirdęs, Džeisis prunkštelėjo. 

— Tu 1š manęs juokiesi? — pasibaisėjo Terel. 

— Ne, žinoma, ne. Aš niekada iš tavęs nesijuokčiau. 
Aš... — Nelė daugiau negalėjo nieko pasakyti, nes Džeisis 
nuėmė jos ranką nuo savo krūtinės, įremtą ten, kai jinai 
stūmė jį atgal, ir ėmė kandžioti pirštų galiukus. 

— Tu nepažįsti vyrų kaip jis, Nele, — kalbėjo Terel. — 
Jis yra... na, jis moterų suvedžiotojas. 

Džeisis kandžiojo vidinę jos riešo pusę. Ji jautė ant 
savo odos jo liežuvio galiuką. 

— Nele, ar tu klausaisi manęs? 

— Taip, — svajingai atsakė ji. 

— Negali pasitikėti juo. Tėvas buvo teisus, kad už- 
draudė tau dar kartą pasimatyti su juo. 

Džeisis liovėsi bučiavęs Nelės ranką, kai Terel šitaip 
sakė, paskui vėl bučiavo. Be to, bučiuodamas Nelės ranką, 
jis dar norėjo išgirsti, ką toji kalė melavo. 

— Tėvas tau pasakojo, kad jis mėgsta flirtuoti, o ir 
pati mačiau jį tą darant bažnyčioje. Jis limpa prie visų mo- 
terų, prie kurių tik prieina. Nežinau, kodėl jis pasirinko ta- 
ve, kaip... kaip vieną iš savo aukų. Nele, negi tu nežinai, 
kaip mes rūpinamės tavimi, nesupranti, kad trokštame tau 
paties geriausio? 


Nelė tegalėjo linktelėti. Jos rankovė buvo atsmaukta 
plaunant indus ir dabar jis jau bučiavo jos dilbio vidinę 
pusę. 

— Tavęs tam vyrui reikia tik todėl, kad galėtų įkelti 
koją į Greisono krovinių kompaniją. Jis nori būti tėvo part- 
neriu. Jis būtų pabandęs suvedžioti mane, bet suprato, kad 
per daug gerai pažįstu vyrus, kad papulčiau į jų pinkles. 
Aš niekada nebūčiau leidusi jam viešai pažeminti savęs. 
Todėl supratęs, kad jam nepavyks apgauti manęs, jis prasi- 
dėjo su tavimi, Nele. O tu patikėjai kiekvienu jo žodžiu. 
Pasakyk man, ar jis tau sakė, kad esi graži? 

Nelė pažvelgė į Džeisį sandėliuke. Jis pakėlė galvą nuo 
jos rankos ir linktelėjo. 

— Taip, — sušnibždėjo Nelė, — jis man sakė, kad esu 
graži. 

— Va, matai. Tai ir įrodo, kad jis — melagis. 

Tai išgirdęs, Džeisis paleido Nelės ranką ir buvo be- 
lendąs iš sandėliuko, bet Nelė vėl įrėmė jam ranką į krūti- 
nę ir maldaudama žiūrėjo į jį, kol Terel nusisuko paimti iš 
spintos stiklinės. 

— Terel, kodėl tau nenuėjus į viršų ir neprigulus? Aš 
tau ant padėklo atnešiu priešpiečius į lovą. 

— Taip. Galbūt taip bus geriau. Aš labai pavargau. Tu 
net negali įsivaizduoti, kokių tik apkalbų prisiklausiau apie 
tave. 

Nelė norėjo nueiti toliau nuo Džeisio, bet jis neleido, 
suėmęs ją už rankos, todėl Nelė stovėjo, kur stovėjusi ir ne- 
drąsiai šypsojosi Terel. Dūsaudama Terel išėjo iš virtuvės. 

Nelė tučtuojau atsigręžė į jį. 

— Pone Montgomeri, jūs negalite... — ji nespėjo nie- 
ko daugiau pasakyti, nes jis įsitraukė ją į sandėliuką ir su- 
griebė į glėbį. Jis pabučiavo ją. Iš netikėtumo Nelė tik sto- 
vėjo išplėtusi akis, 0 jo stiprios rankos glaudė ją vis arčiau 
ir arčiau. 

— Nele, — sušnibždėjo jis, palinkęs bučiuoti jos kak- 
lo, — negi nesupranti, kad manęs visai nedomina tavo tė- 
vo kompanija? Mane domini tik tu. 

Ji beveik negirdėjo jo, nes jo lūpos slinko jos kaklu. 

Ji jautė savo kūnu jo tvirtas rankas ir pajuto, kaip kojos ėmė 
linkti per kelius. Jo lūpos nuslinko iki jos lūpų. Iš pradžių 
bučiavo švelniai, o kai Nelė nuleipo ant jo krūtinės, buči- 
niai sustiprėjo. Jo liežuvio galiukas palietė jos. Ji mėgino 
išsprūsti iš jo glėbio, bet jis laikė stipriai ir nepaleido. 

Nelė ėmė atsakyti į jo glamones. Ji net nesuprato, kiek 
ilgesio ir geismo buvo susikaupę joje. Ji buvo mylinti mo- 
teris. Ji pakėlė rankas ir jį taip pat apkabino. Jos kvėpavi- 
mas greitėjo ir sunkėjo, nes jis tebebučiavo ją. 

— Nele, — šnibždėjo jis ir bučiavo jos kaklą. Ji glos- 
tė jo plaukus, bučiavo skruostus, kaklą, liežuviu perbėgo 
jo oda jausdama po ja raumenis. Jis skaniai kvepėjo. Jį bu- 
vo gera glamonėti. 

Po valandėlės Nelė jau nebegalėjo nieko nei matyti, 
nei blaiviai galvoti. Ji visa degė lyg ugnyje. 

— Nele, — tarė Džeisis, bandydamas atstumti ją to- 
liau nuo savęs ir niekaip negalėdamas to padaryti, — mes 
turime liautis, — jis pakėlė galvą, norėdamas pažvelgti į 
ją. Jos veidas buvo išpiltas raudoniu, akys užmerktos, il- 
gos tankios blakstienos metė šešėlį ant švelnių skruostų. 
Putnios ir švelnios lūpos nenoriai išsiskyrė su jo lūpomis. 

— Nele, — šį kartą jis ne ištarė, o sudejavo. — Aš 
daugiau nebeištversiu. Mes turime liautis, — jis Švelniai 
pabučiavo ją vieną kartą ir atstūmė nuo savęs. — Manau, 
tavo namiškius ištiktų nedidelis šokas, jei rastų mus besi- 
mylinčius ant sandėliuko grindų. 

Nelė pamažu atsimerkė ir pažvelgė į jį. Jie stovėjo la- 
bai susiglaudę, jo koja buvo įsprausta tarp jos kojų. Ji atsi- 
tokėjo ir pagalvojo, kaip ką tik nedorai elgėsi. 

— Aš... aš... Prašau man atleisti, pone Montgomeri, — 
murmėjo ji paleisdama jį, — aš... aš nenorėjau... — ji ne- 
žinojo, ką pasakyti. 

— Viskas gerai, — jis šypsojosi tarsi nieko nebūtų įvy- 
kę, bet virš jo antakio spindėjo prakaito lašelis. 

Nelė staiga pasijuto labai nepatogiai. Ji ėmė trauktis 
iš sandėliuko. Jos veidas degte degė. 

— Nele, — jis nutvėrė jos ranką ir prisitraukė prie sa- 
ves, bet mergina stumtelėjo jį ir išsprūdo. 

— Pone Montgomeri, aš tikrai atsiprašau už... už savo 
elgesį, — sumurmėjo ji. Jau geriau nežiūrėti į jį. Jeigu ji 
nežiūrės į jį, galbūt jis užmirš, kaip ji ką tik elgėsi. 

— Prašau pažvelgti į mane, — paprašė jis, o kai ji ne- 
siteikė, paėmė ją už pečių ir atgręžė į save. — Juk tu nepa- 
tikėjai tuo, ką tavo sesuo sakė apie mane. Aš nežiūrėjau į 
jokią kitą šio miesto moterį, tik į tave. Tos dvi išsipusčiu- 
sios panelės pačios atsisėdo prie manęs bažnyčioje. Aš prie 
jų nesėdau. Ir tavo tėvo įstaigoje aš tik stengiausi būti man- 
dagus su damomis. 

Ji pasitraukė nuo jo. 

— Pone Montgomeri, nežinau, iš kur jūs įsikalėte į 
galvą, kad mane domina jūsų gyvenimas. Jūs galite bėgioti 
paskui kiekvieną gražią šio miestelio moterį, — ji ėmė rai- 
kyti duoną ir pjaustyti jautieną: ketino nešti padėklą Terel. 

Jis matė, kad Nelė juo netiki. “Tebūnie prakeikta ta 
mergiščia Terel, — mintyse keikėsi jis, — Nelė patikėjo 
kiekvienu jos Žodžiu." 

— Aš niekada nesižavėjau Terel ir niekada... 

— Ar jūs norite pasakyti, kad mano sesuo išsigalvojo? 

— Jei batas tinka, aukis juo, — atkirto jis nepagalvo- 
jes. 

Nelė žiūrėjo į jį. 

— Jums teks išeiti, pone Montgomeri. Ir nenorėčiau, 
kad dar kartą pasirodytumėte. 

— Nele, aš apgailestauju. Aš nenorėjau šiurkščiai pa- 
sakyti apie tavo seserį, nors ir tiesa, kad ji melavo... — jis 
nebaigė, nes Nelė Žiūrėjo į jį labai piktai. — Nele, prašau 
išeiti su manimi pasivaikščioti. Palik čia viską, kaip yra, ir 
išeikime. Leisk parodyti, kiek daug tu man reiški. 

— Kaip ką tik parodėte sandėliuke? Ne, pone Mont- 
gomeri, neisiu. Žinau, kas esu. Esu senmergė, kurios tur- 
tingas tėvas. Galite nešvaistyti veltui laiko man. Aš jus 
kiaurai permatau. 

Maldaujančią Džeisio veido išraišką pakeitė pikta. 

— Aš niekada nebuvau su tavimi nenuoširdus, — iš- 
košė jis pro sukąstus dantis, — ir man nepatinka, kai neti- 
kima mano nuoširdumu, — jis priėjo prie jos, bet Nelė pa- 

sitraukė. Pyktis, matomas jo veide, gąsdino ją. — Kada 
nors, Nele, turėsi rinktis arba savo asmeninį gyvenimą, ar- 
ba savo šeimą. Aš noriai tau pagelbėčiau, bet ne tada, kai 
mane apšaukė melagiu ir pasakė, kad rėžiu sparną apie mo- 
terį tik dėl jos tėvo pinigų. Jei tu spėtum mane pažinti, pa- 
matytum, kad esu ne toks. Aš esu... — jis nutilo. Neketino 
jai sakyti, koks jis. Jeigu ji patikėjo savo seseria, tikėjo 
tuo, ką pasakojo kiti Žmonės, užuot tikėjusi tuo, kas yra 
tiesa, — tai jos reikalas. Jis neketino gintis, nes buvo ne- 
kaltas. 

Džeisis paėmė nuo stalo savo skrybėlę. 

— Jei nori likti senmerge — tavo reikalas. Buvo ma- 
lonu su tavimi susipažinti, Nele, — tarė jis, o paskui apsi- 
suko ir išėjo iš virtuvės. 

Valandėlę Nelė stovėjo taip priblokšta, kad net nesu- 
sigaudė, kas darosi. Ji Žiūrėjo į tuščią tarpdurį, neįsteng- 
dama galvoti. 

“Taigi, — pagaliau pamanė ji, — Terel buvo teisi. Jis 
norėjo tik mano tėvo pinigų. Kai suprato jų negausiąs, kai 
pamatė, kad Nelė žino apie jo niekšišką planą, išėjo." 

Vieną akimirką Nelė manė bėgti paskui jį: nesvarbu, 
ar jis kėsinosi į jos tėvo pinigus, ar ne. Nors ir kokia būtų 
jo dėmesio priežastis, ta popietė, praleista su juo, buvo lai- 
mingiausia Nelės gyvenime. Ji užsimerkė ir matė save ant 
parko tvoros su juo laimingą ir gražią. Prisiminė, kaip jis 
laikė padėjęs galvą ant jos kelių, kai juodu kalbėjosi. Nelė 
galvojo apie tai, kaip jis giedojo bažnyčioje. Matė jo 
skruostais besiritančias ašaras. O ir šiandien sandėliuke... 
Anksčiau ji niekada nebuvo jautusi aistros, ir dabar ją už- 
plūdęs jausmas buvo stiprus ir karštas. 

“Pinigai, — pamanė ji. — Jis tenorėjo jos tėvo pinigų 
ir, kaip sakė Terel, mergino ją, storą senmergę, tik dėl pi- 
nigų." 

Už jos nugaros atsidarė virtuvės durys. 

— Ji laukia priešpiečių, — tarė Ana pikta, kad ją siun- 
tinėjo užuot leidę dykinėti. 

Nelė sugrįžo į realybę. 

— Taip. Nešu, — atsakė ji ir paėmė padėklą su maistu. 

Terel sėdėjo lovoje ir skaitė apsidėjusi pagalvėmis, su- 
glamžiusi po savimi šilkinį sijoną. Nelė padėjo jai ant ke- 
lių padėklą ir ėmė dėlioti jos drabužius. 

— Čia nėra gėlių. 

— Ko? — išsiblaškiusi paklausė Nelė. Ji tebematė 
Džeisio akis. Jis ant jos pyko. Gal jai nereikėjo jo šitaip 
apkaltinti. Gal reikėjo turėti daugiau įrodymų, kad jo keti- 
nimai nesąžiningi. Gal... 

— Tu visada padėdavai ant padėklo gėlę, — tarė Terel 
vos ne pro ašaras. — Ak, Nele, mes tau daugiau neberūpi- 
me. Tau rūpi tik jis. 

Nelė nukėlė padėklą nuo Terel kelių, apkabino savo 
jaunėlę seserį ir glostė jos plaukus. “Mano vaikelis“, — 
pamanė ji. Terel buvo vienintelis jos vaikas. Ji pajuto, kad 
tuoj gali pravirkti. Tikriausiai vienintelė proga turėti savo 
namus ir savo šeimą jau niekada nebesugrįš. 

— Aš tikrai rūpinuosi tavimi, — tarė Nelė. — Tik bu- 
vau taip užsiėmusi, kad pamiršau gėlę. Bet tai nereiškia, 
kad tu man daugiau nerūpi. 

— Tai tu myli tėvą ir mane labiau už jį? 

— Žinoma. 

Terel prisiglaudė prie Nelės. 

— Vadinasi, nepabėgsi su juo ir nepaliksi mūsų? 

Nelė atsitraukė ir nusišypsojo seseriai. 

— Na, kam gali būti reikalinga stora senmergė? 

Terel sušniurkščiojo nosimi: 

— Mums. Tu reikalinga mudviem su tėvu. 

Nelė vėl pajuto alkį. Ji atsistojo ir padėjo Terel ant 
kelių padėklą. 

— Suvalgyk priešpiečius ir prigulk pogulio. Tikriau- 
siai pavargai nuo visų rūpesčių. 

— Taip, turbūt, bet, Nele, nenueik. 

Nelė nenoromis atsisėdo ant lovos krašto. Nuo alkio 
jai skaudėjo pilvą. 

— Tai jis tikrai išėjo? — paklausė pilna burna Terel. — 
Juk nepalikai jo apačioje? 

— Ne, — Nelei net pilvas prilipo prie nugaros iš al- 
kio. 

— Ak, Nele, nežinai, kokia nelaimė būti tokiai jaunai 
ir gražiai kaip aš. Vyrai daugiausia nori būti šalia, skatina- 
mi žemų paskatų, — ji atsignybo gabalėlį duonos, Nelės 
iškeptos dar šį rytą, ir įdėmiai pažvelgė į seserį. 

— Ar tu pakviesta į derliaus šventės pokylį? 

Nelė pajuto, kaip raudonis užliejo veidą. 

— Taip, — sušnibždėjo ji. 

Terel padėjo padėklą ant stalelio šalia lovos ir užsi- 
dengė rankomis veidą. 

— O aš nepakviesta. Aš vienintelė iš viso miesto ne- 
būsiu ten. 

Nelė vėl apkabino seserį. 

— Tu gali imti mano kvietimą. Nemanau, kad dabar 
eičiau ten. Be to, kuo apsirengčiau į tokį renginį? 

— Aš negaliu eiti su tavo kvietimu. Tagertai nenori 
manęs. Manęs! Visi Žino, kad Tagertai ne ką geresni už an- 
gliakasius. Ak, Nele, aš norėčiau... 

— Ko tu norėtum? 

Terel šniurkščiodama atsirėmė į pagalvę. 

— Norėčiau būti populiariausia mergina visame Čend- 
leryje. Norėčiau būti kviečiama į kiekvieną vakarėlį, kiek- 
vieną renginį. Norėčiau, kad nė vienas pobūvis Čendleryje 
neapsieitų be manęs. 

Nelė nusišypsojo. 

— Tada ir aš to noriu. 

— Tikrai? 

— Taip. Tikrai. Noriu, kad tu būtum pati populiariau- 
sia mergina visame Čendleryje ir kad gautum daugiau kvie- 
timų, negu galėtum priimti. 

— Taip. Man tai patiktų, — šypsodamasi tarė Terel. 

— Tada būtum laiminga? 

— O, taip, Nele. Būčiau labai laiminga. Visą gyveni- 
mą noriu būti populiari. 

— Tai ir aš noriu, kad tavo norai išsipildytų, — atsakė 
Nelė. — O dabar prigulk pogulio. Aš turiu darbo. 

— Taip, — nusišypsojo Terel ir išsitiesė lovoje. Jos 
suknelė visa susiglamžė, bet Terel tai nerūpėjo: ne ji lygi- 
no drabužius. 

Nelė paėmė padėklą ir tyliai išėjo iš kambario. Virtu- 
vėje, likusi viena, ji vėl ėmė galvoti apie Džeisį. Jeigu jis 
mergino ją ne dėl tėvo pinigų, tai ji skaudžiai jį užgavo. 
Ką jis sakė? Kažką apie moterį, apšaukusią jį melagiu. 

Juo ilgiau Nelė galvojo, tuo alkanesnė jautėsi. Ji ban- 
dė pamiršti savo apetitą, bet kas minutę alkis didėjo. Džei- 
sis sakė, kad ji turėtų pasirinkti savo laimę ar dabartinę 
savo šeimą. Zinoma, kad ji renkasi savo dabartinę šeimą. 
O argi kas nors pasielgtų kitaip? Argi Biblija nemoko au- 
kotis? 

Nelė išvertė duonos tešlą ant stalo. “Koks savanaudis 
turėtų būti ponas Montgomeris, jei nesuvokia, kad didžiau- 
s1ą džiaugsmą gyvenime teikia pasiaukojimas kitiems. Te- 
reikia pasižiūrėti, kaip jos šeimoje vieni aukojasi kitiems. 
Tėvas myli ir išlaiko dvi savo dukteris. Terel irgi yra my- 
linti duktė ir sesuo. Už jų meilę mainais Nelė gamina jiems 
valgyti, tvarko namus, laukia jų, klauso jų, rūpinasi jais..." 

Norėdama sulaikyti minčių tėkmę, Nelė puolė valgy- 
ti. Suvalgė viską iš eilės, ką rado: penkis jautienos grieži- 
nėlius, pusę pyrago, stiklainį abrikosų, nulaupė viso kepa- 
lo duonos plutą. Kai nieko daugiau neberado virtuvėje, nu- 
ėjo į sandėliuką. Vos čia įėjusi, prisiminė Džeisį, prisimi- 
nė, kaip jis glamonėjo, kaip bučiavo. 

— Man nesvarbu, jei jis nori manęs tik dėl tėvo pini- 
gų, — sušnibždėjo ji ir, kad neimtų verkti, atsidarė stiklainį 
braškių uogienės ir įniko valgyti kabindama iš jo pirštais. 

Kol Nelė buvo sandėliuke, atnešė pirmąjį kvietimą Te- 
rel, o kai Terel pabudo, jos jau laukė penki kvietimai. 

— Kaipgi čia dabar? — sušnibždėjo Terel, kai Nelė 
juos padavė. 

— Tavo norai išsipildė, — nusišypsojo Nelė, matyda- 
ma tokią laimingą Terel. — Tu panorėjai, ir tavo norai iš- 
sipildė. 

Terel prispaudė pakvietimus prie krūtinės, paskui iš- 
sprogdino akis. 

— Bet kuo aš apsirengsiu? Ak, Nele, nubėk pas mano 
siuvėją ir pasakyk jai, kad atneštų audinių ir modelių pa- 
vyzdžių. 

— Negaliu. Turiu virti pietus. Pasiųsiu Aną. O gal tu 
pati nueitum. 

— Aš negaliu laukti. Vienas kvietimas yra arbatėlei šį 
vakarą. Ir negalima siųsti Anos. Ji visada viską ne taip pa- 
daro. Nueik tu, Nele. O, kad tėvas būtų įvedęs telefoną! 

— Terel, aš neturiu laiko eiti... 

— Maniau, kad tu tikrai norėjai man laimės, — užsi- 
puolė ji Nelę. — Maniau, iš tiesų norėjai, kad būčiau po- 
puliari. 

— Taip, tik... 

Terel apkabino Nelę. 

— Prašau, Nele. Padėk man. Jei dažniau žmonėsiuos, 
galbūt susirasiu vyrą, už kurio galėčiau tekėti ir tada jau 
amžiais nesukčiau tau galvos. Gal jau kitais metais negy- 
venčiau čia ir netrukdyčiau tau su savo bėdomis. Tada visą 
laiką galėtum rūpintis tik tėvu. 

Nelei nepatiko mintis gyventi vienai su tėvu. Šių na- 
mų be Terel ji negalėjo įsivaizduoti. 

— Aš nueisiu, — vis dėlto tarė Nelė. — Tu persirenk. 

Po valandos Nelė vėl sukosi virtuvėje. Tėvas tuoj grįš, 
O pietūs dar neišvirti. Jai pavyko rasti siuvėją ir atvesti pas 
Terel. Nelė padėjo Terel apsirengti ir susišukuoti, kol jos 
dar su karieta neatvažiavo pasiimti Hovardas Beilis. Da- 
bar ji skubėjo baigti pietus. 

— Kas čia darosi? — įgriuvo į virtuvę Čarlsas Grei- 
sonas. — Ana sakė, kad Terel šiandien išleido suknelėms 
visą turtą. 

Nelė mintyse prisiekė išbarti Aną. 

— Šią popietę ėmė plaukti kvietimai Terel, ir tokia 
proga jai prireikė naujų drabužių. 

— Terel visada reikia naujų drabužių, — tik dabar jis 
pamatė sujaustytas, bet dar neišvirtas daržoves. — Ar per 
Terel vėluoja pietūs? 

— Aš jai padėjau. 

— Terliojaisi su Terel ir apleidai savo darbą? 

Nelė taip stipriai suspaudė kočėlą, kad net krumpliai 
pabalo. 

— Aš patieksiu pietus į stalą lygiai šeštą. 


77 


— Gerai, — tarė Čarlsas. Atrodo, kad jis norėjo dar 
kažką pasakyti. — Terel sakė, kad tu palinkėjai jai gauti 
kvietimus. 

— Taip. Kažkokia nesąmonė, bet linkėjimai išsipildė. 

— Na, jei tavo norai išsipildo, palinkėk, kad aš gau- 
čiau pinigų sumokėti už tuos visus naujus drabužius. 

Nelė valandėlę užmerkė akis. 

— Noriu, kad tėvui labai sektųsi, — sušnibždėjo ji. — 
Tikiuosi, kad jis uždirbs daug daugiau, negu reikia sumo- 
kėti už Terel sukneles. 

Ji atsimerkė ir nusišypsojo. “Kokia nesąmonė, — pa- 
manė. — Norai niekada neišsipildo, nes tuomet..." Ji pa- 
galvojo apie Džeisį, bet išstūmė jo paveikslą iš savo min- 
čių. “Tėvas... — pamanė ji, — tikiuosi, kad jis gaus, ko 
nori." 


Očatias skvrius 
m a 


Keinas Tagertas stovėjo prie kabineto lango ir ste- 
bėjo pusbrolį, nueinantį per sodą. Kai priėjo žmona ir atsi- 
stojo šalia, Keinas neatsigręžė. 

— Kiek laiko jis čia? — paklausė Houston. 

— Trečia diena. Eina į darbą pas Greisoną, o likusią 
dienos dalį praleidžia klaidžiodamas aplinkui, — Keinas 
susiraukė. — Jis pradeda man nusibosti. 

— Maniau, kad jis kenčia labiau už tave. 

Jis atsisuko pasižiūrėti į ją. 

— Aš 1š naujo nesipirščiau merginai nė už jokius pi- 
nigus pasaulyje. 

Ji nusišypsojo ir pabučiavo jį į skruostą. Kai ji norėjo 
nueiti, jis prisitraukė ją arčiau. 

— Manai, kad senis Džeisis nežino, ką daryti? — pa- 
klausė jis. 

— Turbūt, — liūdnai atsakė ji. — Niekas per tas die- 
nas Čendleryje nematė jo su Nele. Užtat Terel visur pilna. 

Keinas pabučiavo žmoną ir paleido ją. Jis grįžo prie 
savo rašomojo stalo. 

— Nelė Greison, — tarė jis nustebęs. — Kaip jis gali 
Įsižiūrėti tokią... 

— Nekalbėk taip, — nutraukė jį Houston. — Nelė la- 
bai miela. Kai šeima išleidžia ją iš namų, ji daug nuveikia 
bažnyčiai. Ji geros ir jautrios širdies. Manau, kad Džeisis 
tą ir mato joje. 

— Taip, gal ji ir puikus žmogus, bet Džeisis — neprastai 
atrodąs vaikinas, tai kam jam rinktis moterį, kuri... — jis pa- 
žvelgė į žmoną, — tokia stambi. 

— Džouselaino motina — La Reina. 

Keinas, atrodo, nežinojo, kas ji tokia. 

— Mes girdėjome ją dainuojant Dalase. 

— Ą, — nusivylė jis, — operos dainininkė. Bet ką tai 
turi bendra su tuo, kad Džeisiui patinka Nelė? 

— Pagal tradiciją operos dainininkės yra Rubenso for- 
mų, o kiek Džeisis mums papasakojo, supratau, kad jis už- 
augo, apsuptas motinos draugių. 

Keinas ne iš karto suprato, ką nori pasakyti jo žmona. 
Paskui šyptelėjo: 

— Ą, suprantu. Nori pasakyti, kad Džeisį visada supo 
storos damos. 

Houston pris:merkė. 

— Nė viena moteris, dainuojanti koloratūriniu sopra- 
nu, neužsitarnavo būti vadinama stora dama. 

Keinas šypsojosi: 

— Manau, kad kiekvienam savo. Bet... — jis nutilo, — 
stora ar plona, vis tiek Džeisiui, atrodo, nelengva praminti 
taką į geidžiamos moters širdį. Gal tau reikėtų pakalbėti su 
juo? 

Houston žiūrėjo, kaip Džeisis dingo tarp medžių. 

— Aš irgi manau tą patį. 

Keinas vos neužspringo iš juoko. 

— Na, tada reikalai pagerės, — tarė jis. 

Houston, nieko neatsakiusi, išėjo į sodą. 

— Labas, Džouselainai, — pasisveikino ji ir nusišyp- 
sojo, kai jis atsigręžė į ją. Ji pamatė sukritusį jo veidą. Džei- 
sis atrodė nesiskutęs šį rytą. “Kitaip apsirengęs, atrodytų 
kaip piratas", — pamanė ji. 

— Kaip laikosi Nelė? — paklausė ji. 

Džeisis subruko rankas į kelnių kišenes ir nusisuko. 

— Nežinau. Mudu nesimatome. 

— Ar susipykote? 

— Manau, taip, — jis sunkiai atsiduso ir atsisėdo ant 
akmeninio suolo. — Houston, tokios keistos šeimos, kaip 
jų, aš dar nemačiau. 

Ji atsisėdo šalia jo ir laukė, kol jis kalbės toliau. 

Džeisis atsišliejo į medį ir ištiesė ilgas kojas. 

— Kai sutikau O Greisoną, jis tik ir tekalbėjo apie 

savo gražiąją dukterį. Iš to, kaip jis kalbėjo, pamaniau, kad 
jis Žino apie mano šeimos pinigus ir nori iškišti už manęs 
kokią bjaurią dukterį. Nežinau kodėl, bet jis mane sudomi- 
no, ir aš nuėjau į tuos namus susitikti su ta jo dukra. Atvy- 
kau valanda anksčiau. Žinojau, kad Čarlso nebus namie. 

Džeisis valandėlę užsimerkė. 

— Nelei netrūko nieko, nors tėvas ją labai peikė. Ji 
atrodė graži, maloni, ir žiūrėdamas į jos akis, mačiau, kiek 
daug jos sakė. Tą patį pirmą vakarą panorau paimti ją iš 
ten ir pavežioti po pasaulį. 

— Bet jos šeima tau neleido, — tarė Houston. 

Džeisis buvo sutrikęs. 

— Aš nesuprantu jų. Atrodo, kad galėčiau gauti jau- 
nėlę, jeigu panorėčiau, bet ne Nelę. 

Jis atsistojo. Buvo piktas ir niūrus. 

— Prieš tris dienas nuėjau aplankyti Nelės, o ji bijo- 
jo, kad jos namiškiai nepamatytų manęs. Turėjau slapsty- 
tis sandėliuke kaip berniūkštis iš bakalėjinės parduotuvės. 
Ta... ta jos sesuo, Įėjusi į virtuvę, prikalbėjo visokių mela- 
gysčių apie mane, pripasakojo, kad vaikausi jos tėvo pini- 
gų. Tarsi tas jų turėtų. 

Houston nusišypsojo dėl tos vyriškos tuštybės. 

— Ką ketini daryti toliau? 

Džeisis nuleido rankas, susigūžė. 

— Nežinau. Nelė nenori manęs matyti. Siunčiau jai 
gėlių, nusiunčiau du laiškus, netgi šuniuką. Man viską gra- 
žino be jokių paaiškinimų, — jis pažvelgė į Houston. — 
Gal vakarietiškas merginos būdas kitoks? Gal aš jo neži- 
nau? Kai paskutinį kartą siekiau moters rankos, siuntinė- 
jau jai gėlių, eidavome kartu pasivaikščioti. Vieną gražią 
dieną paprašiau jos tekėti už manęs ir ji sutiko. Neatrodo, 
kad buvo sunku ją laimėti. 

Houston patapšnojo suolą šalia savęs, ir Džeisis atsi- 
sėdo. 

— Po mūsų pašnekesio apie derliaus šventės pokylį 
kalbėjausi su žmonėmis apie Nelę. Sakyk, ar Čarlsas Grei- 
sonas tikrai šykštus? 

Džeisis pavartė akis. 

— Iš jo didžiausias šykštuolis galėtų pasimokyti. Jis 
moka savo darbininkams kiek galėdamas mažiau. Už kiek- 
vieną pavėluotą minutę atskaito pinigus. Aš vos ištveriu 
darbe. Prieš trejetą metų sudarė kontraktą su Denveriu. Ne- 
žinau kaip, bet jis tikisi gauti daug pelno. Jis atleido du 
krovinių pervežėjus, sakydamas, kad kiti dirbs ilgiau. Jis 
apgailėtinas žmogus. Jis — ne Nelė, nenorėčiau turėti su 
juo jokių reikalų. 

— Dabar aišku, kodėl jis verčia Nelę dirbti kaip tar- 
naitę. Jis spaudžia Nelę prie darbo labiau už samdinę. O 
jai mokėti reikia daug mažiau nei tarnaitei. 

Džeisis valandėlę patylėjo. 

— Greisonas nenorės netekti tarnaitės, kuri dirba sun- 
kiai ir neima pinigų. 

— Tikrai. 

Džeisis atlošė galvą į medį. 

— Manau, jog taip susižavėjau Nele, kad kaip reikiant 
nepažvelgiau į jos šeimą. Ta jaunėlė duktė — tikra kalė. 
Oi, atleisk. 

— Nieko. Aš sutinku su tavimi, bet ji visai graži ir 
dabar turi pasisekimą. Kelias dienas ją visur kviečia. 

— Nelė dvigubai už ją gražesnė, — šypsodamasis tarė 
Džeisis. — Kai Nelė pažvelgia į mane... na, aš galėčiau 
viską dėl jos padaryti. Kai su ja susipažinau, nubraižiau 
keletą laivo garo mechanizmo brėžinių. Pirmą kartą ėmiausi 
to darbo po... — jis nutilo, prisiminęs Džiulijos mirtį, bet 
pirmą kartą nesijautė beviltiškai. 

— Jie nuteikė ją prieš mane, — jaudinosi Džeisis. — 
Prikalbėjo jai, kad turiu blogų ketinimų, uždraudė jai ma- 
tytis su manimi. Aš net neturėjau laiko pasiteisinti ir apsi- 
ginti. Jeigu galėčiau ją nors trumpam išsivesti, gal pavyk- 
tų įrodyti, kad nesu blogas. 

— Negali jos pagrobti, — susimąstė Houston. — Mo- 
terys nemėgsta tokių dalykų. 

Džeisis nenusišypsojo. 

— Aš jau atsisakiau tokios minties. Maniau, pagrob- 
siu ją į laivą ir paplaukiosiu aplink pasaulį, bet Koloradas 
per toli nuo vandenyno. 

Houston sumirksėjo. 

— Gal yra ne tokių drastiškų būdų. O kas Nelei patin- 
ka labiau už viską pasaulyje? 

— Vaikai, — iš karto atsakė jis. — Manau, gal kaip 
tik todėl ji daro viską, ką jai liepia toji mergiščia. Ji laiko 
Terel vaiku. Pasiūlyčiau jai turėti savų vaikų, bet nema- 
nau, kad rasiu progą. 

Houston atsistojo. 

— Jau žinau, ką daryti. 

— Manai, kad teks padaryti taip, kad ji lauktųsi? 

Ji susiraukė: 

— Žinoma, ne. Pasiūlyk Nelei, kas jai patinka, ir ji 
ateis pas tave. 

— Nesuprantu. 

— Pasuk galvą, Džouselainai, — ji uždėjo ranką ant 
j0 peties. — Jei nori Nelės, atrodo, turėsi dėl jos pakovoti. 
Jei kovosi iš visų jėgų, manau, ją gausi. Bet lengva tau ne- 
bus. 

Džeisis paėmė Houston ranką ir pabučiavo. 

— Tai nepasakysi man, ką daryti? 

— Ne. Tu pats atmerk akis ir žiūrėk. Tikrai pamatysi, 
ką reikia daryti. 

Jis nusišypsojo jai: 

— Gaila, kad nesutikau tavęs anksčiau už Keiną. Pri- 
versčiau jį pabėgioti dėl tavęs. 

Ji nusišypsojo: 

— Jis nusižiūrėjo mane, kai buvau dar maža, todėl ne- 
būtum turėjęs progos. Na, o dabar eisiu pas vaikus. 

Jai įkandin Džeisis šūktelėjo: 

— Gal norėtum šuniuko? 

— Atsiųsk, — nusijuokė ji. 

Likęs vienas, Džeisis apgalvojo tai, ką sakė Houston. 
Jis turi rasti būdą, kaip laimėti Nelę. 

Nelė sukosi virtuvėje. Ten buvo pragariškai karšta. 
Krosnis net ūžė. Rytoj Terel rengė arbatėlę ir reikėjo pri- 
kepti konditerijos gaminių. Nelė, palinkusi prie didelės ly- 
ginimo lentos, laidė Terel šilkinės palaidinukės smulkius 
raukinukus. 


Dėl pokyčių Greisonų namuose darbo Nelei patrigubė- 
jo. Terel naujasis populiarumas pareikalavo iš jos daugiau 
švariai išskalbtų ir išlygintų drabužių. Nelė bandė priversti 
Aną lyginti, bet kvaila mergina paliko karštą laidynę uždė- 
jusi ant vienos 1š geriausių Terel suknelių ir pradegino sijo- 
ną. Po to Čarlsas pasakė Nelei, kad ji imtųsi lyginti pati, nes 
jis negali leisti, kad drabužiai būtų gadinami. 

Taigi Nelė plušėjo kaip įmanydama: tvarkė Terel dra- 
bužius, kurių vis daugėjo, gamino patiekalus, plūstantiems 
į namus svečiams. Terel sakėsi negalinti priimti kvietimų, 
nepavaišinusi svečių pas save. 

Lygindama, tvarkydama, virdama Nelė nesiliovė gal- 
vojusi apie tą nuostabią popietę, praleistą su Montgome- 
riu. Jai taip pat neišėjo iš galvos vaizdas, kaip jis atėjo į 
virtuvę ir bučiavo ją sandėliuke. 

Ji prispaudė laidynę prie rožinio brokato sijono. Ji ne- 
girdėjo iš jo nė žodelio nuo tos dienos, kai abu lindėjo san- 
dėliuke. Terel dažnai jį minėdavo, sakydavo mačiusi jį vie- 
name ar kitame renginyje, pridurdavo, kad jis dažnai bū- 
davo Olivijos Truman kompanijoje. 

— Terel neklydo dėl jo, — sumurmėjo ji, bandydama 
priversti save jaustis dėkinga, kad sesuo ją įspėjo. Bet vos 
tik ji pagalvodavo apie tą popietę, norėdavo jį vėl pamaty- 
ti. Sirdies balsas tvirtino, kad jai nesvarbu, ar jis vaikosi 
jos tėvo pinigų, ar ne. 

— Labas. 

Nelė net pašoko, išgirdusi jo balsą, o išvydusi Džeisį, 
nieko negalvodama švelniai jam nusišypsojo. Greitai susi- 
tvardžiusi, ji tvirtai tarė, bandydama į jį nežiūrėti, nors iš 
tikrųjų labai norėjo įsiminti jo bruožus: 

— Jums negalima čia būti, pone Montgomeri. 

— Žinau, — atsakė jis, — ir dėl to apgailestauju. At- 
ėjau prašyti pagalbos. 

— Pagalbos? — paklausė ji ir tuoj pat priminė sau, 
kad tas vyras nori tik jos tėvo pinigų. Jis — didžiausias 
niekšas. — Manau, kad rasite ką kitą pagelbėti jums. 

— Man reikia recepto. 

Ji sumirksėjo. 

— Recepto? Kam? Ar kepsite tortą panelei Trumen? — 
Ji nutilo. Koks gi jos reikalas, ką jis darys. 

Iš vidinės švarko kišenės jis 1išsiėmė nedidelę užrašų 
knygutę ir nudrožtą pieštuką. 

— Man sakė, kad tu esi geriausia kulinarė visame 
Čendleryje, todėl pamaniau, kad turėtum mokėti kepti bisk- 
vitus. Ar galėčiau atsisėsti? 

— Žinoma, — ji padėjo laidynę. — O kam jums bisk- 
vito receptas? 

— Reikia. Na, pažiūrėkime, koks receptas. Miltai. 
Taip, bet kiek? 

— Kiek biskvitų jums reikia iškepti? — Ji priėjo prie 
stalo. 

— Tiek, kad pakaktų šešiems vaikams. Tai kiek reikia 
miltų? 

— O kodėl jų negali iškepti vaikų motina? 

— Ji serga. Kiek biskvitų galima iškepti iš penkiasde- 
šimties svarų miltų? Ko dar reikia? Įpilti vandens? 

— Iš miltų ir vandens biskvitų neiškepsi, — ji atsisė- 
do priešais jį. 

— Ar reikia mielių? 

— Ne, biskvitui nereikia. O kieno tie vaikai? 

— Buvusio tavo tėvo darbininko. Tėvas jį atleido. 
Vargšas turi šešis vaikus, kuriuos reikia maitinti, ir sergan- 
čią žmoną. Aš gavau tam žmogui darbo — nuvežti grūdus į 
Denverį, bet dabar nėra kam rūpintis vaikais. Taigi suma- 
niau jiems ką nors iškepti. Grįžkime prie biskvitų. Jei ne- 
reikia mielių, tai ko tada reikia? 

— Ar buvote nuėjęs į bažnyčią pas Tomą? Jis visada 
nurodys Žmogų, pasirengusį padėti. Yra moterų... 

Jis liūdnai pažvelgė į ją. 

— Galvojau apie tai, bet esu atsakingas už tuos žmo- 
nes. Gal jeigu nebūčiau stojęs dirbti pas jūsų tėvą, tas darbi- 
ninkas nebūtų atleistas. Aš padėjau tavo tėvui sudaryti dar- 
bo sąmatą ir gauti naują sutartį. Bet kaip ten tie biskvitai? 

— Kodėl mano tėvas jį atleido? 

— Kuo mažiau žmonių dirbs, tuo daugiau pinigų liks 
jam, — nerūpestingai atsakė Džeisis. — Ar kepimo sodos 

reikia? Ar ji tinka biskvitams? O taukų? O kaip kepti bly- 
nus? Ar į juos dėti mielių? 

Nelė atsistojo. 

— Ne, blynams mielių nereikia. Pone Montgomeri, va- 
Žiuosiu su jumis. 

— Su manimi? 

— Šešiems alkaniems vaikams reikia padėti, ir aš va- 
žiuosiu su jumis. 

— Nemanau, kad turėtum. 

— Kodėl? — paklausė ji. 

— Bijau, kad ta kelionė gali nepatikti tavo tėvui. O ar 
saugu važiuoti į kaimą dvidešimt mylių vienai su manimi? 
Juk girdėjai, kaip aš kabinėjuosi prie moterų? 

— Atrodo, kad tie vaikai badauja per mano tėvą, todėl 
mano krikščioniška pareiga — padėti jiems, — Nelė žiūrė- 
jo į jį, 1 jo tamsius plaukus ir akis, į plačius pečius. — Ma- 
no geras vardas yra niekis, palyginti su alkanais vaikučiais. 
Aš važiuosiu su jumis. 

Jis atsilošė kėdėje ir nusišypsojo parodydamas duo- 
butę skruoste. 

— Kartais tenka aukotis. 

Nelė išmetė iš galvos mintį, kad liks kalnas nelygintų 
Terel drabužių. Ištraukė iš krosnies kepinius, padėjo juos 
ataušti, o paskui, impulso pagauta, subėrė į drobinį maiše- 
lt. Rytoj nebus namuose keptų skanėstų Terel arbatėlei, o 
ir vakarienė šį vakarą greičiausiai bus labai vėlai. 

Ji skubiai brūkštelėjo laiškutį tėvui pranešdama, kur 
važiuoja, ir atsigręžė į Džeisį: 

— Jau galim važiuoti. 

Jis vėl nusišypsojo taip patraukliai, kad ji net nepa- 
matė, kaip jis paėmė laiškelį ir įsikišo į kišenę. 

— Lauke stovi vežimas su maisto produktais. Galime 
važiuoti jau dabar. “Kol dar niekas nepastebėjo ir nesu- 
trukdė mums", — pamanė jis. 

— Ir kepimo miltelių vežate? 

— Taip, — atsakė jis, pats nežinodamas, ką vežė. Jis 
tik paprašė krautuvininko sudėti produktus į krepšį ir net 
nepasižiūrėjo, kas jame. 

Džeisis su dideliu malonumu padėjo Nelei įlipti į ve- 
žimą, paėmė į rankas vadeles ir jie išvažiavo. Jis norėjo 
kuo greičiau išsinešdinti iš Čendlerio. Jis lėkė sulaikęs kva- 
pa, kol namai liko toli užpakaly ir juos supo tušti laukai. 

Jis trūktelėjo vadeles, kad arkliai sulėtintų žingsnį. 

— Kaip laikeisi tas dienas, Nele? 

Nelė pažvelgė į jį, tokį gražų. Balti stiprūs dantys ma- 
tėsi pro lūpas, kurios, kaip ji žinojo, buvo labai minkštos 
ir šiltos. Ji atsiduso galvodama, kad galbūt per žiauriai nu- 
sprendė nutraukti su juo santykius. 

— Gerai, — burbtelėjo ji, bandydama pasitraukti ant 
sėdynės toliau nuo jo, bet jis sėdėjo išskėtęs kelius ir vie- 
nas kelis lietėsi prie jos. 

— Girdėjau, kad abi su seseria gaunate daug kvietimų 
į įvairius Miesto renginius. 

— Tai Terel gauna. Ne aš. 

Jis pažvelgė į ją nustebęs. 

— Vakar panelė Emilė nustebo, kodėl atsisakei visų 
jos kvietimų. Zmonės pradeda manyti, kad tu aukštai rieti 
nosį. 

Dabar atėjo Nelės eilė nustebti. 

— Bet manęs nekvietė. Visi kvietimai buvo atsiųsti 
Terel. 

— Hmm, — ištarė jis, žiūrėdamas į arklius. 

— Pone Montgomeri, ar jūs nemanote, kad sesuo nu- 
slėpė nuo manęs atsiųstus kvietimus? 

— O ar gavai mano siųstas gėles? Praeitą savaitę kas- 
dien siunčiau tau gėlių. 

— Gėlių aš negavau, — tyliai atsakė ji. 

— O kaip su tais dviem mano laiškais? 

Nelė neatsakė. 

— O šuniukas? 

— Šuniukas? 

— Mažytis koli veislės šuniukas. Jį man grąžino į vieš- 
butį su rašteliu, kad nieko nepriimi iš manęs ir niekada dau- 
giau nenori manęs matyti. Šuniukas labai judrus. Tiesa? 

— Aš jo nemačiau, — burbtelėjo Nelė. 

— Atleisk, neišgirdau. 

— Aš nemačiau šuniuko, — tarė ji garsiau. Negi Terel 
ir tėvas galėjo nepasakyti jai apie jo laiškus ir dovanas? 
Kam jiems taip daryti? Terel sakė, kad ponas Montgomeris 
neatsiuntė jokios žinutės. — Kaip laikosi Olivija Trumen? 

— Kas? 

— Olivija Trumen. Labai graži raudonplaukė. Jos tė- 
vui priklauso daug žemių už Čendlerio. 

— Neprisimenu, kad kada nors būčiau su ja susipaži- 
nęs. 

— Turėjote sutikti ją miesto renginiuose, kuriuose taip 
uoliai dalyvavote praeitą savaitę: vakarėlyje sode, per pus- 
ryčius gamtoje, bažnyčios vakarienėje. 

Džeisiui viskas ėmė aiškėti. 

— Nuo tada, kai susipažinau su tavimi, dirbau tavo 
tėvo įstaigoje, palinkęs prie krūvos purvinų buhalterinių 
knygų, o vakarus praleisdavau pusbrolio namuose. Hous- 
ton tau paliudys, kad kas vakarą pietaudavau pas juos ir 
visas mano pasilinksminimas tebuvo trys vaikai, kuriuos 
nešiodavau ant kupros. 

Nelė tylėjo. Kiekvieną vakarą Terel pasakodavo jai, 
kur buvo mačiusi poną Montgomerį ir su kuo jis ten buvo. 
Tad kuris iš jų melavo? Instinktyviai ji jautė, kad Terel. 
“Gal ji norėjo apsaugoti mane, — manė Nelė. — Gal ji el- 
gėsi manydama, kad taip bus man geriau?" 

— Kaip jums patinka Čendleris, pone Montgomeri? — 
paklausė ji, norėdama nukreipti pokalbį nekalta linkme. 

— Labai patinka, kai šalia manęs būni tu, — atsakė 
jis. 

Nelė nežinojo, ką sakyti toliau. Ar jis buvo toks niek- 
šas, kaip sakė Terel ir tėvas, ar toks, koks atrodė jai? Anks- 
čiau jai nebuvo priežasties suabejoti savo šeima, o dabar ji 
jautėsi sutrikusi. 

Jie buvo nuvažiavę keletą mylių už miesto. Užvažia- 
vus ant kalniuko, Džeisis, pažvelgęs į slėnį, pamatė krovi- 
nių vežimą, prikrautą grūdų maišų, vis dar tebestovintį prie 
lūšnelės. Džeisis aiškiai matė, kad tas žmogus nesuprato 
JO sumanymo. 

Jis sustabdė arklius. 

— Nele, teks palikti tave čia. Bijau, kad vežėjo žmona 
serga užkrečiama liga. Aš negaliu rizikuoti tavo sveikata. 

— Nesąmonė, — atsakė ji, bet jis apėjo aplinkui, no- 
rėdamas padėti jai nulipti nuo vežimo. — Jeigu nebijote 
užsikrėsti jūs, ko bijoti man. — Bet jis nesiklausė jos, tik 
prilaikė ją stipriomis rankomis, kol ji nulipo. — Pone Mont- 
gomeri, aš noriu važiuoti su jumis. Aš... 

Jis pabučiavo ją švelniai, bet išsiblaškęs. 

— Grįšiu tavęs kiek galėdamas greičiau, mieloji. Ne- 
sijaudink. 

Jis užšoko ant vežimo, timptelėjo vadeles ir nuvažia- 
vo palikęs paskui save dulkių debesį. 

Nelė stovėjo kosėdama ir žiūrėdama įkandin. 

— Mieloji, — sumurmėjo ji. Niekas dar jos taip nėra 
pavadinęs. 

Kai Džeisis privažiavo Evereto lūšną, buvo gerokai 
įsiutęs. 

— Aš nusuksiu jam sprandą, — burbėjo jis, stabdyda- 
mas arklius ir šokdamas nuo vežimo. Trobelės durys buvo 
atdaros “bobų vasaros" saulei. Viduje sėdėjo visa šeima — 
du suaugę ir šeši vaikai — ir ramiai valgė priešpiečius. Ant 
stalo gulėjo kumpis, kukurūzinė duona, daržovės. Nuoša- 
liau savo eilės laukė pyragas. 

— Ką, po velnių, čia darote? — užriko Džeisis ir visų 
akys nukrypo į jį. — Atsiprašau, kad taip kalbu, ponia, — 
tarė nusiimdamas skrybėlę ir žengdamas per slenkstį vi- 
dun, — bet ką jūs čia darote? 

— Aš visą naktį kroviau grūdus, — atsakė Frenkas 
Everetas, — ir ką tik atsikėliau. 

— Jūs jai nieko nepasakėte? Ar pasakėte? — paklausė 
jo Džeisis. 

Frenkas atsilošė kėdėje. Jis mūvėjo purvinomis darbi- 
nėmis kelnėmis su petnešomis. Nusižiovavęs pasikasė petį. 

— Tiesą sakant, pone Montgomeri, nesu tikras, kad 
visa tai supratau. 

Džeisis, užuot pykęs, sutriko. Jis žiūrėjo į savo batų 
galus. 

Moteriškė atsistojo. 


89 


Deus Veros 


— Gal sėsite su mumis prie stalo? Užteks visiems. Spė- 
ju, kad jūs esate tas Žmogus, davęs Frenkui darbą. 

— Taip, aš, — dabar, kai jis buvo vietoje, viskas, ką 
ketino daryti, atrodė juokinga. — Bet valgyti negaliu. Ma- 
nes laukia. 

Frenkas, nieko nesuprasdamas, tarė žmonai: 

— Jis nori, kad tu gulėtum sirgdama, o vaikai būtų 
alkani. Ir nori atvesti čia jauną damą, kad ji mums visiems 
padėtų. Nežinau, kam jam to reikia. 

Ponia Everet susiraukė galvodama, o paskui jos vei- 
das nušvito: 

— Kaip tai kam? Frenkai, jis įsimylėjęs. 

Džeisis dar labiau paraudo, kai vyresnieji vaikai ėmė 
krizenti. Ponia Everet kalbėjo toliau: 

— Aš mielai keletą dienų pailsėsiu, o jeigu miesto da- 
ma nori mums padėti, tegul padeda, — ji dirstelėjo į vai- 
kus. — Sara, mačiau, kaip Liza vartė akis prieš vyriausiąjį 
Saimonų sūnų, kuris tau patinka. Jaunesnysis Frenkai, ta- 
vo brolis visiems giriasi, kad bet kada gali tave nugalėti. 

Abi vyresnės mergaitės tučtuojau karštai susiginčijo, 
o berniūkščiai, netarę nė žodžio, puolė vienas kitą kumš- 
čiais. Mažiausieji persigandę ėmė verkti. 

Frenkas Žiūrėjo į savo šeimą: į mergaites, vos nerau- 
nančias viena kitai plaukus, į sūnus, besiraičiojančius ant 
grindų ir tvatijančius vienas antrą, į mažylius, išsižioju- 
sius tiek, kad burnos atrodė didesnės už veidus. 

— Ar jūs tikrai norite atvesti tą moterį? — paklausė 
Frenkas, perrėkdamas triukšmą. 

Jo žmona palinko į priekį. 

— Važiuokite, — tarė, — ir atsivežkite tą jauną damą. 
Ji čia pamatys šeimą, reikalingą jos pagalbos. Tokią, ko- 
kios dar niekada nematė. 

Džeisis linktelėjo ir išėjo į vėsų Kolorado orą. Jis pa- 
mažu nuvažiavo iki Nelės. Jam nepatiko vaidinti tą farsą, 
bet kito kelio ištraukti Nelę iš šeimos valdžios nebuvo. Ji 
ramiai sėdėjo ir laukė jo grįžtant. Jie pamažu nuvažiavo į 
trobelę. Pakeliui jis norėjo prisipažinti Nelei, kad pamela- 
vo, kad ponia Everet nesirgo, o kadangi Džeisis davė dar- 

bo Frenkui Everetui, tai jo šeima nebadavo. Bet vos įėjęs į 
trobelę, apsidžiaugė, kad to nepadarė. Visi šeši vaikai, ašarų 
suterliotais skruostais, atrodė liūdnai ir pasigailėtinai. Na- 
muose nebuvo nė kruopelės maisto. Ponia Everet gulėjo 
lovoje ir atrodė esanti didelė ligonė. Frenkas su vežimu 
buvo išvažiavęs. 

Nelė 1š karto stvėrėsi darbo. Per minutę ji viską 1š- 
kraustė iš vežimo. Netrukus kūrenosi virykla ir virė val- 
gis. Iš pat pradžių Džeisis numanė, kokia yra Nelė. Bet tas 
numanymas labiau buvo pagrįstas jausmais, o ne įrodymais. 
Dabar, išsprūdusi iš savo šeimos įtakos, Nelė žydėte žydė- 
jo. Čia nebuvo Terel, primenančios jai, kad ji stora ir sena. 
Nebuvo tėvo, burbančio jai, kad ji turėtų jaustis dėkinga 
jam už viską, ką turi. 

Visi aštuoni Žmonės, buvę trobelėje, manė, kad ji nuo- 
stabi. Vaikai 1š karto pamilo Nelę. Po valandos visi šeši 
vaikai be perstojo čiauškėjo su ja. Mažiausioji mergytė ati- 
tempė pataisyti lėlę, berniukai gyrėsi savo atradimais, o 
vyriausiosios panoro viską išgirsti apie jaunus miestelio 
vyrus. Nelė joms pasakė, kad Džeisis yra septyniolikme- 
čio gražuolio Zacharijo Tagerto pusbrolis, ir nuo tada Džei- 
siui jos nedavė ramybės. 

Nelė taip pat slaugė ponią Everet: padavė jai padėklą 
su valgiu, pataisė pagalves, žiūrėjo, kad moteris jaustųsi 
patogiai. Ir toji turbūt niekada savo gyvenime dar šitaip 
gerai nesijautė. 

Džeisis sėdėjo tame šurmulyje, stebėjo ir pats stengė- 
si padėti. Jis jautėsi kaip namie. Laikė ant kelių vaiką ir 
žiūrėjo, kaip Nelė kočiojo tešlą pyragui. Vyresniosios mer- 
gaitės išėjo pamelžti karvės ir rinkti kiaušinių, o berniukai 
— Šerti arklių. 

Džeisis žvilgtelėjo pro vaikiuko galvą ir pasikeitė šyp- 
senomis su Nele. Čia buvo tai, ko jis troško iš gyvenimo. 
Jis nebuvo kaip jo brolis Mailsas, norėjęs turėti daugybę 
moterų. Ne, Džeisis tenorėjo namo su žmona ir vaikais — 
saugios vietos, kurioje jis būtų mylimas. 

Nelė žiūrėjo į jį, sėdintį su papurgalviu vaikučiu ant 
kelių, ir galvojo, kad jis niekada nieko jai nepamelavo. Jei 


91 


sakė, kad Nelė jam rūpi, vadinasi, tikrai rūpi. Jei sakė, kad 
niekur nebuvo nuėjęs su jokia kita moterimi, vadinasi, tik- 
rai nebuvo. Ji nusišypsojo jam ir pamanė, kad norėtų šyp- 
sotis visą gyvenimą. 

Kai ji privirė tiek maisto, kad jo užtektų kelioms ki- 
toms dienoms, išmaudė du mažiausius ir suguldė visus ki- 
tus į lovą, jau buvo devynios vakaro. Lauke visai sutemo. 

— Turiu grįžti namo, — tarė Nelė Džeisiui, kai na- 
muose viskas nutilo, — bet nenoriu palikti ponios Everet 
vienos. 

Džeisis paėmė ją už rankos ir išsivedė į vėsų, gryną 
orą. Išėjusi iš šiltos patalpos, ji drebėjo. Jis priglaudė ją 
prie krūtinės ir apkabino rankomis. 

— Greitai žiema. Žiema ir sniegas. Kaitri ugnis ir... 

— Kalėdos, — svajingai tarė ji. 

— Žinau, ko norėčiau Kalėdoms, — tarė jis, liesda- 
mas lūpomis jos kaklą. 

— Džeisi... 

— Kaip malonu pagaliau išgirsti, kad baigta su “ponu 
Montgomeriu". 

Ji prisiglaudė prie jo. Dabar, stovėdama taip arti to 
vyro, ji beveik tikėjo, kad ši akimirka tęsis amžinybę. 

— Laikas važiuoti namo, — tarė ji, bet visai nesiver- 
žė iš jo glėbio. 

— Vežime nėra žibintų, 0 ir mėnulis nešviečia rodyda- 
mas kelią. Teks pasilikti čia, — jis priglaudė ją tvirčiau. — 
Manau, kad su šitiek sargų tu čia būsi saugi. 

Ji atsigręžė į jį. 

— Nežinau, ar noriu būti saugi. 

Ji pajuto, kaip jis įkvėpė, paskui ilgai bučiavo ją. II- 
gal, stipriai ir mylinčiai, leisdamas jai suprasti, kad sulig 
kiekviena diena mylės ją vis labiau. 

Ant priebučio pasigirdo kikenimas. 

— Mus mato, — sušnibždėjo jis, sukandęs jos ausį. 

— Atrodo, — ji nenorėjo paleisti jo, bet kikenimas vėl 
pasigirdo, todėl ji nuleido rankas. Jis paėmė ją už rankos ir 
abu nuėjo į vežimą. Išgirdo, kaip vaikai nubėgo prie veži- 
mo pirma jų. 

— Jei mūsų vaikai elgtųsi kaip šitie, iškarščiau jiems 
kailį, — tarė Džeisis. 

Nelė nusijuokė: 

— Negaliu įsivaizduoti, kad kam nors suduotum, 0 juo 
labiau vaikams. 

— Gal ir ne. Gal aš tik įrengsiu mūsų miegamąjį vie- 
name namo gale, o vaikų kitame. 

Neilgai trukus Nelė atsigulė į lovą su mergaitėmis. Tik 
tada ji suvokė, kad jiedu kalbėjosi apie savo vedybas. Nelė 
užmigo šypsodamasi ir pabudo šypsodamasi. 


Dieu VLuoso 


Obepiintas skprius 
37 IZ 


Jos laukė didelis darbas: išvirti pusryčius šešiems 
vaikams ir trims suaugusiems, bet ji mėgo ruošą ir šurmu- 
li. Vaikai pamatė, kad Džeisio nėra ko bijoti, ir jie kaip 
įmanydami atsikalbinėjo, išsisukinėdami nuo darbo. Tik kai 
nemelžta karvė ėmė baubti, kai iš šulinio niekas neatnešė 
vandens ir nebuvo malkų įmesti į krosnį, Nelė įdarbino juos. 

Džeisis erzino Nelę, atrišo prijuostės raištelius, pas- 
kui įkalbinėjo pažaisti su vaikais. Berniukai prikrovė šie- 
no plekų iki pat daržinės lubų ir padarė "čiuožyklą". Po 
daugybės erzinimų ir juokavimų Džeisiui ir vaikams pavy- 
ko įkalbėti Nelę irgi nusileisti žemyn. Džeisis atsisėdo už 
jos, išskėtė į šonus kojas ir jie nučiuožė drauge. Apačioje 
buvo krūva šiaudų, uždengtų sijonais. Džeisis bandė ją “pri- 
laikyti", bet iš tikrųjų tik kuteno ir ji juokdamasi nukrito į 
šiaudus, o ant jos užvirto Džeisis ir vaikai. 

Kai ji išsiropštė į viršų, 1š pradžių nepažino daržinėje 
stovinčio šerifo. 

— Sveiki, — išspaudė ji, traukdama iš plaukų šiau- 
dus, o kita ranka keldama vaikus. 

— Nele, — tarė šerifas, — ar žinai, kad visas Čendleris 
ieško tavęs. Sklinda gandai, kad tave pagrobė ar dar blogiau. 

— Bet aš palikau raštelį, — atsakė ji ir pažvelgė į Džei- 
sį. Iš to, kaip jis nusuko į šalį akis, jai neliko abejonių, kad 
laiškelį jis pavogęs. 

— Turėsi grįžti su manimi, Nele, — tarė šerifas, — ir 
visiems pasirodyti, kad tu gyva ir sveika. 

— Nele, — Džeisis uždėjo jai ant peties ranką, — aš 
grįšiu drauge. Paaiškinsiu, jog dėl tavo dingimo esu aš 
kaltas. 

— Geriau lik, — sušnibždėjo ji. Nelė žinojo, kas jos 
laukė namie: tėvo pyktis, Terel ašaros, jos pačios sąžinės 
graužatis, kad sukėlė jiems rūpesčių. — Pasiaiškinsiu jiems 
pati, be to, reikia kam nors pabūti su vaikais, kol ponia 
Everet pasveiks. 

Džeisis palydėjo ją iki šerifo vežimaičio. Bekeliančią 
koją ant pakopėlės, atgręžė į save. 

— Nele, nesileisk, kad tėvas ir sesuo labai tave bartų. 
Aš grįšiu šiandien kiek vėliau ir viską jiems paaiškinsiu. 

— Ne, — skubiai tarė ji, — tu gali netekti darbo. 

Jis nusišypsojo jai: 

— Nesijaudink dėl mano darbo. Visiems matant jis ap- 
kabino ir pabučiavo ją. — Rytoj važiuosiu su reikalais į 
Denverį. Grįšiu derliaus šventės dieną. Pasimatysime po- 
būvyje, — jis dar kartą pabučiavo ją. — Visus šokius pa- 
laikyk man. 

Ji linktelėjo ir nenoromis pasitraukė nuo jo. Jis padė- 
jO jai įlipti į vežimaitį. 

— Pasirūpinkite mano mergina, šerife! — sušuko Džei- 
sis jiems nuvažiuojant. 

Nelė atsigręžė ir pamojavo ranka Džeisiui, vaikams ir 
poniai Everet, su naktiniais baltiniais stovinčiai priebuty- 
je. Nubraukė ašarą, nusisuko ir žiūrėjo tiesiai į kelią. 

Kas jos laukė namie, buvo blogiau, negu ji tikėjosi. Ji 
dar niekada nematė šitaip įpykusio tėvo. 

— Tave reikia užmušti už tai, ką padarei! — rėkė jis. 
Tavo sesuo ir aš, nekalbant jau apie pusę miesto, visą naktį 
ieškojome tavęs. Mes šitaip jaudinomės, kol tu... kol tu... — 
iš pykčio jis negalėjo ištarti žodžio. 

Užtai Terel nepritrūko žodžių. Ji verkė į nėriniuotą no- 
sinę ir kalbėjo: 

— Iš manęs juokiasi visas Čendleris. Mano pačios se- 
suo slapukauja su šituo vyru. Kur tu praleidai naktį, Nele? 
Su juo? 

Išgirdusi tokius žodžius, Nelė jautėsi be galo kalta. 
Jei tėvas ir Terel būtų pradingę visą naktį, ji turbūt susirg- 
tų iš nerimo. Širdyje ji vis dėlto džiaugėsi, kad Džeisis su- 
naikino laiškelį ir ji galėjo praleisti dvidešimt keturias ne- 

pamirštamas valandas, bet sąžinė ją graužė, kad pridarė šei- 
mai tiek rūpesčių. 

— Netikiu, kad tu galvojai apie mus, Nele, — kūkčio- 
dama kalbėjo Terel. — Tau visai nerūpi, kad skaudini mus. 

— Netiesa, — išlemeno ji. 

— O kas, jeigu vėl nutiks kas panašaus. Man atrodo, 
kad užtenka ponui Montgomeriui pamoti tau mažuoju pirš- 
teliu ir tu tekina lėktum pas jį. 

— Visai ne, — atsakė Nelė, nors pati žinojo, kad taip ir 
bus. Jei Džeisis paprašytų jos išvažiuoti su juo, ji tikriausiai 
išvažiuotų. — Man labai gaila, kad pridariau jums rūpesčių. 
Aš labai atsiprašau už tai, — Nelės akyse tvenkėsi ašaros. Ji 
tikrai labai kvailai padarė. — Aš... aš norėčiau... 

— Ko norėtum? — griežtai paklausė Čarlsas. 

— Norėčiau, kad abu gautumėte tai, ko norite iš ma- 
nęs, — atsakė ji ir kūkčiodama, nieko nematydama, apgrai- 
bomis išbėgo iš kambario. 

Terel ir Čarlsas stovėjo žiūrėdami įkandin. Dėl vieno 
jie sutarė: jie abu norėjo, kad Nelė ir toliau jiems patar- 
nautų. Iš tikrųjų nė vienas jų nesijaudino dėl Nelės dingi- 
mo, o jaudinosi dėl savęs, kad jų gerovė suiro. Čarlsui te- 
ko valgyti tą vakarą šaltus pietus, o Terel, grįžusi namo, 
rado krūvą nelygintų savo drabužių ir turėjo atsakyti savo 
svečiams arbatėlę, nes nebuvo Nelės paruošti vaišėms. 

— O kad tas noras išsipildytų, — sumurmėjo Čarlsas. 

Terel nuėjo Anglių gatve iki savo siuvėjos namų. Jai 
reikėjo dar kartą pasimatuoti suknelę derliaus šventės po- 
būviui. Suknelei ji išleido labai daug, bet pamanė, kad da- 
bar neverta jaudintis, kaip supyks tėvas, sužinojęs suknelės 
kainą. Suknelė jai labai patiko. Jos sijoną ir krūtinę puošė 
daugiau kaip šimtas rausvo šilko rožyčių. Trumpos ranko- 
vės buvo apvedžiotos nėriniais, pasijonis, truputį išlindęs iš 
po lengvos medžiagos rožinės spalvos sijono, irgi buvo nė- 
riniuotas. 

Ji nesulaikė šypsenos įsivaizduodama, kaip pobūvio 
vakarą įžengs į Tagertų namą. Tiesą sakant, ji šypsojosi 
dėl daugelio dalykų, o labiausiai, kad vis dėlto netikėtai 
gavo kvietimą pas Tagertus. Ji manė, kad po pernykščio 

incidento su tais vaikėzais Tagertai jos niekada nebekvies. 
Terel spėjo, kad jos, dabar taip išgarsėjusios, jie papras- 
čiausiai negalėjo pamiršti. Be to, šias kelias dienas Nelė 
teikė vien džiaugsmą. Namai buvo prižiūrėti, valgis patiek- 
tas laiku ir skanus, o visos Terel suknelės, kruopščiai išly- 
gintos, tvarkingai kabojo spintoje. 

Niekas daugiau nebeužsiminė apie tą naktį, kai ji bu- 
vo pradingusi, o pono Montgomerio nebuvo nė ženklo. At- 
rodė, kad po nesenos sumaišties Greisonų namuose viskas 
grįžo į savo vietas. Įdomu, Terel dabar pasidarė geidžia- 
miausia Čendlerio panelė. Ji net negalėjo priimti visų jai 
siunčiamų kvietimų. Tiesa, ir tėvo verslo reikalai klostėsi 
geriau nei anksčiau. 

Netrukus Terel stovėjo prieš veidrodį siuvėjos darbo 
kabinete, žiūrėjo į save su baline suknele ir šypsojosi. Jos 
gyvenimo netemdė joks debesėlis. 

— Taip, suknelė puiki, — tarė Terel. — Nusiųskite ją 
man į namus. 

Siuvėja apsidžiaugė, kad Terel pagaliau liko patenkinta 
suknele. Jai prireikė daug laiko pasiūti šitiek rožyčių. 

— Ar Nelės suknelę irgi atsiųsti? 

Terel nustojo sukinėtis prieš veidrodį. 

— Nelės? Ką? 

— Jos suknelę derliaus šventės pobūviui. Ar atsiųsti 
ją kartu, ar Nelė norės ateiti pasimatuoti? 

Terel visiškai buvo pamiršusi, kad Nelė irgi buvo pa- 
kviesta į tą pobūvį. 

— Parodykite man tą suknelę, — sušnibždėjo ji. 

— Žinoma, — nusišypsojo siuvėja ir dingo už užuolai- 
dos. — Aš labai šia suknele didžiuojuosi. Laikau ją vienu 
geriausių savo kūrinių. Nemaniau, kad Nelės toks puikus 
skonis. Tiesa, visas miestas kalba, kad tik dabar pastebėjo 
Nelę. Aš irgi anksčiau nemačiau, kad ji — gražuolė. — Ji 
išlindo, per ranką persisvėrusi ledo spalvos atlaso suknelę. 
— Nelė tikrai labai gražiai atrodys su šia suknele. 

Suknelė buvo labai paprasta, laisvai krentanti, ir Te- 
rel matė, kad Nelė su ja atrodys tikrai puikiai. 

Siuvėja žiūrėjo į apsiniaukusį Terel veidą. 

— Ar kas nors ne taip? Gal Nelė norėjo, kad ta sukne- 
lė būtų siurprizas, o aš viską sugadinau? 

— Taip, — atsakė susitvardžiusi Terel. — Atrodo, kad 
tai siurprizas. Tikėjausi, kad Nelė eis į pobūvį, bet neži- 
nau, ar tikrai galės. 

— Nelė kažką minėjo. Tiesą sakant, ji kalbėjo keistai. Ji 
sakė, kadangi jūsų abiejų su tėvu nebus tą vakarą namie, tai 
išėjusi į pobūvį, ji nesugriaus jums įprasto gyvenimo. Čia kaž- 
kas keista. “Sugriauti gyvenimą?" Taip, ji sakė būtent taip. 

Terel nusigręžė nuo gražiosios suknelės. 

— Geriau nusiųskite suknelę atskirai, kad Nelei apsi- 
rengus, galėčiau "nustebti". 

— Zinoma. Taip bus geriau. 

Išėjusi į gatvę, Terel žinojo, ką ji darys. Ji stabtelėjo 
prie smulkmenų parduotuvės ir nupirko didelį maišą žir- 
nelių, su kuriais žaisdavo vaikai. 

Nelė palygino ant lovos gulinčią balinę suknelę. Kai 
ji palietė melsvą šilką, kūnu perbėgo laukimo virpulys. Ji 
žinojo, kad šis vakaras bus nepaprastas. Valandėlę ji užsi- 
merkė ir įsivaizdavo save, šokančią valsą su Džeisiu. 

Beldimas į duris sugrąžino ją į tikrovę. Pirma mintis 
buvo paslėpti suknelę, bet Terel įėjo, Nelei dar nespėjus 
sukrutėti. 

— Nele, norėjau paklausti... — prabilo Terel ir staiga 
pamatė Nelės suknelę. — Oi, kokia graži, — ji nutaisė nu- 
stebusią veido išraišką. — Visai išgaravo iš galvos, kad tu 
šį vakarą irgi eini į pobūvį. 

Nelė juto, kaip veidą užliejo raudonis. 

— Mane pakvietė ponas Montgomeris, ir aš pamaniau, 
kadangi jūs su tėvu šį vakarą išeinate, tai neprieštarausite, 
kad nelikčiau namuose. Aš nebūsiu iki pobūvio pabaigos. 
Aš... — ji pajuto, kad visos šio vakaro viltys žlunga, nes 
išvydo Terel veide pyktį. 

— Nele, elgiesi taip, tarsi mudu su tėvu būtume siau- 
būnai. Nenoriu, kad šitaip manytum apie mus. 

— Ną, ką tu. Aš taip nemanau. Nenorėjau jūsų įžeisti. 
Nenorėjau... pridaryti jums nepatogumų. Man nereikia į tą 
balių. Aš galiu... 

Terel žengė keletą žingsnių ir pabučiavo Nelę į skruostą. 

— Kokia tu kvailutė. Svarbiausia, kad tau būtų gerai, — 
ji pakėlė nuo lovos suknelę. — Suknelė graži, bet bus dar 
gražesnė, kai tu ją apsivilksi. Ak, Nele, mudvi būsime gra- 
žiausios panelės baliuje. 

— Tu taip manai? — nusišypsojo Nelė. 

— Žinoma, — ji laikė suknelę prieš šviesą. — Labai 
puikus šilkas. Ir spalva labai tau tinka. Ar tu pati išsirinkai 
suknelę? 

— Taip, — atsakė Nelė, pasijutusi laisviau ir stebėda- 
masi, ko gi bijojo. Ji sąmoningai slėpė suknelę nuo Terel, 
paslaptyje laikė tą faktą, kad ruošiasi į pobūvį. 

Atsargiai, kad nesulamdytų suknelės, Terel persimetė 
ją per ranką. 

— Rengsimės abi kartu. Aš padėsiu tau pasidaryti šu- 
kuoseną ir... Oi, Nele, prie tavo suknelės labai tiks mano 
opalų vėrinys. Eime, — paragino ji jau nuo durų. — Ne- 
stovėk kaip įkalta. Eikime rengtis. Rytoj visas miestas tik 
ir tekalbės apie Greisono paneles. 

Nelė pasijuto tokia laiminga, kad vos neapsiverkė. Ir ko 
gi ji taip nerimavo? Šypsodamasi mergina nuėjo paskui Terel. 

Dar po trijų valandų Nelė stovėjo priešais didelį veidro- 
dį Terel kambaryje. Suknelė atrodė netgi puikiau, nei ji tikė- 
jOsI, O ir opalų vėrinys tikrai labai tiko prie jos. Tiesa, plaukų 
sklastymas buvo nelygus ir garbanėlės ant kaktos buvo kiek 
pridengtos garbanojant ir keistai styrojo. Terel prisipažino, 
kad ji nebuvo prityrusi kirpėja. Nelė neėmė to į galvą. Pirmą 
kartą ji pamanė, kad veidrodyje puikiai atrodo. Be to, Nelė 
jautė vidinę šilumą dėl to, kad praleido trejetą malonių va- 
landų su seseria. Šią popietę jos tikrai buvo seserys, o ne mo- 
tina su dukra, kaip visada. Merginos sušukavo viena kitą, su- 
varstė viena kitos korsetus ir išgyrė viena kitos sukneles. 

— Turėsi parinkti man audinius, — tarė Terel, žiūrė- 
dama į Nelės šalto mėlio suknią. — Gal ir dabar būtum 
man išrinkusi kitokią suknelę. 

Nelei beveik susisuko galva iš džiaugsmo dėl artėjan- 
čio vakaro ir dėl to, kad nors kartą nesijautė stora arba se- 
na, tad nieko nepagalvojusi tarė: 

— Tereikėjo mažiau tų rožių ir ne tokios rėkiančiai 
rožinės spalvos. 
Terel šypsena dingo. 


— Taip? 
— Ak, atleisk, — Nelės džiaugsmas irgi sumažėjo. — 
Aš nenorėjau... Aš tik norėjau... — ji nežinojo, ką sugal- 


voti pasakyti. 

Terel vėl nusišypsojo ir atsisėdo prie tualetinio stalelio. 

— Tikriausiai tu teisi. Kitą kartą man būtinai išrinks! 
suknelę. Oi, pažiūrėk į laikrodį. Tuoj ateis mūsų pasiimti. 

Nelė ėmė greičiau alsuoti vien nuo minties, kad pa- 
matys Džeisį. 

— O Dangau, — atsiduso Terel. — Ir vėl nepadariau 
visko iki galo. Nebaigiau atsakyti į kvietimus. Palikau at- 
kimštą rašalo buteliuką. Nele, gal tu jį man paduotum? Tik 
būk atsargi, neišliek. 

Šypsodamasi, vis dar galvodama apie Džeisį, Nelė pri- 
ėjo prie staliuko prie Terel lovos ir paėmė nuo jo buteliuką 
su rašalu. Ji nematė, kaip Terel iš maišelio pabėrė ant grin- 
dų vaikiškų žirnelių. Kai jie ėmė ritinėtis grindimis, Terel 
pradėjo garsiai kosėti, norėdama nustelbti garsus. Nelė su- 
sirūpinusi šoko prie sesers. Nežengusi nė trijų Žingsnių, 
užmynė žirnelį, paslydo ir išsitiesė prie Terel lovos. 

— Nele! — suriko Terel. — Pažvelk į save! 

Nelė pažvelgė į savo gražiąją suknelę. Dideliam jos 
išgąsčiui, rašalas buvo išsiliejęs ant sijono. Suknelė buvo 
nepataisomai sugadinta. 

— Greičiau nusirenk. Mes sugersime rašalą ir... 

— Ji sugadinta, — sušnibždėjo Nelė. Ji pasilenkė ir 
pakėlė porą žirnelių. 

— Iš kur jie čia? — paklausė Terel. 

— Gulėjo ant grindų. 

Terel išsigandusi prispaudė ranką prie lūpų. 

— O, ne, Nele! Aš nupirkau tuos žirnelius Tagertų vai- 
kams. Ir kaip jie čia išsibarstė? Maniau, kad dovanėlė su- 
švelnins Tagertus ir jie man atleis už tai, kas pernai įvyko. 
Niekada nepamaniau... 

Terel dar kažką kalbėjo, bet Nelė nesiklausė. Ji nujau- 

tė, kad kažkas atsitiks ir sugadins jai šį vakarą. Ji per daug 
jo laukė. Ji paraudo iš pykčio. Kaip Terel galėjo šitaip jai 
padaryti? 

— Viskas įvyko netyčia, — sumurmėjo ji pati sau. 

— Zinoma, netyčia, — atsakė Terel. — Nele, juk tu 
nemanai, kad aš, kad aš galėčiau... — ji užsidengė ranko- 
mis veidą. — Nele, kaip tu gali taip manęs nekęsti, kad 
manai, jog aš tyčia sugadinau tavo suknelę. Na, kam man 
tave skaudinti? 

Nelės pyktis išgaravo ir ji apkabino Terel. 

— Atleisk man. Žinoma, viskas įvyko netyčia. Žino- 
ma, tu negalėtum padaryti man nieko panašaus, — ji Žvilg- 
telėjo į savo suknelę dar kartą. Dabar ji negalės eiti į po- 
būvį, kadangi neturi kitos tinkamos tokiai progai suknelės. 

Terel išsprūdo i1š Nelės glėbio. 

— Turime paskubėti ir paieškoti kuo tau persirengti. 
Tuoj prisistatys kavalieriai mūsų pasiimti. 

— Aš daugiau nieko neturiu, — atsakė Nelė pavargu- 
siu balsu. 

— Tai apsivilk ką nors iš mano drabužių. Gal paimk 
tą žaliąją suknelę. Žalia spalva tau labai tinka. 

Nelė mėgino sutramdyti pyktį. 

— Aš negalėsiu jos apsivilkti. Ji man per... Ji... ji ne 
mano dydžio. 

— Žinai, nėra iš ko išleisti iš šonų. Teks iš ko nors pasi- 
skolinti suknelę. Kokia mergina miestelyje yra tavo storio? 

— Nė jokia, — atsakė Nelė, stengdamasi nepravirkti. 

— Ponia Hačinson, — prisiminė Terel. — Taip, taip, 
taip. Mes nueisime pas ponią Hačinson tr... 

Ponia Hačinson buvo senė, gyvenanti miesto pakraš- 
ty. Ji svėrė tris šimtus svarų, rengėsi kaip vyras ir dvokė 
kaip j0S auginamos kiaulės. Žmonės kalbėjo, kad būdama 
jaunesnė ji dirbo mulų varove. 

— Ne, — vėl prisiminė Terel, — ponia Hačinson netu- 
rės balinės suknelės. Bet kas dar mieste tokia stora kaip tu? 

Nelei suspaudė širdį. Ji bijojo, kad tuoj ims balsu rau- 
doti. Negi ji tokia stora kaip ponia Hačinson? 

Terel atsilošė: 

— Aš neisiu, — tarė. — Jei mano sesuo negali eiti į 
balių, neisiu ir aš. 

Nelė nubraukė ašaras atgalia ranka. 

— Nebūk juokinga. Žinoma, eik. 

Terel puolė rankioti nuo grindų rutuliukus. 

— Ne, neisiu. Kokia būčiau sesuo, jei palikčiau tave vie- 
ną. Be to, rašalą palikau ir tuos rutuliukus nupirkau aš. Ir tik- 
riausiai jis nusirito nuo stalo tada, kai sukosėjau. Man nerei- 
kėjo kosėti. Nežinau, kodėl neseniai pradėjau kosėti. Reikės 
pasirodyti daktarui Vestfildui. Tikriausiai reikėtų šį vakarą pa- 
silikti namie ir pagulėti. Prikepsime sausainių ir tu galėsi juos 
visus suvalgyti. Taip, Nele. Taip ir padarysime. O dabar pa- 
dėk man nusirengti. Be to, kaip tu sakei, šita suknelė bjauri. 

Terel žodžiai privertė Nelę liautis galvoti apie save. 

— Tavo suknelė graži. Ir tu pati graži. Ir tu privalai 
eiti į balių. 

— Be tavęs neisiu. 

Nelei prireikė gero pusvalandžio, kol įkalbėjo Terel 
eiti į pobūvį be jos. Jos palydovas turėjo stovėti ir laukti 
svetainėje, kol Nelė įkalbinėjo Terel eiti vienai, be jos. Galų 
gale Terel pasidavė ir išėjo šnarėdama rožiniu šilku ir ro- 
žėmis, puošusiomis suknelę, lydima savo palydovo. Nelė, 
išlydėjusi seserį, uždarė duris. 

Ji tebevilkėjo savo gražiąją suknelę. Rašalo dėmėmis 
buvo išmarginta visa suknelės apačia. Nelę apėmė alkis. 
Stiprus, vidurius traukiantis alkis. Ji buvo beeinanti į vir- 
tuvę, bet sulaikė beldimas į duris. Ji atidarė jas ir išvydo 
priešais save Džeisį. Jis vilkėjo tamsiu vakariniu kostiumu 
ir atrodė toks gražus kaip pasakų princas. 

— Atleisk, kad užtrukau, — tarė jis, — bet traukinys 
vėlavo, nes geležinkelio bėgiais vaikščiojo karvės ir... Ne- 
le, kas atsitiko? 

Dar nebaigęs klausimo, jis apkabino ją, ir karštos, 11- 
gai tramdytos ašaros pasipylė iš merginos akių. Džeisis vos 
suprato, ką ji sakė. Jis atitraukė jos galvą nuo peties ir pirštu 
pakėlė smakrą aukštyn. 

— Tad kodėl negali eiti į pobūvį? 

— Mano suknelė sutepliota. 

Jis pasitraukė ir pasižiūrėjo į suknelę. 

— Ir vėl tavo sesutė prikišo nagučius? 

— Terel to nepadarė. Ji sukosėjo ir rutuliukai nukrito, 
O aš... 

— O, taip, — jis išsiėmė iš kišenės nosinę ir nušluos- 
tė Nelės ašaras. — Dabar, mieloji, išsišnypšk nosytę, liau- 
kis verkusi, nes aš turiu paruošęs tau staigmeną. 

Jis pasitraukė į šalį, 1r Nelė už jo nugaros išvydo dar 
du žmones. Vyrą ir moterį. Vyras nešė kelias dėžes, o mo- 
teris laikė nedidelį odinį lagaminėlį. Nelė klausiamai pa- 
žvelgė į Džeisį. 

— Čia Houston kambarinė. Ji atėjo padaryti tau šu- 
kuosenos, — jis pažvelgė į Nelės galvą. — Ar Terel apsvi- 
lino plaukus priekyje? 

— Ji netyčia, ji ne... 

— O šis vyras atnešė tau kelias sukneles. 

— Sukneles? Aš nesuprantu. 

— Lipk į viršų ir leisk Elzei tave papuošti. Vėliau vis- 
ką paaiškinsiu. Ar tavo sesuo išėjo? Aš jai parodyčiau už 
tą rašalą ant suknelės, už šituos apsvilusius plaukus. 

— Terel ne... 

— Užsičiaupk! — įsakė jis ir Nelė pakluso. Ji jau bė- 
go laiptais aukštyn. Abu tarnai — iš paskos. 

Houston kambarinė buvo greita, prityrusi ir puikiai i1š- 
manė, kaip šukuoti. 

— Kokie gražūs ir tankūs plaukai, — kalbėjo ji meist- 
riškai tvarkydama juos. — Ir kokia balta oda! 

Nelė raudonavo nuo moteris komplimentų. Išvydusi 
suknelę, Nelė neteko žado. 

— Dabar nusirenkime tą išterliotą suknelę ir... 

— Aš negaliu vilktis šitos, — aikčiojo Nelė. — Ji man 
per graži. 

Suknelė buvo pasiūta iš dangiškai sidabrinės spalvos 
atlaso. Visas sijonas išsiuvinėtas perliukais. Iškirptė ketur- 
kampė, rankovės papuoštos sidabro nėriniais. Suknelė bu- 
vo prabangi ir nepaprastai graži. Nelė tokios nebuvo regė- 
jusi per visą gyvenimą. 

Houston kambarinė negaišo laiko. Per minutę ji nu- 

vilko sugadintą suknelę ir aprengė Nelę sidabrine. Nelė sto- 
vėjo prieš veidrodį ir žiūrėjo į save. Ji negalėjo patikėti, 
kad veidrodyje mato save. 

— O dabar imsimės brangenybių, — tarė Elzė ir užse- 
gė Nelei vėrinį su trimis deimanto pakabučiais. Į ausį įse- 
gė deimantinius auskarus. Dar trys deimantai papuošė Ne- 
lės plaukus. 

— Ar čia aš? — sušnibždėjo Nelė atvaizdui veidrodyje. 

— Trūksta žodžių, — tarė Elzė šypsodamasi. — Būsi- 
te gražiausia mergina tame pobūvyje. 

Nelė nusigręžė nuo veidrodžio. 

— Aš jau nejauna ir, būdama tokia stora, negaliu būti 
graži. 

— Pono Montgomerio storumas nebaido. 

— Ar tikrai? — Nelė stebėdamasi žiūrėjo į veidrodį. 
Ji jau beveik tikėjo, kad nebuvo stora senmergė. 

— Tikrai, — atsakė Elzė juokdamasi. — Tikiuosi, kad 
šis vakaras judviem bus nuostabus. 

— Aš irgi, — nusišypsojo Nelė ir pagalvojo apie Te- 
rel. Dabar jos sesuo galės nebesijausti kalta dėl to rašalo 
buteliuko. 

Lipant žemyn, visos dar likusios abejonės išsisklaidė, 
kai ji pamatė Džeisį. Pirmą kartą gyvenime Nelė patyrė, 
kokia graži gali pasijusti moteris, kai tas jos grožis atsi- 
spindi vyro akyse. Džeisis Žiūrėjo į ją su pagarbia baime ir 
Nelė jautėsi esanti kitokia nei visada. Ji nuplaukė laiptais 
gaubiama Džeisio susižavėjimo. 

— Ar šios gėlės man? — paklausė ji, kai atsistojo ša- 
lia jo. Jis Žiūrėjo į ją, neįstengdamas ištarti žodžio. Nelė 
nusijuokė ir paėmė iš jo rankų gėles. Elzė apgaubė jos pe- 
čius audinių kailių šaliku. 

— Eikite, — paragino juos Elzė. 

Važiuodamas karieta iki Tagerto namo, jis nenuleido 
nuo jos akių, tarsi matytų pirmą kartą. Kai jie atvažiavo, 
Nelė pamanė, kad galbūt Elzė ir buvo teisi, gal jam ir ne- 
trukdo jos storumas. Ji jautėsi esanti gražiausia moteris vi- 
same pasaulyje. 

Jie atvyko į pokylį paskutiniai. Kai liokajus pripuolė 

padėti Nelei nusisiausti šaliką, Džeisis mandagiai nustū- 
mė jį į šoną. 

— Tu esi gražiausia moteris. Tokios aš dar nemačiau 
savo gyvenime, — sušnibždėjo Džeisis, — ir nesu tikras, 
ar leisiu kitiems vyrams bent žvilgtelėti į tave. 

Nelė nusišypsojo jam. 

— Manau, tu vienintelis, kuriam stora senmergė atro- 
do gražuolė, — tarė ji, bet pirmą kartą nepatikėjo savo žo- 
džiais. Šį vakarą su šia suknele ji nesijautė stora ir sena. 

Menėje visi vyrai žiūrėjo į Nelę lygiai taip, kaip ir 
Džeisis. 

— Ar čia Nelė Greison? — paklausė vienas. 

— Ar čia Terel sesuo? 

— Kas ji? 

— Na? — paklausė Houston savo vyro Keino, kai tas 
irgi spoksojo į Nelę. — Ar atsiimi savo žodžius apie storas 
damas? 

Keinas šyptelėjo. 

— Nei ji stora, nei ką. Ji atrodo kaip prisirpęs sultin- 
gas persikas. 

Houston įsikibo vyrui į parankę. 

— Žinodama, kaip mėgsti persikus, laikysiu tave ato- 
kiau nuo Nelės. 

Jis nusišypsojo Žmonai. 

— Galiu lažintis, kad Nelės sesutei nepatiks tai, kaip 
gražiai ji atrodo. 

— Ir aš bijau, kad ne, — sutiko su juo Houston. 

Netrukus Terel pajuto, kad ją palieka visi jos gerbė- 
jai. O juk vos čia atvykusi, ji pasijuto pačia populiariausia 
mergina. Ją užvertė kvietimais šokiams ir į ateinančios sa- 
vaitės renginius. Ji sėdėjo ant gražios paauksuotos kėdės 
tarsi princesė soste ir iš aukšto kalbėjo su kavalieriais. Lui- 
za, Čarlina ir Mėja — visos trys kartu stovėjo kampe ir 
mėtė į Terel piktus žvilgsnius. Nuo jų pavydžių žvilgsnių 
Terel jautėsi dar laimingesnė. 

Iš pradžių nuėjo šalin šeši gerbėjai, paskui dar dau- 
giau. Terel matė, kaip vienas labai gražus vyras kumštelė- 

j0 kitam ir kryptelėjo galva į menės vidurį. Abu vyrai tuoj 
dingo minioje. Terel pažvelgė į Čarliną ir pamatė, kad toji 
irgi spokso į menės vidurį. 

Terel liovėsi vėduotis vėduokle. Kai tik nutilo muzika, 
išsisklaidė šokėjai, ir ji pamatė, į ką visi žiūrėjo. Menės vi- 
duryje, apsirengusi suknele, už kurią kiekviena moteris par- 
duotų savo sielą, stovėjo Nelė. Tik toji Nelė pakelta galva, 
su deimantais, spindinčiais ant jos kaklo ir laimės šypsena 
lūpose, nebuvo Nelė, skalbusi ir lyginusi jos drabužius. Ši- 
toji Nelė buvo kitokia. Ji žiūrėjo į poną Montgomerį, ir Te- 
rel pastebėjo, kad jis dar gražesnis negu visada ir Žiūri į Ne- 
lę taip, kaip nė joks vyras niekada nežiūrėjo į Terel. Ji taip 
stipriai sugniaužė kumščius, kad nagai įsirėžė į delnus. 

— Kas galėjo pamanyti, — sušnibždėjo Čarlina, — 
kad sesuo taps tavo konkurente? — Ji labai pyko dėl to, 
kad Terel turėjo didelį pasisekimą. 

— Argi Nelė ne gražuolė? — paklausė Mėja. — Nie- 
kada nemačiau jos tokios gražios. Kaip manai, iš kur ji 1š- 
traukė šitokią suknelę? 

Terel suvokė, kad į ją žiūrėjo Žmonės. Ji prisivertė nu- 
sišypsoti, paskui atsistojo ir priėjo prie Nelės. 

— Terel, — tarė Nelė, bučiuodama seserį į skruostą, — 
aš irgi įstengiau atvykti į pobūvį. 

Terel pažvelgė į deimantus ant Nelės kaklo, ausyse ir 
plaukuose, į perlais išsiuvinėtą suknelės sijoną. 

— Labai džiaugiuosi, — tarė. — Ar tas vyras nupirko 
suknelę? — Jos balse Nelė išgirdo kaltinimą. 

— Nelei suknele daviau aš, — anksčiau už Nelę atsa- 
kė Houston ir šaltai pažvelgė į Terel. 

Terel matė, kaip Žmonės žiūri į ją, tarsi norėdami ką 
pasakyti ar padaryti. 

— Ar galiu pakviesti šokiui? — paklausė Džeisis Ne- 
lės, neleidęs Terel tarti nė žodžio. Jie praėjo pro ją. 

Nuo šiol pokylis Terel daugiau nebežavėjo. Niekas jai 
neteikė džiaugsmo: nei gauti kvietimai, nei išgirsti kom- 
plimentai. Ji negalėjo atitraukti akių nuo Nelės. Kaip? Kaip 
tokia stora ir nuobodi senmergė galėjo patraukti vyro dė- 
mesį? Dabar visas pokylis sukosi apie Nelę. Taip, Terel supo 

jauni vyrukai, bet šalia jos nebuvo nė vienos moters. Nei 
jaunos, nei senos. Užtat visos kalbino Nelę. Jaunos ir se- 
nos. Kalbino vyrai. Netgi vaikai, kelioms minutėms įleisti 
į mMenę pasimatyti su pusbroliu Džeisiu ir pasakyti Nelei 
“labanakt". Terel raukėsi girdėdama suaugusiųjų aikčioji- 
mus ir vaikų bučinius. Ji dar pakęstų Nelės buvimą, jei į ją 
kreiptų dėmesį tik pagyvenę Žmonės, bet vyrų dėmesys, ro- 
domas Nelei, siutino Terel. Visi vaikinai kvietė šokti ją, 
Terel, bet visi vyrai kvietė Nelę. Ji matė su seseria šokantį 
daktarą Vestfildą ir dar besijuokiantį, kai Nelė jam kažką 
pasakė. Matė Edaną Nailandą ir Reifą Tagertą, niekada ne- 
siteikusius pašokdinti Terel, šokančius dabar su Nele. 

— Anksčiau kažkaip nepastebėdavau Nelės, — tarė vai- 
kinas, pakvietęs šokti Terel. — Maniau, kad ji sena ir na... 
stora, bet šį vakarą ji visai neatrodo stora. Ji šoka kaip deivė. 

Terel paliko savo šokėją vieną vidury menės. Ji išėjo į 
lauką pakvėpuoti vėsiu nakties oru. 

— Negali žiūrėti, kaip Žmonėms patinka Nelė? 

Ji pašoko, paskui atsigręžė ir pamatė šešėlyje stovintį 
Džeisį. 

— Nesuprantu, ką čia kalbate, pone Montgomeri. Man 
labai malonu matyti seserį tokią laimingą. 

— Tau nemalonu žiūrėti, jei kitam sekasi geriau už tave. 

— Neketinu čia stovėti ir klausytis įžeidinėjimų, — ji 
buvo besprunkanti į vidų, bet Džeisis nutvėrė ją už rankos. 

— Zinau, kokia esi, ir nesiduosiu kvailinamas. Esi 1š- 
lepinta jaunėlė sesuo, turėjusi viską, ko tik užsimanyda- 
vai. Ir manai, kad Nelė gyvena tam, kad teiktų tau viską. 
Šį vakarą tave užgrauš pavydas, nes visiems čia patinka 
Nelė ir žinai, kad niekam iš šių namų tu nepatinki. 

Ji ištraukė ranką. 

— Tik jau ne jums kalbėti, kam patinku! Jums rūpi 
tik mano tėvo pinigai. Ir aš tik bandau apginti savo seserį 
nuo... — ji nutilo, nes Džeisis balsu juokėsi iš jos. 

— Tavo tėvo pinigai? — piktai suriko jis. — Pirma 
pašniukštinėk, o paskui kaltink žmones. Man patinka Ne- 
lė, nes jai kaip moteriai nieko netrūksta. Ji turi viską, ko 
stinga tau, — jis grėsmingai palinko prie Terel. — Aš įspė- 

ju tave. Geriau palik Nelę ramybėje. Jokio rašalo ant jos 
suknelės, jokių kalbų, kad ji stora. Supratai mane? Tik pra- 
virkdyk ją ir turėsi reikalų su manimi, — taip išrėžęs, jis 
apsisuko ir nuėjo į vidų. 

Valandėlę Terel stovėjo priblokšta. Šitaip dar niekas 
nėra kalbėjęsis su ja. Ir kai ji stebėjo Džeisį, einantį pas 
Nelę, ir juos abu vėl šokančius drauge, jos pyktis vis gilė- 
jo ir stiprėjo. “Pašniukštinėk", — šitaip jis pasakė ir pasa- 
kė taip, tarsi Terel dar kažką turėtų žinoti apie jį. 

Ji grįžo į menę ir ėmė klausinėti. Netrukus ji sužino- 
jo, kad Džeisis Montgomeris buvo vienas iš “Varbruko lai- 
vininkystės" paveldėtojų. Terel neabejojo, kad jos tėvas vis- 
ką žinojo apie “ Varbruko laivininkystę" ir būtent dėl to pri- 
ėmė Džeisį dirbti, o šis sutiko, kad tik būtų arčiau Nelės. 

Terel šoko, šypsojosi, o mintys rezgėsi jos galvoje. Jo- 
kiu būdu ji neleis, kad jos stora senmergė sesuo pasigautų 
vieną iš turtingiausių Amerikos vyrų. Negi ji, Terel, turės 
tekėti už Čendlerio vaikėzo ir gyventi mažame namelyje? 
O Nelė gyvens dvare, Niujorke? Arba Paryžiuje? Ar dar 
kur nors, kur tik panorės? Negi ji leis likusį gyvenimą skai- 
tydama apie Nelę laikraščio visuomenės gyvenimo pusla- 
pyje? Gal Nelei bus jos gaila, kad jaunesnė sesuo skursta 
ir atsiųs jai padėvėtų drabužių. Ar Nelė turės gyvenime vis- 
ką, apie ką svajojo Terel, tik todėl, kad pirma jos sutiko 
Džeisį Montgomerį? Jeigu Terel tą kartą būtų nusileidusi 
laiptais ir pasitikusi tą vyrą, atvykusį pas juos pietų, be 
jokios abejonės, jis dabar mylėtų ją. 

“Ji atima 1š manęs tai, kas turėtų būti mano, — pama- 
nė Terel. — Mano pačios sesuo išdavė mane ir pasiglemžė 
iš manęs tai, ko aš visada troškau." 

Ji spoksojo į Nelę, stovinčią prie Džeisio, geriančią 
punšą ir besiklausančią Keino Tagerto. Tas vyras visai ne- 
sidomėjo ja — Terel. 

— Aš jai parodysiu, — sušnibždėjo ji, — tik per mano 
lavoną ji atims iš manęs tai, kas teisėtai priklausytų man. 

Ji nusigręžė nuo Nelės ir nusišypsojo jaunuoliui, sto- 
vėjusiam netoli jos. Ji rodėsi visiems esanti patenkinta sa- 
vimi, bet giliai mintyse rezgė savo planą. 


Aštuntas skyrius 

Berni išlipo iš vonios ir dar kartą dirstelėjo į sąra- 
šą. Ji nežinojo, kiek laiko išbuvo “Prabangos" patalpoje, 
bet jo pakako išrinkti iš to sąrašo tris dalykus. 

Įvykdžiusi tris Nelės norus, Berni įėjo į “Prabangos" 
patalpą ir gavo lapą, kuriame buvo surašyti pramogų pava- 
dinimai. Kadangi ankstesnius keturiolika metų ji praleido 
vakarėlyje, tai dabar iš to sąrašo pirmiausia pasirinko žodį 
“vaizdo įrašai". 

Lydima auksinės šviesos, ji ėjo pro rūką ir įžengė į 
didžiulį kambarį, pilną lentynų su viso pasaulio filmais ir 
visais televizijos spektaklių epizodais. Jai užteko tik pasi- 
Žiūrėti į pavadinimus, ir įrašai buvo jos. Pasirinkusi kelis 
šimtus filmų ir senų televizijos spektaklių įrašų — visus 
su Mary Tyler Moore, tir ankstyvuosius “Klestėjimo" epi- 
zodus, ji nuėjo paskui šviesos spindulį į gražų miegamąjį. 
Lova su du šimtus penkiasdešimt dolerių kainuojančiomis 
paklodėmis 1r pagalvių užvalkaliukais, apvedžiotais rankų 
darbo mezginėliais, buvo aukšta ir labai minkšta (Skais- 
tykloje nebuvo “pačių geriausių" ortopedinių čiužinių). Ji 
ilgokai gulėjo lovoje, valgė kiek norėjo spragintų kukurū- 
zų ir žiūrėjo vieną vaizdajuostę po kitos. Jai netgi nereikė- 
jo išlipti iš lovos pakeisti vaizdajuosčių, o kai Melas Gib- 
sonas ką nors bučiuodavo, įrašas pats imdavo suktis lėčiau. 

Peržiūrėjusi labai daug vaizdo įrašų, ji pakilo iš lovos 
ir pasižiūrėjo į sąrašą. Šį kartą ji pasirinko “moterų drau- 
gystę". Žemiškajame gyvenime Berni neturėjo nė vienos 

draugės, bet buvo girdėjusi ir netgi tikėjo tuo, kad kitos 
moterys turi gerų draugių. Taigi po ilgo laiko ir Berni įs1- 
gijo draugių. Jos kartu vaikščiojo po parduotuves, kartu ki- 
keno, kartu valgė priešpiečius. Jos draugės iškėlė jai gim- 
tadienio vakarėlį ir visada būdavo šalia, pasiruošusios 1š- 
klausyti ją. Kai viena jos draugė išsiskyrė su vaikinu, Ber- 
ni visą naktį išbuvo pas ją. 

Bet Berni pavargo klausydamasi kitų Žmonių, todėl vėl 
dirstelėjo į sąrašą. Šį kartą ji išsirinko “putojančią vonią". 
Ji sėdėjo didelėje, patogioje vonioje, pilnoje karšto vandens 
ir putų, skaitė romanus, valgė vyšnias šokolade, gėrė roži- 
nės spalvos šampaną. Vanduo niekada neatšaldavo, knygos 
visada būdavo įdomios, o saldainiai ir šampanas skanūs. 

Dabar, išlipusi iš vonios, ji vėl žvilgtelėjo į sąrašą. Ją 
sudomino “nauji drabužiai". Dar Žemėje ji suprato, kad vie- 
ninteliai drabužiai, kuriais jai patikdavo vilkėti, būdavo tik 
nauji. Ji apsirengdavo juos tik kartą, o paskui numesdavo. 
Ją taip pat sudomino “vaikai, besielgią kaip tie, rodomi per 
televizorių" ir “prizų laimėjimas", ir “sėkmė mokykloje“, 
ir "pripažinimas". Berni bandė apsispręsti, kai į vonios 
kambarį įėjo Paulina. Vos tik Berni ją išvydo, vonia dingo, 
ir ji vėl pamatė besanti su tais drabužiais, su kuriais buvo 
palaidota. 

— Teks eiti su manimi, — griežtai tarė ji. — Atsirado 
bėdų Greisonų namuose. 

Berni patempė lūpą, bet nusekė pro rūką paskui Pauli- 
ną. Ji pamiršo tą storulę Nelę, išklausiusi jos tris norus. 

— Ką ji padarė? Panoro savo jaunėlę seserį matyti 
karste? 

Paulina neatsakė, kol jos priėjo rankdarbių kambarį. 
Tada ji mostelėjo ranka, ir rūkas išsisklaidė. Berni kiaurai 
matė Greisonų namus tarsi lėlių namus, vienu metu pirmą 
ir antrą aukštus. Terel sėdėjo svetainėje gražiai apsirengu- 
si ir vaišino pustuzinį irgi puošniai apsirengusių draugų ar- 
bata ir tortais. Čarlsas valgomajame su keturiais vyrais ap- 
tarinėjo naujos krovinių įstaigos planą. Vyrai gėrė viskį ir 
užkando sumuštiniais su kepta jautiena. Nelė bėgiojo iš val- 
gomojo į virtuvę, iš virtuvės — į svetainę, iš svetainės vėl 

į virtuvę, stengdamasi vykdyti kiekvieną tėvo ir sesers pa- 
liepimą. 

Berni pažvelgė į tą vaizdą ir susiraukė. 

— Argi galiu jai padėti, jei ji taip vergauja kitiems? 
Ne mano kaltė, kad ji tokia kvaila... 

— Nelė išsakė savo norus. Tik ji rūpinosi ne savimi, o 
kitais. 

— Kitais? Kaip galima ko nors norėti kitiems? 

Paulina žiūrėjo į namą. 

— Pirmas Nelės noras buvo dėl jos sesers. Terel sakė 
norinti tapti populiariausia miesto mergina, ir Nelė jai to 
palinkėjo. Zinoma, Nelė turėjo dvigubai daugiau virti, tvar- 
kyti ir rūpintis Terel drabužiais, kai jos sesuo taip išgarsėjo. 

Paulina atsigręžė pasižiūrėti į Berni. 

— Antras Nelės noras buvo, kad jos tėvo verslas būtų 
labai sėkmingas. Taip ir atsitiko, bet, kaip matai, Nelė sau 
ant pečių užsikrovė dar daugiau darbo. 

— Jos pečiai gana platūs. Susidoros, — sumurmėjo 
Berni. — O koks buvo jos trečias noras? 

— Tikrai labai neįprastas. Ji palinkėjo, kad jos tėvas 
ir sesuo gautų iš jos tai, ko norėjo. O jie norėjo tik vieno, 
kad Nelė jiems ištikimai tarnautų ir žiūrėtų, kad jiems bū- 
tų patogu gyventi. 

— Patogu gyventi? 

— Taip, — atsakė Paulina. — Trečias Nelės noras 
pavertė ją tėvo ir sesers verge. Ji negali net išeiti iš na- 
mų, nes turi tenkinti jų poreikius. Pažvelk į ją, — Paulina 
atsigręžė į "ekraną". — Dabar jai daug blogiau nei anks- 
čiau. Kol dar nebuvai įvykdžiusi jos trijų norų, ji bent 
buvo laisva. 

Berni žiūrėjo į Nelę, zujančią iš kambario į kambarį. 
Matė, kaip tėvas ir sesuo šnypštė, kad ji per lėtai sukasi. 
Kol virtuvėje nebuvo Nelės, tarnaitė Ana įsmukdavo ten, 
pavogdavo maisto ir nešdavo į lauką savo įtartinam drau- 
gužiui. Atėjusi į virtuvę, Nelė šaukdavo Aną, bet ta pasi- 
slėpdavo ir kikendavo iš Nelės. 

— Kodėl ji neišsakė savo pačios norų? — paklausė 
Berni. — Juk ji turėtų ko nors norėti. 

— Tu pati žadėjai įvykdyti tai, ko Nelė iš tikrųjų nori. 
O Nelė nori, kad kiti žmonės būtų laimingi. 

Berni susiraukė. 

— O kur dėjosi tas stuobrys? 

— Jis vis dar ten sukinėjasi ir tebemyli Nelę. Bet bi- 
jausi, kad ko nors neatsitiktų. 

— Kaip ko? 

— Vakar vyko pobūvis, ir Nelė atrodė labai gražiai. 
Terel dėl to apėmė baisus pavydas tr... 

— Pavydas? Gražutė mažoji Terel pavydi tokiai sto- 
rulei. 

— Reikia matyti žmoguje ne vien storumą, — tarė Pau- 
lina. — Nelė visiems mieste patinka. Visi jaučiasi laimingi 
matydami ją tokią gražią su tokiu vyru kaip Montgomeris. 
Nors ir kokia graži Terel, jai toli iki Nelės. 

Berni žvelgė į šalį. Žemiškame gyvenime buvo atve- 
jų, kai ją pačią graužė pavydas. Ir ne grožio karalienės vertė 
ją pavydėti, bet paprastos moterys, na, tokios kaip Nelė, 
visur, kur beeitų, sėjančios paskui save meilę. 

— Tai ką man dabar daryti? — paklausė Berni. — 
Įvykdyti kitą jos norą? O gal atšaukti ankstesnius norus? 

— Ne. Kas padaryta, tas padaryta. Pati rask būdą, kaip 
padėti Nelei. Viskas priklauso nuo tavęs. 

Berni pajuto naują jausmą, kaltės jausmą. Ji gyrėsi Pau- 
linai, kad nieko neįskaudino žemiškajame gyvenime. Nė vie- 
no Žmogaus, kuris nepadarė jai blogo. O šita Nelė nepadarė 
Berni nieko tokio, bet vis dėlto sugebėjo paveikti ją. 

— Ar galiu pažiūrėti, kas įvyko, kai paskutinį kartą 
mačiau Nelę? 

— Žinoma, — Paulina mostelėjo ranka, ir “ekrane" 
atsirado vaizdas to vakaro, kai Džeisis Montgomeris pir- 
mą kartą atvyko pas Greisonus pietauti. 

Berni atsisėdo ant sofos ir žiūrėjo. Matė, kaip Džeisis 
įkalbinėja Nelę eiti su juo pasivaikščioti, kaip jis padeda 
jai užlipti ant tvoros, kaip Nelės veidas nušvinta, kai jis 
prisiliečia prie jos. 

— Ir ji netgi nežino, kad jis turtingas, — sumurmėjo 
Berni. 

Ji matė Terel, sužinojusią naujieną, kad sesuo visą po- 

A praleido su Džeisiu. Berni krūptelėjo išgirdusi, kaip 

arlsas ir Terel koneveikė Nelę už tai, kad buvo išėjusi iš 
namų. 

— Jie pyksta tik dėl to, kad Nelė neišvirė jiems pietų, — 
burbtelėjo Berni. 

— Ką? — paklausė Paulina. 

— Aš sakiau, kad jiems nerūpi Nelė. O rūpi tik jie pa- 
tys. 

— Kaip tą sužinojai? 

— Kadangi aš... — Berni nutilo. — Kadangi aš taip el- 
giausi su savo seseria. Užtekdavo man pasakyti, kad ji sava- 
naudė, ir ji darydavo viską, ką tik aš panorėdavau. — Berni 
vėl pažvelgė į "ekraną". — Kad tik Nelė būtų plonesnė... 

— Kas iš to? 

— Nežinau, bet manau, kad visos bėdos dėl jos sto- 
rumo. 

— Man taip neatrodo. Gal, kai tu pamatysi, kas įvyko, 
išvysi Nelę, išsakančią norus, tr... — ji nutilo, nes į kam- 
barį įbėgo moteris. 

— Nuskendo laivas! 

— O Dieve, — šypsodamasi tarė Paulina. 

— Kas atsitiko? — pasiteiravo Berni. 

Atvykėlė moteris, apsirengusi antikiniais egiptietiškais 
drabužiais, juodus plaukus sutepusi aliejumi, atrodė labai 
susijaudinusi. 

— 1742 metais nuskendo laivas. Paskendo visi jo ke- 
leiviai. 

Paulina pakilo. 

— Turiu eiti. Tai atsitinka nedažnai tr... na, negaliu 
praleisti to įvykio. Tu pasilik ir stebėk Nelę. 

— Palaukite valandėlę, — Berni sulaikė Pauliną už 
rankos. — Paaiškinkite, kas vyksta. 

— Kartu su laivu paskendo vyrai. Jų paprastai laivuo- 
se būna šimtai. Visi jauni, stiprūs ir išbūna jūroje be mote- 
rų kartais metus ar net daugiau. 

Berni ėmė suprasti. 

— Norite pasakyti, kad keli šimtai... 

— Du šimtai trisdešimt šeši, — patvirtino egiptietė. 

— Du šimtai trisdešimt šeši vieniši jauni jūrininkai 
atvyksta į Skaistyklą. 

— Taip, — pasakė Paulina. 

— Vadinasi, baigusi stebėti Nelę, galėsiu... 

— Vyrai į šią Skaistyklą neįleidžiami. Prisimink. Nė 
vieno tikro vyro. Kai kuriose patalpose yra vyrų, bet tai tik 
reginiai. O šie vyrai tikri. 

Berni galvojo, kodėl jai patiko vyrai, kaip jie juokėsi 
1r vaikščiojo, kaip galėjo priversti ją jaustis didingai ir kaip 
— bjauriai ir nuostabiai tuo pačiu metu. 

— Tikri vyrai, — svajingai tarė Berni. 

— Taip, — nusišypsojo Paulina. — Kai nuskęsta lai- 
vas, įvyksta sprogimas anglies kasykloje ar ištinka kita 
gamtos nelaimė ir žūsta daug vyrų, kartais atsitinka taip, 
kad juos atsiunčia į Skaistyklą, užuot pasiuntę į Dangų ar į 
Pragarą. Jie pabūna čia vos keletą valandų ir išvyksta. Jei 
nori juos pamatyti, nedelsdama eik. 

Berni atsigręžė į "ekraną". Nelė stovėjo virtuvėje, ran- 
ka įsikibusi sandėliuko durų, o tas Džeisis Montgomeris 
godžiai ją bučiavo. Berni matė, kad Nelė atrodė ne taip jau 
prastai. Jei tik ji nebūtų tokia stora... 

— Eikime pas jūreivius, — tarė Berni. 

— O kaip Nelė? 

Berni mostelėjo ranka: 

— Suplonėk, vaike. 

Ji atsigręžė į Pauliną: 

— Tai turėtų padėti. Ji suplonės, ir jos gyvenimas bus 
be rūpesčių. 

— Aš taip nemanau. Gal tu pasilik ir... 

— Eime, — paragino egiptietė. — Tie vyrai atvykus, 
kai mes ten nueisime. 

— Nesijaudinkite, — tarė Berni Paulinai. — Nelei nie- 
ko neatsitiks. Ji bus liekna, graži, ir visos jos bėdos pra- 
dings. Eikime. 

Kiek padvejojusi, Paulina pasikėlė ilgą sijoną ir nu- 
bėgo paskui Berni ir egiptietę. 

Džeisį pažadino beldimas į viešbučio kambario du- 
ris. Jis brūkštelėjo degtuką, užžiebė lempą prie lovos ir 
Žvilgtelėjo į kišeninį laikrodį. Pusė keturių ryto. 

— Tuojau! — sušuko jis, maudamasis kelnes ir sags- 
tydamas jas, kai ėjo prie durų. Atidaręs pamatė dešimties 
ar vienuolikos metų storą berniuką — pasiuntinį. 

— Atnešiau jums telegramą, — tarė berniukas. 

Trindamas užmiegotas akis, Džeisis paėmė telegramą 
ir pažvelgė į ją: 

TĖVAS SUNKIAI SERGA TAŠKAS TUČTUOJAU 
VAŽIUOK NAMO TAŠKAS. 

Džeisis skaitė telegramą tris kartus, kol galvoje pra- 
Šviesėjo. 

— Kada artimiausias traukinys į rytus? 

— Ketvirtą, bet prekinis. Keleivių neima. 

Džeisio mintys sukosi. 

— Ateik čia, — paliepė jis berniukui. Priėjęs prie ne- 
didelio stalelio, atsisėdo ir ėmė rašyti laišką Nelei. Paaiš- 
kino, kur važiuoja ir kodėl. Parašė grįšiąs, vos tik galėsiąs, 
ir paprašė viską paaiškinti tėvui. Laiško apačioje parašė 
mylįs ją. Atsistojęs įdėjo laišką į voką, užrašė, kad jis ski- 
riamas Nelei, ir paklausė berniuko: 

— Ar pažįsti panelę Nelę Greison? 

— Visi ją pažįsta. 

— Noriu, kad perduotum jai šitą laiškelį. Tik jai ir nie- 
kam kitam. Girdi? 

— Žinoma, pone. 

Džeisis iš kišenės išsitraukė dvidešimt penkių centų 
monetą. Berniūkščiui tiek pinigų buvo per daug, bet jis no- 
rėjo laimėti jo palankumą ir užsitikrinu, kad laiškas pa- 
siektų Nelę. 

— Paduok Nelei į rankas. Ir niekam kitam. 

— Girdžiu ne pirmą kartą. 

— Eik, — tarė Džeisis. — Turiu susidėti daiktus. 

Berniukas išėjo. Džeisis įsimetė į krepšį keletą drabu- 
žių. Jis ketino važiuoti ketvirtos valandos traukiniu. Jis va- 
Žiuotų, net jeigu tektų sėdėti ant vagono su anglimis, pačia 
pirmąja transporto priemone, išvykstančia iš Čendlerio. Už- 
segęs krepšį, jis susimąstė. Jo tėvas sirgo. Jo tvirtas, ste- 
bėtinai sveikas tėvas serga. Kai Džeisis kėlė krepšį, jo ran- 
ka truputį drebėjo. 

Prie viešbučio registracijos stalelio nieko nebuvo, to- 
dėl jis parašė raštelį, kad išvyksta. Kartu su rašteliu paliko 
pinigų. Kai viskas buvo atlikta, jis bėgte nubėgo. Džeisis 
skubėjo į traukinių stotį, kiek jo ilgos kojos nešė. Sumokė- 
jęs kiek priklausė kaip už krovinį, jis įsėdo į Denverio trau- 
kinį, nesvarbu, nors buvo nepatogu. Juk turėjo kuo grei- 
čiau važiuoti į Meiną pas sergantį tėvą. 

— Na? — Terel paklausė berniuko. Pernai vasarą ji ma- 
tė, kaip berniukas terorizavo dvigubai mažesnę už jį mergai- 
tę, ir suprato, kad jis padarys viską, ko tik iš jo pareikalaus. 

— Nunešiau, — berniūkštis išsprogdino į ją akis. — 
Jis man sumokėjo penkiasdešimt centų. 

— Tu mažas šantažiste, — sumurmėjo Terel. Ji buvo 
žadėjusi sumokėti berniukui dvigubai daugiau, nei duos 
Džeisis, jeigu jis atneš jo laišką. Ji davė jam penkiasde- 
šimt centų ir paėmė iš jo laišką. — Nors žodeliu kam nors 
prasitarsi, ir aš žinosiu, kam viską pasakyti apie tave, — 

— Kas man darbo, ką jūs norite padaryti savo sese- 
riai, — nekaltu balsu atsakė išsišiepęs vaikėzas. — Jei dar 
reikės pagalbos, Kunigaikštis jūsų paslaugoms. 

Ji dirstelėjo į berniūkštį. Terel nevadino jo tuo vardu, 
kuriuo jis pats pasivadino. 

— Man daugiau tavęs nebeprireiks. Gali drožti namo. 

Terel drebėjo nuo ryto šaltuko. Jautėsi, kad gražios die- 
nelės jau baigėsi ir greitai turėjo prasidėti žiema. Ji kilste- 
lėjo savo puošnią suknelę ir nuėjo namo. Ji nebuvo ten nuo 
vakar, nuo derliaus šventės pobūvio — to vakaro, turėju- 
sio pakeisti jos gyvenimą. Ji suglamžė Džeisio laišką ir ėjo 

toliau. Jam prireiks savaitės nuvažiuoti į Meiną ir grįžti 
atgal, o per tą laiką, kol jis grįš, Terel ketino įtikinti Nelę, 
kad Džeisis Montgomeris — niekšas, todėl ją paliko. Ji nu- 
sišypsojo pilkoje ankstyvo ryto šviesoje ir paspartino žings- 
nį. Siandien ji rengė arbatėlę savo draugams, kad galėtų 
aptarti pobūvį. Ji ketino pasakyti jiems keletą nepaprastų 
paskalų. 

Kai Nelė pabudo, pirmiausia pamanė, kad vakarykštis 
pobūvis — tik sapnas, bet akis atmerkusi išvydo savo gra- 
žiąją suknelę, kabančią ant pakabo palei duris. Valandėlę 
paganiusi akis ir pasidžiaugusi, ji užsimerkė ir atgaivino 
atmintyje vakarykštį pobūvį. Matė save jo glėbyje. Matė 
jį, besišypsantį jai, jo duobutę skruoste. Prisiminė, kaip di- 
džiavosi juo, džiaugėsi savimi, džiaugėsi, kad iš viso gy- 
veno šiame pasaulyje. Parvežęs namo, jis bučiavo ją, bu- 
čiavo ir kalbėjo, kad myli ją ir tik ją. 

Nelė nieko jam neatsakė. Tai, ką ji jautė jam, buvo 
daugiau negu meilė: ji dievino jį. Jis pakeitė ją. Privertė 
kitaip jaustis, kitaip Žiūrėti į pasaulį. Visas miestas dabar 
kitaip žiūrėjo į ją, kalbėjosi su ja, galvojo apie ją. “Ar aš jį 
myliu?" — klausė savęs Nelė. Tai, ką ji jautė, tikrai buvo 
stipriau už meilę. 

Nelė lėtai pakilo iš lovos ir ėmė rengtis. Nors ji pa- 
miegojo tik keletą valandų, jautėsi puikiai. Valandėlę ji su- 
kosi valso ritmu po kambarį, tada sustojo ir nusišypsojo. 

— Tu, stora karve, — tarė sau, bet be tikro pykčio bal- 
se, — nustok svajoti ir 1mkis darbo. — Paėmė korsetą, įlin- 
do į jį, maudamasi per galvą, ir ėmė varstyti jį iš priekio. 

— Keista, — nustebo balsu. Paprastai jai reikėdavo 
labai įtempti raištelius, nes korseto kraštai nesueidavo per 
keturis colius, bet šįryt jie nesuėjo tik per du colius. Ji ap- 
sirengė savo sena rudąja suknele. Vakar ji buvo tokia ap- 
tempta, kad ryškėjo korsetas, o šiandien atrodė beveik lais- 
voka. 

— Tikriausiai dėl to, kad šokau visą vakarą, — pama- 
nė Nelė ir nusišypsojusi išskubėjo iš kambario. 

Likusią dienos dalį ji neturėjo laiko kada galvoti, nes 
užgriuvo daugybė darbų. Tėvas pasikvietė investitorius, ir 

ji turėjo paruošti jiems vaišes. Terel pakvietė kelias drau- 
ges arbatėlei, ir Nelei teko kepti tortą. 

Trečią valandą dienos ji jautėsi pavargusi. Nors netu- 
rėjo laiko nė valandėlės prisėsti, bet nesiliovė šypsojusis 
visą dieną. Atrodė, kad nors kartą ji tiko visiems. Per pus- 
ryčius tėvas nusišypsojo jai ir pasakė girdėjęs, kad ji pa- 
traukė pono Montgomerio akį. Jis dar kažką postringavo 
apie laivus, bet Nelė nesuprato. Ji buvo per daug užsiėmu- 
si ir negalėjo klausinėti: turėjo patiekti į stalą sviestinius 
biskvitus. Vėliau ji nugirdo, kaip tėvas sakė Terel: 

— Jei Montgomeris taip nori, gali ją vesti. Aš pasam- 
dysiu ekonomę už tuos pinigus, kuriuos tas vyras uždirbs 
mūsų šeimai. 

“Jei Montgomeris taip nori", — sušnibždėjo Nelė ir 
pajuto, kaip ją užliejo maloni šiluma. Ji nunešė lėkštę kum- 
pio į valgomąjį. 

Visą dieną Terel buvo jai nepaprastai maloni. Pasako- 
j0, kaip jos kartu eis į šokius, vaikščios drauge po parduotu- 
ves ir galbūt net ateityje kels bendrą vestuvių ceremoniją. 

"Vestuvės", — galvojo Nelė, kočiodama tešlą obuolių 
torteliams. Terel šypsojosi jai, stovėdama prie didelio vir- 
tuvinio stalo. 

— Aš nesu tikra, ar ponas Montgomeris ketina vesti. 
Gal jis... “Mano pačios vaikai, — galvojo ji. — Mano na- 
mai." 

— Nele, tu negalėjai nepastebėti, kaip jis Žiūrėjo į ta- 
ve. Oi, Nele, jūs abu taip gražiai vakar atrodėte. Beveik 
niekas nepastebėjo, kad tu dvigubai storesnė už jį. 

— Dvigubai? — Nelė suvalgė dvi obuolių skilteles su 
cukrumi ir cinamonu. 

— Nieko baisaus. Aš taip didžiavausi tavimi. 

Nelė nusišypsojo ir ėmė dėlioti ant tešlos obuolių skil- 
teles. 

— Nuostabiai praleidau laiką. 

— Taip, žinau. Kada jūs vėl pasimatysite? 

— Nežinau. Kartais jis ateina dieną, — ji žiūrėjo į vir- 
tuvės duris, beveik tikėdamasi jį išvysti tarpdury. 

— Esu tikra, kad jis pasirodys anksčiau ar vėliau. Ne- 

le, nenoriu pamokslauti, bet tu... na, aš noriu pasakyti, kad 
vakar tu labai laisvai jauteisi su juo. Na, nenorėčiau peik- 
ti, bet tu leidai jam liesti tave... na, ne visai tinkamose vie- 
tose. 

— Aš to nepastebėjau, — Nelė suvalgė keturias obuo- 
lio skilteles. 

— Žinoma, ne. Tik keli žmonės aptarinėjo tavo elge- 
sį, bet, manau, jie žino, kad tavo reputacija gera. Jie žino, 
kad tu nesi... na, laisvo elgesio moteris, kokia atrodei va- 
kar vakarą. 

Ant stalo stovėjo didelis padėklas, prikrautas ką tik 
iškeptų sausainių. Nelė suvalgė du. 

— Aš tik norėjau paklausti, ar tu jam leidai daryti vis- 
ką? Ar tu dar mergaitė, ar jau nebe? 

Nelė suvalgė dar du sausainius. 

— Mergaitė, — sušnibždėjo ji. 

Terel atsistojo. 

— Gerai. Pažadėjau tėvui paklausti. Jis tiek daug pri- 
siklausė apie tavo vakarykštį elgesį, kad atėjo prašyti ma- 
no patarimo. Aš jį užtikrinau, kad nesi laisvo elgesio mer- 
gina, nors taip ir atrodei. Dabar galiu užtikrinti visus mieste, 
— ji apėjo aplinkui stalą ir pabučiavo Nelę į skruostą. — 
Tu vakar labai gražiai atrodei, Nele. Prašau tą prisiminti ir 
nevalgyti tiek daug sausainių, antraip nejįlįsi į tą gražią suk- 
nelę. Gėda būtų įžeisti ponios Tagert dosnumą, priaugus 
per daug svorio, — ji nusišypsojo. — Iki pasimatymo per 
arbatėlę, — tarė ji ir išėjo iš kambario. 

Nelė suvalgė du tuzinus sausainių. Negi ji elgėsi va- 
kar kaip pasileidusi moteris? Negi visas miestas apšneka 
jos elgesį? Ji žinojo, ką jautė Džeisiui ir ką jis jautė jai. 
Negi ji 1š tikrųjų apsikvailino prieš visą miestą. 

Kai ištraukė iš krosnies tris tuzinus kitokių sausainė- 
lių, tuziną jų suvalgė nespėjus net ataušti. Pagalvojusi apie 
pobūvį dabar, ji matė save tokią, kokią pavaizdavo Terel: 
“dvigubai storesnę už jį". Ji jau matė, kaip į ją žiūri žmo- 
nės ir netiki savo akimis, kad ji elgiasi kaip ištvirkėlė. 

Jai teko iš naujo išsukti glajų, nes suvalgė visą dube- 
nėlį jau gatavo. 

— Terel, kas yra? — paklausė Mėja, pamačiusi, kaip 
Terel šniurkščioja į nosinaitę. 

Greisonų svetainėje susirinko aštuonios Čendlerio 
merginos. Jos karštai aptarinėjo vakarykštį pobūvį. Dau- 
giausia kalbėjo apie Nelę ir jos didelį pasisekimą. 

— Anksčiau aš tiesiog nepastebėdavau Nelės. 

— Ji buvo labai graži, ir ponas Montgomeris žiūrėjo į 
ją tokiomis mylinčiomis akimis. Jis... 

Būtent tada Terel ir pradėjo mandagiai šniurkščioti į 
nosinaitę. Tos jaunos damos buvo taip įsitraukusios į po- 
kalbį, kad Terel teko ilgai šniurkščioti, kol Mėja pagaliau 
pastebėjo ir paklausė Terel, kas jai atsitiko. 

— Nieko, — atsakė Terel. — Na, bent nieko, ką galė- 
čiau LT pasakyti. Tai mūsų šeimos reikalas. 

arlina dirstelėjo į Luizą. 

— Mes tave pažįstame visą gyvenimą. Mes tokios ar- 
timos tavo šeimai... 

Terel prispaudė nosinaitę prie akių. 

— Vis tiek anksčiau ar vėliau sužinosite. 

— Geriau anksčiau, — tarė Mėja, bet Čarlina stukte- 
lėjo jai alkūne į pašonę. 

— Ponas Montgomeris yra... 

Jos visos net išsižiojo palinkusios į priekį, pamiršu- 
sios arbatos puodelius rankose. 

— Jis apgavikas! 

— Ne! — vienu metu išsprūdo trims. 

— Manau, kad tai tiesa, — labai liūdnai tarė Terel. — 
Bijojau to iš pat pradžių. Atrodo, kad ponas Montgomeris 
tenorėjo vieno: gauti Greisono krovinių kompaniją. 

— Bet girdėjau, kad jis turtingas, — tarė Mėja. 

— Na, taip. Bet visi turtuoliai nori būti dar turtinges- 
ni. Pasižiūrėkite į Keiną Tagertą. 

Merginos susižvalgė ir linktelėjo pritardamos. 

— Aš iš pat pradžių juo nepasitikėjau, — kalbėjo Te- 
rel. — Jau tą patį vakarą, kai atvyko pietų, jis man nepati- 
ko. Esu tikra, kad jis tą pajuto ir ėmė verbuoti mano varg- 
šelę brangią seserį. Vargšė, vargšė Nelė. Ji nesupranta, kad 
yra tokių vyrų. Nelė tokia miela ir naivi. O čia dar pirmą 

kartą gyvenime ją pamergino vyriškis. Širdis neleido pa- 
sakyti jai, kuo man pasirodė esąs tas Montgomeris. Be to, 
bijojau apsirikti. 

Terel nutilo sušniurkščiojusi porą kartų. 

— Tavo nuojauta pasitvirtino, — pritarė Luiza. 

— Bet vakar jis atrodė įsimylėjęs Nelę, — papriešta- 
ravo Mėja. — Atrodė, kad dievina ją. Niekada nemačiau, 
kad vyras šitaip Žiūrėtų į moterį. 

— Ponui Montgomeriui tiktų vaidinti scenoje, — at- 
šovė Terel. — Apie devintą valandą aš išėjau į lauką trupu- 
tį įkvėpti gryno oro, nes tiek prisišokau, kad prireikė atsi- 
pūsti. Ir kaip jūs manote, kas tuoj pat prisistatė? Ponas 
Montgomeris! 

— Ką jis darė? — aiktelėjo Mėja. 

— Jis pabučiavo mane! 

— Kaip siaubinga! 

— Kaip baisu! 

— Niekšas! 

— Suvedžiotojas! 

— Aš norėčiau, kad jam rūpėtų mano tėvo verslas, — 
svajingai ištarė Mėja, bet tuoj atsitokėjo, kai visos piktai 
sužiuro į ją. 

— Pasitvirtino tai, ką aš seniai įtariau, — kalbėjo to- 
liau Terel. — Tėvas atsisakė jam parduoti savo verslą ir jis 
sumanė gauti kompaniją kitu būdu. Emė rėžti sparną apie 
Nelę. 

— Stebėjausi, kaip toks gražus vyras gali trokšti mo- 
ters kaip... noriu pasakyti, kad Nelė gražaus veido... bet... 
na... ji kiek per... 

— Nesistenk būti taktiška, — atsakė Terel. — Mudu 
su tėvu jau seniai įpratome sakyti tiesą. Nelė yra stora. Ir 
kiekvieną dieną ji vis labiau storėja. Tai našta, kurią mudu 
su tėvu privalome kentėti. Išbandėme viską. Abu mėgino- 
me su ja kalbėtis. Prieš trejus metus tėvas buvo išsiuntęs 
ją į Denverio kliniką. Kol buvo ten, numetė kiek svorio, 
bet sugrįžusi namo vėl priaugo. Mes jau nežinome, ką su 
ja daryti. Ji vienu metu gali suvalgyti tortą, pyragą, kelis 
tuzinus sausainių. Tas valgymas — tarsi kažkokia ją apsė- 

dusi liga. Nežinau, ką ir daryti, — Terel nosinaite dangstė- 
si veidą. 

— Nujautėme, kokia paslaptis tave slegia, — tarė Čar- 
lina, glostydama Terel petį. 

— Jūs dar ne viską girdėjote. 

Visos palinko arčiau dar kartą. 

— Šįryt ponas Montgomeris išvažiavo ketvirtą ryto 
prekiniu traukiniu. Jis išvyko 1š viešbučio, nepalikęs adre- 
so, neparašęs niekam jokios žinutės. Jis išskubėjo, kol dar 
neprašvito. Jis... jis... 01, aš negaliu sakyti. 

— Mes juk tavo draugės, — tarė Čarlina, o Luiza link- 
telėjo pritardama. 

— Manau, kad ponas Montgomeris suprato neperim- 
s1ąs tėvo verslo ir jis... jis... manau, jis pasinaudojo Nele. 

Visos aiktelėjo vienu metu. 

— Jis... 

— Ji... 

— Jie... 

— Arji turės kūdikį? — sušnibždėjo Mėja, nesuvoku- 
si Terel užuominos, bet mamytės primokyta, iš kur atsiran- 
da kūdikiai. 

— Aš nežinau, — atsakė Terel į savo nosinaitę. — Ką 
man dabar daryti? Tėvas prašė manęs pasakyti Nelei, kad 
jos... jos meilužis išvažiavo iš Čendlerio. Kaip aš galiu jai 
tą pasakyti? Ji taip įsižiūrėjusi į tą niekšą, kad nė už ką tuo 
nepatikės. Jeigu pasakyčiau, kad jis mane bučiavo, neabe- 
joju, jog Nelė pamanytų, kad sakau tai iš pavydo. 

— Kaip tau baisu, — tarė Luiza. — Zinoma, Nelė tu- 
rėtų patikėti tavimi, 0 ne tuo prašalaičiu. 

— Jei ponas Montgomeris pasakytų man, kad dangus 
ne žydras, o raudonas, aš patikėčiau, kad jis raudonas. Ir 
Jokie mano sesers žodžiai nepriverstų manyti kitaip, — ta- 
rė Mėja. Kai visos sužiuro į ją, ji nenuleido akių. 

— Mėja teisi, — tarė Terel. — Visos matėte Nelę va- 
kar pobūvyje. Ji įsitikinusi, kad tas niekšas ją myli. Ji nie- 
kada nepatikės tuo, ką aš pasakysiu, — Terel nutilo ir žiū- 
rėjo į jas pro nosinaitės kraštelį. “Kvailės, — galvojo ji. 
— Pasukite savo menkas smegenėles mano naudai." 

— Aš pasakysiu Nelei, kad jis ir mane bučiavo, — ta- 
rė Čarlina. Dabar ji atrodė kaip kankinė, pasirengusi mirti 
už teisybę. 

— Ir aš, — pritarė Luiza, bet jos balse girdėjosi pasi- 
didžiavimo gaidelė. 

— O aš pasakysiu, kad nešioju jo kūdikį, — sušnibž- 
dėjo Mėja. Paskui atsimerkė ir, pažvelgusi į drauges, pasi- 
taisė: — Gerai. Tik vienas bučinys. 

— Jūs tokios geros mano draugės. Vieną dieną Nelė 
įvertins tai, ką darote dėl jos. 

— Mes esame ir Nelės draugės. Ir padarysime viską, 
kad padėtume Nelei. Bet, Terel, man įdomu, na, todėl, kad 
turėčiau žinoti, jeigu Nelė paklaustų... kaip bučiavo ponas 
Montgomeris? — paklausė Čarlina. 

— Taip, kad galėtum pasakyti? Tik tam, kad žinotu- 
me, ką sakyti. 

— Na, — pradėjo Terel, — atsakysiu vien tam. Jo bu- 
činys buvo dieviškas. Jis labai stiprus vyras. Jis prisitrau- 
kė mane arti prie savęs ir... O Dangau! Atrodo, kad Mėja 
nualpo. 

Tą dieną po pobūvio Džeisis neatėjo pas ją, ir Nelė 
bandė vyti šalin nusivylimą. Ji įtikinėjo save, kad tikisi per 
daug, kad jis gali turėti kitokių reikalų. Bet kai jis nepasi- 
rodė ir kitą dieną, ji nusprendė nueiti į Randolfo bakalėjos 
parduotuvę ir galbūt užeiti į tėvo įstaigą ir pažiūrėti, ar 
Džeisis ten yra. Ji prikepė daug avižinių sausainių su razi- 
nomis, norėdama pavaišinti tėvo darbuotojus. 

Po to, ką Terel pripasakojo apie Nelės elgesį tą vakarą 
pobūvyje, Nelė nebuvo iškėlusi kojos iš namų. Ji bijojo, 
kad žmonės į ją šnairuos ir klausinės apie pobūvį. Ji žino- 
jo, kad ieškoti Džeisio — blogiausia išeitis, galėjusi pa- 
kenkti jos reputacijai, bet jai taip prailgo be jo. Taip pat jai 
reikėjo užsukti pas siuvėją ir užsisakyti naują suknelę. Kaž- 
kodėl visos senosios pasidarė jai per didelės. 

Vos tik išėjusi į gatvę, ji suprato, kad jos nuogąstauta 
ne veltui. Pora jaunų vyrukų praeidami pro šalį nukėlė skry- 
bėles ir išsišiepė jai. Nelė nusigręžė. Ji pamojo ranka trims 
merginoms, bet šios nusisuko nenorėdamos pažinti Nelės. 

“Viskas daug blogiau, negu sakė Terel, — pamanė Ne- 
lė, — aš apsikvailinau prieš visą miestą, o dabar vėl lekiu 
pas jį." Ji įtikinėjo save, kad jokiu būdu negali eiti aplan- 
kyti Džeisio, bet kojos pačios nešė į tėvo įstaigą. 

Vos įėjusi į vidų, Nelė pamatė, kad Džeisio kėdė tuš- 
čia. Ji bandė nesidairyti aplinkui, nedirsčioti į duris. Ji šyp- 
sojosi ir dalijo avižinius sausainius, mandagiai kalbėjosi 
su visais tėvo darbuotojais ir matė, kaip smalsiai visi į ją 
žiūri. Nors nė vienas jų nebuvo tame pokylyje, bet, matyt, 
visi buvo girdėję apie jos nederamą elgesį. 

Kiek leido mandagumas pabuvusi krovinių kompani- 

jos įstaigoje, ji išėjo. Niekas net neužsiminė apie Džeisį. 
Ji buvo beįeinanti į parduotuvę, bet panelė Emilė pamatė 
ją iš tolo ir pribėgo. 

— Nele, — tarė panelė Emilė, — norėčiau su tavimi 
pasikalbėti. 

Nelė paraudo. 

— Aš atsiprašau už savo elgesį, — sušnibždėjo ji. — 
Tikrai nenorėjau užkliūti žmonėms. 

— Noriu, kad žinotum, jog netikiu niekuo. Tas jaunas 
vyras tikrai tave myli. 

— Taip, manau, kad myli, bet tai nepateisina mano el- 
gesio. 

— Visi mes klystame, Nele, — tarė panelė Emilė, — 
tr iš klaidų mokomės. Ką ketini daryti su kūdikiu? 

— Kokiu kūdikiu? 

— Galėtum neapsimetinėti prieš mane. Visi mieste Ži- 
no, kad laukiesi jo vaiko. Jau dabar turi nuspręsti, ką darysi. 

Nelei tarsi kas užčiaupė burną. 

— Aš nesilaukiu jokio kūdikio, — įstengė prisipa- 
Žžinti ji. 

— Bet aš girdėjau... — panelė Emilė nutilo. — Nesa- 
kyk, kad čia tik apkalbos! Visi kalba, kad tas Montgomeris 
sužinojo, jog laukiesi, ir todėl pabėgo iš miesto. 

Nelė sumirksėjo. 

— Pabėgo iš miesto? Kas pabėgo? 

Panelė Emilė giliai atsiduso: 

— Vargšele, ką visi miestelio liežuvautojai tau pada- 
rė. Geriau užeik pas mane pasikalbėti. 

Po valandos Nelė išėjo iš panelės Emilijos namų. Tą 
akimirką ji nieko nejautė. Jos skausmas buvo per gilus, kad 
ji ką nors jaustų. Panelė Emilė pakartojo viską, ką girdėju- 
si iš panelių, užeinančių į jos arbatinę. Pasirodo, kol Džei- 
sis lankėsi pas Nelę, jis vaikščiojo ir pas kitas merginas. 
Mažiausiai penkios pasakojo geidulingas istorijas apie tai, 
kaip Džeisis Montgomeris jas bučiavęs. Mėja Salivan pa- 
žėrė tokių smulkmenų apie pono Montgomerio glamones, 
kad trys jaunos damos kone apalpo. 

— Jei apie tai būtų pasakojusi kokia viena mergina, 

nebūčiau patikėjusi, bet, atrodo, kad tavo ponas Montgo- 
meris per daug įsismagino. Ak, Nele, man taip gaila. Visa- 
da maniau, kad gerai pažįstu žmones. Laikiau tą vyrą tikru 
džentelmenu, o pasirodo, klydau. Man pasakojo, kad jis te- 
norėjęs gauti tavo tėvo krovinių kompaniją. O kai negavo, 
dingo iš miesto, — panelė Emilė nutilo. Ji girdėjo, kad ne 
vien todėl ponas Montgomeris išvyko. Bet kam skaudinti 
Nelę, kam versti ją jaustis dar blogiau, negu ji ir taip jau- 
tėsi. Laikas parodys, ar jis apgavo Nelę, ar ji nuo jo lau- 
kiasi. — Tikiu, kad jis mylėjo tave, — tarė panelė Emilė, 
spausdama Nelės ranką. — Net jei jis ir pasirodė esąs ne- 
doras, jis tikrai mylėjo tave. Jis... 

— Man metas, — nutraukė ją Nelė ir, daugiau netaru- 
si nė žodžio, išėjo. Atsidūrusi gatvėje, ji pasuko namo. Nelė 
nematė žmonių. Ji priėjo kepyklą. Užėjo į vidų. Nusipirko 
žemės riešutų, sausainių, bandelių, pyragaičių su kremu ir 
didelį šokoladinį tortą. Ji, nepastebėjusi moters, stovėju- 
sios už prekystalio, žvilgsnio, pasiėmė du didelius krep- 
šius ir išėjo iš parduotuvės. Ji negalvojo apie tai, ką daro, 
kur ji eina. Ėjo, kur akys vedė. 

Kai pagaliau sustojo, pamatė esanti Fentono parke. To- 
je pačioje vietoje, kur jiedu sėdėjo, ir Džeisis laikė padė- 
jęs galvą jai ant kelių. Ji atsisėdo ant žemės, atvyniojo krep- 
šius ir ėmė valgyti. Nejautė skonio, beveik nekramtė, tik 
lėtai, nesustodama valgė ir valgė. Kai pirmas krepšys 1š- 
tuštėjo, Nelei ėmė riedėti ašaros. Ji tikrai neverkė. Ašaros 
pačios riedėjo skruostais. 

Įpusėjusi antrą krepšį, ji pajuto, kad daugiau maisto 
netelpa, todėl atsigulė ant žolės, kad tik galėtų toliau val- 
gyti. 

Laukiasi jo vaiko. Ne, ji nesilaukia jo vaiko. Jis nenu- 
ėjo taip toli, kad perimtų jos tėvo verslą. Jis tik bučiavo ją, 
glamonėjo ir melavo jai. 

Ne, ji nesilaukė nuo jo vaiko. Bet Nelė buvo moteris. 
Ji buvo moteris, kuria pasinaudojo ir pametė vyras. Ji gal- 
vojo apie tai, kaip juo tikėjo ir pasitikėjo, kaip ji padova- 
nojo jam savo meilę, ir vėl ją apėmė alkis. 

Ji prisiminė derliaus šventės pobūvį. Panelė Emilė sa- 

kė, kad tą vakarą Džeisis bučiavo Terel. Jis taip pat bučia- 
vo Mėją ir Luizą. Nelė įsivaizdavo save su Džeisiu. “Dvi- 
gubai už jį storesnė", — pasakė Terel. Turbūt visi juokėsi 
Iš jos, kai ji šoko su juo, tokiu aukštu ir gražiu. Ji tokia 
stora ir negraži! Visi turbūt krito iš juoko. Visi žinojo, ko- 
dėl Džeisis mergino ją. Visi, tik ne Nelė. Jos tėvas ir Terel 
bandė perspėti ją, bet Nelė nenorėjo klausytis. Užuot pa- 
klausiusi, ji manė pažįstanti Džeisį labiau už kitus. 

Jau beveik leidosi saulė, kai ji, paėmusi tuščius krep- 
šius, pasuko namo. Pakeliui užsuko į Randolfo parduotuvę 
ir prisipirko maisto tiek, kad mėnesį užtektų maitinti še- 
šias šeimas. 

— Turėsite svečių? — paklausė ponas Randolfas, bet 
Nelė neatsakė. Ji buvo bejausmė. Nekalbėjo, negalvojo, at- 
rodo, net negyveno. Vieną dalyką ji vis dėlto juto. Tai stip- 
rų, nepasotinamą alkį. 

Namuose tėvas priekaištavo, kad vėluoja pietūs, Terel 
norėjo sužinoti, kur Nelė buvo, bet ji neatsakė. Ji nuėjo į 
virtuvę ir ėmė virti. 

Ir visko, ką ji išvirdavo ar iškepdavo, pagamindavo 
dar dukart tiek ir tą porciją suvalgydavo pati. Tikriausiai 
tėvas ir Terel jai kažką sakydavo, bet ji negirdėdavo jų. 
Jos visos mintys buvo sutelktos į vieną dalyką: kaip nu- 
malšinti ją kankinusį alkį. 

Nelė be paliovos valgė tris savaites. Jai buvo nesvar- 
bu, ką valgyti, kada valgyti ir kiek valgyti. Svarbu, kaip 
nuraminti tą vidurius raižantį alkio jausmą. Kad ir kiek ji 
valgė, vis tiek jautėsi alkana. Atrodė, kad joks maisto kie- 
kis nepasotins jos. 

Vos ji įeidavo į sandėliuką, kuriame Džeisis laikė ją 
apkabinęs ir bučiavo, skrandis susitraukdavo iš alkio. Pa- 
žvelgusi į sodą, kur ką tik iškrito pirmas sniegas, ji prisi- 
mindavo Džeisio žodžius, kad jam patinka jos gėlės, ir vėl 
pajusdavo kankinantį alkį. 

Terel pirmoji pastebėjo, kad Nelė smarkiai blogsta. 

— Negali būti, nes ji taip valgydama įvarys mane į 
bankrotą, — nerimavo Čarlsas. — Nele, šio mėnesio baka- 
lėjos sąskaita buvo labai didelė. 

Nelė nieko neatsakė, tik nuėjusi į parduotuvę užsisa- 
kė dar daugiau maisto. 

— Negaliu į tave žiūrėti, — tarė Čarlsas, kai Džeisis 
nesirodė jau keturias savaites. — Atrodai kaip kaliausė, Ne- 
le. Eik ir užsisakyk naują suknelę. 

Nelė jau seniai nebežiūrėjo į veidrodį, o dabar pasi- 
žiūrėjusi išvydo, kad iš buvusios Nelės liko tik šešėlis. Ji 
galėjo abiem saujom suimti nuo jos kūno atstojusią sukne- 
lę. Nenoromis, nepaisydama, kuo vilkėjo, Nelė paklausė 
tėvo ir nuėjo pas siuvėją. 

Siuvėja tik pažvelgė į Nelės liūdną veidą ir nieko ne- 
pasakė. Ji, žinoma, girdėjo visus gandus, o ir Terel jai sa- 
kė, kad Nelė visą laiką sėdi namie, niekur nekelia kojos ir 
vis valgo. 

“Jei Nelė vis valgo, tai valgo tikrai po truputėlį", — 
pamanė siuvėja, nurengusi Nelę. Ji stebėjosi, kaip galima 
per tokį trumpą laiką numesti šitiek svorio. Ji nuėjo už 
užuolaidos atsinešti centimetrinės juostelės, bet susilaikė, 
pažvelgusi į ką tik pasiūtą drabužį, kabantį ant pakabo pa- 
lei sieną. Tai buvo Žieminis kostiumėlis, pasiūtas poniai 
Kein Tagert. Jį pasiuvo iš tamsiai mėlyno aksomo. Kostiu- 
mėlio atlapai buvo šviesesnio mėlyno atlaso, o prie kostiu- 
mėlio dar tiko priderinta skrybėlaitė. 

Siuvėja žiūrėjo į aksominį drabužį, galvodama apie tai, 
kad ponia Tagert dabar išvykusi ir grįš tik po Kalėdų. Ji 
sielojosi, kaip tas vyras išdavė vargšelę mieląją Nelę. Ji 
nuėmė kostiumėlį nuo pakabo, iš stalčiaus ištraukė vieną 
savo korsetą. 

— Na, Nele, priversiu tave nusišypsoti. 

Prireikė valandos papuošti Nelę. Siuvėja sutvarkė Ne- 
lės plaukus. Kadangi jie buvo labai riebaluoti, prireikė pud- 
ruoti du kartus, kad susigertų riebalai. Ji uždėjo Nelei sa- 
vo korsetą ir suveržė tiek, kad liemens apimtis pasidarė 
taip visų moterų geidžiamo dvidešimt vieno colio. Krūtinė 
ir klubai išryškino tą liekną liemenį. 

Kol siuvėja šokinėjo aplinkui, Nelė paliepta stojosi, 
paliepta sėdosi. 

Siuvėja telefonu paskambino modistei: 

— Noriu, kad atneštumėte man mėlyną skrybėlaitę, pa- 
darytą poniai Tagert. Ne, ne. Ji dar negrįžo. Jos reikia kai 
kam kitam. Geriau ateikite pati. Nepatikėsite savo akimis, 
ką parodysiu. 

Atėjusi modistė tikrai negalėjo patikėti tuo, ką matė. 
Ji pažinojo Nelę nuo tada, kai ji buvo gražutė dvylikos metų 
mergaitė. Po motinos mirties Nelė pradėjo pilnėti, ir jos 
gražutis veidelis nublanko prieš stambų kūną. 

Modistė pasiraitojo rankoves. 

— Plaukai prastai sušukuoti. Man reikia garbanojimo 
žnyplių. Ir tegul čia ateina panelė Emilė. 

Po trisdešimties minučių prieš jas stovėjo visiškai ki- 
ta Nelė. Gražiai sušukuotais plaukais, mėlyna skrybėlaite, 
žaismingai užtupdyta vienoje galvos pusėje, 0 jos smėlio 
laikrodžio formos figūrą gražiai apgulė stulbinantis akso- 
mo kostiumėlis. Iš jos dailaus veidelio į siuvėją ir modistę 
žvelgė baikščios akys. 

Kai atėjo panelė Emilė, abi moterys pasitraukė atgal. 
Jokiais žodžiais negalima aprašyti nuostabos, apėmusios 
panelę Emilę, kai ji išvydo jų kūrinį. Panelė Emilė nepajė- 
gė ištarti žodžio. Ji tik Žiūrėjo, aikčiojo ir Žiopčiojo. Pas- 
kui nusišypsojo. Jos šypsena buvo truputį kerštinga. Kal- 
bos apie Džeisį Montgomerį mieste beveik nutilo, bet pa- 
nelė Emilė užtektinai prisiklausė apie “vargšelę Nelę“. Ji 
girdėjo kalbant, kokia kvailė turėjo būti Nelė, patikėjusi, 
kad toks gražus vyras būtų pamilęs tokią storą senmergę 
kaip ji. Na, mergina, stovinti prieš ją, tikrai nepanaši į sto- 
rą senmergę. 

— Eime su manimi, Nele, — tvirtai tarė panelė Emi- 
lė. — Noriu tave išvesti pasižmonėti. 

Siuvėja sulaikė panelę Emilę už rankos. 

— Ji neištarė nė žodžio per visą laiką, kol čia buvo. 
Atrodo, kad ją rimtai įskaudino tas siaubūnas. Nežinau, ar 
ji suvokia... — siuvėja atsigręžė į Nelę ir nusišypsojo, — 
kad yra gražuolė. 

— Kai miesto katinai pamatys ją, ji tą suvoks, — at- 
sakė panelė Emilė ir išsivedė Nelę. 

Nelė nežinojo, kokią audrą ji sukėlė, išėjusi į gatvę. Su- 

stodavo vyrai į ją paspoksoti. Seni ir jauni. Moterys žiūrėjo 
dvigubai ilgiau. Kai panelė Emilė įvedė Nelę į arbatinę, visi 
nuščiuvo. Panelė Emilė stumtelėjo Nelę pirma savęs. 

— Mėja, Luiza, Čarlina, — tarė ji merginoms, — jūs 
turbūt pažįstate Nelę? — Ji jautė neapsakomą malonumą 
matydama, kaip tos išpūtė akis iš nuostabos. “Vargšelė Ne- 
lė! Vargšė mieloji Nelė!" — pamėgdžiojo ji mintyse. 

— Ar galėčiau ką nors suvalgyti? — tyliai paklausė 
Nelė. 

Panelė Emilė pasodino ją už stalelio. Nelė matė tik 
arbatą ir tortą, o Čendlerio panelės matė tik ją. Nelė ne- 
buvo pasigailėjimo verta senmergė! Ji buvo verta visų pa- 
vydo. 

Vėliau, privalgiusi už šešis, Nelė nuėjo namo. Ji ne- 
pažvelgė į Žmones, atsigręžiančius ir sustojančius pasižiū- 
rėti į ją. Namie ji nuėjo tiesiai į virtuvę, užsirišo prijuostę 
ir ėmė ruošti pietus. Nelė stovėjo nugara į duris, todėl ne- 
matė, kaip įėjo Terel. 

Terel jau girdėjo iš draugių, kad į Nelę visi Žiūri nete- 
kę amo, ir parskuodė namo įsitikinti tuo pati. Bet netgi per- 
spėta ji nesitikėjo to, ką išvydo. Gražesnės moters už Nelę 
jai neteko matyti per visą savo gyvenimą. Visame Čendle- 
ryje prie Nelės galėjo lygintis nebent dvynės Houston ir 
Bleir. O tas mėlyno aksomo kostiumėlis išryškino visai nau- 
ją Nelės figūrą... Liekną figūrą! 

Pyktis užplūdo Terel. Pyktis,kad ją aplenkė jos sesuo. 
Ji nutaisė šypseną ir paėjėjo pirmyn. 

— Nele, tu atrodai gražiai. Tikrai gražiai. 

Nelė atsigręžė ir prisivertusi nusišypsojo: 

— Gražus kostiumėlis, tiesa? 

— Taip, tikrai gražus. Bet kodėl tu juo apsirengusi vir- 
tuvėje? Suprantu, kad čia tik pinigai, bet vis dėlto gaila 
gadinti tokį gražų drabužį. 

— Taip. Kaip aš nepagalvojau, — Nelė nusirišo pri- 
Juostę ir nuėjo į savo kambarį. Terel nusekė paskui ją. 

— Kaip džiaugiuosi, kad tu sublogai! Dabar tau jau 
galiu pasakyti, bet tu nežinai, kaip mums su tėvu būdavo 
nepatogu dėl tavęs. Būdavo dienų, kai nenorėdavome, kad 

mus kiti pamatytų su tavimi. Ne todėl, kad tavęs nemylė- 
tume. Mylime tave tokią, kokia esi. Bet tu turbūt supranti, 
ką aš kalbu? 

Kai Nelė nusirengė aksominį drabužį, jos pilvas vėl 
suurzgė iš alkio. 

— Taip, manau, kad suprantu. 

Terel gręžte gręžė žvilgsniu Nelės figūrą, suveržtą sko- 
lintu korsetu. 

— Atrodo, kad reikės naujų drabužių. Gal bus geriau, 
jei tau juos parinksiu aš. Tu turbūt nenutuoki, kad aksomas 
netinka darbui virtuvėje. O gal tu daugiau nenori mums virti 
valgio? Gal panorai geriau eiti iš vieno pobūvio į kitą ir 
šokti su tokiais vyrais kaip ponas Montgomeris. Gal dau- 
giau vyrų... 

— Ne! — suriko Nelė. — Jokių vyrų daugiau! Aš ne- 
tikiu jais! Nenoriu jų net matyti. Galėsi parinkti drabužius. 
Man nesvarbu, kuo vilkėti, — ji užsimetė seną suknelę. Ta 
dabar karojo ant jos kaip ant mieto. Nelė nubėgo laiptais 
žemyn, baigdama sagstytis suknelės sagutes. 

Virtuvėje ji stvėrė pyragą, dar visai neataušusį, nes ne- 
seniai ištraukė jį iš krosnies, ir ėmė valgyti. 

— Daugiau jokių vyrų! — garsiai sušuko ji. 

Nelė nenorėjo net matyti vyrų iš tolo, bet apie juos 
šito nebuvo galima pasakyti. Anksčiau visa vyrų giminė ją 
ignoravo, o dabar ją užplūdo kvietimai. Jauni gražūs vyrai 
lūkuriavo jos išeinančios iš namų, sekė iš paskos, kur ji 
beeitų, siūlėsi panešti jos pirkinius, taikėsi jai padėti. Ją 
visur kvietė. 

Atrodė, kad Nelė niekaip negali jų atsikratyti. Ji nekal- 
bėjo su jais, nesišypsojo jiems. Nesistengė būti maloni. Ji 
dėvėjo laisvas, per dideles sukneles, Terel parinktas jai, ne- 
pykdavo, kad Terel pridegindavo jos plaukus garbanojimo 
žnyplėmis. Bet atrodė, kad niekas negali atbaidyti jos ger- 
bėjų, nes, tiesą sakant, Terel neįstengė paslėpti Nelės gro- 
žio. O Nelės abejingumas tik padrąsindavo jaunus vyrus. 

Namuose Nelė klausydavo Terel, kad jos dar kartą ne- 
apgautų melagis ir niekšas. 

— Juk tu turbūt neisi į Kalėdų vakarėlį, kurį rengia 

masonų ložė? — paklausė Terel, žiūrėdama į kvietimą. — 
Turbūt dar prisimeni, kas atsitiko derliaus šventės pobūvy- 
je. Nežinau, ar išlaikys mano širdis, kai pamatysiu savo nu- 
mylėtą seserį dar kartą apsikvailinusią prieš visą miestą. 

— Ne. Aš nenoriu ten eiti, — sušnibždėjo Nelė, pasi- 
jutusi labai alkana. Praėjo du mėnesiai nuo Džeisio išvyki- 
mo, oji vis dar tebejuto skausmą. — Nenoriu pridaryti ne- 
malonumų tau ir tėvui. 

— Ne mums tu pridarytum nemalonumų, o sau. Ir dėl 
to, kad be perstojo valgai, ir dėl to, kad nepažįsti vyrų. Įeis 
miesto girtuoklis į salę, 0 tu jau ir įsimylėsi jį. 

— Terel, prašau... 

— Oi, atleisk, Nele. Nenorėjau tavęs įskaudinti. Aš 
tik stengiuosi tave apsaugoti, ir tiek. Štai kvietimas giedo- 
ti chore. Turbūt nenori ten eiti, tiesa? Turiu omenyje, kad 
ten bus vyrų. O tu juk žinai, kaip tave veikia vyrai. 

— Ne, — atsakė Nelė. Ašaros jau smaugė ją. Ji neno- 
rėjo eiti niekur. Norėjo tūnoti niekieno nematoma. 

— Aš tikrai manau, kad tau geriausia kol kas pabūti 
namie. O, keksai! Skaniai kvepia. Kodėl nesuvalgai vie- 
no? Zmonės kalba, kad tu per plona, — ji pabučiavo Nelę į 
skruostą. — Iki pasimatymo šią popietę. 

Terel išėjus, Nelė suvalgė porą keksų. 

Džeisis išlipo 1š traukinio ir įtraukė į plaučius šalto 
Kolorado kalnų oro. Buvo gera vėl grįžti į vietovę, kurią 
jis laikė savo namais. Jis davė pasiuntinukui dešimt centų, 
kad tas nuneštų jo krepšį į viešbutį. Pats jis nenorėjo ten 
eiti. Jis tenorėjo vieno: greičiau pamatyti Nelę. 

Jis šypsojosi. Šaltas sausas oras kaitino skruostus ir 
glostė kišenę ant krūtinės, kurioje gulėjo visi Nelės laiš- 
kai, perrišti kaspinu. Jau du su puse mėnesio jis nematė 
Nelės. Tos dešimt savaičių jam labai prailgo. Bet tiek lai- 
ko reikėjo viskam sutvarkyti. 

Kai jis parvyko į Varbruką ir rado tėvą sveiką kaip ri- 
diką, pirma mintis buvo šokti į traukinį ir tuoj pat grįžti į 

endlerį. Jis neabejojo, kad telegramą sukurpė toji bjaury- 
bė Terel. Bet pamanė, kaip jis myli tėvus. Jie dviese su 
tėvu išplaukė į jūrą, ir Džeisis papasakojo tėvui apie Nelę. 

Baigdamas plaukioti, jis jau žinojo, ko nori. Nors ir kaip 
jis mylėjo jūrą, nors ir žinojo, kad ilgėsis jos, Džeisis su- 
prato, kad nori gyventi Kolorade su Nele. 

Tą patį vakarą jis parašė Nelei, ką ketina daryti. Ne- 
pranešė, kad kažkas suklastojo telegramą, tik parašė, ką 
ketina daryti. Jis nesirengė iš taip toli kovoti su Terel. Jis 
tikėjosi užtrukti Varbruke, kol parduos savo nuosavybę: na- 
mą ir žemę, priklausiusius jam ir Džiulijai, visus tris lai- 
vus. Jam dar reikėjo pasidalyti kitą turtą su tėvu tr bro- 
liais. Tai padaręs, jis ketino grįžti į Čendlerį ir vesti Nelę. 

Jis rašydavo jai 1]gus laiškus, pasakodamas apie savo 
miestą, tėvą ir brolius, apie motinos meilę muzikai ir kaip 
buvo gera vėl išgirsti ją dainuojant. Varbruke jis pamatė, 
kaip mažai jiedu su Nele kalbėjosi, todėl dabar ir rašė jai 
apie viską. Rašė aplankęs Džiulijos 1r sūnelio kapą, užsi- 
minė, kad jo sielvartas praėjo, bet skaudulys dar liko. Rašė 
apie jų abiejų ateitį, kokią jis įsivaizdavo būsiant. O vieną 
naktį, pasijutęs labai vienišas, parašė ir tai, kokį pokštą i1š- 
krėtė jai, nuvežęs į Evereto trobelę. Ir kiekviename laiške 
vis kartojo mylįs ją. 

Nelės laiškai jam nebuvo tokie ilgi. Greičiau jie buvo 
visai trumpučiai, bet jų pakako jam, kad sužinotų, jog Ne- 
lė gyva ir sveika. Jis neparašė jai atvyksiąs šiandien, nes ir 
pats nežinojo. Jis netikėtai surado pirkėjų ir pagaliau buvo 
laisvas. Tučtuojau susimetė į krepšį drabužius ir traukiniu 
išvažiavo iš Varbruko. Jis norėjo švęsti Kalėdas su Nele. 
Jo šeima žadėjo per kitas Kalėdas atvažiuoti aplankyti jo 
su Nele ir galbūt (čia jis nusišypsojo) jų pirmojo vaikelio. 

Džeisis, išėjęs iš traukinių stoties, jautėsi kaip ant spar- 
nų. Jo su Nele laukė šviesi ateitis. Niekas netemdė jų laimės. 

Jis skendėjo savo laimingose, linksmose mintyse ir ne- 
pastebėjo, kad Čendlerio žmonės sustoja ir žiūri į jį. Pa- 
žiūrėdavo, susiraukdavo ir sukišę galvas šnibždėdavosi, 
kaip jis drįso grįžti į šį miestą. 

Jis taip skubėjo pas Nelę, kad nepamatė, kaip atsida- 
rė “Garsiosios" parduotuvės durys ir pro jas išėjo Terel 
draugės. Jis atsitrenkė tiesiai į jas. Šių pirkiniai iškrito iš 
rankų. 

— Prašau atleisti, — tarė jis, lenkdamasis pakelti ry- 
šulį, — tai mano kaltė. Nežiūrėjau, kur einu. Aš... 

— Jūs! — sušuko Luiza. ; 

Džeisis žiūrėjo į tris merginas ir nesuprato, ko jos to- 
kios pasibaisėjusios. 

— Kaip drįsote vėl pasirodyti šičia? — iškošė Čarli- 
na, sukandusi dantis. — Po to, ką padarėte Nelei7! 

— Ar Nelei kas atsitiko? — susirūpino Džeisis. 

— Lyg jums rūpėtų, — sušnypštė Luiza. 

Mėja netarė nė žodžio, bet staiga užsimojo ir trenkė 
jam antausį. 

— Ne aš turėsiu nuo jūsų vaiką, — tarė ir praėjo pro jį. 

Luiza ir Čarlina, stvėrusios savo nešulius, nuskubėjo 
paskui ją. 

Džeisis susiėmė ranka skruostą ir žiūrėjo įkandin jų. 

— Kas čia dabar dedasi? — balsu paklausė jis. 

Po šio kivirčo jis sulėtino žingsnį ir pajuto, kokiais 
nemaloniais Žžvilgsniais jį nužvelgdavo praeiviai. Džeisis 
pasijuto kaip neigiamas melodramų veikėjas. 

— Nemaniau, kad jums užteks jėgų vėl sugrįžti, — 
tarė panelė Emilė. — Spėju, kad girdėjote, jog Nelė buvo 
be reikalo apšmeižta, todėl turbūt nutarėte, kad galite sau- 
giau grįžti, bet aš labai abejoju, ar Čarlsas perleis jums kro- 
vinių kompaniją. 

Ji buvo bepraeinanti pro šalį, bet jis sulaikė ją už ran- 
kos: 

— Gal malonėtumėte pasakyti, kas čia dedasi? 

Panelė Emilė, iškėlusi vanagišką nosį, piktai dėbtelė- 
j0, ir Džeisis paleido ją. 

— Jūs keliate pavojų moterims. 

Panelė Emilė buvo benueinanti, bet Džeisis piktai už- 
griaudėjo: 

— Kas, po velnių, čia vyksta? 

Panelė Emilė pasibaisėjo jo žodžiais, be to, ji pyko 
ant Džeisio, kam jis įskaudino Nelę. Bet kažkas jo balse 
privertė ją sustoti. 

— Kur jūs buvote po derliaus šventės pobūvio? 

— Namuose. Varbruke, Meine. Aš pardaviau viską, ką 

turėjau, ir grįžau čia. Vesiu Nelę ir gyvensiu su ja Čendle- 
ryje. 

Panelė Emilė sumirksėjo. 

— Kodėl jūs to nepasakėte Nelei? — sušnibždėjo ji. 

Džeisis neabejojo, kad visi šitame mieste išsikraustę 
1š proto. 

— Nepasakiau? Išvažiavęs iš čia, aš jai rašydavau laiš- 
kus, — jis iš vidinės palto kišenės išsitraukė geltonais ir 
rožiniais šilko kaspinėliais perrištą pluoštelį. — O štai jos 
laiškai man. Ir dar, — jis nutilo ir iš kelnių kišenės išsiėmė 
nedidelę dėžutę. Kai ją atidengė, panelė Emilė išvydo auk- 
sinį žiedą su dideliu geltonu deimantu. — Štai čia sužadė- 
tuvių žiedas. Ketinu jį padovanoti Nelei. Tai šeimos relik- 
vija. Kaip manote, ar jai patiks? 

Panelė Emilė mėgino atsipeikėti. Žmogui, kurio šei- 
ma turi tokį žiedą, tikriausiai nereikia smulkios įmonėlės 
kaip Greisono krovinių kompanija. 

— O Dieve, kas darosi pasaulyje? Ar nupirkote suža- 
dėtuvių Žiedus ir kitoms šio miesto panelėms? 

Dabar Džeisis neabejojo, kad šio miesto gyventojai iš- 
protėję. 

— Ne, — kantriai atsakė jis. Jis nemanė, kad panelė 
Emilė suvaikėjusi senė, bet dabar taip pagalvojo apie ją. — 
Aš vedu tik vieną moterį. Gal jūs supainiojote mane su Mė- 


lynbarzdžiu? O dabar, jums leidus... — jis kilstelėjo skry- 
bėlę ir apsisuko. 
— Pone Montgomeri! — pašaukė jį Emilė. — Mudu 


turime pasikalbėti. 

— Prižadu pasikalbėti vėliau. Labai noriu pamatyti 
Nelę. 

Panelė Emilė tvirtai suspaudė jo ranką: 

— Dabar pasikalbėsime mudu, o vėliau pamatysite Ne- 
lę. Manau, kad yra šis tas, ką turėtumėte žinoti. 

Kai jis prasižiojo paprieštarauti, panelė Emilė tarė: 

— Nesu tikra, ar Nelė norės jus matyti. 

— Matyti? Bet Nelė sutiko tekėti už manęs, — jis lai- 
kė laiškus. 

— Netikiu, kad tuos laiškus parašė Nelė. Ji, kaip, be- 
je, ir dauguma, mano, kad jūs pasijuokėte iš jos. 

Valandėlę Džeisis neteko žado. Jis pažvelgė tolyn gat- 
ve į Nelės namą. 

— Gal mes pasikalbėtume, — nusileido jis. 

Po valandėlės Džeisis išėjo iš panelės Emilės namų 
labai įpykęs. Tiesiog siaubingai įtūžęs. 

— Niekaip neatspėsi, ką šiandien mačiau, — tarė Džo- 
nas Bovenas Terel. Jis lydėjo ją namo su pirkiniais iš par- 
duotuvių ir nešė jos nešulius. 

— Ką? — paklausė Terel nerūpestingai. Ji žinojo, kad 
Džonas lydėjo ją namo, vildamasis pamatyti Nelę. Po der- 
liaus šventės pobūvio, ypač, kai Nelė numetė svorio, visi 
Čendlerio vyrai panoro ją merginti. Kaip vieną dieną pa- 
juokavo panelė Emilė, Nelė turėjo viską: buvo graži, pro- 
tinga, meili, turėjo turtingą tėvą ir mokėjo gaminti valgį, 
todėl ji buvo kiekvieno vyro svajonė. Atrodė, kad panelė 
Emilė buvo teisi, nes vyrai lipte lipo prie Nelės. Ne todėl, 
kad ji būtų laksčiusi paskui juos. Bet juo labiau ji juos ig- 
noravo, tuo smarkiau jie stengėsi ją vilioti. Terel daugiau 
nebegalėjo niekur išeiti nei ką nors pasikviesti pas save, 
nes visi tik ir klausinėdavo apie Nelę. 

— Aš mačiau Džeisį Montgomerį. 

Terel sustojo kaip įbesta. 

— Tu jį matei? Kada? Kur? 

— Čia, Čendleryje, maždaug prieš valandą. Jis kalbė- 
josi su panele Emile. Atrodo, kad jie ginčijosi, bet aš bu- 
vau kitapus gatvės ir negirdėjau apie ką. Jis neatrodė lai- 
mingas. 

Terel staiga pasijuto blogai. Tiesą sakant, ji gerokai 
išsigando. Pridėjusi ranką prie kaktos, ji susmuko Džonui 
į glėbį. 

— Terel, kas atsitiko? 

— Man silpna, — sušnibždėjo ji. — Nugabenk mane 
namo. 

— Gerai, — jis apkabino jos pečius ir bandė vesti. 

— Nešk mane, kvaily, — sušnypštė ji. 

— O, gerai, — Džonis pakėlė ją ant rankų. — Tu sun- 
kesnė negu atrodei. 

Jis sunkiai užnešė ją lauko laiptais ir pasiguldė ant ke- 
lio, kad galėtų ranka atidaryti duris. Jis visas išprakaitavo. 

— Ar guldyti ant sofos? — paklausė visas uždusęs nuo 
Terel svorio. 

— Nešk aukštyn, kvaily, ir pašauk Nelę. 

Džonas atsirėmė į sieną laiptų apačioje ir sunkiai al- 
savo. 

— Nele, — vos girdimai pašaukė jis. 

— Šitaip ji niekada neišgirs. 

— Nele! — suriko Džonas. 

— Dar kartą. 

— Nele! — Jis pritildė balsą: — Terel, ko tu prisival- 
gei per pusryčius? Akmenų? 

Ji išgirdo, kad Nelė jau ateina. 

— Užnešk mane laiptais. Tik pamažu. 

— Greitai ir nepajėgčiau, — pūkšdamas jis ėmė kopti 
aukštyn. Skaudėjo rankas ir nugarą. 

— Terel? — paklausė Nelė. — Ak, Terel, kas atsitiko? 

— Nieko. Tik apsvaigau. Tikriausiai širdis. 

— Guldyk ją čia, — Nelė parodė į Terel lovą. — Eiki- 
te atvesti daktaro Vestfildo. Pasakykite, kad ateitų tuoj pat. 
Skubus atvejis. 

Kaip tik tuo metu su trenksmu atsidarė lauko durys. 
Visas namas sudrebėjo. 

— Nele! — sušuko Džeisis Montgomeris. — Kur tu? 

Visas kraujas nutekėjo į kojas. Nelė stovėjo negalėda- 
ma pajudėti. 

— Nele, — Terel sugriebė sesers ranką. — Ak, bran- 
gioji Nele! Čia jis! O aš taip blogai jaučiuosi. Negalėsiu 
tau padėti susidurti su juo. Padėsiu, kuo galiu. Džonai, iš- 
varyk jį! 

— Bet tas vyras dukart už mane stambesnis, — atsakė 
pabūgęs Džonas. 

Jos girdėjo, kaip apačioje Džeisis vaikščiojo iš kam- 
bario į kambarį. 

— Aš nueisiu pas jį, — tyliai tarė Nelė. 

— Ne, nepalik manęs. Prašau, labai prašau nepalikti. 
Nele, tu sakei, kad rūpiniesi mano sveikata. Tai kaip tu ga- 
li dabar nueiti, kai man taip negera. Aš galiu numirti. 

— Ne, žinoma, nepaliksiu. 

— Prisiek. Prisiek nepalikti. 

— Aš nepaliksiu tavęs, — sušnibždėjo Nelė. — Neti- 
kiu, kad galėčiau. 

Visi tūnojo tyliai, išgirdę Džeisio žingsnius laiptais. 
Ir štai jis jau stovėjo tarpdury. Dar gražesnis nei prisiminė 
Nelė. Stambesnis, pagyvėjęs. 

Jo veidas sušvelnėjo, pamačius Nelę. Ir, nepaisydama 
to, kad žinojo visą tiesą apie jį, Nelė žengė prie jo, bet 
Terel laikė įsikibusi į jos ranką. 

— Nepalik manęs, — sušnibždėjo. 

— Kuo galiu būti naudinga, pone Montgomeri? — 
šiaip taip pralemeno Nelė. 

— Atėjau pasiimti tavęs. Noriu tave vesti. 

Išgirdęs viską iš panelės Emilės, Džeisis tenorėjo vie- 
no — pasmaugti Terel. Jis neabejojo, kad dėl visų tų mies- 
te pasklidusių paskalų kalta ji. Zinojo, kad laiškai, taria- 
mai rašyti ir siųsti Nelės, buvo jos darbas. 

— Aš kartą jau apsikvailinau, tad antro karto nebe- 
bus, — atsakė Nelė smarkiai plakančia širdimi. 

Džeisis nesuvaldė pykčio. 

— Jeigu liksi su ja, būsi amžina kvailė. 

Terel tvirčiau suspaudė ranką ir tyliai sudejavo. 

— Mano sesuo serga. Ji... 

— Serga? Taip, ji nesveika. Bet nesveika tik jos 53- 
monė. Daugiau niekas. 

Jis bandė nusiraminti. 

— Nele, aš myliu tave. Išvažiavau namo, gavęs teleg- 
ramą, kad sunkiai serga tėvas. Palikau tau Žinutę. Paaiški- 
nau, kur važiuoju ir kodėl. Kol buvau išvykęs, rašiau tau 
laiškus. 

— Jokių laiškų mes negavome, pone Montgomeri, — 
atsakė Terel. 

— O tu nesikišk, — sublyksėjo akimis Džeisis. — Neži- 
nau, kaip tą padarei, bet viską iškrėtei tu. Aš už du centus... 

— Nekalbėk šitaip su mano seseria. Jai negera. Džo- 
nai, nubėk daktaro. 

Kadangi Montgomeris stovėjo prie durų, Džonas ne- 
ketino pro jį brautis. Jis liko stovėti įsispraudęs kampe. 

— Stai pažiūrėk, — Džeisis ištraukė iš vidinės palto 
kišenės pluoštą laiškų ir sviedė ant lovos. — Aš juos ga- 
vau būdamas Meine. — Jis pažvelgė į Terel. — Ką padarei 
su mano laiškais? 

Terel nutvėrė laiškus greičiau už Nelę. 

— Kieno čia rašysena? Ne Nelės ir jau tikrai ne ma- 
no, — ji numetė laiškus Džeisiui po kojų. 

— Tu mažoji... 

Terel pašoko nuo pagalvių ir pasislėpė už Nelės. 

— Jis Ketina mane užmušti! Nele, gelbėk mane! 

— Pone Montgomeri, jūs privalote išeiti. 

— Neišeisiu, kol neleisi man visko paaiškinti. 

Nelė pajuto atgaunanti tvirtybę. 

— Aš manau, jums geriau išeiti. Ne, ne. Leiskite man 
kalbėti. Jūs savo pasakėte. Kartą aš jau patikėjau, sere, tuo, 
ką man sakėte. Aš nepaklausiau savo šeimos. Bet daugiau 
taip nebebus. Aš nebegaliu pasitikėti jumis. Jūs praradote 
mano pasitikėjimą. Antro karto nebus. 

— Nele, — tarė jis. Tas Žodis plaukė iš pačių jo šir- 
dies gelmių. — Aš nieko blogo nepadariau, kad galėčiau 
prarasti tavo pasitikėjimą. Aš tau rašiau, aš... 

— Aš negavau ir nesiunčiau laiškų. 

— Nes sesuo juos paslėpė. 

Terel įsikibo į Nelę ir verkšleno. 

— Mano šeima mane myli ir nenori man pakenkti. Ki- 
ta vertus, jūs norėjote gauti mano tėvo verslą. Jūs netgi 
asistavote senai mergai, kad tik jį gautumėte. 

Džeisiui prireikė giliai įkvėpti, kad nusiramintų. 

— Nele, — švelniai tarė jis, — tavo sesuo prigalvojo 
daug priežasčių, kad tik tu būtum su ja. Jai tu esi tik vergė. 
Jokiais pinigais neišmatuojama tavo ištikimybė ir tavo ge- 
rumas jai. Tereikia jai ko nors panorėti, ir tu puoli vykdyti 
jos noro. — Jis atsikvėpė. — O dėl mano noro gauti tavo 
tėvo verslą, atsakysiu taip: negi nesupranti, kad Varbruko 

laivininkystė priklauso mano šeimai. Tavo tėvo kompani- 
jai nupirkti man užtektų kišenpinigių. Visi mieste Žino apie 
mano turtą, — jis piktai varstė akimis Terel, besislepian- 
čią už Nelės nugaros. — Man niekada nereikėjo tavo tėvo 
pinigų. Man reikėjo tavęs, Nele. 

Nelei susisuko galva. O kas, jeigu jis sakė teisybę? 
Jeigu ji patikėtų jo žodžiais apie turtą ir laiškus, tai turėtų 
patikėti ir tuo, kad jos šeima melavo jai. Jos šeima mylėjo 
ją. Jos šeima niekada negalėtų pakenkti jai. Jos šeima troš- 
ko jai laimės... 

— Nele, eime su manimi, — švelniai tarė Džeisis, iš- 
tiesęs į ją rankas. — Pamilau tave vos tik pamatęs. Prašau 
tave, eime su manimi. 

Ji norėjo eiti su juo. Dievas žino, gal ji ir buvo kvaila, 
beviltiška, meilės ištroškusi senmergė. Gal jis ir melavo 
jai? Gal jeigu eitų su juo, jis suvedžiotų ją ir paliktų su 
vaiku. Bet tą akimirką jai visai tai buvo nesvarbu. Ji norė- 
jo paduoti jam ranką, išeiti su juo ir nė karto neatsigręžti 
atgal. 

Bet... negalėjo. Negalėjo palikti savo šeimos, tarsi ją 
būtų kausčiusios grandinės. Ji jautėsi negalinti išeiti ir pa- 
likti savo šeimą... na... be priežiūros. Kas jiems virs val- 
gyti? Kas tenkins jų poreikius? 

— Negaliu, — sušnibždėjo ji. 

Džeisis pažvelgė į Terel. 

— Atrodo, tu laimėjai. Mano meilė pasirodė silpnesnė 
už tavo savanaudiškumą. — Jis tarė Nelei: — Aš tris die- 
nas būsiu Čendlerio viešbutyje. Ateik ten pas mane, — taip 
pasakęs, apsisuko ir išėjo. 

Visi trys klausėsi, kol užsidarys lauko durys. Džonas 
atsiplėšė nuo sienos ir pažvelgė į Nelę. 

— Reikėjo eiti su juo, — tyliai tarė jai ir išėjo. 

"Žinau", — galvojo Nelė, bet ji niekam negalėjo pa- 
aiškinti, kodėl nepajėgė išeiti. 

Terel vėl įsitaisė ant pagalvių. 

— Džiaugiuosi, kad viskas baigėsi, Nele. Manau, kad 
dabar išgerčiau arbatos su gabalėliu torto. To, kurį šįryt 
Iškepei. 

Nelė atsigręžė pasižiūrėti į seserį. Gal Džeisis tikrai 
sakė tiesą? Gal jis rašė jai, o Terel suplėšė laiškus? 

— Nele, nežiūrėk taip į mane. Net oda pašiurpo. 

Gal ji tikrai niekas kitas, tik savo šeimos vergė? 

— Ar žinojai, kad jis turtingas? — sušnibždėjo Nelė. — 
Ar tai tiesa? Jis turtingas? 

— Jei būtų turtingas, argi eitų dirbti pas tėvą? Negi 
jis rėžtų sparną apie moterį, į kurią mieste niekas net ne- 
žiūri? Kartais, Nele, mane tiesiog sukrečia tas faktas, kad 
tu linkusi tikėti svetimais, bet ne šeima. Prieš valandėlę 
vos nepamaniau, kad išeisi su juo. Paliksi tave mylinčius 
Žmones dėl vyro, kurio beveik nepažįsti, — ji paėmė Nelę 
už rankos. — Juk tu nepaliksi manęs? Tu juk prižadėjai 
nepalikti. 

— Ne. Netikiu, kad galėčiau, — ji pasitraukė nuo Te- 
rel. — Dabar einu atnešti tau arbatos. 

— Ir nesuvalgyk viena viso torto. Tėvas jo irgi norėtų. 

Nelė sustojo tarpdury. Ji pažvelgė į Terel šaltu kaip 
ledas žvilgsniu. 

— Nemanau, kad dėl mano svorio taip vertėtų rūpin- 
tis. Gal nepastebėjai, bet dabar tu esi storesnė, sesute. 

Nelė apsisuko ir nuėjo žemyn. 


Dieu Duos 


SDaiimutas skyrius 
At: ZL 


kaisipkla 


Berni išėjo iš Valgių kambario ir vėl ant jos atsira- 
do kostiumėlis, su kuriuo buvo palaidota. Ji ką tik valgė. 
Valgė be perstojo. Valgė visokius skanėstus, prie kurių že- 
miškame gyvenime net neprisilietė, norėdama likti liekna. 
Dabar ji stovėjo koridoriuje ir galvojo. 

Iš rūko išniro Paulina. 

— Ar dar nebuvai Fantazijų kambaryje? 

— Kokių fantazijų? — išpūtė akis Berni. 

— Kokių tik nori. 

— Viduramžių riteriai? Slibinai? 

— Kas tik šaus į galvą, — Paulina norėjo pasukti prie 
auksinės arkos, bet Berni delsė. 

— Galvoju, kas nutiko Nelei. Ar ji numetė svorio? Ar 
ištekėjo už to stuobrio? 

— Ji suplonėjo, bet nesimato su ponu Montgomeriu. Jis 
vis dar Čendleryje, bet, atrodo, netekęs vilčių. Nelė nepasima- 
tys su juo. Stai — tiesiai prieš tave Fantazijų kambarys. 

— Palaukite valandėlę. Kodėl ji nesusitikinėja su Mont- 
gomeriu? Aš maniau, kad Nelė jam patiks, kai suplonės. 

— Ponas Montgomeris ją myli. Jo meilė nepriklauso 
nuo Nelės storumo, bet priklauso nuo Nelės norų, pančio- 
jančių ją pačią. Ji negali palikti namų, negali sugriauti tė- 
vo ir sesers gyvenimo. 

— A, — tarė Berni, nuleidusi akis. — Aš nenorėjau 
Jai pakenkti. Ji atrodė lyg mielas kūdikis. Aš maniau... 

— Kam tokios storulės kaip Nelė rūpi? 

— Tik ne Nelė. Pasižiūrėkite, kaip ji visada padeda 
Žmonėms. Žmonės ją myli už tai. Nelė niekada... 

Ji nutilo, nes Paulina jau ėjo į Fantazijų kambarį ir rūkas 
pradėjo sklaidytis. Priešais Berni atsivėrė netramdomų jos sva- 
jonių scena. Graži jauna mergina palaidais iki juosmens plau- 
kais, rožinio šilko suknia buvo prikaustyta prie stulpo. Prieš 
ją didžiulis slibinas dvišakiu liežuviu, pūsdamas iš šnervių 
ugnį, kovėsi su neapsakomai gražiu, raumeningu, tamsiaplau- 
kiu jaunuoliu, dėvinčiu šarvus. Berni vos neapalpo. 

— Ateik čia, — tarė Paulina. — Ta mergina gali būti tu. 

Berni žengė du žingsnius į priekį, bet sustojo. 

— Ne, noriu pasižiūrėti į Nelę. 

— Nelė gali palaukti. Ar matai to riterio žirgą? 

Rūkas visai išsisklaidė, 1r Berni išvydo gražų juodą 
žirgą, uždengtą raudonu šilku. 

Berni aiktelėjo ir žengė žingsnį atgal. 

— Ne, — ji bandė atsakyti tvirtai, bet balsas virpėjo. — 
Aš noriu pamatyti Nelę. 

Staiga visą tą sceną apgaubė rūkas. Berni lengviau at- 
siduso. Ji nusišypsojo Paulinai. 

— Be to, nežinočiau, ką geriau rinktis: riterį ar slibiną. 

— Tavo valia, — atsakė Paulina ir nusivedė ją per rū- 
ką į rankdarbių kambarį. 

Berni įsitaisė ant sofos ir, rūkui išsisklaidžius, išvydo 
Greisonų svetainę. Nelė kaišė pušies šakomis židinio at- 
brailą. 

— Ji nuostabiai atrodo, — tarė Berni. — Tokia liekna 
ir dabar daug gražesnė už savo jaunėlę seserį. Tai kas čia 
yra? Kodėl ji negauna Montgomerio? Tiesą sakant, kodėl 
ji ne kokiame nors vakarėlyje? Šitaip atrodydama, ji gautų 
vyrą, kokio tik panorėtų. 

— Nelei niekada nerūpėjo, kaip ji atrodo. Ji tenorėjo vie- 
no: mylėti ir būti mylima. Ponas Montgomeris tą suprato. 

Berni stebėjo, kaip Nelė puošė žalumynais laiptų tu- 
rėklus. Ji tokia gražutė, bet jos veidas labai liūdnas. Kai 
Berni pirmą kartą ją pamatė, Nelė dar buvo stora ir neatro- 
dė tokia liūdna kaip dabar. Berni nepajėgė to suprasti. Ze- 
miškajame gyvenime ji išleido ne vieną tūkstantį dolerių 
plastinėms operacijoms, kad atrodytų bent šiek tiek panaši 
į Nelę. O Nelės grožis galėjo sudrumsti vyrų protą. Jos fi- 
gūra buvo puiki. Bet Nelė atrodė vieniša ir nelaiminga. 

— Tad kodėl ji neišėjo su juo? — nesuprato Berni. 

— Dėl dviejų priežasčių: dėl jos norų, kuriuos tu įvyk- 
dei, ir todėl, kad pati Nelė nežino, kaip jai išeiti. Negali 
užmesti ant avies vilko kailio ir manyti, kad avis taps vil- 
ku. Nelė yra Nelė, stora ar liekna ji būtų. 

Berni nusigręžė nuo "ekrano" ir užsidengė ranka akis. 

— Negaliu daugiau žiūrėti. 

Paulina mostelėjo ranka, ir Nelė su visu namu dingo 
iš akių. 

— Kas dabar bus? — paklausė Berni. 

— Viskas priklausys nuo tavęs. Mes galime suteikti tau... 

— Taip, taip. Zinau. Magijos. Bet išmintis turi būti 
mano. Atrodo, aš nebuvau iki šiol išmintinga? 

— O kam? Viena storule daugiau ar mažiau. 

Berni krūptelėjo. 

— Gerai. Gal aš ir klydau. Sakėte, kad Montgomeris 
ją myli. Ar ji būtų dabar buvusi su juo, jei nebūčiau įvyk- 
džiusi jos norų? 

— Gal. Bet kas žino? Tokių dalykų negali numatyti. 

Berni vėl atsigręžė į rūką. 

— Norėčiau daugiau sužinoti apie Nelę. Ar galima pa- 
sižiūrėti, kaip ji gyveno nuo pat gimimo? 

— Zinoma, — Paulina mostelėjo ranka, ir priešais Ber- 
ni atsirado graži moteris, gulinti karalienės Viktorijos lai- 
kų lovoje ir besiruošianti gimdyti. 

— Paliksiu tave, — pakilo Paulina. — Grįšiu prieš pat 
1896-ųjų Kalėdas. 

Berni atsainiai mostelėjo ranka ir įniko Žiūrėti. Ji jau 
įprato, kad Zemės laikas kitoks negu čia. Vaizdai greitai kai- 
taliojosi. Berni matė, kad nuo mažens Nelė buvo rami, pa- 
klusni mergaitė. Motina dažnai sirguliuodavo, todėl Nelei 
buvo uždrausta ne tik triukšmauti, bet ir šūkauti, ir išdykau- 
ti. Kadangi tėvo verslas nebuvo labai pelningas, Nelei teko 
dirbti visokius darbus. Tėvai įprato prie mergaitės paklus- 
numo ir nepaisė jos norų. Kai Nelei buvo aštuoneri, gimė 
Terel, o motina, sunkiai pasirgusi ketverius metus, mirė. Nelė 
neprieštaravo, kad jai tenka rūpintis kūdikiu. Ji laikė ver- 
kiančią mažylę ant rankų ir žiūrėjo į ją meiliomis akimis. 
Pirmą kartą ji turėjo draugę, kuri meile atsakė į jos meilę. 

Po žmonos mirties Čarlsas Greisonas be sąžinės grau- 
žimo paliko dvylikametei dukrai auginti Terel. Nelė buvo 
gera motina. Bet ji buvo ištroškusi meilės tr leisdavo Terel 
viską, ko ši panorėdavo. Terel užaugo manydama, kad Ne- 
lė šioje Žemėje gyveno vien tam, kad pildytų jos užgaidas. 

Bręstant Nelės svoris ėmė didėti. Berni matė, kaip ber- 
niukai flirtavo su Nele, kaip ji raudo ir žiūrėjo į juos. Na- 
muose Carlsas uždraudė Nelei išeiti ir palikti jaunėlę vieną. 
Kai tėvas Nelę išbardavo, ji eidavo į virtuvę ir valgydavo. 

Kol Berni priėjo 1896 metus, ji perprato Nelę. Nelė 
nemokėjo kovoti dėl to, ko troško. Ji mokėjo tik aukotis. 

Berni stebėjo, kaip į Nelės gyvenimą atėjo Montgo- 
meris. Matė, kaip ji pražydo nuo jo meilės. Ir Berni šiltai 
nusišypsojo. Nelė verta, kad ją kiti mylėtų. Ji nusipelnė 
liautis būti tėvo ir sesers verge. 

Viskas pasikeitė, kai Nelė išsakė tris norus. Berni pa- 
sijuto nepatogiai. Ji nenorėjo įskaudinti Nelės. Nelė ir taip 
patyrė daug skausmo gyvenime ir daugiau jo tikrai nebe- 
reikėjo, bet tie norai padidino Nelės naštą. 

Berni stebėjo Nelę pobūvyje ir džiaugėsi, kad ji atro- 
dė gražiai. Gal kiek storoka, bet ji visa švytėte švytėjo. Pas- 
kui Berni pamatė, kaip Terel nusiuntė Džeisiui melagingą 
telegramą, kaip vogė Džeisio siųstus laiškus, kaip pasam- 
dė kažkokią neturtingą moterį rašyti atsakymus, kad jis ma- 
nytų, jog jam Nelė rašė. 

— Tu, klastinga apgavike, — sumurmėjo Berni. 

Ji stebėjo, kaip Džeisis sugrįžo į miestą, matė sceną, 
kai Terel apsimetė labai serganti. Girdėjo, kaip Džeisis pra- 
šė Nelę eiti su juo, o Nelė jam atsakė, kad ji negalinti. 

— Vis per tą trečią norą, — garsiai tarė Berni. 

Pagaliau ji išvydo, kaip Nelė puošia žalumynais sve- 
tainę. Tai buvo už poros dienų, kai Džeisis prašė ją eiti su 
juo. Iki Kalėdų liko trys dienos. 

Sceną apgaubė rūkas. 

— Ko griebtis? — paklausė Berni. — Daugiau norų? 
O gal aš galėčiau grįžti atgal į Žemę ir padėti Nelei? 

— Grįžti į Žemę? Tu nori palikti Skaistyklą? Palikti ir 
sugrįžti į Žemės bjaurastį? Tu dar nematei Vaišių kamba- 
rio. Ten kalnai šokolado. Ne tąsaus pieniško, o tikro, kie- 

to, juodo šokolado. Galėsi valgyti, kiek norėsi, ir nė kiek 
nepastorėsi. 

Berni dvejojo, įsivaizdavusi kalną šokolado. 

— Ne, — vis dėlto atsakė. — Noriu grįžti į Žemę. Ne- 
lei reikia, kad ją kas pamokytų. Jai reikia padėti. 

— Maniau, kad tau patinka Terel. Atrodo sakei, kad ji 
tau primena tave pačią. 

— Terel tokia pati kaip aš, ir todėl aš noriu ją pamokyti. 

— Pamokyti? Maniau, kad tu į ją pasižiūrėjai kaip į 
Pelenę? 

— Ji mano esanti Pelenė. Kokią teisę ji turi viską at- 
imti iš Nelės? Nelė šimtą kartų už ją vertesnė. Tai galiu 
keliauti į Zemę, ar ne? 

— Gali. Bet tik trims dienoms. Įspėju tave, kad tokie 
vizitai retai kada padeda. 

— Aš išnaudosiu progą. Man reikia trupučio žinių apie 
tą šeimą. Ketinu ten nuvykti, kaip seniai užmiršta Greiso- 
nų giminaitė, be to, labai turtinga giminaitė. Ar galėčiau 
gauti drabužių? Žalio šilko, derančio prie mano akių. 

Paulina nusišypsojo. 

— Manau, kad ką nors rasime. Prisimink, kad galioja 
taisyklė. Tai, kas padaryta, nekeičiama. Tu negali keisti Ne- 
lės išsakytų norų. 


— Aš neketinu trukdyti tos šeimos laimei, — su šyp- 
sena atsakė Berni. — Jų šeima bus laimingiausia visoje 
Amerikoje. 


— Ir tik trys dienos. Šitiek tau duota laiko. 

— Savo antrąjį vyrą laimėjau per dvi dienas, nesigrie- 
busi jokios magijos. O ką pasakytumėte apie skrybėlę su 
stručio plunksna? Ir batus su daugybe sagučių? 

— Tikiuosi, kad susitvarkysi su užduotimi, — tyliai 
tarė Paulina. 

— Visada pasiekiu, ką noriu. Terel nė iš tolo nepri- 
lygsta man. 

Paulina atsiduso. 

— Gerai. Eime. Mes įsprausime tave į Greisonų at- 
mintį, kad jie Žinotų turį tetą Berni, ir nusiųsime į Žemę. 

— Ir drabužių, — priminė Berni. — Nepamirškite dra- 
bužių. Gal ir gintarinių karolių. 

— Turėsi visokių drabužių, kokių panorėsi. Tikiuo- 
si, kad neteks gailėtis ir, kas svarbiausia, neteks Nelei 
nusivilti. 

— Nesijaudinkite. Kai viskas baigsis, parašysiu knygą. 

— Tos knygos aš nenorėsiu skaityti, — sumurmėjo nu- 
eidama Paulina. 


Roi aris CK o/bradas 

— Turtinga? — paklausė Terel, kramsnodama Nelės 
keptą trapios tešlos obuolių tortelį. 

— Labai turtinga, — atsakė Čarlsas, dėdamas laišką. — 
Be mūsų, ji neturi jokių giminaičių. Numanau, kad vieną 
Iš judviejų ji norėtų padaryti savo turtų paveldėtoja. 

— Vieną 1š mūsų? — Terel pažvairavo į Nelę, sėdin- 
čią kitame stalo gale. Kaip paprastai, Nelė nerodė jokio 
susidomėjimo. Ji sėdėjo kaip bejausmė. Niekada ji neply- 
šo juokais, bet jau dvi dienos, kai tas vyras įsiveržė į jų 
namus, Nelė buvo niūri. — Kodėl būtent vieną? 

— Ji rašo nenorinti savo turto skirstyti dalimis. Nori 
po mirties palikti jį vienose rankose, todėl aš ir sumečiau 
mintyse, kad ji ketina pasirinkti vieną iš jūsų paveldėtoja. 


— Hmm, — susimąstė Terel. — Kodėl nepapasakojai 
anksčiau apie jos atvykimą? 
— Ir pats nežinau, — sutrikęs atsakė Čarlsas. — Esu 


tikras, kad žinojau apie tą vizitą, bet kažkaip išgaravo iš 
galvos. 

— Tiek to, — atsakė Terel, laižydama pirštus. — Aš 
pasistengsiu ja pasirūpinti. Nele, tau būtų geriausia likti 
virtuvėje ir virti valgyti. Tavo puikūs kulinariniai sugebė- 
jimai patiks tetai Berni. Nė kiek tuo neabejoju. 

Nelė nesiteikė atsakyti. Ji knebinėjo maistą lėkštėje. 
Nors kartą gyvenime ji nejautė alkio. Būti alkanai, vadina- 
si, būti gyvai, o kaip tik dabar Nelė nesijautė esanti gyva. 

Terel atsigręžė į Nelę ir apžiūrinėjo ją. Taip, geriau 

bus, jei ji laikys Nelę toliau nuo tos turtingos giminaitės. 
Terel nesijaudintų dėl anos storosios Nelės, bet naujoji 
Nelė, liekna, graži, neapsakomai grakšti, versdavo žmo- 
nes į ją dukart atsisukti. Terel negalėjo suprasti, kaip Ne- 
lė patraukė Žmonių akis ir širdis. Panelė Emilė, toji visur 
kišanti nosį senė, nuolat klausinėdavo apie Nelę, kaip, be- 
je, ir visi Žmonės bažnyčioje. Terel pamanė, jog dėl to, 
kad Nelė dalydavo maistą varganiems Čendlerio vaikams. 
Niekas už tai net nesusiprato padėkoti tėvui, už kurio pi- 
nigus Nelė pirkdavo produktus, nei Terel, kuriai netekda- 
vo tie išleisti pinigai. Ne, visi matė tik Nelę, vaidinančią 
dosnią panelę. 

Dabar Nelė atrodė kaip tragedijos veikėja. Jos didelės 
akys buvo sklidinos liūdesio. Kas ją pamatydavo, tas gai- 
lėdavosi. Bet kodėl? Nelė vos neištekėjo už labai turtingo 
vyro, — negalima sakyti, kad Nelė neverta jo, — bet galų 
gale apsisprendė likti su savo šeima, tad kodėl ji dabar mė- 
gina priversti kitus jaustis apgailėtinai? Terel žinojo, kad 
Nelė šitaip elgėsi bausdama ją, bet kiti to, atrodo, nesuvo- 
kė. Toji kvailė Mėja Salivan vakar išsižiojo panorusi Nelei 
pasakyti visą tiesą apie poną Montgomerį, kad jis nebučia- 
vęs jokios Čendlerio moters. 

— Tiktai mane, — atsakė jai Terel ir apsisukusi nuėjo. 

Kodėl žmonės tokie kvailiai? Tai norėjo suprasti Terel. 
Kodėl jie nemato, kad Nelei daug geriau likti su savo šeima. 
Kas žino, koks iš tiesų tas Montgomeris? Gal jis mergišius? 
Gal girtuoklis? Gal jis visai ne turtuolis? Gal koks perėjū- 
nas? Gal Terel išgelbėjo Nelę nuo likimo, blogesnio už mir- 
tį? Geriau pamiršti tą vyrą ir dabar galvoti apie tetą Berni. 
Galvoti, kaip tapti jos turtų paveldėtoja. Paryžius, Roma, 
San Franciskas. Kailiai, brangenybės, namai. 

Ji vėl pažvelgė į Nelę. Geriau laikyti tą turtingą tetą 
toliau nuo Nelės. Gal ji iš tų minkštaširdžių ir ją paveiks 
liūdnas Nelės veidelis. Terel neketino atsisakyti turto vien 
todėl, kad Nelė dabar buvo truputį nusiminusi. 

— Manau, kad turiu surašyti valgiaraštį, — mąsliai ta- 
rė Terel. — Kol teta Berni bus čia, reikės gaminti rinktinius 
valgius, — ji nusišypsojo Nelei galvodama apie įmantrius 

patiekalus. Nelė neišlįs iš virtuvės visą savaitę, o kadangi 
tetos Berni vizitas truks tik trejetą dienų... 

Nelė buvo virtuvėje, kai išgirdo sujudimą atvykus te- 
tai. Ji neišėjo pasitikti tetos, nes ten buvo ir tėvas, ir Terel. 
Ji girdėjo tėvo balsą ir kaip vyrai stenėdami vilko laiptais 
aukštyn lagaminus. Po pusvalandžio Nelė paruošė karšto 
sidro ir kalėdinių sausainių pavaišinti tetai. Jai nespėjus 
išeiti 1š virtuvės, pro duris įvirto Terel. 

— Ji atsivežė šešis lagaminus drabužių, — tarė Terel 
ir baisėdamasi, ir žavėdamasi. — Ir nors jai penkiasdešimt, 
jos veide nė raukšlelės. 

— Tai jos reikalas. 

— Galbūt, — Terel paėmė sausainėlį ir kramtė užsi- 
galvojusi. — Kažkas joje yra, kas nekelia man pasitikėji- 
mo. Kažkas yra jos akyse. 

— Gal ji vieniša? Ar tėvas nesakė, kad ji gyveno viena? 

— Ne, tai ne vienatvė. Galiu tave užtikrinti. Kažkas 
yra jos akyse, ko aš nesuprantu. 

Nelė pastūmė virtuvės duris. 

— Aš tik nunešiu jai padėklą ir pasisveikinsiu su ja. 

Berni sėdėjo svetainėje ir glostė savo aksominį sijo- 
ną. Jai patiko šitie puošnūs Viktorijos laikų drabužiai. Tai 
ne sintetiniai skudurai. Daug siuvinėta rankomis, įmantrios 
detalės. Kas jai nepatiko, tai Terel. Berni greitai pajuto, 
kad Terel iš tų, kurios nori viską gauti tik sau. Berni pasi- 
žiūrėjo į ją, nusišypsojo ir pagalvojo: “Aš įveiksiu tave, 
mažyle, net ir be magijos pagalbos". 

Įėjus Nelei, Berni veidas sušvelnėjo. Ji iš karto pama- 
tė Nelės gerumą. Prieš akis iškilo visi matyti Nelės vai- 
kystės vaizdai ir nepagalvojusi ji plačiai nusišypsojo Ne- 
lei. Terel, stovėjusi už Nelės, pamatė tą šypseną ir prisiekė 
išsiaiškinti, ką ji galėtų reikšti, bet kol kas ji siūlė savo 
tetai Berni sausainėlių ir sidro nuo padėklo, kurį laikė Ne- 
lė. Dar po valandos Terel galėjo išslinkti 1š namų ir surado 
tą bjaurų vaikėzą, vadinantį save Kunigaikščiu. 
ji neįdėjo jam į delną dvidešimt penkių centų. — Ar stebė- 
jai viešbutį, kaip buvau tau liepusi? 

— Suprantama. Ir šį rytą Montgomerio pašto dėžutėje 
buvo laiškelis. Aš nemačiau, kas jį įdėjo, bet jis gulėjo dė- 
žutėje. 

— Ar paėmei? — nekantriai nutraukė jį Terel. 

Jis padavė jai laiškelį. Terel skubiai jį perskaitė. Tai 
buvo kvietimas atvykti šiandien priešpiečių. Ir jį pasirašė 
Nelė. Ji suglamžė laiškelį. Tikriausiai jį parašė toji teta Ber- 
ni. Tik 1š kur ji sužinojo apie Nelę ir Montgomerį? 

— Ji kaip ir visi kiti, — sumurmėjo Terel. — Visi gal- 
voja tik apie Nelę, ir niekas apie mane. 

— Kas tokia? 

— Ne tavo reikalas. Grįžk prie viešbučio ir stebėk 
toliau. 

Berniukas nuėjo švilpaudamas, susikišęs rankas į ki- 
šenes. 

Eidama namo, Terel rezgė planą. Ji nežinojo, ko atvyko 
ir ko norėjo teta Berni, bet nebūtų Terel, jei to nesužinotų. 

Kai Terel grįžo, jos teta Berni tysojo ant lovos svečių 
Eds valgė šokoladą ir skaitė Terel romaną. 

— Čia tu, brangioji, — tarė teta Berni. — Tikėjausi, 
kad greitai grįši. Ar padėsi man išpakuoti daiktus? 

— Nelė pa... — pradėjo ji, bet tuoj plačiai nusišypsojo, 
pamaniusi, kad geriau laikyti Nelę toliau. — Mielai padėsiu. 

Po dviejų valandų Terel buvo įsiutusi. Ji ne padėjo Ber- 
ni, O pati viena išpakavo nešulius. Ji tampė lagaminus, ati- 
darinėjo, žiūrėjo, ar daiktai nesugadinti. Jau vien suknelės 
privertė Terel prisiekti padaryti viską, kad tetos Berni pa- 
likimas jai tektų, o ką jau kalbėti apie brangenybes. 

— Kas čia? — paklausė Terel, laikydama ilgą lazdelę, 
tikriausiai žalio stiklo. 

— Čia burtų lazdelė. Iš vieno ilgo smaragdo, — atsa- 
kė Berni. 

Terel šyptelėjo pykdama, kad teta Berni vis juokauja 
su ja. “Kažkas čia ne taip", — pagalvojo ji vėl. 
neatėjo Džeisis. Atrodo, kad jam tikrai patiko Nelė. Kodėl 
jis nepriėmė Nelės kvietimo. Gal laiškelio nepakako, gal 
Jis norėjo pamatyti Nelę asmeniškai? 

Po priešpiečių Berni pasiūlė Terel prigulti pogulio. 

— Taip sunkiai dirbai padėdama man. Eik pailsėti. 

— Tikrai jaučiuosi pavargusi, — nusižiovavo Terel. — 
Eisiu prigulti. 

Ji užlipo laiptais aukštyn, nenusirengusi atsigulė į 10- 
vą ir užsitraukė antklodę. Po dešimties minučių ji išgirdo, 
kaip tyliai atsidarė durys ir pamatė, kaip teta Berni pasi- 
žiūrėjo, ar ji miega, o paskui vėl tylutėliai uždarė duris. 

Berni nulipo laiptais į virtuvę, kur Nelė jau triūsė ga- 
mindama pietus ir atsisėdo kitapus didelio virtuvės stalo. 

— Mudvi neturėjome laiko pasikalbėti? Taip? 

— Ne, — atsakė Nelė, bandydama šypsotis, bet jai ne- 
buvo linksma, kad šypsotųsi. 

Berni ir vėl pajuto kaltę. Per ją Nelė dabar nukišta į 
virtuvę. Jei Berni nebūtų įsikišusi, Nelė dabar turbūt leistų 
savo medaus mėnesį. 

— Nele, ko tu užvis labiausiai norėtum pasaulyje? 

“Džeisio", — pamanė Nelė, bet tučtuojau nuvijo šią 
mintį. 

— Manau, norėčiau, kad mano šeima būtų laiminga. 

— Nori pasakyti, kad jie turi gauti, ko nusipelnė gy- 
venime? 

— Oi, ne! — suriko Nelė, paskui pamanė, ką teta Ber- 
ni galėjo pagalvoti. — Noriu pasakyti, kad trokštu, jog jie 
gautų, ko nusipelnė, nes jie nusipelnė tik gero. Nenorėčiau, 
kad jie būtų nelaimingi. 

— Gerai, — atsakė Berni. — Sudarysime sandėrį. Jie 
gaus, ko nusipelnė, ir bus laimingi tuo, ką gavo. 

Pirmą kartą po ilgo liūdesio dienų Nelė iš širdies nu- 
sišypsojo. 

— Jūs labai geraširdė. 

Berni žiūrėjo pro šalį. Anksčiau jos niekas nėra pava- 
dinęs netgi malonia. Ji tarė Nelei: 

— Noriu tavęs i paslaugos. Vienos mano drau- 
gės sūnus dabar yra Čendleryje. Tikriausiai girdėjai apie 
mano draugę La Reiną, operos žvaigždę? 

— Taip, nors jos pačios dainuojant negirdėjau. 

— Dieviškai. Ji dainuoja dieviškai. Jos sūnus dabar 

Čendleryje ir norėčiau jį pakviesti papietauti, jei tau tas 
nesutrukdys. 

— Žinoma, jūs galite jį pasikviesti. 

— Bet gal geriau tu jį pakviestum? Manau, kad jis tru- 
putį drovus. 

— Aš mielai jį pakviesiu. Kur jis apsistojo? 

— Čendlerio viešbutyje. Nuėjusi paklausk Džeisio 
Montgomerio. Jis... Nele! Kas tau? Ar blogai jautiesi? — 
ji apibėgo aplink stalą ir padėjo Nelei atsisėsti. — Ar aš ką 
nors ne taip pasakiau? Ar tu nenori, kad jis ateitų pietauti? 

— Ne, ne jis... Tai... Montgomeris ir aš... 

— O! Atrodo judu pažįstami. Tai nuostabu, — ji padėjo 
Nelei atsistoti, paskui nuo pakabo prie durų paėmė jos sun- 
kų vilnonį šaliką ir vilnonę skrybėlę. Uždėjo skrybėlę ant 
galvos, apmūturiavo Nelę šaliku ir išstūmė pro duris. — Eik 
ir pakviesk jį pietų. Terel miega, taigi jai tavęs neprireiks. 
Nėra ir tėvo. Taigi gali eiti, nes neturi kuo rūpintis. 

— Aš negaliu jo prašyti, — sušnibždėjo Nelė. 

— Netgi man? Savo brangiai senai tetai? — prašė Berni. 

Nelė giliai atsiduso. Jos širdis smarkiai plakė. 

— Gerai. Tik dėl jūsų, — ji išėjo į šaltą, snieguotą orą 
ir nuėjo į viešbutį. 

Berni uždarė duris ir nusišypsojo. “Lengva, — pama- 
nė ji. — Beveik per lengva". Džeisis tikriausiai neatvyko 
priešpiečių, nes negavo laiškelio. O Nelė, kaip žinojo Ber- 
ni, buvo pareiginga, todėl, be jokios abejonės, sėdės ir 
lauks, kol Džeisis asmeniškai duos jai atsakymą. 

Ji atsisėdo už stalo ir ėmė kramtyti Nelės keptus sau- 
sainius, paskui sprigtelėjo pirštais ir jos rankose atsirado 
1889 metų kalėdinis “ Vogue" numeris. Dešimtą vakaro ji 
tikriausiai jau bus suvedusi Nelę su Džeisiu. Galbūt jų pir- 
mas kūdikis turės mano vardą, — pagalvojo Berni, — Fė- 
jos krikštamotės vaidmuo ne toks jau sunkus". 

Kitapus virtuvės durų Terel tvirtai sukando dantis. 
“Tad štai kas, — galvojo ji, — jų tetulė yra Montgomerio 
motinos draugė. Todėl ji taip staiga ir netikėtai atvažiavo į 
Čendlerį. Jos atvažiavimas nesusijęs su paveldėtojos pasi- 
rinkimu. Teta Berni nori, kad jos draugės sūnus vestų Nelę 

ir paliktų mane be nieko. Nelė ištekės už turtuolio ir išva- 
žiuos iš šio baisaus miestelio, o aš turėsiu likti čia." 

Pirštų galais, be jokio garso Terel išėjo pro lauko duris. 

— Nele! — pašaukė ji. 

Nelė pamažu atsisuko. 

— Maniau, kad miegi apypietės? 

— Aš bijojau tave palikti vieną su ja. 

— Su teta Berni? 

— Taip, su ja. Sakiau tau, Nele, kad mano širdis pata- 
ria jos saugotis. 

— Bet ji tokia puiki. Nemanau, kad... 

— Tu nieko blogo nemanei ir apie tą vyrą, sakiusį, 
kad myli tave. 

Nelė žiūrėjo į savo rankas. 

— Kur tu ėjai? — paklausė Terel. 

— Į... į... Teta Berni paprašė manęs... 

— Ji juk neprašė tavęs pasimatyti su juo? Ak, Nele, 
kaip ji galėjo. Trūksta žodžių! Kaip ji galėjo šitaip padary- 
ti savo giminaitei? 

— Nemanau, kad ji norėjo blogo. Ji tik prašė pakvies- 
ti pietų jos draugės sūnų. 

— Ir tu pamanei, kad čia tik sutapimas? Manai, ji šiaip 
sau paprašė nueiti tave pas tą vyrą? Manai, kad ji nežino 
visų nemalonių dalykų, kas nutiko tau? 

— Aš tikrai nepagalvojau apie tai. Ji paprašė manęs 
nueiti tr... 

— Ir tu jos paklausei. Ak, Nele, kodėl niekada nepa- 
prieštarauji? Pasakyk jai, kad nesižeminsi labiau, negu jau 
nusižeminai. Pasakyk jai visą tiesą apie tą vyrą. 

— Tiesą? 

— Taip, kad jis laisvai elgėsi su tavimi, paskui išvyko 
ir tave metė, kad jis dar sukosi apie visas miestelio mergi- 
nas, Ir kad jis melagis. Sakė rašęs tau laiškus visą tą laiką, 
kai čia nebuvo. Ak, Nele, tas vyras — niekšas. Jis tą įrodė, 
bet tu vėl lakstai paskui jį kaip tą vakarą, per derliaus šven- 
tės pobūvį. 

Nelė dvejojo. Ji žinojo, kodėl Terel šitaip kalbėjo, nes 
jaudinosi dėl jos, bet jos žodžiai Nelei kėlė šiurpą. 

— Gerai, Nele, neketinau tau sakyti, bet pasakysiu, — 
atsiduso Terel. — Tavo Montgomerį matė vaikščiojant su Mėja 
tas dvi dienas, — ji uždėjo ranką ant Nelės rankos. — Man 
labai gaila. Žinau, tu tikėjai, kad myli jį, bet tu jį pamirši. Jis 
nevertas, kad dėl jo lietum ašaras. Dabar, kai tu suliesėjai ir 
atrodai visai pakenčiamai, galėsime surasti tau vyrą. Tedui 
Nelsonui reikia žmonos, ir jis labai paklusnus vyras. 

Tedas Nelsonas buvo mažiausiai penkiolika metų vy- 
resnis už Nelę. Jis turėjo arklidę miestelio pakraštyje ir du 
paaugusius sūnus, visai kvailus. Zmonės juokėsi, kad juos 
skaityti ir rašyti mokė arkliai. Ir dar ginčijosi, ar kuris nors 
15 Nelsonų savo gyvenime yra maudęsis. 

— Na, neriesk nosies, — įgėlė Terel. — Sakoma, kad 
Nelsonas kažkur turi užkasęs savo turtą. Bet jeigu jis tau 
taip nepatinka, rasime ką nors kitą. Gal galėtume paieškoti 
Denveryje? Ten niekas nieko nežino apie tavo praeitį. O gal... 

— Aš neprašysiu jo, — Nelė užsikimšo ausis. — Aš ne- 
prašysiu pono Montgomerio ateiti pietų. Nustok kalbėjusi. 

— Gerai, — sutiko Terel. — Nežinau, ko aš vargstu? 
Kartais tu elgiesi su manimi taip, tarsi būčiau nedorėlė, — 
ji paėmė Nelę už parankės. — Eikime į kepyklą. Paimsime 
ką nors valgomo. Tu tikrai esi per plona. 

Tą valandėlę Nelė pasijuto tokia alkana, kad galėjo 
suvalgyti ir pačią kepyklą, ir dar šaligatvį, iškabą — viską. 

Berni vėl nieko nesuprato, kai Džeisis nepasirodė ir 
per pietus. Ji sėdėjo ir nuobodžiavo ragaudama skanius Ne- 
lės pagamintus valgius, klausėsi Terel tauškėjimo. Matė, 
kaip Carlsas Greisonas šypsojosi jaunėlei dukteriai ir vis 
susiraukdavo žiūrėdamas į Nelę. 

Kaip Berni jau pamatė, Nelės suplonėjimas nepakeitė 
jos gyvenimo. Čarlsui ir Terel ji kaip buvo taip ir liko juo- 
dadarbė. Jiems neatrodė, kad reikia keisti savo požiūrį į 
Nelę, kadangi ji pasidarė liekna. Svorio sumažėjimas ne- 
paveikė ir pačios Nelės. Ji ir toliau liko tokia pati nesava- 
naudiška. Nelė neteikė vilčių jauniems vyrams, užėjusiems 
jos aplankyti, ji nereikalavo, kad tėvas ir Terel dabar ją 
gerbtų. Ji buvo ta pati Nelė, kokia būdavo visada. 

Berni susigūžė pagalvojusi apie šią Nelę. “Nevykusi 

aš geroji fėja, — pamanė ji. — Tai, ką padariau, Nelei tik 
pakenkė." 

Po pietų Berni atsiprašė ir grįžo į savo kambarį. Ji nu- 
ėmė gaubtą nuo lempos ir padėjo ant stalo. 

— Aišku, čia netikras krištolinis rutulys, bet vis ge- 
riau negu nieko, — garsiai tarė ji. — O dabar pažiūrėkime, 
kas vyksta. 

Ji pavedžiojo rankomis virš gaubto, kaip matė filmuose 
darant būrėjas čigones, ir, dideliam jos džiaugsmui, ant lem- 
pos gaubto pasirodė vaizdai. Prireikė valandėlės, kol jie 
pasidarė ryškūs ir aiškūs. Ji išvydo Terel, šnekančią su tuo 
vaikigaliu Kunigaikščiu. Matė savo pačios laiškelį, palik- 
tą Džeisio pašto dėžutėje, matė, kaip Terel jį perskaitė ir 
suglamžė. Ji girdėjo, ką Terel kalbėjo Nelei, kai ši ėjo į 
viešbutį kviesti Džeisio. 

Berni atsilošė kėdėje. Pirmas ją apėmęs jausmas buvo 
susižavėjimas. Terel pasirodė daug protingesnė, negu ji ma- 
nė. Kažkaip ji suprato, kad Berni atvyko padėti Nelei ir 
sumanė jai sutrukdyti. 

— Jei reikalai ir toliau taip klostysis, po dviejų dienų 
Nelei bus dar blogiau. 

Berni Žiūrėjo į gaubte blėstančius vaizdus. “Būtų ge- 
rai įveikti Terel be magijos", — pagalvojo ji. Tai būtų dviejų 
lygių moterų dvikova, bet tam ji nebeturėjo laiko. Jai buvo 
skirtos tik trys dienos padaryti stebuklą, ir viena tų dienų 
jau praėjo be naudos. Liko vos dvi. Berni galvojo, ką galė- 
tų padaryti per tas dvi. Pirmiausia reikėtų sudaryti planą. 
Ir ji pabandė pakrutinti nosį kaip Samanta filme “Užbur- 
tieji", bet jai neišėjo, todėl ji geriau pakrutino ausis (jos 
žemiškajame gyvenime niekas taip ir nesužinojo, kad Ber- 
ni moka judinti ausis). 

Priešais ją atsirado juoda rašomoji lenta ir gabalėlis 
kreidos. Berni atsilošė patogiai ir susimąstė. “Pirmiausia, 
— pagalvojo ji ir kreida pradėjo rašyti pati viena, — Nelė 
mano, kad Džeisis paliko ją ir meilinosi kitoms jaunoms 
moterims. Antra, Nelė netiki, kad jis siuntęs jai laiškus. Ir 
trečia, Džeisio jausmai įžeisti, jis nesitiki, kad Nelė į jo 
meilę atsakys meile. Ir tepadeda dangus moteriai, įžeidu- 

siai vyro jausmus. Jis gali nedovanoti šimtą metų". Kreida 
sustojo, paskui labai ryškiai užrašė “įžeisti jausmai". Tik- 
riausiai toji stebuklinga kreida buvo vyriškosios giminės. 
“Ką čia dar užrašyti", — suko galvą Berni. Ji prisiminė 
Čarlso ir Terel vardus ir juos užrašė stulpeliu. Po juo para- 
šė: “Negalima griauti jų patogaus gyvenimo". 

— Taip, bet jie turi gauti tai, ko nusipelnę, ir kad jaus- 
tųsi laimingi. Čarlsui reikia tvarkingų namų, gero valgio ir 
išleisti kiek įmanoma mažiau pinigų. 

Berni užrašė visa tai Čarlso stulpelyje. 

— Terel reikia, kad kas nors jai patarnautų, duotų jai 
viską anksčiau, negu ji užsimanys. 

Kai ir tai užrašė, Berni pažvelgė į lentą. Geriausia būtų 
parodyti Nelei, kaip menkai ji rūpėjo tėvui ir seseriai, bet 
Berni prisiminė, kaip skaudu jai pačiai buvo tai išgirsti iš 
savo tėvo. “Ji negalvoja apie nieką kitą, tik drabužius ir pi- 
nigus“, — nugirdo Berni sakant tėvą apie save. Ne, ji neno- 
rėjo šitaip įskaudinti Nelės, kaip ją pačią įskaudino tėvas. 

— Ką gi man daryti? — sušnibždėjo Berni. 

Ji vėl atsilošė kėdėje, mostelėjo burtų lazdele ir ėmė 
ieškoti Džeisio siųstų laiškų. Buvo labai įdomu žvilgčioti į 
Žmonių namus, matyti keistus dalykus, kad ji vos nepamir- 
šo savo tikslo. Pagaliau pamatė tuos laiškus, nukištus į stal- 
čių neturtingos moters namuose. Be jokios abejonės, Terel 
mokėjo jai, kad ji atsakinėtų į Džeisio laiškus. 

Berni vėl mostelėjo burtų lazdele ir džiaugdamasi sa- 
vo gudrumu atidavė juos suvaikėjusiai senutei ir sukurpė 
istoriją, kaip ji gavo juos. Senoji moteris gyveno su broliu 
ir jo jauna dukteria. 

— Nuneškite tuos laiškus Nelei. Kiek aš žinau, ji atsi- 
lygins, — tarė Berni. 

Ji nusišypsojo, kad vienas darbas padarytas. Dabar jai 
reikėjo surasti Džeisį 1r Nelę romantiškoje vietoje. 

Beveik aušo, kai Berni pagaliau nubraižė savo planą. 
Gera būti mirusiai, nes visai nesinori miego. Ji atsistojo, 
pasirąžė, pajudino ausis, ir lenta su kreida išnyko. Jos pla- 
nas sudarytas ir imtas vykdyti. Dabar jai reikėjo likti nuo- 
šaly ir žiūrėti, kas vyks. 


OPienvlktas skyrius 
A7t: IZ 


Nelę pabudino į langą mestas akmenukas. Ji atsi- 
merkė ir išvydo, kad brėkšta. Atsikėlė iš lovos, priėjo prie 
lango. Už lango, drebėdama nuo ryto šalčio, stovėjo jauna 
moteris, ne ką vyresnė už mergaitę. Nelė atidarė langą. 

— Ar jūs Nelė Greison? 

— Taip, — atsakė Nelė. — Kuo galiu būti naudinga? 

— Turiu su jumis pasikalbėti. Gal galite išeiti? 

Nelė užsimetė ant naktinių marškinių didelį šaliką, įsi- 
spyrė į šlepetes, nubėgo laiptais žemyn ir merginai atidarė 
virtuvės duris. 

— Aš tuoj pakursiu krosnį ir išvirsiu kavos. 

— Ne, ačiū. Aš neturiu laiko. 

Nelė padrąsinančiai nusišypsojo mergaitei: 

— Jūs norėjote pasikalbėti su manimi? 

— A, taip. Aš tik norėjau pamatyti jus. Na, norėjau 
pažiūrėti, kaip atrodote. Ar taip, kaip aprašyta laiškuose? 

— Kokiuose laiškuose? 

— Šituose, — mergina iš po šaliko išsitraukė storą 
pluoštą laiškų ir padavė juos Nelei. Visi jie buvo nuo Džei- 
sio ir adresuoti jai. 

— Iš kur juos paėmėte? — sušnibždėjo Nelė. 

— Aš gyvenu už miesto. Nesvarbu, kur tiksliai. Su tė- 
veliu ir teta IZzi — suvaikėjusia senute. Matote, mano tėve- 
lis mano, kad niekas nežino, kokia jo sesuo, ir ji apsimeta, 
kad yra normali. Tėvelis leidžia tetai paimti paštą iš mies- 
to. Aš nežinau, kaip jai tai pavyko, bet ji pasakė paštinin- 
ko kvailam sūnui esanti Nelė Greison ir tas davė jai jūsų 
laišką. Ir dar ji pasakė, kad tie laiškai labai slapti, todėl 

tai Izei. Ji gavo juos visus. Jeigu vakar nebūčiau tvarkiusi 
jos kambario, niekas niekada nebūtų sužinojęs apie tuos 
laiškus. Vakar prašiau tėvelio, kad atvežtų pas jus, nes no- 
rėjau atiduoti laiškus tuoj pat, bet jis liepė man juos sude- 
ginti. Aš jam pamelavau, kad sudeginau. Sį rytą kuo anks- 
čiausiai atnešiau jums. Nenorėjau prižadinti visų. Prikė- 
liau tarnaitę ir ji parodė, kuris jūsų kambarys. 

Nelė klausėsi pasakojimo ir žiūrėjo į laiškus. Pamažu 
ji suvokė, kad Džeisis jos nepaliko, kad jis rašė jai visą 
laiką, kol buvo išvykęs. 

— Ar tie laiškai jums svarbūs? — paklausė mergaitė. 

— Taip, — Nelė atsisėdo į kėdę. — Jie labai svarbūs. 

Mergaitė nusišypsojo: 

— Aš taip ir maniau. Na, man laikas eiti. 

Ji nuėjo prie durų. 

— Palaukite! Ar šiandien pusryčiavote? Ir ką padarys 
tėvas, sužinojęs, kad laiškų nesudeginote? 

— Prikuls mane truputį, — patraukė pečiais mergai- 
tė. — Nieko tokio. 

Nelė atsiduso. 

— Kuo jūs vardu? 

— Tildi. Matildos vardo trumpinys. 

— Tildi, ar nenorėtumėte ateiti dirbti į šituos namus? 

— Į šitą gražų namą? — išplėtė ji akis. 

— Taip. Ir galiu užtikrinti, kad čia jūsų niekas nemuš. 

Tildi galėjo tik linktelėti, nes iš laimės nepratarė žo- 
džio. 

— Tada ateikite pirmą dieną po Kalėdų ir aš pakalbė- 
siu, — Nelė nutilo, — aš pakalbėsiu su savo tėvu dėl darbo. 

Mergaitė linktelėjo ir vis dar nustebusi išėjo pro duris. 

— Ačiū, — sušnibždėjo ji atsisveikindama, o Nelė du- 
ris uždarė. 

Nelė pamiršo, kad reikia kurti krosnį, pamiršo, kad rei- 
kia gaminti pusrytį šeimai. Ji skaitė Džeisio laiškus. Jie 
buvo visi. Pilni Džeisio meilės ir kasdieninės ataskaitos, 
ką darė, kaip jis pardavinėjo viską, ką turėjo, kad sugrįžtų 
į Koloradą ir vestų ją. Jis rašė apie bendrą jų ateitį. Pasa- 


158 


Musas 


kojo apie savo šeimą. Ji skaitė apie jo motinos dainas, apie 
tai, kaip tėvas vadovavo Varbruko laivininkystei. Jis rašė 
apie savo brolius ir giminaičius Tagertus, gyvenančius Mei- 
ne. Viename laiške atsiuntė tetos Gemos australiškos or- 
chidėjos piešinį. Rašė jai apie savo senelį Džefą ir seną 
kalnietį, gyvenantį pas jį Kalifornijoje, ir žadėjo per me- 
daus mėnesį nusivežti ją ten. 

Skaitydama ketvirtą laišką, Nelė pravirko. Skaityda- 
ma paskutinį, ji buvo tiek įsiverkusi, kad iš karto nepaste- 
bėjo įėjusios Mėjos Salivan. 

— Mėja, — krūptelėjo Nelė, — negirdėjau, kaip tu 
pasibeldei. 

— Durys buvo praviros. 

— Keista. Esu tikra, kad uždariau jas, — Nelė šluos- 
tėsi ašaras naktinių marškinių rankove, nenorėdama paro- 
dyti Mėjai, kad verkė. 

— Ak, Nele, — tarė Mėja ir taip pat pravirko. — Ne- 
galėjau užmigti visą naktį. Nemanau, kad galėsiu ramiai 
miegoti, jei nepasakysiu tau visos tiesos. 

Nelė sėdėjo sustingusi ir tylėjo, kol Mėja pyškino vi- 
są tiesą, kad visos Čendlerio merginos įsimylėjusios Mont- 
gomerį ir tiek iš pavydo, tiek iš pykčio pripasakojo Nelei, 
kad jas bučiavęs ar bandęs bučiuoti. 

— Tai melas, — verkšleno Mėja, — jis net nepasižiū- 
rėjo į jokią kitą miesto moterį. Tu pirmoji kritai jam į akį, 
mums neliko šansų. Tada tu dar buvai stora, ir mes manė- 
me, kad jis sukasi apie tave dėl tavo tėvo verslo. Mes tada 
negalėjome patikėti, kad tu jam patikai. Ak, Nele, aš taip 
apgailestauju dėl visko, ką tau prikalbėjome. Ponas Mont- 
gomeris tikrai net nežvilgtelėjo į jokią moterį, tik į tave. 

Nelė gniaužė laiškus ir žiūrėjo į Mėją. Ji galvojo apie 
tai, kaip baisiai jį įskaudino. 

— Aš jau geriau eisiu, — tarė šniurkščiodama Mėja. — 
Tikiuosi, kad viskas išeis į gera. Manau, kad ištekėsi Už jo ir 
jūs laimingai gyvensite, — ji apsisuko ir paskubomis išėjo. 

Nelė sėdėjo kaip sėdėjusi. Ką jai dabar daryti? Džei- 
sis šiandien išvažiuoja. Nespėjus jai nieko sugalvoti, į vir- 
tuvę įėjo Berni. 

— Girdėjau, kaip kažkas išėjo. 

Ji pažvelgė į Nelės laiškus. 

— Ar kas atsitiko? Gal norėtum pasikalbėti? 

— Aš... ne, — tarė Nelė, — ji nebuvo pratusi kalbėti 
apie savo bėdas su kitais. — Laikas virti pusryčius. 

— Su naktiniais marškiniais? 

— Ak, ne. Turiu persirengti, — jai buvo sunku blai- 
viai mąstyti. 

— Nele, — tarė Berni, — pasikalbėk su manimi. 

Netrukus Nelė jau sėdėjo už stalo ir viską pasakojo 
Berni. 

— Aš suklydau. Jis visada man buvo malonus, o aš 
galvojau blogiausia apie jį. Kaip galėjau taip smarkiai 
įskaudinti jį? 

— Visi mes įskaudiname mylimus žmones. Nueik pas 
jį ir viską papasakok. 

— Negaliu. 

— Pasakyti mylimam vyrui, kad jį myli, ne žeminan- 
tis dalykas. Tu privalai... 

— Aš padaryčiau bet ką, pasakyčiau viską, kad tik su- 
sigrąžinčiau jį, bet negaliu palikti šitų namų. Turiu virti 
pusryčius. Ir šiandien tėvas pasikvietė pietauti investito- 
rius. Aš turtu... 

— Šokinėti apie juos. Taip? — nutraukė ją Berni. 

— Taip. Manau, kad taip. Negaliu jų palikti. 

— Jie miegos, kol tavęs nebus. 

— Miegos? Tėvas niekada nemiega ilgiau kaip iki sep- 
tynių. 

— Siandien miegos. Patikėk manimi. 

Nelė pažvelgė į tetą ir suprato, kad ji sakė tiesą. 

— Aš nueisiu pas jį. 

— Gera mergaitė. O dabar eik ir apsirenk mėlyno ak- 
somo kostiumėlį. 

Nelė ketino klausti, iš kur Berni sužinojo apie mėlyno 
aksomo kostiumėlį, bet nenorėjo gaišti laiko. Ji troško kuo 
greičiau pamatyti Džeisį. 
| Likusi viena virtuvėje, Berni spragtelėjo pirštais ir tuoj 
Jos naktinius marškinius ir chalatą pakeitė graži rusvos spal- 

vos suknelė iš dvigubo pločio gelumbės. Nėriniai aplink 
kaklą buvo rankų darbo. Ji atsisėdo prie stalo, vėl spragte- 
lėjo pirštais ir prieš ją atsirado viso mėnesio "People" žur- 
nalai, lėkštė šokoladinių saldainių ir puodelis mokos ka- 
vos. Dabar jai beliko laukti. Kai Džeisis pamatys Nelę, at- 
leis jai viską, ir netrukus suskambės vestuvių varpai. Ji dar 
turės šį tą padaryti Čarlsui ir Terel, kad galėtų iš čia išva- 
žiuoti. Galės Skaistykloje užeiti į Fantazijų kambarį. Gal 
vietoj slibino ir riterio geriau būtų kaubojai? O gal jis bus 
skautas, 0 ji — jauna panelė, kuriai reikia vaduoti tėvą ar 
motiną. Ir skautas neims jos su savimi, nes ji — moteris, 
bet tada... Na, pamatys, grįžusi į Skaistyklą. 

Drebančia ranka Nelė pasibeldė į Džeisio viešbučio 
kambario duris. Širdis plakė kažkur galugerklyje pagalvo- 
jus, ką reikės sakyti. 

Jis atidarė duris. Veidas buvo labai liūdnas. Džeisis, 
pamatęs, kad čia Nelė, labai įpyko. 

— Atėjai pasakyti sudie? — paklausė ir pasitraukė. 
Jis krovėsi daiktus. 

— Atėjau atsiprašyti, — tarė ji, įeidama į kambarį. — 
Tu buvai teisus. Aš klydau. 

— Taip? — paklausė jis, dėdamas į krepšį marški- 
nius. — Vadinasi, klydai! 

— Šįryt tokia mergaitė atnešė man tavo laiškus. Atro- 
do, jos teta pamelavo paštininko sūnui, kad ji — tai aš. Ir 
man skirti laiškai pateko jai. 

— Kaip įdomu, — tarė jis, bet jo balse nesigirdėjo jo- 
kio susidomėjimo. 

— Ir dar šį rytą atėjo Mėja. Atėjo man pasakyti, kad ir 
ji, ir jos draugės melavo. Tu nebandei... jų bučiuoti. 

— Ne, aš nebandžiau, — jis atsisuko pasižiūrėti į ją. 

Nelė giliau įkvėpė. 

— Aš atėjau atsiprašyti už viską, ką pasakiau ir net už 
tai, ką pagalvojau. 

Jis pasuko prie jos. Nelės širdis apmirė. Bet jis praėjo 
pro šalį ir pasiėmė skustuvą. 

— Ir ką aš turėčiau daryti? Pasakyti, kad nieko tokio? 
Atleisti tau ir vėl viską pradėti iš naujo? 

— Aš nežinau, — tyliai atsakė ji. — Tik Žinau, kad 
myliu tave. 

Jis valandėlę patylėjo. 

— Aš irgi mylėjau tave, Nele. Pamilau tave pačią pir- 
mą dieną. Bet aš nesu toks stiprus, kad galėčiau kovoti su 
tavo šeima. Tu tiki viskuo, ką jie tau sako, o man reikia 
tavęs visos, o ne dalelės. 

— Aš nežinojau, — lemeno ji, — aš tikrai nežinojau 
apie laiškus. 

Jis vėl atsisuko į ją. 

— Ir tu nežinojai apie Varbruko laivininkystę? Taip? 
Sakyk, ar tavo tėvas liepė čia ateiti? Ar pasidavei savo go- 
džios sesers prašymui? Jeigu tu gausi Varbruko laivinin- 
kystę, duosi jiems... Ką? Šimtą suknelių per metus Terel? 
Pilnus krovinių vagonus tėvui? 

Nelė daugiau nebepajėgė tylėti. 

— Mano šeima troško man tik geriausio. Jie nenorėjo 
išleisti manęs už vyro, išvykusio iš Cendlerio ir nepaliku- 
sio jokios Žinutės, ir merginusio mane tik dėl pinigų. Nie- 
ko nežinojome apie laiškus ar kad... 

— Nebučiavau visų iš eilės? — piktai nutraukė jis. — 
Dabar jau įrodyta. Įrodymas buvo ir tada. Buvo mano žo- 
dis. Turėjai manimi tikėti. Turėjai... 

— Taip, turėjau, — atsakė Nelė, tramdydama ašaras. — 
Bet nepasirodžiau esanti stipri ir valinga, pone Montgome- 
ri... Aš tik norėjau klausyti tų, kurie mane myli ir, atrodo, 
pralaimėjau. Atsiprašau, kad nepasitikėjau jumis, pone Mont- 
gomeri. 

— Jūsų atsiprašymas priimtas, — šaltai atsakė jis. — 
O dabar, jums leidus, skubu į traukinį. 

Nelės gerkle kilo kamuolys, grasinęs uždusinti ją. Ji 
nebepajėgė ištarti žodžio. Ji tik linktelėjo galvą ir išėjo iš 
kambario, nulipo laiptais ir paliko viešbutį. Ji ėjo namo, 
bet nejautė, kad eina. Tarsi būtų negyva. Tarsi jos gyveni- 
mas jau būtų pasibaigęs. 

Berni tebesėdėjo virtuvėje ir skaitė “People" Žžurna- 
lus, kai išgirdo atsidarant lauko duris. Ji tikėjosi, kad Nelė 
įeis į virtuvę su savo gražiuoju vyru už parankės, tačiau 
Berni išgirdo sunkius žingsnius į antrą aukštą. 

— Čia kas? — burbtelėjo ji. — Net Antonijui ir Kleo- 
patrai nebuvo taip sunku. 

Ji spragtelėjo pirštais: žurnalai, moka ir šokoladas pra- 
dingo. Berni užlipo į viršų. Nelė gulėjo parkritusi ant lo- 
vos. Atrodė, kad tik visai nedaug trūko iki savižudybės. 

— Taigi, pasakok, — tarė Berni, laižydama pirštus. 

Nelė neatsakė, ir Berni pakrutino ausis. 

— Jis sako, kad aš turėjau juo tikėti, — sušnibždėjo 
Nelė. 

— Ai, vyrams patinka aklas klusnumas. Nele, paklau- 
syk patarimų moters, turėjusios kelis vyrus. Nežinau, ar esi 
girdėjusi, bet yra sakoma, kad geriausias vyro draugas — 
šuo, 0 merginos — deimantai. Todėl vyrai nori, kad ir mo- 
terys būtų jų geriausi draugai. Vyrui Žmona turi būti gra- 
žutė, pageidautina blondinė, ir daryti viską, ko nori jis ir 
kada jis nori. Jam užtenka pamoti jai piršteliu, ir ji seka 
paskui jį vizgindama uodega. Jis nenori, kad ji klausinėtų, 
kur jis buvo, ką veikė ir panašiai. Jis taip pat nepageidau- 
ja, kad ji turėtų savo nuomonę. O moteriai geriausias drau- 
gas — deimantai, nes tie nepabėga nuo jos vakarais ir nuo- 
lat neprimena, kaip ji privalo elgtis. 

Atrodo, kad šie žodžiai nepaveikė Nelės, todėl Ber- 
ni tęsė: 

— Argi tu nesupranti? Tu nebuvai jo geriausia draugė. 

— Aš turiu kitų pareigų. 

— Zinoma, kad turi, bet tu bandei protingai kalbėtis su 
mylimu vyru. Įsimylėjusiems vyrams svetima logika, — Ber- 
ni pažvelgė į Nelę, įsikniaubusią į pagalvę ir tyliai verkian- 
čią, 1r suprato, kad visos jos kalbos bergždžios. Kai moteris 
pirmą kartą pamilsta, ji kupina vilčių, kad viskas jos gyve- 
nime eis kaip sviestu patepta, kad ji niekada daugiau nesi- 
jaus vieniša ar nelaiminga, jeigu tik gaus tą vaikiną. Meilė 
viską gali. Berni suprato, kad bergždžias darbas kalti Nelei 
į galvą tiesą. Tiesa nieko bendra neturi su meile. 

— Tiek to, — atsiduso Berni. — Man labai gaila, kad 
taip išėjo. Galbūt geriausia būtų pamiršti jį. 

— Niekada negalėsiu jo pamiršti. Jis buvo toks man 
geras, o aš taip blogai su juo pasielgiau. Dabar jis neken- 
čia manęs. Ir aš to nusipelniau. 

Berni norėjo papasakoti Nelei apie flirtą, pamokyti, 
kaip savo grožiu ir seksualumu užkariauti Džeisį, bet Ži- 
nojo, kad Nelė to nesupras. Nelė nesuvokė, kaip pasiimti 
tai, ko nori. 

Šį rytą, kai Nelė išėjo pas Džeisį, Berni manė, kad jos 
darbas jau baigtas, bet ji neatsižvelgė į tai, kaip stipriai 
įskaudintas Džeisis. Atėjo laikas antrajam plano punktui. 
Ji užmerkė akis ir įsivaizdavo savo planą. 

— Nele, liaukis galvojusi apie tą vyrą. Buvo užėjęs 
reverendas Tomas ir prašė, kad padėtum. 

— Negaliu, — atsakė Nelė, įsikniaubusi į pagalvę. — 
Aš turtu rūpintis savo šeima. 

— Oi, tavo tėvas ir Terel jau išėjo iš namų. 

Nelė atsisuko į Berni. 

— Išvyko? Bet jie šiandien laukė svečių. Aš turėjau 
pagaminti valgių. 

— Šiandien nereikės. Jų nebus visą dieną. Taigi tu 
laisva. 

Nelė sušniurkščiojo nosimi. Tėvas su Terel niekada ne- 
išvykdavo netikėtai. 

— Kur jie išvyko? 

— Į Denverį. Tavo tėvas gavo telegramą, kad šiandien 
jo investitoriai panoro su juo ten susitikti. Terel išvažiavo 
kartu. 

— Terel išvyko su tėvu į susitikimą verslo reikalais? 

— Sunku patikėti? Bet ji taip ir sakė, kad norėtų pa- 
dėti tėvui tartis su klientais. Tarp mūsų kalbant, aš manau, 
kad už šių žodžių kai kas slypi, — Berni išsitraukė Denve- 
rio laikraštį, kurį slėpė už nugaros. — Atsiversk šeštą pus- 
lapį. 

Nelė sušniurkščiojo nosim!i, atsisėdo, paėmė laikraštį 
ir atsivertė nurodytą puslapį. 

— Specialiai Kalėdų vakarui, — skaitė ji. — Visose 
Denverio parduotuvėse visi drabužiai šiandien parduoda- 
mi už pusę kainos. — Ji dirstelėjo į Berni. — Visose par- 
duotuvėse? 

— Visose. Todėl ir manau, kad būsi laisva visą dieną. 
Gal nueitum dar kartą pasimatyti su Montgomeriu? 

Nelė vėl apsiverkė. 

— Aš negaliu. Jis... jis nenori manęs matyti. 

Berni atsiduso: 

— Deja, tu tikriausiai teisi. Tai gal tu geriau šiandien 
padaryk tai, ko prašė kunigas. 

— Nenoriu nieko. Norėčiau visą dieną pratūnoti savo 
kambaryje. 

— Zinoma, aš suprantu. Sužeistos širdys ilgai gyja. 
Beje, tiems vaikučiams ir nereikia tavęs. Nieko jiems ne- 
atsitiks. Po Kalėdų kas nors kitas pasirūpins jais, — ji at- 
sistojo. — Eisiu. Paliksiu tave vieną. 

— Kokie dar vaikai? 

— Apie kokius vaikus klausi? 

— Apie tuos, kuriuos ką tik minėjai. 

— A, apie tuos. Keli našlaičiai. Tas kunigas sakė, kad 
jie liko vient... palauk, kaip ten vadinasi? Džour..? Džour..? 

— Džournada? Tas griūvantis apleistas miestelis? 

— Taip. Jis sakė, kad vaikučiai ten palikti vieni. Jie 
alkani. Bet kas čia tokio? Gal jie susiras ką valgyti. O gal 
1r nesusiras. Nesuk dėl to galvos. Pagulėk lovoje, o aš at- 
nešiu tau padėklą su maistu. Man neblogai sekasi virtuvė- 
je. Aš... 

— Vaikai vieni? Ir jie neturi ką valgyti? 

— Kunigas taip sakė. Klausyk, gal tau išvirti karšto 
šokolado? O gal geriau... 

— Aš važiuosiu pas juos, — Nelė jau kėlėsi iš lovos. 

— Be reikalo. Ten tik kažkokie vargšų vaikai. Kam 
rūpi, ar jie badauja, ar ne? 

— Man rūpi. Gal tiksliai Žinai, kur juos rasti Džour- 
nadoje? 

— Vienoje lūšnoje. Nele, tu negali ten važiuoti viena. 

— Privalau. Vaikų negalima palikti vienų. Manau, kad 
tėvas išvažiavo vežimaičiu. Teks iš ko nors pasiskolinti. 

Berni atsiduso, iš tikrųjų vos paslėpdama šypseną. 

— Jeigu tu taip užsispyrei, imk mano karietą. 

— Ar tu neprieštarausi, teta? 

— Žinoma, ne. Kol suvaikščiosi į arklidę, aš pridėsiu 
krepšį maisto. 

Kai tik Nelė išėjo į lauką, Berni paėmė smaragdo laz- 
delę, mostelėjo ja virš lovos. Atsirado didelis krepšys. 

— Ką valgomo į jį sukrauti? — sumurmėjo ji. Paskui 
mostelėjo lazdele ir atsirado pora vištų, keptų pagal Korn- 
valio keltų receptą, bekonienos griežinėlių su duonos tru- 
pinių ir konservuotų vaisių įdaru. Ji dar pridėjo vyno. Pas- 
kui įkrovė Damasko šilko staltiese, stalo sidabro, taurių. 
Atsilošusi kėdėje ir siurbčiodama kavą su brendžiu, mos- 
telėjo, kad viskas susikrautų į krepšį. Dar ji pridėjo truputį 
burtų į krepšį, paskui: dar, kai suprato, kad krepšys sveria 
daugiau kaip šimtą svarų. 

— Jie nieko nepastebės, — tarė sau Berni. — Įsimylė- 
jėliams viskas atrodo magiška. Jie mano, kad visi varpai 
skamba jiems. Nedidelis krepšys patieks gausybę maisto, 
o jie, be jokios abejonės, manys, kad taip ir turi būti. Ji 
mostelėjo, kad krepšys pats keliautų nuo laiptų pirma jos 
ir pagriebė tik tada, kai Nelė įėjo į vidų. Nelės jau laukė 
vežimaitis. Ji skubėjo važiuoti gelbėti alkanų vaikų. 

— Laimingai! — palinkėjo Berni nuvažiuojančiai Ne- 
lei. Paskui ji grįžo į svetainę, iš kišenės išsitraukė savo 
stebuklingą lazdelę ir mostelėjo ja. Prasiskyrė svetainės sie- 
na, ir ji išvydo traukinių stotį. Džeisis Montgomeris stovė- 
jo prie kasos langelio. 

— Man labai gaila, sere, — aiškino kasininkas, — bet 
jūsų traukinys jau 1švažiavęs. 

— Kaip tai išvažiavęs? Aš atėjau penkiolika minučių 
anksčiau. 

Kasininkas pažvelgė į laikrodį ant sienos už nugaros, 
paskui į savo kišeninį laikrodį. 

— Tai tiesa, — susitraukė jis. — Anksčiau traukiniai 
kažkaip nepravažiuodavo per anksti. Būdavo, kad jie vė- 
luoja, bet... 

— Kada kitas traukinys? — nutraukė jį Džeisis. 

— Jis... — kasininkas sutriko, žiūrėdamas į tvarka- 
raštį. — Keista. Paprastai traukiniai pro čia pravažiuoja kas 
pusvalandį, bet šiandien nebus jokio traukinio. — Jis pa- 
žvelgė į Džeisį ir gūžtelėjo pečiais. — Gal todėl, kad šian- 
dien Kalėdų išvakarės? 

— Kam Kalėdos, o kam ne, — sumurmėjo Džeisis. Jis 
stvėrė savo krepšį ir nudrožė atgal į viešbutį. Jis tenorėjo 
vieno — nusigerti. Nusigerti taip, kad pamirštų esąs Čend- 
leryje, Kolorade. 

Berni mostelėjo lazdele, ir Džeisis dingo iš jos akira- 
čio. Ji mostelėjo dar kartą ir išvydo Terel, Denverio par- 
duotuvėje besipešančią su stora moterimi dėl šilkinės pa- 
laidinukės. Pardavėjos, jau spėjusios nusivaryti nuo kojų, 
kantriai laukė šimtų besistumdančių moterų, netramdyda- 
mos jų. 

— Galėčiau savo planą įgyvendinti čia pat, — tarė sau 
Berni ir mostelėjo savo lazdele, norėdama pamatyti Den- 
verio gatves. — Na, brangioji Terel, pažiūrėsime, ką čia 
tau parinkti? Ką nors, ko tu nusipelnei ir su kuo taptum 
laiminga. Ji žiūrinėjo, kol pamatė seną vežimą. Jo gale spie- 
tėsi šeši vaikai. Trys susikruvinę pešėsi. Ant sėdynės sėdė- 
jo didelis, nešvarus, bet labai gražus fermeris, visai nepai- 
sydamas triukšmaujančių vaikų. 

— Na, na, na, ir kas gi čia toks? — ji mostelėjo lazde- 
le ir prieš ją kompiuteryje atsirado duomenys. — Džonas 
Taileris, — skaitė ji garsiai. — Trisdešimt dviejų metų naš- 
lys su šešiais beraščiais, išdykusiais vaikais. Labai netur- 
tingas. Visada bus beturtis. Augina kiaules. Geraširdis. 
Karštas lovoje, — Berni pažvelgė į vyrą, lipantį nuo veži- 


mo sėdynės. — Neblogai. Visa neblogai. — Ji pažiūrėjo į 
vaikus. Šie buvo labai gražučiai, nors tokie purvini kaip 
paršiukai. — Kaip tik tai, ko reikia Terel. Ko nors, kad ga- 


lėtų rūpintis ne tik savimi. Per kelerius metus virdama, 
skalbdama, tvarkydama ji išmoks truputį nusižeminti. 

Ji mostelėjo lazdele ir dabar matė dvejopą vaizdą: vie- 
noje pusėje Terel, kitoje — Džonas Taileris. 

— Gerai, mielieji, — tarė Berni ir įsimetė šokoladinį 
saldainį į burną, — susitikite ir įsimylėkite vienas kitą. Ne 
šiaip sau įsimylėkite, o aistringai, beprotiška meile visam 
laikui. Supratote? 

Ji mostelėjo lazdele, Terel išmetė iš rankų palaidinu- 
kę ir sužiuro į parduotuvės duris, pro kurias kaip tik įėjo 
neseniai iš pašarų parduotuvės grįžęs Džonas Taileris. 

— Na, Terel ir Taileri, — murmėjo Berni, — galėtų 
būti ir blogiau. 

Ji dar kartą mostelėjo lazdele. Tik dabar jai rūpėjo 
Čarlsas. Jis visada buvo šykštuolis, spaudęs centą prie cen- 
to. Tai jis pavertė savo vyriausiąją dukterį verge. Berni Žiū- 
rėjo į Carlsą susitikime, matė, kaip jis stebi, ką Žmonės 
užsisako priešpiečių, ir dreba dėl sąskaitos. 

— Jam reikia moters, kuri padėtų leisti pinigus, — ta- 
rė Berni. Ir Čarlsui Greisonui ji parinko keturiasdešimt- 
metę našlę, moterį, maniusią, kad kalbėti apie pinigus yra 
labai nemandagu, ir nemačiusią ryšio tarp savo ištaigingų 
brangių suknelių ir to, kad po vyro mirties ji liko be cento. 

— Įsimylėk, Čarlsai, — tarė Berni ir mostelėjo ste- 
kime, ką veikia Nelė. — Ji mostelėjo kaip tik tuo metu, kai 
Nelė privažiavo seną Džournados miestelį. Jai teko ieškoti 
vaikų lūšnelės, taigi Berni dar turėjo laiko. Berni pamojo 
stebuklingąja lazdele virš galvos ir staiga ant jos atsirado 
juodo aksomo kostiumas, skirtas išeiti į gatvę, o virš kai- 
riojo antakio šauniai pūpsojo mažytė daili skrybėlaitė. Iš- 
ėjusi pro Greisonų namo lauko duris, spragtelėjo pirštais, 
ir ėmė lyti, griaudėti, pūsti šaltas vėjas. Berni 1š karto su- 
šlapo. 

— Tai kvaila, — sumurmėjo ji, vėl spragtelėjo pirš- 
tais ir plotelyje virš jos nustojo lyti. Aplinkui žmonės sun- 
kiai ėjo per lietų ir vėją, todėl nieko nepastebėjo. Tik keli 
pro savo langus matė, kaip Berni ėjo sausa, trynė akis ir 
netikėjo tuo, ką jos rodė. 

Berni atėjo į Čendlerio viešbutį, kai Džeisis gėrė jau 
šeštą taurę viskio. 

— Ar jūs Džouselainas Montgomeris? — paklausė Ber- 
ni Džeisio, įsitaisiusio už staliuko. Tokiu laiku bare nebu- 
vo daugiau nė vieno lankytojo. 

Net ir įkaušęs, jis susiraukė šitaip pavadintas. 

— Džeisis, — pataisė jis. 

— Jūsų mama sakė, kad Džouselainas. 

Jis pažvelgė į ją. 

— Pažįstate mano mamą? 

— Labai gerai. Kai važiavau čia aplankyti giminai- 
čių, ji prašė perduoti jums labų dienų. Aš turėjau tą pada- 
ryti vakar, bet aš... aš, — Berni pravirko ir nieko daugiau 
negalėjo pasakyti. 

Džeisis tučtuojau pašoko ant kojų ir padėjo jai atsi- 
sėsti. 

— Man labai gaila, mem. Gal galiu kuo padėti? 

— Aš taip nerimauju, — tarė Berni, kūkčiodama į gra- 
žią lino nosinaitę, — dėl savo dukterėčios... Per šitokią aud- 
rą ji nuvežė maisto našlaičiams ir dar negrįžo. Nežinau, ką 
ir daryti. 

— Surasiu jums šerifą. Jis gali nusiųsti savo vyrus pa- 
ieškoti jos. Ar Žinote, kur ji išvažiavo? 

— Į Džournadą. Ji dingo. Ir dėl visko kalta aš. Ten 
nėra tų našlaičių. Jie Kolorade. Aš supainiojau pavadini- 
mus. Niekada gerai nemokėjau ispaniškai. 

Džeisis patapšnojo jai per petį. Ji užuodė, kad nuo jo 
atsiduoda alkoholiu. Tiesą sakant, tas kvapas jai netrukdė. 
Ji ne vieną kartą gerai praleido laiką su vyrais, kvepian- 
čiais alkoholiu. Berni Žžvilgčiojo į jį pro nosinaitę. Blogai, 
kad jai liko tik pusantros dienos. Blogai, kad ji stengiasi 
dėl kitos. Džeisis Montgomeris — labai patrauklus ir ža- 
vus vyras. 

— Šerifas tikrai suras ją. Einu pas jį, — jis nuėjo prie 
durų. — Tiesa, — atsigręžė, — kuo vardu jūsų dukterėčia? 

— Nelė Greison. 

Džeisis valandėlę stovėjo mirkčiodamas. 

— Nelė liko viena per tokią audrą? — nustebo jis. — 
Jūs išsiuntėte Nelę į tą seną apleistą miesčiuką? 

— Atsitiktinai. Aš tik supainiojau pavadinimus. Ispa- 
nų kalba... 

Džeisis toliau negirdėjo, nes išlėkė per duris. 

Berni atsilošė kėdėje, paėmė Džeisio taurę su viskiu 
ir išmaukė iki dugno. Ji uždėjo kojas ant kitos kėdės ir iš 
mažo rankinuko išsiėmė stebuklingą lazdelę (toji buvo la- 
bai patogi ir tilpdavo visur). Berni mostelėjo lazdele. Prieš 
ją išniro Džeisis. Jis nulėkė į arklidę ir skubiai pasibalnojo 

didžiulį juodą eržilą (čia Berni atsiduso: “Koks tinkamas 
žirgas tam vyrui!“) ir nušuoliavo. Berni pakeitė “ekraną" 
ir dabar stebėjo Nelę, ieškančią našlaičių po Džournados 
lūšnas. 

Berni neteko ilgai laukti. Džeisis greitai ten atjojo. 
Berni sulaikė kvapą ir dabar laukė romantiškos scenos. Bet 
tokios taip ir nesulaukė. 

Abudu jie stovėjo aplūžusiame priebutyje. 

— Ką čia, po velnių, veiki? — sušuko Džeisis. 

— Atvykau pamaitinti alkanų vaikų! — rėkė jam Nelė. 

— Čia nėra jokių vaikų! Tavo žioplė teta supainiojo 
vietų pavadinimus. Teks grįžti su manimi į Čendlerį. Teta 
labai dėl tavęs jaudinasi. 

Jis apsisuko tikėdamasis, kad Nelė eis paskui. Atsi- 
gręžęs pasižiūrėti, susiraukė, nes ji stovėjo, kur stovėjusi. 

— Sakiau, kad turi grįžti. 

— Ne, — atsakė Nelė. — Neketinu. 

— Ką? 

— Niekur su tavimi negrįšiu. 

Džeisis (o kartu ir Berni) žioptelėjo. 

— Dabar užsispyrė ji, — sumurmėjo Berni. 

— Negali čia likti per šitokią audrą. Dar lūšna užgrius. 

— O kas tau rūpi? — atrėžė Nelė. — Aš tau nieko ne- 
reiškiu. 

Džeisis bematant pripuolė prie jos. Supykęs papurtė 
ją Už peties. 

— Galėjai būti man viskuo, bet pasirinkai savo šeimą, 
o ne mane! 

— Aš ne šuo, Montgomeri, kad aklai sekčiau paskui 
tave. Myliu savo šeimą ir, Žinoma, jai teikiu pirmenybę. 
Negi rinktumeisi ką nors svetimą, o ne šeimą? 

— Aš nesvetimas. Aš esu... — jis nutilo. 

— Kas toks? 

— Niekas, — nuleido jis rankas. — Turi grįžti su ma- 
nimi. 

— Nieko panašaus. Aš suaugusi. Atvykau čia pati. Ga- 
liu ir sugrįžti be niekieno pagalbos. 

— Labai gerai, — piktai atkirto Džeisis. — Geros die- 

nos, panele Greison. Galbūt kada nors susitiksime. — Jis 
apsisuko ir buvo benueinąs. 
— Sustok! — suriko Berni ir paveikslas "ekrane" su- 


stingo. Nelė stovėjo viename priebučio gale, Džeisis — ki- 
tame, nugara į ją. — Niekada gyvenime nemačiau didesnių 
užsispyrėlių, — sumurmėjo ji. — Žinau, kad tikra meilė 
patiria daug kliūčių. Bet šitai tiesiog juokinga. Turiu pa- 
galvoti. 

Ji pažiūrėjo į abu, merkiamus lietaus, ir šyptelėjo. 

— Kokie žodžiai romanuose skamba seksualiausiai? — 
ji paklausė savęs dusliu balsu. — “Geriau nusirenkime tuos 
šlapius drabužius. Atrodo, kad čia teks prabūti visą naktį". 

Bern! išsišiepė, paskui spragtelėjo pirštais. Priešais ją 
atsirado visas katilas svieste spragintų kukurūzų. Ji atsilo- 
šė kėdėje. 

— Na, vaikeliai, manykitės patys. Jei dabar negalėsi- 
te susitvarkyti, laimingos pabaigos nebus. 


SDrviktas skyrius 
AI ZL 


Džeisis atsigręžė, išgirdęs Nelės riksmą. Tas prie- 
bučio galas, ant kurio ji stovėjo, neišlaikė lietaus ir nulū- 
žo. Nelės niekur nesimatė. Jis dviem žingsniais liuoktelėjo 
ten ir išvydo Nelę, besikapanojančią giliame tvenkinyje. 
Nieko negalvojęs, jis šoko žemyn. 

— Nele, ar tau nieko neatsitiko? 

— Ne, — atsakė ji, rydama vandenį ir kabindamasi į 
Džeisį. 

Tvenkinys buvo gilus, bet nelabai didelis, todėl jis ke- 
liais mostais išplukdė ją iki krašto. Suėmęs už liemens, iš- 
stūmė į gatvės purvą. 

— Sprukime iš čia! —sušuko jis, išsikapstęs iš tven- 
kinio. 

Lietus plakė veidus. Jis apkabino ją ranka ir abu nu- 
bėgo į seną arklidę, kur buvo paliktas jos vežimas ir stovė- 
Jo pririšti abiejų arkliai. Vos jie įbėgo į arklidę, ryškiai nu- 
švito žaibas ir sugriaudėjo griaustinis. Ir Džeisio žirgas, ir 
Nelės arklys pasibaidę nutrūko. Džeisis spėjo priglausti Ne- 
lę prie savęs, kai arkliai šuoliavo pro juos. 

Džeisis valandėlę žiūrėjo jiems įkandin. Jis gerai pri- 
siminė, kad ne tik pririšo savo žirgą, bet ir uždarė skląsčiu 
arklidės duris. Durys dar buvo tvirtos, ir arklys negalėjo jų 
išlaužti. 

Nelė drebėjo visa sušlapusi. Vis dar apkabinęs, jis nu- 
vedė ją gatve į seną nutriušusį namą, pakrypusį į vieną šo- 
ną, bet jame buvo kaminas, ir Džeisis tikėjosi, kad galbūt 
pavyks užkurti ugnį. 

Viduje jie rado malkų. Patikrinęs kamino trauką, Džei- 
Sis, paėmęs popieriaus ir sausų pagaliukų, užkūrė ugnį. Ne- 

trukus ugnis gerai įsiliepsnojo ir jis atsigręžė į Nelę. Ir pats 
buvo šlapias ir sušalęs, bet Nelės lūpos buvo net mėlynos. 

— Ar turi kuo persirengti? — paklausė jis. — Gal yra 
kas vežimaityje? 

— Aš nežinau, — atsakė Nelė, kalendama dantimis. — 
Tas vežimaitis tetos Berni. 

— Nueisiu pažiūrėti. 

Jis išėjo į lauką, per lietų nubėgo į arklidę ir paieškojo 
karietoje. Rado užtiesalą kojoms ir pikniko krepšį. Pasilen- 
kęs, kad nesulytų daiktų, jis parbėgo į namelį. Nelė drebėjo 
dar smarkiau. Jis priklaupė prie pakuros ir įmetė į ugnį dau- 
giau malkų, paskui atrišo krepšį ir ištraukė staltiesę. 

— Atrodo, kad lietus nenustos ir negalėsiu surasti ar- 
klių, kol neišauš. — Jis pažvelgė į ją. — Gal geriau nusi- 
vilk šlapius drabužius ir įsisupk į šitą. 

Nelė be žodžių paėmė iš jo staltiesę ir nuėjo į kitą kam- 
bario pusę. Rankos buvo taip sušalusios, kad ji vos vos su- 
graibė suknelės sagas. Vargais negalais jas atsagstydama, 
ji žvilgčiojo į klūpančio priešais ugnį Džeisio nugarą. Ji 
nepajėgė suprasti, ko gi taip pyko ant jo anksčiau. Bet jai 
tikrai nepatiko jo sviestas kaltinimas, kad ji norinti tik jo 
pinigų. Pinigai — paskutinis jai rūpėjęs dalykas. Jeigu tik 
ji būtų supratusi, kad jis myli ją, būtų gyvenusi su juo pras- 
čiausioje skylėje Amerikoje. 

Ji delsė nusirengti apatinius drabužius, bet šie buvo 
labai šlapi ir nemaloniai lipo prie odos. Ji vėl pažvelgė į 
Džeisį, 1r rankos pradėjo drebėti dar smarkiau. Virpančiais 
pirštais ji nusirengė viską ir įsisupo į staltiesę. Paleido drėg- 
nus plaukus ant pečių. 

Nelė grįžo prie ugnies ir atsistojo už Džeisio nugaros. 

— Tu irgi labai sušalęs, — tyliai tarė. 

— Man viskas gerai, — atsakė jis. 

Nelė stengėsi prisiminti, ką teta Berni sakė apie vy- 
rus. Tada ji praleido pro ausis tuos žodžius, bet dabar pri- 
siminė, kaip teta kalbėjo, kad Džeisis nelaiko jos savo ge- 
riausia drauge. Džeisis teisus: ji nebuvo jo draugė. 

Ji atsisėdo ant grindų prie jo. 

— Kaip tavo brolio koja? 

— Gerai, — nežiūrėdamas į ją, atsakė Džeisis. 

— O mama ar pasveiko peršalusi? Ar ji vėl dainuoja? 

— Aha, — tarė jis. — Namte viskas gerai, — jis atsi- 
gręžė į ją. — Ir namiškiams vėl bus malonu mane matyti. 
Jie pasitiki manimi. Nelaiko manęs melagiu. 

Ji neišlaikė jo žvilgsnio. Ėmė žiūrėti į ugnį. 

— Aš buvau neteisi, — sušnibždėjo. — Aš jau tau sa- 
kiau. Norėjau tavimi tikėti, bet negalėjau Žinoti, kad tu 1š- 
sirinksi tokią kaip aš. — Ji vėl pažvelgė į jį. — Aš iki šiol 
negaliu tuo patikėti. Tu galėtum gauti kiekvieną pasaulio 
moterį. Kodėl išsirinkai senmergę? Aš visai paprasta. Nu- 
stojau lankyti mokyklą nuo keturiolikos metų. 

— Man gera su tavimi, — švelniai atsakė jis ir palin- 
ko prie jos lyg norėdamas pabučiuoti, bet tuoj pat atsitrau- 
kė. — Aš tikrai jaučiausi gerai šalia tavęs. Maniau, kad ir 
tu, bet aš klydau. Maniau, kad mane pamilai, kad nemanei, 
jog troškau tik tavo tėvo pinigų. 

— Tiesa, — atsakė ji. — Tikėjau. Net po derliaus šven- 
tės pobūvio, kai išgirdau apie tave siaubingų dalykų, nuė- 
jau į tėvo įstaigą pasimatyti su tavimi. Net manydama blo- 
giausia apie tave, aš vis tiek mylėjau. Jaučiau džiaugsmą 
mylėdama gerą žmogų. 

Ir vėl atrodė, kad jis palinks prie jos, bet susilaikė. 

— Norėjai pasakyti — turtingą? Pasakyk dar: ar dėl 
to tu sublogai? Ar tavo šeima pamanė, kad turtingą Žuvį 
lengviau pagauti liesu slieku? 

— Kaip tu drįsti? — neteko amo Nelė. — Aš nieko 
nežinojau apie tavo pinigus, kol vėl grįžai, palikęs mane. 

— Aš tavęs nepalikau! — jis atsistojo ir žiūrėjo pa- 
lenkęs galvą. — Gavau telegramą, kad mano tėvas sunkiai 
serga. Įtariu, kad tai tavo klastingos sesutės darbas. 

Nelė irgi atsistojo. 

— Palik mano seserį ramybėje! Terel mane guodė ir 
ramino visą tą laiką, kol tavęs nebuvo... 

— Aš rašiau tau. Rašiau tau apie viską. Pardaviau, ką 
tik turėjau, iki mažiausio šapelio. Kiekvieną baldelį, kiek- 
vieną žemės lopinėlį, kad galėčiau grįžti pas tave. O tu lie- 
pei man nešdintis iš tavo namų! 

— O tu irgi geras. Davei man tris dienas apsigalvoti, 
o kai atėjau pas tave, išmetei pro duris, — atrėžė ji. — Gal 

kokia kita tavo moteris ir paliktų šeimą per tris dienas, bet 
aš negalėjau. Būčiau sekusi paskui tave bet kur. 

— Cha! Tu negali palikti savo brangiausios sesutės net 
vienai dienai. Tu — kalinė savo pačios namuose. Verdi 
jiems. Tvarkai jų kambarius. Tu juos dievini. Ir už ką? Ką 
tu gauni mainais? Jie nenori, kad ištekėtum ir paliktum juos, 
nes kitos tokios tarnaitės niekada negaus. 

Jo žodžiai priminė namus. Ji nusisuko, nes akyse pa- 
strodė ašaros. 

Jis priėjo prie jos, bet neapkabino. Staltiesė buvo nu- 
smukusi nuo jos pečių, ir jis matė, kaip jie virpėjo. 

— Nele, man labai gaila, — tyliai tarė jis. — Žinai, 
man buvo labai skaudu, kad į mano meilę nebuvo atsakyta 
meile. Gal aš ir per daug panorau. Nežinau. Iki tavęs aš 
mylėjau tik kartą. Tai buvo Džiulija. Ir ji mylėjo mane. Ne- 
buvo jokių abejonių, kad mudu mylime vienas kitą. Džiu- 
Ilija pasitikėjo manimi. Ji... 

— Ir jūsų šeimos buvo pažįstamos. 

— Taip. Mudu kartu užaugome. 

— O mano šeima tavęs nepažinojo. Tu mums buvai 
svetimas ir... ir įsižiūrėjai merginą... į kurią niekas mieste 
nežiūrėjo, o tuo labiau nemylėjo. Tu... 

— Kas čia, po velnių, yra? — tarė Džeisis pakėlęs bal- 
są. — Kas šitame mieste ne taip? Aš, aišku, džiaugiuosi, 
kad vietiniai vyrai paliko man tave, bet pamaniau sau, ar- 
ba jie akli, arba kvaili. Tu — gražiausia miestelio mergina, 
Protinga, maloni. Ir tu — geidžiamiausia moteris iš visų, 
mano sutiktų per šiuos metus. 

Nelė atsigręžė į jį. 

— Tai tu aklas. Aš stora senmergė Nelė Greison, tin- 
kanti tik virti, lyginti drabužius ir... 

Jis prisitraukė ją ir pabučiavo. 

— Tu sukurta mylėti ir būti mylima. Kaip to niekas 
nematė? 

— Džiaugiuosi, kad nematė, — sušnibždėjo ji. — Jei 
būčiau už ko nors ištekėjusi, neturėčiau tavęs. 

Jis laikė ją priglaudęs, o rankos glamonėjo jos kūną, 
kol Nelė pritrūko kvapo. Staiga jis paleido ją. 

— Klausyk... a... naktis bus 1lga. Gal mums reikėtų 
pavalgyti ir kiek pamiegoti? 

Nelė žiūrėjo į jį ir žinojo, ko nort. Ji norėjo, kad jis ją 
mylėtų. Tikriausiai per savo pačios kvailumą ji prarado pro- 
gą ištekėti ir išeiti iš namų, bet dabar ji neketino praleisti 
progos pabūti naktį viena su mylimu vyru. Ji neketino, kad 
išdidumas ar prisirišimas prie šeimos sutrukdytų praleisti 
šią naktį su juo. 

„ Ji nusišypsojo jam ir patraukė krepšį arčiau ugnies. 
Ziūrėdama į krepšio vidų, lyg niekur nieko tarė: 

— Tu persišaldysi su šitais šlapiais drabužiais. Geriau 
nusivilk juos. Gali apsisiausti iš vežimo atsineštu uždangalu. 

Jis nieko neatsakė. Ji nežvilgtelėjo į jį, bet girdėjo, 
kaip jis apsisuko ir nuėjo į kitą kambario galą. 

Nelė drebėdama traukė iš krepšio vieną ryšulėlį po ki- 
to. Ji nežiūrėjo, kas ten. Ant dugno gulėjo trys buteliai vy- 
no, šampano ir dar gražios krištolo taurės. Ji nespėjo pa- 
galvoti, kaip tos taurės liko nesudužusios, nes šalia krep- 
šio išvydo basą Džeisio koją. 

Ji lėtai pakėlė akis ir pamatė jo raumeningas blauz- 
das, tvirtas šlaunis, liemenį, apjuostą nedideliu užtiesalė- 
liu. Jai nebuvo tekę matyti nuogo vyro. Pamačius plačią, 
tarsi skulptoriaus kalto iškaltą Džeisio krūtinę, jai išdžiū- 
vo burna. 

Ji susmego ant grindų. 

— O Dieve, — sušnibždėjo. 

Džeisis pajuto, kaip jį išpylė raudonis. 

— Aš... e... e... Ar turime ką nors valgomo? 

Nelė nepajėgė nuleisti nuo jo akių. Ji niekada nema- 
nė, kad nuogas vyras gali būti toks neapsakomai gražus. 

— Yra šampano, — pamatė jis ir pasilenkė paimti bu- 
telio. Jis greitai jį atkimšo. Jau sėdėdamas pripylė dvi tau- 
res ir ištiesė vieną per krepšį Nelei. — Už ką gersime? — 
paklausė. 

— Už meilę, — sušnibždėjo ji, žvilgsniu glostydama 
jo kūną. 

— O Dieve, Nele, — suaimanavo jis ir nustūmė krep- 
Ši į šalį. — Aš negaliu laukti mūsų pirmosios vestuvinės 
nakties. Aš geidžiu tavęs nuo to karto, kai išvydau tave, — 

jis bučiavo jos kaklą. — Aš tvardžiausi. Laikiau rankas to- 
liau nuo tavęs, bet ilgiau šito kankinimo nebeištversiu. Pra- 
šau, — sušnibždėjo jis. 

— Liesk mane, — sušnibždėjo jo bučiuojama Nelė, — 
liesk, kur tiktai nori. 

Jis nieko neatsakė, nes bučiavo jos kaklą. Ranka nu- 
traukė staltiesę nuo jos peties. Dabar jis galėjo jausti, kaip 
švelni jos oda prigludo prie jo šiurkščios plaukuotos krūti- 
nės. Jo kūnas buvo liaunas ir sunkus, pilnas lygumų ir kam- 
pų. Uždangalas nukrito ir ji palietė jo lygius sėdmenis. 

— Nele, — sušnibždėjo jis ir lūpomis prisiglaudė prie 
jos krūtinės. 

Nelei trūko žodžių išreikšti jo lūpų švelnumui, išreikšti 
tam fiziniam malonumui, kurį kėlė vyras, dovanojąs jai di- 
džiausią dovaną — savo meilę. Instinktyviai ji atsilošė, kad 
jis galėtų bučiuoti jos krūtis. Jo ranka slinko jos kūnu, gla- 
monėjo jį, glostė odą. Jo ranka nuslydo tarp jos šlaunų, ver- 
tė ją patirti niekada nepajustus pojūčius. Džeisis paguldė 
ją. Dabar jis atsidūrė virš jos. Nelė Žiūrėjo į jį, nušviestą 
ugnies atšvaistų. Jo akys buvo primerktos iš geismo. Lū- 
pos truputį praviros. Ji švelniai pirštais perbraukė jas, pas- 
kui pirštų galiukais perbėgo kaklą, krūtinę, klubus ir šlau- 
nis tiek, kiek galėjo pasiekti. 

Ji užsimerkė, apkabino jį abiem rankom. Nelė nežino- 
jo, ką daryti, bet instinktas, geismas ir meilė pakuždėjo jai 
pakelti klubus arčiau jo. Kai jis įėjo į ją, ji iš pradžių aik- 
telėjo iš skausmo, bet kai jis norėjo pasitraukti, sulaikė jį. 

— Nepalik manęs, — sukuždėjo. 

— Niekada. 

Jis stengėsi prisitaikyti prie jos, prie ją užplūdusių 
anksčiau nepatirtų jausmų. 

— Nele, aš... — pradėjo jis, bet jį apakino aistra. Nelė 
atsimerkė. Jai skaudėjo. Taip. Bet begalinė aistra, kurią jau- 
tė jame, palietė moteriškumo šerdį, giliai glūdėjusią joje, 
ir ji glaudėsi arčiau jo. Apglėbusi jį kojomis, spaudė ar- 
čiau ir giliau. Ji norėjo jo viso. 

Džeisis valandėlę gulėjo ant jos. Jo kūnas buvo išpra- 
kaitavęs. 

— Ar tau skaudėjo? 

— Ne, — atsakė ji, bet šiek tiek pamelavo. 

— Nele, man reikėjo palūkėti. Reikėjo palaukti lovos 
gražiausiame viešbučio kambaryje ir... 

Ji užspaudė pirštų galiukais jo burną. 

— Aš labai laiminga. Nepaprastai laiminga. Ir daugiau 
tokia nebūsiu. Aš visada prisiminsiu šią naktį. Kai būsiu 
viena namuose... 

— Viena? — jis pakilo nuo jos. — Namuose? Ką tu tuo 
nori pasakyti? Tai tu vis dėlto renkiesi juos, o ne mane? 

— Maniau, kad tu grįžti į Meiną. Dar šį rytą dėjaisi 
daiktus. 

Jis atsigulė ant šono ir prisiglaudė ją prie savęs. 

— Man dar reikėjo į Cikagą, bet nebuvau tikras, ar 
ištversiu be tavęs ilgiau. Visi namiškiai — tetos, dėdės, pus- 
broliai — juokėsi 1š manęs, kad aš namuose neradau vietos 
be tavęs, Nele. Norėjau vieno: kuo greičiau grįžti pas tave. 

Ji pasikasė smakrą į jo pliką krūtinę. 

— O aš valgiau. Jaučiausi labai nelaiminga be tavęs ir 
valgiau. Po visą tortą. Pyragą. Vieną dieną suvalgiau visą 
pietų kepsnį. 

Jis perbraukė ranka jos įdubusį pilvą, lieknas šlaunis 
ir susiraukė. 

— Kas tau atsitiko? Liko tik pusė tavęs? 

— Ne visiškai pusė. Nežinau, kas, bet plonėjau sulig 
kiekviena diena. Ar tau nepatinka? 

— Manau, priprasiu. Bet jei panorėtum priaugti kiek 
svorio, neprieštaraučiau. 

Ji nusišypsojo: 

— Visi vyrai laikė mane per stora. Jie... 

— Per stora? Tu puikiai atrodei. Tu ir dabar puikiai 
atrodai. Aš myliu tave ir ploną, ir storą. Man nepatinka mo- 
terys, bijančios valgyti, kad nesustorėtų. Negaliu į tai Žžiū- 
rėti. Moterys turi juoktis, valgyti ką nori ir mėgautis gyve- 
nimu, — jis nusišypsojo jai. — Jos turi būti tokios, kaip tu 
buvai Evereto trobelėje su visais tais vaikais. 

— Papasakok man apie pažįstamas moteris, besimė- 
gaujančias gyvenimu. 

Jis dar arčiau ją priglaudė ir papasakojo apie savo vai- 
Kystę sename, didžiuliame name Meine, kuriame rinkda- 

vosi laimingos, gyvybingos moterys ir dainuodavo su jo 
motina. Jis prisiminė ilgus vakarojimus už stalo su gausy- 
be maisto ir tai, kaip moterys valgė ir valgė, pasakojo, ku- 
ri su kuo miegojo, ir dainavo. Jos ginčydavosi, kaip kokią 
ariją geriau dainuoti. Džeisio tėvas, sėdėdamas gale stalo, 
būdavo teisėju. Jis versdavo moteris dainuoti vis iš naujo 
ir iš naujo, o paskui sakydavo, kad visos jos dainuoja to- 
bulai ir visos yra puikios. Moterys apsimesdavo nepaten- 
kintos tokiu sprendimu, bet joms patiko, kad toks gražus 
vyras sutinka būti jų žiūrovu. 

— O tu trgi būdavai susižavėjęs žiūrovas? 

— Man jos patiko. Patiko jų balsai, jų temperamentas. 
Patiko didelės krūtinės ir plačios šlaunys. Patiko tai, kaip aist- 
ringai jos mylėjo gyvenimą. Jos valgė, gėrė ir virė aistra. 

— Aš nemanau, kad esu tokia... tokia aistringa kaip 
tos moterys. 

— Tu taip myli savo šeimą, kad dėl jos ketini atsisa- 
kyti manęs. 

— Nedidelis nuostolis. Tu buvai mano tėvo tarnauto- 
jas be cento kišenėje, — pajuokavo ji. 

— Aš ėmiausi to darbo, kad būčiau arčiau taves. Ne- 
norėjau savęs taip įkalinti. Bet įsimylėjęs vyras prikrečia 
ne tokių kvailysčių. 

Ji uždėjo jo ranką sau ant krūtinės. 

— Tu sugrįžai. Aš abejojau tavimi ir dabar labai dėl 
to gailiuosi. Daugiau niekada nesuabejosiu. 

— Tai dabar jau eisi su manimi? 

— Seksiu paskui tave visur. Būsiu ištikima kaip... kaip 
šuo. 

Jis nusijuokė balsu. 

— O kas, jeigu tavo sesutė pasakys, kad aš pagrobiau 
visą sekmadieninės mokyklos mergaičių klasę? 

— Kad pasakytų — chorą, gal ir patikėčiau. Bet kla- 
sę? Tai jau ne. 

Jis tvirčiau ją suspaudė glėby. 

— Nele, atsakyk rimtai. Tavo rankose visas mano gy- 
venimas. 

Viena Nelės dalis buvo su juo. Kita dalis jaudinosi dėl 

šeimos. Ji jautė negalinti palikti sesers ir tėvo. Bent tol, 
kol šeimai jos reikės. 

— Nele, — tarsi perspėdamas tarė jis. 

— Manęs reikia Terel, — ji pajuto, kad jis pradeda 
pykti. — Gal mes galėtume surasti jai vyrą? Kiek tu turi 
brolių? 

Jis atsileido. 

— Ne tiek, kad pakaktų tavo seserėlei. Ji galėtų... 

Nelė pasisuko į jį ir užspaudė jo lūpas bučiniu. 

— Ugnis gęsta. Ir valgyti noriu. Gal dabar pavalgytu- 
me, o paskui vėl pakartotume... na... Ar tai galima? 

Jis sukando jos ausies spenelį. 

— Kaip nors pasistengsiu, — jis pasitraukė nuo jos ir 
matė, kaip ji vėl prisidengė staltiese. — Ar tu tikrai ne- 
pyksti, kad nepalaukiau vestuvių nakties? 

— Tai dar bus ir vestuvės? — švelniai tarė ji. 

— Ir kuo greičiau. Tai yra, vos tik tu sutiksi. Atsižvel- 
gusi į tai, ką privertei mane iškentėti, turėtum sutikti. 

— Taip, — atsakė ji iš visos širdies, — aš tekėsiu už 
tavęs, gyvensiu su tavimi, auginsiu tavo vaikus ir mylėsiu 
tave amžinai. 

Jis pabučiavo jos ranką. 

— Aš to tr noriu. Noriu, kad tavo kūnas, siela ir min- 
tys priklausytų man. Noriu tavęs visos. 

— O ką aš gausiu mainais? 

— Mano meilę. Nors miesto Žmonės mano kitaip, aš 
myliu vieną vienintelę moterį. 

— Taip ištikimai kaip deimantą? — paklausė ji spin- 
dinčiomis akimis. 

Jis nusišypsojo, ištiesė ranką prie savo šlapio palto. 
Įkišo ją į vidinę kišenę ir ištraukė dėžutę. 

— Jei jau prakalbome apie deimantus... — jis atiden- 
gė dėžutę, ir ji pamatė auksinį žiedą su dideliu geltonu bri- 
liantu. — Čia tau, — švelniai tarė jis. — Jeigu tekėsi už 
manęs. Su visu mano pykčiu ir pavydu. 

— Tekėsiu už tavęs ir be to Žiedo, ir be tavo visų pini- 
gų, — ji žiūrėjo į jį mylinčiomis akimis. — Man tikrai ne- 
rūpi tavo pinigai. Tik tavo meilė. 

— Žinau. Duok savo ranką. 

Jis užmovė ant jos piršto žiedą ir švelniai pabučiavo ją. 

— O dabar grįžkime prie mūsų vestuvinės nakties, — 
tarė jis, lengvai guldydamas ją ant grindų. 

Jie mylėjosi, paskui valgė. Vėl mylėjosi ir vėl valgė, 
kiek tilpo. Prieš aušrą užmigo vienas kito glėby pavargę, 
bet laimingi. 

Ryškus saulės spindulys įspindo per išdaužtą langą ir 
prižadino Nelę. Ji atsisėdo. 

Džeisis, beveik miegodamas, ištiesė ranką norėdamas 
ją vėl paguldyti. 

— Laikas grįžti, — tarė Nelė, bandydama ištraukti iš 
po Džeisio staltiesę, kad galėtų pridengti savo nuogumą, 
bet jis laikė ją užgulęs savo kūnu. 

— Nele, — jo balsas išdavė, kad jis nenori jos paleisti. 

Ji nusirito toliau nuo jo ir nuėjo į kampą, kur gulėjo 
numesti jos drabužiai. Jie tebebuvo drėgni ir šalti, bet ji 
skubiai rengėsi. 

Džeisis apsivertė ant pilvo ir Žiūrėjo į ją. 

— Medaus mėnuo baigėsi? 

Ji valandėlę žiūrėjo į jį, į šešias pėdas bronzinės odos 
balto damaskinio šilko fone, ir vos nenumetė drabužių ir 
nepribėgo prie jo. Ji susitvardė. 

— Turiu grįžti. Namiškiai jaudinsis. 

— Jaudinsis, kad nėra pusryčių. Tai labiau tikėtina, — 
sumurmėjo Džeisis sau po nosimi. Nelė to neišgirdo. Kaž- 
kas privertė jį užsičiaupti. Naktį Nelė pasakė, kad Montgo- 
meris svetimas. Kad ir kokie buvo Nelės tėvas ir sesuo, jie 
vis tiek buvo jos šeima. Ir tai gerai, kad ji juos mylėjo. 

— Surasiu arklius, — tarė Džeisis ir nenoromis ėmė 
rengtis. — Gal dar kas liko krepšy? — paklausė ir pasižiū- 
rėjo į vidų. Jame buvo tiek maisto, tarsi jie nieko nebūtų 
valgę. — Tas krepšys turbūt neišsenkantis. 

— Ir man taip atrodo, — tarė Nelė, žvelgdama pro jo 
petį. Jis prisiglaudė ją. — Gal tik man taip atrodo, bet vis- 
kas aplinkui gražiau negu turėtų būti. 

— Sutinku su tavimi, — atsakė jis, bučiuodamas ją. 

Nelė pirmoji jį atstūmė. 

— Turiu grįžti. 

Džeisis atsiduso ir paleido ją: 

— Jeigu surasiu arklius. 

Tą pačią valandėlę lauke pasigirdo arklių Žvengimas. 
Džeisis atidarė duris ir išvydo abu arklius, stovinčius pur- 
ve, tarsi ir jie lauktų, kada galės iš čia išbėgti. 

— Galas mano laimei, — liūdnai tarė Džeisis ir Nelė 
sukikeno. 

Netrukus jis įkinkė arklį į vežimaitį, o savo žirgą pri- 
rišo užpakaly. Vos jie susėdo į vežimą, pakili nuotaika din- 
go. Jiedu nesikalbėjo. Abu bijojo to, kas jų laukė Greisonų 
namuose. 

Prie durų juos pasitiko Berni. Iš pradžių ji susirūpino 
išvydusi jų liūdnus veidus. Pamanė, kad jie nesusitaikė 
(Berni nustojo stebėjusi juos, kai jie įėjo į lūšnelę, ir ste- 
buklinga lazdele šnipinėjo savo buvusias drauges). Pama- 
čiusi juos susiėmusius už rankų, suprato, kad jų veidai liūd- 
ni todėl, nes jie bijojo Terel ir Čarlso. 

— Pagaliau! — sušuko Berni. — Nele, įvyko neįtikė- 
tinas dalykas! 

— Ar Terel ir tėvui nieko neatsitiko? — paklausė Ne- 
lė, gniauždama Džeisio pirštus. 

— Daugiau negu atsitiko. Pažvelk į tėvo telegramą. 

Nelė perskaitė telegramą du kartus, kol suprato. 

— Terel susižadėjo? 

— Atrodo, kad ji įsimylėjo fermerį ir tą patį vakarą už 
jo ištekėjo. Ji net nenori grįžti pasiimti drabužių. Prašo mū- 
sų, kad jai atsiųstume. Ir tavo tėvas netrukus irgi veda. O 
iki vedybų nori pasilikti Denveryje. 

Nelė stovėjo mirksėdama. 

— Tu laisva, Nele. Laisva, — tarė Berni. 

Džeisis susiraukė: 

— Zinote, čia vyksta keisti dalykai. Vakar vakare Ne- 
lė įkrito į tvenkinį, O šįryt jo jau nebebuvo. Arkliai pabė- 
go, nors aš užrakinau arklidę. Ir dar tas krepšys, kuriame 
nesibaigė maisto atsargos. O dabar štai kas. Aš manau... 

Berni mirktelėjo jam: 

— Ar jums niekada neteko girdėti seno posakio: “Do- 
vanotam arkliui į dantis nežiūri''? Nelė laisva nuo pareigų 
savo šeimai. Ji gali tekėti už jūsų. Ar jūs prieštaraujate? 

— Ne, aš tik... — jis nutilo ir nusišypsojo. — Jūs tei- 

si. Aš neprivalau nieko klausinėti. Na, Nele, ką pasaky- 
tum, jei susituoktume kitą savaitę? 

— Taip, — tyliai tarė Nelė, tik dabar ėmusi suvokti, 
kad ji tikrai laisva. — O taip. Aš tekėsiu už tavęs, — ji 
atsisuko į Berni: — Ar pasiliksi iki vestuvių? 

— Negaliu. Mano darbas baigtas. Dabar manęs laukia 
pasimatymas, — ji nusišypsojo. — Pasimatymas Danguje. 

— Tu išvyksti? 

— Jau dabar. 

— Bet tu negali. Tu... 

— Po penkių minučių man išvykus, tu net neprisimin- 
si manęs. Ne, ne. Neprieštarauk. Dabar jūs turite vienas 
kitą, ir sena, triukšminga teta nereikalinga. 

Nelė pabučiavo Berni į skruostą. 

— Man tu visada būsi reikalinga. Esi labai maloni mo- 
teris, — ji pasilenkė prie Berni ausies: — Nežinau, kaip tu 
tą padarei, bet žinau, kad ši naktis — tavo sumanymas. 
Ačiū. Aš visą gyvenimą būsiu dėkinga tau už gerą širdį. 

Šie žodžiai Berni buvo labai malonūs. Anksčiau nie- 
kas nebuvo sakęs, kad ji geros širdies. 

— Ačiū, — sušnibždėjo ji 1r pakilo. — Turiu eiti, — ji 
pažvelgė į Nelę: — Ko norėtum ateity? 

— Turiu viską, ko galėčiau norėti, — atsakė ji ir pri- 
siglaudė prie Džeisio. 

— Aš norėčiau, — tarė Džeisis, žiūrėdamas į Nelę ir 
prisiminęs, kad jo pirmoji Žmona mirė gimdydama. — No- 
rėčiau, kad turėtume tuziną sveikų vaikų ir jų motinai būtų 
lengva gimdyti. 

— Taip ir bus, — atsakė Berni, pasistiebusi ant pirštų 
galiukų ir bučiuodama Džeisio skruostą. — Visi jūsų vai- 
kai augs sveiki, ir motinai bus lengva juos gimdyti, — ji 
apsisuko ir lipo laiptais. Apačioje atsigręžė pasižiūrėti į 
du įsimylėjėlius, paskendusius vienas kito akyse. Berni nie- 
kada nesijautė tokia laiminga kaip dabar, suvedusi juos 
draugėn. 

Ji sušniurkščiojo nosimi, nubraukė ašarą ir tarė: 

— Pasiimk mane atgal. 

Berni dingo iš Greisono namų ir iš Greisonų atmin- 
ties. 

Paulina pasitiko Berni. Ji šypsojosi. 

Palikusi Džeisį ir Nelę, Berni dar kartą atsirado Skais- 
tykloje, gaubiamoje rūko. Ji vilkėjo drabužiais, su kuriais 
buvo palaidota. 

— Gerai susitvarkiau. Tiesa? — tarė ji apsimesdama, 


kad visai neverkė išsiskirdama. — Manėte, kad negalėsiu 
atlikti užduoties, bet ją atlikau. 
— Labai gerai atlikai, — dar maloniau nusišypsojo 


Paulina. — Ypač gerai padarei, kad nepalikai Nelės, neap- 
kenčiančios savo šeimos. Juk galėjai jai leisti pamatyti, ko- 
kie savanaudžiai jos sesuo ir tėvas. 

Berni truputį sutriko giriama, nors jautėsi laiminga. 

— Neapykantos ir pavydo ir taip daug. Nereikėjo jų 
dar gausinti, — burbtelėjo ji. 

— Susitvarkei tikrai gerai. Dabar kilsime į antrą lygį. 

Berni tebegalvojo apie Nelę. Ji buvo beeinanti paskui 
Pauliną, bet stabtelėjo. 

— Ar galėčiau pamatyti, kas nutiko Nelei? Norėčiau 
būti tikra, kad jai viskas gerai. 

Paulina linktelėjo ir nuvedė ją į Rankdarbių kambarį. 
Kai jos patogiai susėdo, priešais jas išniro “ekranas". 

— Dabar 1897-ųjų Kalėdos, — tarė Paulina. — Džei- 
sis ir Nelė jau metai drauge. Praėjo metai nuo tos dienos, 
kai tu juos palikai. 

Išsisklaidė rūkas, 1r Berni pamatė Greisonų namą, iš- 
puoštą Kalėdoms ir pilną žmonių. 

— Kas šie žmonės? 

— Džeisio giminaičiai, atvykę iš Meino. Ir Terel čia 
atvyko su savo vyru, ir Čarlsas su nauja žmona, ir Čendle- 
rio Tagertai čia atėjo. — Paulina nusišypsojo. — Nelė kol 
kas nežino, kad laukiasi jau antro vaikelio. Ji... 

— Ššš, — tarė Berni. — Noriu pamatyti pati. 

— Kadabus baigtas statyti naujas namas? — paklausė 
Ringas Montgomeris, Džeisio tėvas, Carlso Greisono, sė- 
dinčio ant kito sofos krašto. Kalbėdamas jis ištiesė ranką 
ir nutvėrė už peties vieną iš Terel įvaikių, zujančių po na- 
mą, piktokai į jį pažvelgė ir paleido. 

— Po kokių trijų mėnesių, — perrėkė triukšmą Čarl- 
sas. Jis su žmona gyveno Denveryje, kol senas Fentonų na- 
mas bus perstatytas pagal žmonos skonį. Namas jam kai- 
navo labai daug, bet jam buvo gera matyti ją laimingą. Jis 
nesijaudino, kad išleidžia daug pinigų. 

— Ar jums patinka Čendleryje? — garsiai paklausė 
Čarlsas. 

— Labai, — Ringo (ne taip kaip Čarlso) visai neveikė 
vienuolikos vaikų ir keturiolikos suaugusių Žmonių kelia- 
mas triukšmas. Viename kambario kampe Pamela Tagert 
skambino pianinu, o Džeisis su motina repetavo Kalėdų 
giesmę, kurią abu turėjo duetu giedoti šį vakarą bažnyčio- 
je. — Blogai paėmei natą, sūnau, — pastebėjo Ringas ir 
garsiai pasakė, apstotas keturių murzinų vaikų. 

Čarlsas stebėjosi, kaip Ringas girdi tai, ko jis neiš- 
manė. Prieš valandą Čarlso numylėta žmonelė atsiprašė 
ir išėjo prigulti apypietės. Čarlsas labiau už viską norėjo 
būti ten. 

— Tie vaikai valgo žemes ar ką? — paklausė Čarlsas. 

Ringas pažvelgė į tris išdykėlius kampe. Vienas jų bu- 
vo kiaulių fermerio, du — Keino Tagerto. 

— Truputis purvo, kiek aš žinau, dar nepakenkė nė vie- 
nam vaikui, — atsakė jis. — Bet, Henkai, — paliepė jis 
savo dvylikamečiui vaikaičiui, — nueik ir pasižiūrėk, ką 
tie vaikai iš tikrųjų valgo. 

Henkas susiraukė, kad reikėjo palikti savo pusbrolius: 
aštuoniolikos metų Zacharijų ir beveik suaugusį dvidešimt 
vienerių metų Janą Tagertus. Henkas buvo tokio amžiaus, 
kad jau nesijautė vaiku, bet ir nebuvo laikomas suaugusiu. 

Jis paklusniai atėmė tris vabalus iš vaikų rankų, ir tie pra- 
dėjo verkšlenti. 

— Išvesk juos, — paliepė Ringas ir Henkas vos neap- 
siverkė. 

— Ko ten abudu kikenate? — paklausė Keinas sū- 
naus Zacharijaus ir sūnėno Jano. — Išeikite ir pasirūpin- 
kite vaikais. 

Vaikinai nustojo juokęsi iš Henko, paėmė vaikus ir 1š- 
vedė į lauką. : 

— Ką tu sakei? — paklausė Ringas Carlso. 

— Namas bus baigtas po poros mėnesių, bet... — jis 
nutilo, išgirdęs laiptų apačioje stovėjusių Keino bei Rafo 
Tagertų 1r Džono Tailerio garsų juoką. 

— Džoni, mielasis, — pašaukė Terel, sėdėjusi ir nie- 
ko neveikusi kambario kampe ant kėdės, — labai ištroš- 
kau. Atnešk man stiklą limonado. 

Carlsas stebėjo, kaip Džonas ir trys jo murzini vaikai 
nurūko į virtuvę atnešti Terel, ko ji pageidavo. Terel vedy- 
bos su neturtingu fermeriu nuvylė Čarlsą, kol jis nepamatė 
jų kartu. Neturtinga, beraštė Tailerio šeima jautėsi pagerb- 
ta, kad pas juos atėjo Terel, ir elgėsi su ja kaip su karalie- 
ne. Ji dykinėjo, valgė, ką jai virė, rengėsi taip, kiek leido 
jų uždirbti pinigai, ir teikdavosi maloningai nusišypsoti ku- 
riam nors iš jų. Tos šypsenos pakakdavo visiems. Džonas 
ir vaikai neprieštaravo, kad turėjo vilkėti nudriskusiais, se- 
nais drabužiais, o Terel puošėsi šilkais. Čarlsas matė, kaip 
Terel maloningai leido vienam vaikų paliesti jos suknelės 
sijoną. Jis nepajėgė to suprasti, bet Tailerio šeimyna atro- 
dė labai laiminga. 

Carlsas nusišypsojo Ringui, supratęs, kad toliau susi- 
šnekėti per tokį triukšmą neįmanoma. 

— O kaip dabar? — riktelėjo Džeisis tėvui, kai pasi- 
baigė kita giesmė. 

— Ne visai išraiškingai, bet jau geriau, — atsakė Rin- 
gas. Jis Žiūrėjo į žmoną meilės kupinomis akimis. — Bran- 
gioji, tu giedi be priekaištų. 

Žmona nusiuntė jam oro bučinį ir padėjo gaidas ant 
pianino. 

— Atrodo, kad verkia mano vaikaitis, — tarė ji savo 

gražiam, aukštam sūnui, linktelėjusi galva į lopšį, kuriame 
gulėjo du vos kelių mėnesių kūdikiai. 

— Cia maniškis verkia, — pasakė Keinas, paėmė vie- 
ną vaikelį ant rankų ir paskui kaip prityręs tėvas pasiguldė 
ant peties. 

— Man rodos, kad paėmei maniškį vaiką, — tarė Džei- 
sis, imdamas antrąjį, irgi jau ėmusį verkšlenti. 

Keinas nukėlė kūdikį nuo peties ir praskleidė vystyk- 
lus. Jo trečias kūdikis buvo mergytė, o čia gulėjo berniu- 
kas. Jie su Džeisiu pasikeitė verkiančiais vaikais. 

Modė nusijuokė, padėkojo Pamelai už skambinimą ir 
išėjo į virtuvę. Nelė, Houston ir mergina, vardu Tildi, su- 
kosi ten iki alkūnių miltuotomis rankomis. Virtuvėje gulė- 
jo ką tik nupeštas kalakutas. 

— Nori padėti? — paklausė Houston ir nusišypsojo 
vyro pusbrolio žmonai. 

— Nieko panašaus, — grakščiai pasipurtė Modė. Ji 
sudarė primadonos įspūdį. Visi tikėjo, kad ji net kojos į 
virtuvę nekėlė. 

Nelė visa spindėdama iš laimės, — o tokia ir buvo, — 
tarė: 

— Turėsi užsidirbti vakarienę giedodama. 

Modė nusijuokė. Ji iš karto pamilo savo marčią. 

— Gerai. O ką reikės giedoti? “Tylią naktį?" Ar neka- 
lėdinę dainą? — ji paėmė iš krepšio sausainį ir sukramtė jį. 

Nelė ir Houston susižvalgė su laimės ašaromis akyse. 
Moteris, turinti gražiausią balsą, siūlėsi pagiedoti joms, ką 
tik jos panorės. 

Houston giliai atsikvėpė. 

— Lakmė “ Varpų dainą", — sušnibždėjo ji, žinodama, 
kad gražioji arija geriausiai atskleis sodrų Modės balsą. 

Modė nusišypsojo Houston ir pašaukė: 

— Džouselainai, ateik čia! 

Džeisis įkišo galvą į virtuvę ir klausiamai žiūrėjo į mo- 
tiną. 

— Houston ir tavo žmona nori išgirsti “Varpų dainą". 

Džeisis nusišypsojo: 

— Puiki daina, — jis pažvelgė į motiną. — O kur fleita? 

— Mano rankinėje. 

Džeisis padavė sūnų savo tėvui ir netrukus grįžo su 
fleita. Nelė žiūrėjo stebėdamas:: ji naujai pamatė savo vy- 
rą — Žmogų, visą savo ankstesnį gyvenimą supamą muzi- 
kos. Džeisis pridėjo fleitą prie lūpų ir ėmė groti pritarda- 
mas savo motinos balsui. 

“Varpų daina“ buvo parašyta atskleisti koloratūrinio 
soprano grožį. Ji prasidėjo lėtai, be žodžių. Vien balsas. 
Bet tokio dangiško saldumo, kad vertė išsižioti iš nuosta- 
bos. Modės balsas žaidė gaidomis, imitavo varpus, 0 jam 
pritarė aukšta fleitos melodija. 

Nelė ir Houston liovėsi dirbusios, o Tildi, niekada gyve- 
nime negirdėjusi šitokio gražaus balso, stovėjo kaip įbesta. 

Kitame kambaryje visi nutilo, net kūdikiai liovėsi ver- 
kę, o Modė čia dainavo aukštu, čia žemu balsu, kol jos klau- 
sytojų akyse pasirodė džiaugsmo ašaros. 

Kai ji baigė dainuoti, kambaryje visi tylėjo, kol mur- 
zinas kaip paršiukas Tailerio vaikėzas, spoksojęs pro kie- 
mo duris, prasižiojo: 

— Prakeikimas, nieko panašaus dar neteko girdėti. 

Tada visi prapliupo juoktis. Tiek suaugę, tiek paaugę 
ir dar neužaugę — visi sugriuvo į virtuvę. 

— Nuostabu, — tarė Ringas, apkabinęs žmoną. — Dar 
niekada geriau nedainavai. 

— Mane paveikė meilė, tvyranti šiuose namuose, — 
sušnibždėjo ji jam į ausį. 

Visi stovėjo aplink stalą, apkrautą maistu. Vyrai laikė 
apkabinę savo žmonas. 

— Ar dėl to aš toks laimingas, — paklausė Džeisis 
Nelės, viena ranka glausdamas ją arčiau savęs, kita laiky- 
damas sūnelį, — kad tiek daug meilės šiuose namuose? 

— Taip, — atsakė Nelė su ašaromis akyse. — Nieka- 
da nemaniau patirsianti didelę meilę ir būsianti tokia lai- 
minga. Net nežinojau, kad gali būti tokia laimė. 

Džeisis pabučiavo ją. 

— Še tau! — garsiai tarė Keinas. — Jei visi tokie lai- 
mingi, tai ko čia verkti? Mode, ar nemoki jokios tikros dai- 
nos, pavyzdžiui, “Pusę cento už bušelį" arba “Skambink 
varpeliu"? 

— Keinai, — griežtai tarė Houston, — nemanau, kad 

tokia garsi dainininkė mokėtų... — Ji nutilo, nes Modė už- 
dainavo kaip salūno dainininkė, ir visi jai pritarė. 

— Ji visai nebloga dainininkė, — tarė Keinas savo 
žmonai. 

Nelė, dainuodama kartu su visais, pažvelgė į savo vy- 
rą, laikantį jų kūdikį, paskui į kitus žmones aplinkui. Ji vis 
negalėjo priprasti, matydama savo švarutę išsipusčiusią se- 
serį, prisiglaudusią prie purvino vyro. Bet Terel, atrodo, 
dievino jį ir jo vaikus. Nelė pažvelgė į tėvą, apglėbusį sa- 
vo storulę žmoną. Jos ausyse spindėjo briliantiniai auska- 
rai, Nelės tėvo padovanoti Kalėdų proga. Nelė matė, kad 
pamotės suknelė gerokai brangesnė, negu anksčiau Terel 
išleisdavo viso mėnesio drabužiams. Bet ir vėl — jos tėvas 
niekada neatrodė toks laimingas. 

Nelė suspaudė Džeisio ranką ir prisiglaudė arčiau jo. 

— Aš laimingiausia visame pasaulyje, — tyliai tarė 
j!, Ir Jis pabučiavo ją dar kartą. 


O kaistvkla 


Berni sušniurkščiojo nosimi, paskui metė į Pauliną 
sutrikusį žvilgsnį. 

— Aš labai laiminga dėl jos. Ji nusipelnė patirti laimę. 

— Tu padarei laimingus visus, — tarė Paulina, išeida- 
ma iš kambario. 

— Manau, kad taip, — didžiuodamasi savimi atsakė 
Berni ir nusekė paskui ją. — Nors norėjau, kad Terel iš- 
moktų truputį nusižeminti. 

— Tu tikrai nemanai, kad ji skalbia ir lygina? O pati 
ar darytum tą? 

— Nė už ką gyvenime. 

Jos susižvalgė ir nusijuokė. 

— Gerai, — tarė Berni. — Vadinasi, dabar galiu eiti į 
Dangų? 

— Ne visai. 

— Bet aš maniau... 

— Tu dar neatidavei visos duoklės. 

— Neatidavei duoklės už savo grynai savanaudišką gy- 
venimą Žemėje. 

— Aš padėjau Nelei. 

— Taip, padėjai. Tai buvo pirmoji užduotis ir tu atli- 
kai ją labai gerai, bet tau dar reikia patirti tokių dalykų, 
kuriuos patyrė kitos moterys, gyvendamos Zemėje. 

— Kokių dar? — įtariai paklausė Berni. — Juk nepri- 
valau tapti viena iš tų sportiškų moterų? Bėgioti? Kopti į 
kalnus? Ar dar ką nors panašaus? 

— Ne. Nieko tokio, ką čia išvardijai. Teks pažinti to- 
kių dalykų, kuriuos patiria paprastos moterys. 

Berni nesuprato, ką Paulina turėjo omenyje. Jai atro- 
dė, kad ji patyrė viską, kaip ir kiekviena Zemės moteris. 
Kas gi dar? 

— Apie ką jūs kalbate? 

Paulina stabtelėjo ir pažvelgė rimtu veidu į Berni. 

— Geriau aš tau paaiškinsiu. Matai, Skaistykloje yra 
tam tikri lygiai. Kai kurie malonūs, kai kurie... ne tokie 
malonūs. Pirmasis lygis, kuriame buvai, tik įveda tave į 
kitus. Jis sušvelnina mirties smūgį. Antrasis lygis yra... 

— Koks? — paklausė Berni. k 

— Jis verčia gerai atlikti savo pareigas. Zemiško gy- 
venimo, žinoma. 

— Manote, kad turėsiu būti dar kieno nors fėja krikš- 
tamote? — Ji valandėlę pamąstė. — Tai ne taip ir blogai. 
Tikrai buvo visai malonu. 

— Džiaugiuosi, kad taip manai, nes turėsi taip pat pa- 
dirbėti tr vėl. Tik šį kartą daug skubiau. 

— Teks skirti nedaug laiko? 

— Ne visai. Tiesiog dauguma Žmonių patys nekantrau- 
ja greičiau išeiti iš antrojo lygio. 

Rūkas priešais išsisklaidė ir Berni ėmė įžiūrėti užrašus. 

— Kaip ir anksčiau, — tarė Paulina, — gali išsirinkti 
vieną patalpą, kurioje lauksi. 

Jos paėjėjo pirmyn ir Berni perskaitė užrašus. 

— Ne, — sušnibždėjo ji ir staigiai nusisuko. 

Paulina sulaikė ją: 

— Privalai rinktis. 

— Negaliu, — užsidengė ji rankomis veidą. — Ten 
per daug siaubinga. Ar negalėčiau geriau eiti į Pragarą ar 
būti gyva sudeginta amžiams? 

— Bijau, kad tai būtų per lengva išeitis. Tu turi kentė- 
ti, kaip kentėjo Zemėje kitos moterys. — Paulina atgręžė 
Berni atgal į užrašus. — Privalai rinktis. 

Berni prisivertusi atsimerkė ir skaitė užrašus: 

1. Kelionė po Ameriką su trimis vaikais ir šunimi. 

2. Turistinė kelionė su nakvyne palapinėje kartu su po- 
sūniu ar podukra. 

3. Televizija, transliuojanti tik PBS laidas dvidešimt 
keturias valandas per parą. 

4. Drabužių pirkimas drauge su vyru. 

— Drabužių pirkimas drauge su vyru, — baisėdamasi 
sušnibždėjo Bernt. 

— Baisiau, negu galima įsivaizduoti, — tarė Paulina. — 
Kol dar neišėjote iš namų, jis verčia pasakyti, ką tiksliai 
nori pirkti, kokios spalvos, kokio modelio, kokio audinio... 
Parduotuvėje nervinasi ir vis dirsčioja į laikrodį. Kartais 
tenka išeiti ką nors nupirkti ir jam. Jūs apeinate šimtą sep- 
tyniasdešimt vieną parduotuvę, kol randate batus, kokių jis 
nori. Ir čia jis pastebi, kad dygsnelis vieno bato priekyje 
trečdaliu milimetro ilgesnis už kito bato. 

Berni veidas prarado spalvą, kai ji skaitė kitus užrašus: 

5. Numatyti dietą trims paauglėms dukterims. 

6. Būti namuose su aštuoniais sergančiais vaikais ar- 
ba vienu sergančiu vyru. 

7. Vairuoti automobilį su vyriškos lyties keleiviu, visą 
kelią rėkiančiu ir žliumbiančiu. 

87 Įstrigti lifte su buvusia savo vyro žmona. 

9. Kiekvieną minutę praleisti su išėjusiu į pensiją vyru. 

10. Turėti nuolat priekabiaujantį viršininką. 

— Ne, — šnibždėjo Berni, bet žinojo neturinti kitos 
išeities. Ji pakėlė virpančią ranką ir parodė, kur papuolė. 

— Tik greičiau ištraukite mane iš ten, — tarė ji Pauli- 
nai, kol dar neišsisklaidė rūkas ir ji neišvydo jos laukian- 
čio siaubo. 

Džeisis Montgomeris atvyko į Čendlerį. 
Aukštas, išdidus ir atšiauriai gražus, jis būtų 
salėjęs priversti smarkiau plakti kiekvienos 
moters širdį. Netgi drovios, mielos Nelės Grei- 
son, szalvojusios tik apie savo gražiosios jau- 
nelės sesers meilę. Padedama nepavargstan- 
čios Nelės, Terel lengvai tapo Čendlerio gra- 
žuole. 

Bet Džeisiui, išsiilgusiam draugiškos savo 
seimos, Zyvenančios Meine, iš karto krito į akį 
Nelė. Ji tapo dėmesio centru. Tai buvo karš- 
tas, žavus jausmas... beveik toks pat, kaip ir 
apėmes 14 tada, kai Džeisis pirmą kartą ją pa- 
bučiavo. 

Bielė neabejojo, kad romantiška idilė baig- 
sis. Ar ilgai Džeisis atsispirs gražiosios Terel 
Kerams? Bet padedama naujos draugės, Nelė 
supranta, kad nebūtinai jos lengvabūdė sesuo 
"bus ta moteris, kuri užkariaus galantiškąjį 
Džeisį Montgomerį. 

